ELIZABETH LIM URZEALA ZORILOR Primul volum al seriei — SÂNGE DE STELE — Original: Spin the Dawn(2019) Traducere din limbaengleză: IORDANA FERENŢ ŞI ŞTEFAN FERENŢ virtual-project eu — 2020 — Lui Adrian, pentru că mi-a schimbat viaţa în cel mai bun mod posibil Dacă îmi veţi cere să depăn cel mai delicat fir, o voi face mai iute decât oricine, chiar şi cu ochii închişi Totuşi, dacă mă veţi ruga să spun o minciună, mă voi bâlbâi şi voi şovăi Nu am avut niciodată talent la depănat poveşti Fratele meu, Keton, ştie asta mai bine decât oricine Chiar dacă a ridicat din sprâncene o dată sau de două ori în timp ce îi povesteam totul – despre cele trei sarcini imposibile care mi s-au încredinţat, despre demonul şi fantomele cu care m-am întâlnit în călătoria mea, precum şi despre vraja care îl înconjura pe împăratul nostru –, fratele meu mă crede În schimb, Baba, tatăl meu, nu El nu se lasă păcălit de umbrele îndărătul cărora mă ascund Vede că, dincolo de zâmbetul dăruit lui Keton, ochii îmi sunt roşii şi iritaţi, umflaţi după ore şi chiar zile de plâns, dar nu îşi dă seama că, în ciuda lacrimilor ce mi se usucă pe obraji, inima mea este puternică Mă tem să ajung la sfârşitul povestirii mele, pentru că este plină de piedici pe care nu am avut curajul să le înfrunt Tobe răsună în zare Cu fiecare secundă care trece, bătăile lor se aud tot mai aproape, un avertisment tulburător al puţinului timp ce mi-a rămas pentru a lua o hotărâre Dacă mă întorc, o las în urmă pe cea care sunt Nu-mi voi mai vedea niciodată familia, nu-mi voi mai zări niciodată chipul în oglindă şi nu-mi voi mai auzi niciodată numele strigat Dar aş renunţa la soare, la lună şi la stele, dacă asta ar însemna să-l salvez pe el El este băiatul fără nume, dar căruia i se spune în o mie de feluri în acelaşi timp, băiatul ale cărui mâini sunt pătate cu sânge de stele El este băiatul pe care îl iubesc PARTEA ÎNTÂI — PROBA — CAPITOLUL UNU Cândva aveam trei fraţi Finlei era cel mai mare – cel curajos Nimic nu îl înspăimânta; nici păianjenii, nici acele şi nici loviturile bastonului lui Baba Era cel mai iute dintre noi, cei patru copii, suficient de iute, încât să prindă o muscă doar cu degetul mare şi un degetar Dar atitudinea lui cutezătoare se împletea cu o poftă nebună de aventură Finlei dispreţuia îndatorirea de a munci în prăvălia noastră, croind rochii şi cârpind cămăşi cât era ziua de lungă Şi, pentru că nu era atent când folosea acul, avea degetele veşnic bandajate din cauza înţepăturilor, iar munca îi era distrusă de cusăturile care trebuia să le descos şi să le refac aşa cum trebuie ca să-l scap de dojenile lui Baba Finlei nu avea răbdarea necesară pentru a deveni croitor, precum Baba Sendo avea răbdare, dar nu pentru cusut Cel de-al doilea frate al meu era poetul familiei, aşadar singura ţesătură pe care o iubea era cea din cuvinte, mai ales când era vorba despre ocean Sendo spunea poveşti despre veşmintele desăvârşite pe care Baba le croia, folosindu-se de imagini atât de minunate, că toate doamnele din oraş se înghesuiau să le cumpere, doar ca să descopere mai apoi că aceste haine nici măcar nu existau Drept pedeapsă, Baba îl trimitea pe pontonul din spatele prăvăliei noastre să descurce firele de pe gogoşile viermilor de mătase Adeseori, mă furişam şi eu acolo ca să-i ascult poveştile despre ceea ce se afla dincolo de nemărginirea apelor — Ce culoare are oceanul? mă întreba Sendo — Oceanul este albastru, prostuţule! Cum altfel? — Cum vei fi cel mai bun croitor din A’landi dacă nu cunoşti culorile? insista Sendo, clătinând din cap şi arătând spre apă Priveşte din nou! Uită-te spre adâncul lui! — Are culoarea safirului, spuneam eu, cercetând crestele domoale şi adânciturile strălucitoare ale apei Are culoarea safirului, precum pietrele preţioase pe care lady Tainak le poartă în jurul gâtului Dar se distinge şi o urmă de verde un verde jad Iar spuma străluceşte ca perlele Sendo zâmbea — Acum e mai bine, spunea el în timp ce îmi cuprindea umerii cu un braţ şi mă strângea la piept Într-o bună zi, noi doi vom naviga pe mări Şi vei vedea albastrul din toată lumea Datorită lui Sendo, albastru era culoarea mea preferată, culoarea care înviora albul pereţilor odăii când deschideam fereastra în fiecare dimineaţă şi zăream oceanul strălucind în lumina soarelui Safir sau ceruleu Azur Indigo Sendo mă învăţa cum să privesc, astfel încât să observ nuanţele, să disting cel mai tern maro, dar şi cel mai strălucitor roz, remarcând cum lumina putea să preschimbe aceeaşi culoare într-o mie de feluri Sendo se simţea atras de ape, nu de croitorie, precum Baba Keton era cel de-al treilea frate al meu şi cel mai apropiat de mine ca vârstă Cântecele şi glumele lui ne făceau pe toţi să râdem, indiferent cât de sumbră ne-ar fi fost dispoziţia Keton dădea mereu de necaz, pentru că vopsea mătăsurile în verde în loc de violet, pentru că păşea nepăsător, cu sandalele murdare, pe rochiile proaspăt călcate, pentru că uita să ude duzii şi pentru că niciodată nu răsucea firul îndeajuns de subţire ca Baba să-l tricoteze într-un pulover Banii îi alunecau printre degete precum apa Dar Baba îl iubea cel mai mult, chiar dacă Keton nu avea calităţile necesare pentru a deveni croitor Apoi, veneam eu, Maia Fiica ascultătoare Primele mele amintiri sunt legate de mama, alături de care stăteam mulţumită pe când lucra la roata de tors, în timp ce îi ascultam pe Finlei, Sendo şi Keton, care se jucau afară În timpul ăsta, Baba mă învăţa să depăn firul tors de mama, ca să nu se încurce Îmi doream foarte mult să devin croitor: am învăţat să bag aţa în ac înainte de a face primii paşi şi să însăilez perfect înainte de a rosti primele cuvinte Iubeam lucrul cu acul şi eram fericită să deprind meseria lui Baba în loc să ies cu fraţii mei Pe lângă toate acestea, când Finlei m-a învăţat să lovesc cu pumnii şi să trag cu arcul, întotdeauna ratam ţinta Chiar dacă eram captivată de basmele şi de povestirile cu fantome ale lui Sendo, niciodată nu eram în stare să inventez ceva Şi mereu mă lăsam înşelată de farsele lui Keton, indiferent cât de des fraţii mei mai mari mă avertizau în privinţa acestora Baba îmi spunea cu mândrie că mă născusem cu acul într-o mână şi cu foarfecă în cealaltă Că, dacă nu m-aş fi născut fată, aş fi putut deveni cel mai apreciat croitor din A’landi, un meseriaş la mare căutare printre negustorii de pe o coastă pe cealaltă a continentului — Valoarea unui croitor nu se măsoară prin faima sa, ci prin fericirea pe care o aduce, spunea mama, observând cum mă dezamăgeau vorbele lui Baba Tu vei păstra firele familiei noastre laolaltă Maia Niciun alt croitor din lume nu poate face asta Îmi amintesc că îi zâmbeam larg Pe atunci, tot ce îmi doream era ca familia mea să fie fericită şi completă – mereu Dar, mai apoi, mama a murit, şi totul s-a schimbat Noi locuiam în Gangsun, un oraş important de-a lungul Marelui Drum al Mirodeniilor, iar prăvălia noastră ocupa jumătate de stradă Tata era un meseriaş respectat, cunoscut peste tot prin partea de miazăzi a ţinutului A’landi pentru priceperea sa la croitoria pentru femei Dar vremuri grele s-au abătut asupra noastră, căci moartea mamei a scos la iveală prima fisură în voinţa de fier a lui Baba Acesta a început să bea fără măsură, un mod de a-şi îneca amarul, spunea el, dar nu a durat mult, pentru că, în durerea lui, tata şi-a înrăutăţit starea sănătăţii până când nu a mai fost în stare să pună strop de alcool pe limbă Curând, s-a întors la truda din prăvălie, dar nu a mai fost niciodată cel dinainte Muşteriii au observat de îndată o scădere a calităţii lucrurilor cusute de Baba şi au vorbit despre asta cu fraţii mei, însă Finlei şi Sendo nu i-au spus niciodată, pentru că nu au avut inimă să o facă Dar, cu ceva vreme înainte de izbucnirea Războiului celor Cinci Ierni, când aveam vreo zece ani, Finlei l-a convins pe Baba să părăsim Gangsun şi să ne mutăm într-o casă cu prăvălie în Port Kamalan, un oraş de coastă mic, care se înălţa de-a lungul Marelui Drum al Mirodeniilor Aerul proaspăt avea să-i facă bine lui Baba, insistase el Noul nostru cămin se afla la colţul străzilor Yanamer şi Tongsa, vizavi de o prăvălie unde se făceau tăieţei atât de lungi, că te puteai sătura doar cu unul, şi o brutărie care vindea cele mai bune chifle pregătite la abur şi pâinici cu lapte – cel puţin, aşa le simţeam noi gustul, eu şi fraţii mei, atunci când eram înfometaţi, ceea ce se întâmpla deseori Dar ceea ce îmi plăcea cel mai mult era priveliştea pe care o oferea oceanul Uneori, în timp ce urmăream valurile rostogolindu-se de-a lungul digurilor, mă rugam în secret ca apele sale să vindece inima frântă a lui Baba, aşa cum, încet, încet, o vindeca pe a mea Afacerea mergea cel mai bine vara şi iarna, când toate caravanele care se deplasau spre răsărit sau spre apus, pe Marele Drum al Mirodeniilor, se opreau în Port Kamalan să se bucure de clima noastră blândă Prăvălioara lui Baba depindea de aprovizionarea constantă cu indigo, şofran şi ocru, culori pentru vopselele noastre Oraşul era mic, aşa că nu făceam numai haine, ci vindeam şi ţesături şi aţe Trecuse mult timp de când Baba nu mai croise o rochie demnă de o mare doamnă, iar când a început războiul, oricum, afacerea noastră nu prea mai mergea Ghinionul s-a ţinut scai de noi în noul cămin Port Kamalan era suficient de departe de capitală, încât îmi imaginam că fraţii mei nu aveau să fie niciodată recrutaţi pentru războiul civil care devastase A’landi Însă ostilităţile dintre tânărul împărat Khanujin şi shansen, cel mai puternic războinic din ţară, nu dădeau semne de calmare, iar suveranul avea nevoie de tot mai mulţi oameni care să lupte în armata sa Finlei şi Sendo erau majori, aşa că au fost recrutaţi înaintea altora Pe atunci eram aşa de tânără şi de necoaptă, încât consideram de-a dreptul romantică ideea de a merge la război Să ai doi fraţi care devin soldaţi părea ceva onorabil În ziua de dinaintea plecării lor, eram afară şi pictam pe o fâşie de bumbac alb Polenul din florile piersicilor care mărgineau strada Yanamer m-a făcut să strănut şi, astfel, am împrăştiat ultimul indigo scump al lui Baba pe fustă Finlei a râs de mine şi mi-a şters picăturile de vopsea de pe nas — Nu te agita, mi-a spus el în timp ce încercam disperată să salvez cât mai mult din vopsea — Costă optzeci de jeni douăzeci şi opt de grame! Şi cine ştie când se vor întoarce negustorii de vopsele? am mormăit, continuând să îmi curăţ fusta Este mult prea cald acum să străbată Marele Drum al Mirodeniilor — Atunci îţi voi cumpăra eu în timpul călătoriilor mele, a spus Finlei, înclinându-mi uşor bărbia spre el Am de gând să văd tot ţinutul A’landi când voi fi soldat Poate că mă voi întoarce general — Sper că nu vei fi plecat atât de mult timp! am comentat Faţa lui Finlei a devenit serioasă, iar privirea i s-a întunecat în timp ce mi-a dat la o parte de pe chip o şuviţă din părul meu ciufulit de vânt — Ai grijă de tine, soră! a rostit el cu umor şi, în acelaşi timp, cu tristeţe în voce Nu te osteni muncind, ca să nu — devii zmeul care nu va zbura niciodată, am terminat eu pentru el Ştiu! Finlei mi-a mângâiat uşor obrazul — Nu-l pierde din ochi pe Keton! Asigură-te că nu dă de necaz! — Ai grijă şi de Baba! a adăugat Sendo, venind în spatele meu, după ce rupsese din copacii de lângă prăvălie o floare, pe care mi-a pus-o la ureche Şi nu uita de caligrafie! Voi reveni curând ca să mă asigur că scrisul tău de mână s-a îmbunătăţit, a completat el, ciufulindu-mi părul Acum tu eşti stăpâna casei Mi-am înclinat capul ascultătoare — Da, fraţilor! — O faci să sune de parcă nu sunt bun de nimic, a intervenit Keton, dar Baba a strigat la el să-şi termine treaba, iar el a sărit ca ars Un zâmbet s-a iţit pe faţa serioasă a lui Finlei — Poţi dovedi contrariul? Keton şi-a pus mâinile în şolduri şi toţi am izbucnit în râs — Vom vizita locuri îndepărtate cu armata, a spus Sendo cu mâna pe umărul meu Ce pot să-ţi aduc? Vopsele din Gangsengul de Apus, poate? Sau perle din portul Majestic? — Nu, nu, am răspuns Vreau doar să veniţi acasă în siguranţă Amândoi, am adăugat, apoi m-am oprit — Ce e, Maia? m-a îndemnat Sendo să vorbesc Obrajii îmi ardeau şi mi-am coborât privirea să-mi privesc mâinile — Dacă ajungeţi să-l vedeţi pe împăratul Khanujin, am început eu încet, desenaţi-i portretul, vreţi? Finlei a început pe dată să râdă, iar hohotele îi zgâlţâiau umerii — Aşadar ai aflat de la fetele din sat cât de arătos este? Toate aspiră să-i devină una dintre concubine M-am simţit atât de stingherită, că nici nu l-am putut privi — Nu mă interesează să devin concubină — Tu nu vrei să locuieşti în unul dintre cele patru palate ale sale? a întrebat Keton sarcastic Am auzit că are câte un palat pentru fiecare anotimp — Keton, ajunge! l-a dojenit Sendo — Nu mă interesează palatele sale, am spus, întorcându-mi privirea de la fratele meu cel mai mic spre Sendo, ai cărui ochi străluceau de bunătate şi, pentru că întotdeauna fusese fratele meu preferat, am ştiut că înţelegea Vreau să ştiu cum arată ca să pot deveni croitorul său într-o bună zi, croitorul imperial Keton a făcut ochii mari, auzind confesiunea mea — Asta este la fel de probabil ca a deveni concubina lui! Finlei şi Sendo l-au privit cu furie — Foarte bine, atunci! a promis Sendo, atingându-mi pistruii de pe obraz, pistrui pe care doar doi din familie îi aveam, ca urmare a orelor noastre de visare cu ochii deschişi sub razele soarelui Un portret al împăratului pentru talentata mea soră, Maia L-am îmbrăţişat şi, chiar dacă îmi dădeam seama că cererea mea era foarte nechibzuită, o consideram, în aceleaşi timp, realizabilă Dacă aş fi ştiut că eram pentru ultima oară toţi patru împreună, nu le-aş fi cerut nimic Doi ani mai târziu, Baba a primit o înştiinţare care ne informa că Finlei fusese ucis în bătălie Emblema imperială, aplicată în josul scrisorii, era la fel de roşie ca sângele proaspăt vărsat şi pecetluită în grabă, aşa încât literele care formau numele împăratului Khanujin erau pătate Chiar şi după foarte multe luni, amintirea îmi umplea ochii de lacrimi Apoi, într-o noapte, fără să prevină pe nimeni, Keton a plecat să se alăture armatei A lăsat doar un bilet mâzgălit în grabă deasupra rufelor pregătite de spălat pentru dimineaţă, ştiind că va fi primul lucru pe care am să-l văd când mă voi trezi N-am fost bun de nimic prea mult timp Am de gând să-l găsesc pe Sendo şi să-l aduc acasă Ai grijă de Baba! Ochii mi s-au umplut de lacrimi în timp ce mototoleam biletul în pumn Ce ştia el despre luptă? La fel ca mine, era subţire ca o trestie, dar nu îndeajuns de puternic să ţină piept vântului Nu putea cumpăra orez la piaţă fără să fie tras pe sfoară şi mereu încerca să iasă basma curată dintr-o bătaie Cum avea el să scape teafăr dintr-un război? Pe deasupra, eram furioasă că n-am putut merge cu el Dacă Keton considera că el nu fusese bun de nimic, eu în ce ape mă scăldam? Nu puteam lupta în armată În plus, în ciuda miilor de ore pe care le petrecusem cosând şi desenând modele ca să le vând, nu puteam deveni niciodată maestru croitor şi nici nu puteam prelua vreodată frâiele afacerii lui Baba Eram fată şi cel mai bun lucru la care puteam spera era să închei o căsătorie avantajoasă Baba nu a vorbit deloc despre plecarea lui Keton şi nu avea să vorbească despre cel mai mic frate al meu luni în şir Dar i-am văzut degetele devenind la fel de ţepene precum pietrele, astfel încât nu se puteau întinde nici măcar să ţină o foarfecă Îşi petrecea zilele cu ochii aţintiţi asupra oceanului, pe când eu mă ocupam de afacerea noastră deloc rodnică în ultima vreme Era de datoria mea să fac prăvălia să meargă, să mă asigur că fraţii mei aveau un cămin la care să se întoarcă Nimeni nu mai avea nevoie de haine scumpe, nu în timp ce ţara era măcinată de conflicte În consecinţă, făceam cămăşi de cânepă pentru pescarii din vecini şi rochii de in pentru soţiile lor sau torceam inul în fire subţiri cu care reparam hainele soldaţilor aflaţi în trecere Pescarii ne ofereau capete de peşte şi saci cu orez în schimbul muncii mele, iar mie nu mi părea corect să pretind plată soldaţilor Spre sfârşitul fiecărei luni, ajutam femeile care pregăteau ofrande pentru cei răposaţi – de obicei, îmbrăcăminte de hârtie, care era complicat de cusut – să le ardă în faţa altarelor de rugăciune în onoarea strămoşilor lor Am tighelit hârtie în pantofii negustorilor în trecere prin oraş şi şiraguri de monede în brâie, ca să se păzească de hoţii de buzunare Am reparat chiar şi amulete pentru călătorii care mă rugau să o fac, deşi nu credeam în magie Nu pe vremea aceea În zilele când nu era treabă de făcut, iar proviziile noastre de grâu şi orez erau pe sfârşite, îmi scoteam coşul din ratan şi îl umpleam cu câteva bobine de aţă, un cupon de muselină şi un ac Cutreieram străzile, mergând din uşă în uşă, şi întrebam dacă avea cineva nevoie de reparat sau de cârpit În port acostau puţine nave Străzile goale erau acoperite de praf şi umbre Lipsa de activitate nu mă deranja la fel de mult ca întâlnirile neplăcute pe care începusem să le am în drumul meu spre casă De obicei îmi plăcea să intru în brutăria aflată vizavi de prăvălia noastră, dar, în timpul războiului, lucrurile s-au schimbat Pentru că atunci când mă întorceam spre strada Yanamer, Calu, fiul brutarului, se afla acolo şi mă aştepta Nu-mi plăcea Calu Nu pentru că nu fusese luat în armată, căci nici nu putea, având în vedere că nu trecuse examenul medical imperial, cipentru că, de îndată ce am împlinit şaisprezece ani, i-a intrat în cap ideea că urma să fiu soţia lui — Nu-mi place să te văd milogindu-te să munceşti, mi-a spus Calu într-o zi Mi-a făcut semn cu mâna din interiorul brutăriei tatălui său Aroma de pâine şi prăjituri era purtată de vânt dincolo de uşă, iar mirosul de drojdie, de făină de orez fermentată, de alune prăjite şi de seminţe de susan îmi lăsa gura apă — Este mai bine decât să flămânzeşti Calu şi-a şters pasta de fasole roşie din palmă Transpiraţia de pe tâmple a picurat în bolul cu aluat de pe masă În mod firesc, momentul m-ar fi făcut să strâmb din nas – dacă tatăl lui Calu ar fi văzut ce neglijent era, l-ar fi dojenit –, dar îmi era prea foame ca să-mi pese — Dacă te-ai căsători cu mine, n-ai răbda de foame niciodată Obrăznicia lui m-a făcut să mă jenez când m-am gândit cu groază la Calu atingându-mă, la naşterea copiilor lui, la ramele mele pentru broderie adunând tot praful din lume şi la hainele lipicioase de la zahăr Mi-am înăbuşit un fior — Ai avea mereu de mâncat din belşug, la fel şi tatăl tău, a insistat Calu, lingându-şi buzele şi zâmbind cu dinţii galbeni ca untul la vedere Ştiu cât de mult îţi plac aluatul de foitaj al tatălui meu, chiflele pregătite la abur cu pastă de lotus şi cele cu nucă de cocos Stomacul mi-a dat semne de nerăbdare, dar n-am lăsat foamea să mă copleşească — Te rog, încetează cu cererea asta! Răspunsul meu nu se va schimba Calu s-a enervat — Eşti prea bună pentru mine, nu? — Trebuie să ţin prăvălia tatei, am spus, încercând să fiu amabilă Tata are nevoie de mine — O fată nu ţine o prăvălie, a spus el, deschizând coşul de gătit la aburi ca să scoată ultimul rând de chifle din care, de obicei, ne oferea, mie şi lui Baba, câteva, dar nu şi în ziua aceea Ai putea fi o bună croitoreasă – cea mai bună din sat –, dar, cu fraţii tăi plecaţi să lupte pentru împărat, nu prea este timp să fii raţională şi să te aşezi la casa ta, nu-i aşa? a mai spus el, întinzând mâna după mâna mea, cu degetele lui umede şi pudrate cu faină Gândeşte-te la sănătatea tatălui tău, Maia! Eşti egoistă Ai putea să-i oferi o viaţă mai bună M-am retras brusc, jignită — Tatăl meu nu ar renunţa niciodată la prăvălie Calu s-a înfuriat — Va trebui să renunţe de vreme ce nu poţi continua să o ţii de una singură Ai slăbit, Maia Să nu crezi că nu am observat, a râs el batjocoritor şi cu asprime în urma refuzului meu Dă-mi un sărut şi îţi voi arunca o chiflă! — Nu sunt câine, am spus, ţinând capul sus — Ah, acum eşti prea mândră să ceri, nu? Îţi vei lăsa tatăl să moară de foame, pentru că eşti foarte arogantă Nu-l mai ascultam Am plecat fugind din brutărie şi am năvălit ca o furtună pe stradă Stomacul scotea din nou zgomote în timp ce trânteam după mine uşa prăvăliei lui Baba Cea mai dificilă parte a fost faptul că am recunoscut în sinea mea că eram egoistă Se cădea să mă mărit cu Calu Dar doream să-mi salvez familia singură, aşa cum spusese mama M-am prăbuşit lângă uşa casei Dar dacă nu reuşeam? Baba m-a găsit acolo, suspinând încet — Ce s-a întâmplat, Maia? Mi-am şters lacrimile şi m-am ridicat în picioare — Nimic, Baba — Ţi-a cerut Calu din nou să te căsătoreşti cu el? — Nici vorbă, am răspuns, evitând întrebarea Noi — Calu este un băiat bun, a spus el, dar doar atât un băiat Şi nu este demn de tine, a adăugat tata, învârtindu-se în jurul ramei mele pentru broderie în timp ce studia dragonul la care lucram Se muncea mai greu pe bumbac decât pe mătase, dar eu mă străduisem să prind toate detaliile: solzi asemănători cu ai crapului, gheare ascuţite şi ochi de demon Mi-am dat seama că Baba era impresionat — Meriţi mai mult, Maia! Mi-am întors privirea — Cum să merit mai mult? Nu sunt bărbat — Dacă ai fi bărbat, te-ar fi trimis la război Zeii te au în paza lor Nu l-am crezut, dar, de dragul lui, am încuviinţat cu o mişcare din cap şi mi-am şters lacrimile Cu câteva săptămâni înainte de a împlini optsprezece ani, a venit vestea bună: împăratul a anunţat un armistiţiu cu shansen-ul Războiul celor Cinci Ierni se încheiase, cel puţin deocamdată Dar bucuria noastră s-a preschimbat rapid în tristeţe, pentru că a sosit o altă înştiinţare Una cu pecetea roşie ca sângele Sendo murise, luptând în munţi, cu doar două zile înainte de armistiţiu Vestea l-a dărâmat pe Baba A rămas toată noaptea îngenunchiat în faţa altarului, legănând pantofii pe care mama îi făcuse pentru Finlei şi Sendo când erau tineri Nu m-am rugat alături de el Eram prea furioasă Măcar dacă zeii l-ar fi putut proteja pe Sendo încă două zile! Încă două zile! — Măcar războiul nu mi-a luat toţi fiii, a bâiguit Baba, bătându-mă cu palma pe umăr Trebuie să rămânem puternici pentru Keton Da, mai era Keton Fratele meu cel mai mic s-a reîntors acasă după o lună de la încheierea armistiţiului A sosit într-o căruţă, ţinându-şi picioarele întinse, în timp ce roţile scârţâiau pe drumul de pământ Părul îi fusese tuns scurt şi slăbise atât de mult, încât abia l-am recunoscut Dar ceea ce m-a făcut să tresar au fost umbrele din ochii lui, aceiaşi ochi care cândva scânteiaseră datorită glumelor şi ştrengăriilor — Keton! am strigat Am alergat spre el cu braţele deschise în timp ce lacrimi de fericire îmi curgeau pe obraji Până când mi-am dat seama de ce stătea el întins acolo, sprijinit de sacii cu orez şi faină Mâhnirea mi-a tăiat respiraţia Fratele meu nu mai putea merge M-am urcat în căruţă şi l-am cuprins cu braţele M-a îmbrăţişat şi el, dar cu privirea lipsită de orice expresie Războiul ne luase mult Prea mult Am crezut că îmi împietrisem destul inima după moartea lui Finlei şi, apoi, după dispariţia lui Sendo – să fiu puternică de dragul lui Baba Dar, în ziua aceea, când Keton s-a reîntors acasă, o parte din mine s-a frânt Am fugit în camera mea şi m-am ghemuit lângă perete Am cusut până când degetele mi-au sângerat, iar durerea mi-a înăbuşit suspinele care mă distrugeau Dar până în dimineaţa următoare, m-am pus pe picioare Trebuia să am grijă de Baba Şi acum şi de Keaton Cinci ierni, iar eu crescusem fără să-mi dau seama Eram la fel de înaltă precum Keton, iar părul meu drept şi negru semăna cu al mamei Alte familii cu fete de vârsta mea angajau peţitoare să le găsească soţi Şi familia mea ar fi procedat la fel, dacă mama ar fi fost în viaţă, iar Baba ar fi rămas un croitor de succes Zilele acelea însă trecuseră de multă vreme Când primăvara a sosit, împăratul a anunţat că urma să o ia de soţie pe fiica shansen-ului Războiul cel mai sângeros din A’landi se încheia cu o nuntă între împăratul Khanujin şi fiica duşmanului său Eu şi Baba nu doream să sărbătorim evenimentul Totuşi, era o veste bună Pacea depindea de armonia dintre împărat şi shansen Speram că o nuntă regală avea să rezolve neînţelegerile dintre ei şi să aducă mai mulţi vizitatori care călătoreau de-a lungul Marelui Drum al Mirodeniilor În ziua aceea, am dat cea mai mare comandă de mătase pe care ne-o puteam permite Era o achiziţie riscantă, dar nădăjduiam şi era absolut necesar ca afacerea să se învioreze înainte de venirea iernii Visul meu de a deveni croitor pentru împărat se preschimbase între timp într-o amintire îndepărtată Singura noastră sursă de venit în clipa aceea era talentul meu la lucrul cu acul Am acceptat că urma să rămân în Port Kamalan pentru totdeauna, resemnată în colţul meu din prăvălia lui Baba Mă înşelam CAPITOLUL DOI O cuvertură de nori cenuşii şi groşi rătăcea pe cer, dusă de vânt Erau atât de îndesaţi, că abia zăream lumina din spatele lor Era o zi mohorâtă, ciudată, pentru începutul de vară, dar fără nicio picătură de ploaie, astfel că îmi continuam treburile matinale, ca de obicei Aveam sub braţ o scară pe care să mă urc să verific fiecare dud care creştea în mica noastră curte Viermi de mătase albi, filiformi, se hrăneau cu frunze, dar nu erau gogoşi de adunat în ziua aceea Viermişorii mei nu produceau mult în timpul verii, aşa că nu eram foarte îngrijorată că rămâneam cu coşul gol În timpul războiului, mătasea fusese foarte scumpă, iar prăvălia noastră nu produsese suficientă pentru vânzare, astfel că cea mai mare parte a afacerii se bazase pe in şi cânepă Lucrul cu ţesături aspre îmi păstrase degetele agile şi arta, vie Aveam speranţa că foarte curând avea să sosească şi comanda mea — Baba! am strigat eu, plec la piaţă Vrei ceva? Niciun răspuns Probabil că mai dormea De la întoarcerea lui Keaton acasă, stătea mereu până târziu şi se ruga la altarul familiei Mica noastră piaţă era mai aglomerată ca niciodată, dar negustorii ambulanţi nu negociau preţurile Am luat-o încetişor, sperând că mă va ajuta să evit pe cineva anume în drum spre casă Dar, aşa cum mă temeam, Calu se afla acolo — Lasă-mă să te ajut! a spus el, întinzând mâna după coşul meu — Nu am nevoie de ajutor Calu a apucat brusc mânerul şi l-a tras — Vrei să încetezi să mai fii atât de încăpăţânată, Maia? — Fii atent! Vei răsturna totul! Îndată ce Calu a slăbit strânsoarea, i-am smuls coşul şi am dat buzna în prăvălia noastră Am închis uşa şi am început să golesc coşul: suluri de in şi muselină, carnete mici pentru schiţe, câteva portocale, o pungă cu piersici galben-roz oferită de vecinii noştri, ochi de somon (preferaţii lui Baba), icre de ton şi un sac mic cu orez Fusesem atât de ocupată să scap de Calu, că abia în clipa aceea am zărit trăsura oprită pe partea cealaltă a străzii şi omul care aştepta în prăvălia noastră Era un zdrahon de bărbat, care făcea o ditamai umbra Ochii mi-au rătăcit peste ţinuta lui, identificând nasturele de alamă care lipsea dintre fraţii săi pe haina de mătase albastru intens Aveam tendinţa să fiu mai atentă la veşmintele oamenilor decât la feţele lor Mi-am îndreptat umerii — Bună ziua, domnule! am rostit eu, dar bărbatul nu s-a grăbit să îmi răspundă la salut Omul cu pricina părea foarte ocupat să se uite prin prăvălie cu dispreţ Obrajii îmi ardeau de ruşine În spatele tejghelei era împrăştiat material textil pe podea, iar o fâşie de bumbac ce urma să fie pictată de mână atârna pieziş pe raftul cu vopsele Cu ani în urmă, concediaserăm tot ajutorul din afară şi nu mai dispuneam de bani să angajăm servitori pentru curăţenie Eu, una, încetasem să mai observ pânzele de păianjen de pe la colţuri, iar florile de piersic pe care vântul le măturase prin uşă stăteau risipite prin magazin În cele din urmă, privirea bărbatului s-a rotit din nou spre mine Mi-am dat la o parte părul din ochi şi mi-am aruncat coada peste umăr în încercarea de a mă face mai prezentabilă Apoi am făcut o plecăciune, ca şi cum bunele mele maniere ar fi putut compensa în vreun fel imperfecţiunile prăvăliei Am încercat din nou — Bună ziua, domnule! Cum pot să vă ajut? În sfârşit, bărbatul a făcut un pas spre tejgheaua mea Un pandantiv mare de jad, în formă de evantai, se balansa de lângă eşarfa lui, cu un pompon uriaş, roşu, făcut din şnururi mătăsoase înnodate Un funcţionar imperial Totuşi, nu purta tunica tipică gri cu bleumarin pe care majoritatea funcţionarilor imperiali o purtau Nu, era un eunuc Ce căuta unul dintre eunucii Majestăţii Sale în acel loc? M-am uitat în sus, măsurând cu privirea ochii lui bulbucaţi şi barba potrivită cu precizie, care nu izbutea să-i ascundă linia arcuită şi dispreţuitoare a buzelor El şi-a ridicat bărbia — Eşti fiica lui Kalsang Tamarin Am încuviinţat Tâmplele îmi erau transpirate după ieşirea la piaţă, iar mirosul portocalelor abia cumpărate îmi făcea stomacul să se revolte Zgomotos Eunucul a strâmbat din nas şi a spus: — Majestatea Sa Imperială, împăratul Khanujin, cere tatălui tău să fie prezent la Palatul de Vară Surprinsă, am scăpat din mână coşul pe podea — Tatăl tatăl meu este onorat Ce doreşte Majestatea Sa Imperială de la el? Funcţionarul împăratului şi-a dres glasul — Timp de multe generaţii, ai tăi au slujit familia imperială în calitate de croitori ai curţii Avem nevoie de serviciile tatălui tău Lordul Tainak l-a recomandat în mod deosebit Inima bătea să îmi sară din piept pe când mintea se grăbea să-şi aducă aminte ţinuta pe care o făcusem pentru lady Tainak Ah, da, o tunică şi o fustă din cea mai fină mătase, cu magnolii şi cocori pictaţi manual Comanda fusese o adevărată mană cerească în timpul iernii, iar eu împărţisem cu mare atenţie banii primiţi, astfel încât aceştia ne asiguraseră hrana săptămâni la rând Nu aveam nevoie de detalii ca să fiu sigură că sarcina aceea avea să-mi salveze familia Visul de a coase pentru împărat mi s-a înfiripat din nou în minte — Ah, rochia lui lady Tainak! am spus, muşcându-mi limba înainte de a dezvălui că eu o făcusem şi nu Baba Ce serviciu ar putea Majestatea Sa să-i ceară tatălui meu? am întrebat, nereuşind să-mi ascund emoţia şi curiozitatea Eunucul a privit încruntat, deloc mulţumit de îndrăzneala mea — Unde este el? — Domnule, tatăl meu nu se simte bine, dar aş fi fericită să transmit instrucţiunile Majestăţii Sale — Atunci voi vorbi cu fratele tău Am preferat să nu-i iau în seamă insulta — Fratele meu s-a reîntors recent din Războiul celor Cinci Ierni şi se odihneşte Eunucul şi-a pus mâinile în şolduri — Fato, spune-i tatălui tău să vină, înainte să-mi pierd răbdarea şi să informez că a ignorat cu insolenţă o convocare de la împărat! Mi-am ţuguiat buzele şi am făcut rapid o plecăciune Apoi, m-am repezit să-l găsesc pe tata Ca de obicei, stătea îngenuncheat lângă micul altar de lângă soba noastră de bucătărie, ţinând în mână beţe subţiri de tămâie Se înclina de trei ori, câte o dată pentru fiecare dintre cele trei sculpturi diferite reprezentând-o pe Zeiţa Mamă, Amana Mama pictase statuile zeiţei Amana când eram copil O ajutasem să deseneze rochiile divine ale zeiţei: una cu soarele, una cu luna şi una cu stelele Acele statuete erau printre puţinele lucruri pe care le aveam şi care îi aparţinuseră mamei, iar Baba se ruga la ele în fiecare zi şi mult timp în noapte El nu vorbea niciodată despre mama, dar ştiam că îi lipsea foarte mult Nu doream să-i întrerup rugăciunea, dar nu am avut de ales — Baba! am spus, bătându-l uşor pe umerii plăpânzi A venit un funcţionar imperial să te vadă Mi-am condus tatăl în prăvălie Era atât de slăbit, că se sprijinea de braţul meu Refuza să folosească baston, spunând că nu picioarele îi erau suferinde — Maestre Tamarin, a rostit sever eunucul, demonstrând că nu fusese impresionat de apariţia lui Baba Majestăţii Sale îi trebuie un croitor Mi s-a ordonat să te însoţesc la Palatul de Vară Încercând să nu-mi muşc buza, am privit în podea Era imposibil pentru Baba să facă un drum până la Palatul de Vară în starea în care se afla Începusem deja să mă neliniştesc, ştiind ceea ce Baba intenţiona să spună înainte de a deschide el gura — Cu toate că prezenţa voastră mă onorează, eu nu pot să merg L-am urmărit pe eunuc strâmbând din nas la auzul vorbelor lui Baba, expresia feţei lui fiind un amestec de neîncredere şi dispreţ Mi-am muşcat buza, ştiind că n-ar trebui să intervin, dar neliniştea mea a sporit Aveam nevoie de acea şansă — Eu pot, am izbucnit exact când funcţionarul împăratului se pregătea să vorbească Cunosc meşteşugul tatălui meu Eu am fost cea care a făcut rochia lui lady Tainak Baba s-a întors spre mine — Maia! — Pot să cos, am insistat Mai bine decât oricine, am adăugat, făcând un pas spre raftul cu vopsele deasupra căruia se aflau din belşug suluri brodate la care lucrasem săptămâni şi luni la rând Doar uitaţi-vă la munca mea Baba a clătinat din cap, avertizând-mă să mă opresc — Instrucţiunile Majestăţii Sale au fost clare, a spus eunucul, pufnind Să-l aduc pe maestrul croitor al familiei Tamarin la Palatul de Vară O fată nu poate deveni maestru Baba şi-a încleştat pumnii — Şi cine eşti tu să-mi spui cine este maestrul meşteşugului meu? a rostit Baba cu cea mai puternică voce pe care o auzisem vreodată Eunucul şi-a umflat pieptul — Sunt ministrul Lorsa din Ministerul Culturii al Majestăţii Sale — De când miniştrii joacă rol de mesageri? — Te gândeşti prea mult la persoana ta, maestre Tamarin, a replicat Lorsa cu răceală Eu am venit doar pentru că maestrul Dingmar din Gangsun este bolnav Odinioară, munca ţi-ar fi fost preţuită, dar anii risipiţi cu bere şi vin au afectat bunul nume al familiei tale Dacă n-ar fi existat recomandarea lordului Tainak, nu m-aş fi aflat nicidecum în acest loc Nu mai puteam suporta — Nu aveţi niciun drept să-i vorbiţi în acest fel! — Maia, Maia! a rostit Baba, punându-şi o mână pe umărul meu Sunt haine de cârpit în spate Era maniera lui de a mă îndepărta Am strâns din dinţi şi m-am răsucit, dar am aruncat o privire fioroasă mesagerului imperial şi am mers cât mai încet posibil — Trăsura mea va aştepta afară, pe strada Yanamer, a spus Lorsa Dacă tu sau fiul tău nu sunteţi acolo până mâine-dimineaţă, voi fi obligat să dau această ofertă generoasă altcuiva Nu sunt sigur că prăvălia ta modestă va supravieţui ruşinii de a-l refuza pe împăratul nostru Apoi, ministrul s-a răsucit pe călcâie şi a plecat — Baba, am spus, alergând spre el de îndată ce uşa prăvăliei s-a închis Tu nu poţi merge — Comanda împăratului nu poate fi ignorată — Este o invitaţie, am spus Nu o comandă — Cam aşa a fost rostită Ştiu ce se va întâmpla dacă nu o vom lua în seamă, a spus Baba şi a oftat Vestea că nu am ţinut cont de chemarea împăratului se va răspândi Nimeni nu va mai intra în prăvălie şi vom pierde totul Tata avea dreptate Nu era vorba doar despre bani sau onoare – era o invitaţie obligatorie Ca şi cum am fi fost înrolaţi pentru a lupta în Războiul celor Cinci Ierni — Acum, când războiul s-a terminat, împăratul trebuie să arate restului lumii că A’landi este minunat Va face această demonstraţie angajându-i pe cei mai buni dintre cei mai buni: muzicieni, croitori şi pictori Se va cheltui oricât va fi nevoie Este o onoare să fii invitat Eu, unul, nu pot refuza Nu am spus nimic Baba nu era în stare să călătorească până la palat, ca să nu mai vorbim de ideea de a deveni noul croitor al împăratului Iar Keton Keton nu era în stare să facă nici cele mai simple cusături, ce să mai spunem despre nişte veşminte demne de curtea imperială?! Dar eu? Eu ştiam că puteam să o fac Eu doream să fiu croitorul imperial Am mers în camera mea şi am şters cu mâneca petele de pe oglindă ca să mă pot vedea foarte clar În mod cinstit Baba spunea mereu că semăn cu mama, nu cu el Nu l-am crezut niciodată Mă uitam la nasul drept, ochii rotunzi, mari, şi la buzele pline – da, toate astea erau de la mama Dar mama fusese cea mai frumoasă femeie pe care o văzusem vreodată, în timp ce eu crescusem într-o casă plină de bărbaţi şi nici măcar nu ştiam cum să mă port ca o fată Finlei obişnuia să mă tachineze că, din spate, arătam exact precum Keton – subţire ca un băiat Nu mă ajutau nici pistruii risipiţi pe faţă şi pe braţe Fetele trebuiau să fie delicate şi palide Dar poate că, poate că mă puteam folosi de toate astea în favoarea mea Nu eram în stare să cânt sau să recit o poezie Nu ştiam să dansez Nu aveam graţie, farmec sau şiretlicuri Dar ştiam să cos Pe toţi zeii, chiar ştiam să cos! Trebuia să fiu eu Când Baba s-a reîntors la rugăciunile lui, mi-am frecat degetul pe cărbunele din şemineu şi apoi l-am întins pe sprâncene Lângă masa mea de lucru se afla o foarfecă mare, pe care am luat-o brusc, deşi am ezitat Mâinile nu mi-au tremurat niciodată când am tăiat o pânză – puteam să tai o linie dreaptă şi cu ochii închişi –, aşa că de ce să-mi fi tremurat în clipa aceea? Am atins vârfurile pletelor mele, care depăşeau talia chiar şi atunci când erau aranjate în coadă Am desfăcut panglicile şi mi-am despletit cozile Onduleuri s-au rostogolit pe spate, gâdilându-mi şira spinării Am coborât mâna în acelaşi timp cu foarfeca Era de-a dreptul nebunesc ceea ce doream Trebuia să fiu raţională, trebuia să mă gândesc la consecinţe Dar nu-l auzeam decât pe ministrul Lorsa, care îmi spunea că nu pot să merg Şi pe Baba, care îmi spunea acelaşi lucru Întreaga mea viaţă mi se spusese ceea ce nu puteam face pentru că eram fată Singurul lucru pe care îl puteam face era să accept Am slăbit strânsoarea mânerelor foarfecii şi am apăsat lamele pe ceafă Cu o mişcare rapidă, mi-am tăiat părul la nivelul umerilor Şuviţele s-au dus repede pe spate, căzându-mi la picioare într-o moviliţă de satin negru, pe care briza intrată pe o fereastră deschisă a răsfirat-o uşor, de parcă ar fi fost din pene Mâinile mi s-au oprit tremurând, dar mi-am legat părul la spate aşa cum o făceau Keton şi toţi băieţii de vârsta lui M-am simţită cuprinsă de un calm bizar, de parcă nu mi-aş fi tăiat doar temerile, ci şi părul Ştiam că nu era adevărat, dar era prea târziu să intru în panică În clipa aceea, aveam nevoie de haine potrivite Am adus o tavă cu supă de pepene de iarnă, necondimentată, şi peşte fiert în aburi la patul lui Keton Odinioară îşi împărţea odaia cu Finlei şi Sendo La vremea aceea, casa noastră părea mică Acum părea prea mare Jumătate din camera mea era spaţiu de depozitare pentru ţesături, mărgele şi vopsele, iar, în împrejurările date, Keton avea la dispoziţie întregul dormitor doar pentru el Fratele meu dormea Sforăia, iar trăsăturile îi erau schimonosite Ne spusese că nu simţea niciun fel de durere chiar dacă avea ambele picioare fracturate — Cum să simt durere, dacă eu nu-mi simt picioarele? încercase el să glumească Am pus jos cina şi am tras pătura să-i acopăr umerii Apoi, am întins mâna în sertarul lui şi am scos o pereche de pantaloni I-am îndoit peste braţ şi am încercat să mă îndepărtez, în linişte, pe vârfuri — Maia! a rostit Keton, mişcându-se — Am crezut că dormeai, am spus, răsucindu-mă cu faţa spre el — Ai crezut greşit, a spus Keton, punându-şi din nou capul pe pernă M-am aşezat lângă el, pe marginea patului — Ţi-e foame? Ţi-am adus cina — Îmi furi hainele, a remarcat, arătând cu capul spre grămada de pe braţul meu Ce vrea să însemne treaba asta? Am încercat să mă fac una cu umbrele, ca să nu-mi poată vedea părul, şi mi-am ţuguiat buzele — Mai devreme a trecut pe aici un funcţionar imperial Voia ca Baba să meargă la Palatul de Vară să croiască haine pentru împăratul Khanujin Keton a închis ochii Războiul alungase răzvrătirea din fratele meu cel mai mic, care arăta cu câteva decenii mai în vârstă decât cei nouăsprezece ani ai săi — Baba nu a mai cusut de ani de zile Nu poate merge — Nici nu va merge, am subliniat Eu voi merge Keton s-a împins în sus, sprijinindu-se pe palme — La naiba, Maia! Eşti nebună? Nu poţi să — Nu vreau să aud — Nu poţi să mergi, a încheiat fratele meu, ridicând vocea peste a mea Eşti fată — Nu mai sunt, am spus şi mi-am atins părul, strângând din dinţi M-am săturat să mi se spună că nu sunt potrivită — Nu este doar faptul că nu eşti potrivită, a spus Keton, tuşind în mânecă Este o problemă de tradiţie În plus, nu s-ar dori ca o fată să-i ia măsurile împăratului Am roşit împotriva voinţei mele — Voi merge dându-mă drept Keton Tamarin — Baba nu va fi niciodată de acord — Baba nu trebuie să ştie Keton a dat din cap dezaprobator — Şi când te gândeşti că te-am considerat mereu ca fiind cea ascultătoare, a spus el, lăsându-se pe spate cu un suspin resemnat Este periculos — Keton, te rog! Trebuie să fac asta Pentru noi Pentru — Acesta este exact motivul pentru care nu ar trebui să mergi, m-a întrerupt fratele meu Nu mai încerca să mă convingi Dacă vei merge, să te porţi ca un băiat, să nu gândeşti niciodată ca o fată! Nu mai privi în podea atât de mult! Priveşte omul în ochi când vorbeşti şi nu ezita niciodată! Imediat mi-am ridicat privirea — Nu încerc să te conving! Şi nu ezit mereu, am spus, apoi m-am uitat din nou în jos Keton a gemut — Îmi pare rău! Nu mă pot abţine Este o obişnuinţă, am spus — Nu vei trece niciodată drept băiat, a spus el Îţi muşti buzele şi priveşti fix în podea Şi când nu priveşti ţintă la podea, priveşti la cer Mi-am ridicat din nou privirile indignată — Nu-i adevărat! — Mai mult decât atât, a continuat Keton Vocea mai ridicată Băieţii sunt furioşi şi aroganţi Lor le place să fie cei mai buni la toate — Aşa cum eşti tu, Keton — Măcar dacă aş avea timp să te învăţ! — Am crescut cu voi trei Ştiu cum sunt băieţii — Serios? a întrebat Keton, încruntându-se Eşti o fată de la sat, Maia Eşti lipsită de experienţă în privinţa lumii Ţi-ai petrecut viaţa lucrând cu acul în colţul tău din prăvălie — Şi acum îmi voi petrece zilele lucrând cu acul în spatele palatului El s-a strâmbat, ca şi cum gestul i-ar fi putut confirma cele spuse — Încearcă doar să nu vorbeşti prea mult! Nu atrage atenţia asupra ta! a spus el, lăsându-se pe spate cu braţele sub cap Oamenii vor vedea ceea ce doresc să vadă Înţelepciunea tristă din vocea lui mi-a adus aminte de Baba — Ce vrei să spui? — Exact asta, a spus el Coşi mai bine ca oricine din această lume Concentrează-te pe acest fapt, nu pe ipoteza că eşti fată sau băiat, a mai zis el, rezemându-se în cot ca să mă studieze Finlei avea dreptate De la spate semeni într-adevăr cu un băiat Şi cu toţi pistruii tăi, nu eşti palidă ca majoritatea fetelor Baba te-a lăsat să-ţi petreci prea mult timp la soare — Cineva trebuie să adune viermii de mătase, am spus, nervoasă — Şi nici nu ai cine ştie ce forme, a continuat el, privindu-mă cu coada ochiului Iar vocea ta nu este foarte melodioasă Nu ai fost niciodată bună la muzică Aproape că am aruncat cu hainele lui în el pentru insultă — Nu încerc să devin concubină — Nu strâmba din nas prea mult şi nu încerca să zâmbeşti, a afirmat Keton într-un mod dezaprobator — Cam aşa? am întrebat, imitând grimasa pe care o făcuse el în timp ce dormea — Mai bine, a spus, el lăsându-se pe spate cu un zâmbet care i-a dispărut la fel de repede cum îi apăruse Eşti sigură că vrei să faci asta? Dacă împăratul descoperă, dacă cineva descoperă — Voi fi executată, am terminat eu fraza Ştiu asta Dar aceasta era cea mai bună cale de a-mi ocroti familia Şansa mea de a deveni un croitor adevărat, cel mai bun croitor din tot ţinutul A’landi — Asta va însemna bani mulţi, am spus cu fermitate Îi voi trimite pe toţi acasă De altfel, am început eu, reuşind să zâmbesc, deja mi-am tăiat părul Keton a oftat — Nu-mi vine să cred că îţi spun asta, dar ai grijă! — Voi avea! — Mă aştept la multe poveşti despre fetele de la curte când te vei întoarce, a spus fratele meu în glumă Şi despre împăratul Khanujin, s-a crispat el Poate că îl vei vedea chiar şi pe shansen — Promit! am rostit eu încet Voi reveni plină de poveşti Am privit bastonul pe care i-l cumpărasem lui Keton când se întorsese acasă, în urmă cu o lună Nu se atinsese deloc de el Cum să-l folosească dacă el nici nu-şi putea mişca picioarele? — Ia-l! a spus el, urmărindu-mă cu privirea Lemnul era nefinisat şi m-a înţepat în palmă Foarte bine – durerea îmi va reaminti să fiu cu ochii în patru — Promite-mi că vei încerca să mergi! i-am spus Câte un pic în fiecare zi — Voi face câte un pas pentru fiecare zi în care vei fi plecată! Făgăduiala lui a fost suficientă să-mi întărească hotărârea Mi-am sărutat fratele pe frunte — Atunci, sper să fiu plecată pentru mult timp În timp ce tata dormea, Keton m-a învăţat cum să mă port ca un băiat Cum să râd profund din stomac, cum să gem de satisfacţie după o masă grozavă, cum să mă schimonosesc după ce beau o cupă de vin tare M-a învăţat să nu mă scuz după ce râgâi, să nu mă ascund când trag vânturi şi să scuip ori de câte ori cineva îndrăznea să-mi insulte onoarea În cele din urmă, când s-a simţit prea obosit să continuăm lecţia, eu am mers în odaia mea şi, umblând de colo, colo, am revenit asupra tuturor lucrurilor care puteau merge prost Dacă sunt prinsă, voifi executată Dar Keton şi Baba au nevoie să fac treaba asta În sinea mea, ştiam că şi eu aveam nevoie Dacă rămâneam acasă, aveam să devin nevasta lui Calu, nevastă de brutar, şi degetele mele ar uita cum să lucreze cu acul Aşadar, fără nicio ezitare, am împachetat tot ce mi-ar fi fost necesar Încă un rând din hainele lui Keton, cele mai bune fire, aţe, sule, plus acele, panglicile mele de broderie, perniţa de ace, creta, pensulele, vopselele, carneţelele de schiţe şi condeiele Soarele se grăbea să răsară sau aşa părea Lumina decolora pătura de stele de deasupra mea Am urmărit dimineaţa înaintând încet peste ocean, până când a atins strada mea şi casa în care locuiam Eram gata, cu lucrurile personale împachetate cu grijă într-o legătură pe care am aruncat-o pe umăr Pe când mă îndreptam spre uşă, am mers încrezătoare – aşa cum o făcuse cândva Keton –, cu un uşor şchiopătat, ca să completez impresia, în timp ce corpul meu se înclina peste baston pentru sprijin — Aşteaptă! a rostit răguşit Baba din spate Aşteaptă! Vinovăţia mă apăsa — Îmi pare rău, Baba! Tata a clătinat din cap — M-am aşteptat la asta Pentru că tu ai fost mereu cea puternică — Nu! am şoptit Finlei şi Sendo au fost cei puternici — Finlei a fost curajos La fel şi Sendo, în felul lui Dar tu, Maia, tu eşti puternică La fel ca mama ta Tu ne ţii uniţi Genunchii mi-au cedat — Baba Tata ţinea strâns marginea uşii cu o mână, iar cu cealaltă întindea ceea ce părea a fi o bucată de pânză — Ia asta! Era o bucată de mătase atât de fină, că am crezut că s-ar putea topi la atingere Am desfăcut şiretul auriu Înăuntru era O foarfecă Mi-am privit tatăl, nedumerită — A fost a bunicii tale, a spus Baba, împachetând din nou foarfeca de parcă vederea ei l-ar fi durut Nu mi-a trimis niciodată semnale Te aştepta — Ce să trimită Baba mi-a risipit întrebările — Vei şti atunci când vei avea nevoie de ea Am deschis gura, gata să-i spun să aibă grijă de Keton şi de el însuşi Dar Finlei şi Sendo plecaseră cu asemenea vorbe pe buze şi nu se mai întorseseră Aşa că n-am mai spus nimic şi doar am dat din cap afirmativ — Maia! a spus Baba cu mâna pe umărul meu şi cu o lumină în ochi pe care nu o mai văzusem de foarte mulţi ani Ai grijă! Palatul e plin de pericole — Voi avea grijă, Baba! Promit! — Mergi, atunci! Arată-le de ce eşti în stare! M-am sprijinit în baston, trăgându-mi piciorul drept după mine pe când şchiopătam spre trăsură Soarele deja strălucea, dar nu aveam nicio mână liberă să-mi protejez faţa Trăsăturile mi se încreţiseră, iar Lorsa a mormăit când m-a văzut — Keton Tamarin? a întrebat, măsurându-mă din cap până în picioare Tu şi sora ta semănaţi foarte mult Întregul trup mi s-a strâns, ca o sfoară răsucită prost M-am căznit să râd ca un bărbat, dar hohotul s-a transformat într-un soi de tuse — Sper că doar la fizic, nu şi la îndemânare De fapt, ea nu ştie să lucreze cu acul, iar eu ştiu Eunucul şi-a dres glasul zgomotos, în semn de încuviinţare, apoi a aruncat spre Baba o punguţă cu jeni — Urcă! mi-a poruncit Keton avusese dreptate Oamenii vedeau doar ceea ce doreau să vadă O ultimă privire spre Baba şi spre fereastra lui Keton Am urcat în trăsură, neavând nicio idee despre ceea ce mă aştepta Doar că trebuia să reuşesc cu orice preţ CAPITOLUL TREI Am călătorit cinci zile cu trăsura din Port Kamalan până la Palatul de Vară Am fost dezamăgită că nu am avut ocazia să merg cu vaporul pentru că, în ciuda faptului că trăisem într-un oraş-port, nu pusesem niciodată piciorul pe vreo ambarcaţiune Dar nici cu trăsura nu mersesem – cel puţin, nu pe o distanţă atât de lungă! Picioarele şi spatele mă dureau de la şederea îndelungată, dar n-am îndrăznit să mă plâng Eram prea emoţionată Şi neliniştită Voi fi îndeajuns de bună ca să cos pentru curtea imperială? Şi oare îl voi vedea pe împăratul Khanujin în Palatul de Vară? Trebuia, dacă urma să devin croitorul său Nu eram sigură ce ar trebui să cred în privinţa asta Nu ştiam prea multe despre suveranul meu Se născuse în anul dragonului, la fel ca Finlei, ceea ce însemna că avea douăzeci şi trei de ani Poveştile spuneau că fusese un luptător aprig în timpul Războiului celor Cinci Ierni, că putea câştiga loialitatea unui om doar făcând un semn cu capul, că era atât de frumos, că până şi soarele pălea prin comparaţie şi că toţi cei care îl întâlneau îl iubeau M-am întrebat totuşi dacă nu cumva toate astea erau doar poveşti Dacă împăratul era cu adevărat minunat, nu ar fi vârât A’landi în război, nici dacă asta ar fi împiedicat ruperea în două a regatului Nici măcar pentru a-şi salva tronul de shansen-ul trădător Un împărat bun nu mi-ar fi răpit fraţii de lângă mine Mi-am frământat degetele în poală, iar presiunea m-a făcut să tresar Durerea mă împiedica să mă pierd cu firea, aşa cum aveam mereu neapărată nevoie să o fac când îmi aduceam aminte de sacrificiul făcut de familia mea în timpul războiului „Băieţii nu plâng”, m-am dojenit în sinea mea M-am întors cu faţa spre fereastră şi mi-am şters nasul cu dosul palmei Am încercat să mă concentrez asupra altor lucruri Nu puteam să stau cu mâinile potolite, căci asta mă făcea agitată, aşa că m-am ocupat cu împletitul unui pulover Am fost rapidă şi, când am terminat, l-am deşirat şi am împletit un altul, apoi mi-am exersat talentul la brodat pe o bucată de bumbac Ministrul Lorsa nu mi-a răspuns la niciuna dintre puţinele întrebări pe care m-am încumetat să i le pun şi nu a făcut niciun fel de conversaţie A dormit ca un urs, mirosind de două ori mai rău decât fiara din pădure Tot ce a mâncat a împrăştiat prin râgâieli zgomotoase, astfel că am petrecut cea mai mare parte a călătoriei cu capul afară pe geamul trăsurii, savurând mirosurile schimbătoare ale ţinutului A’landi în timp ce împleteam În a cincea zi, am zărit Palatul de Vară în depărtare Din locul unde se afla trăsura, era de mărimea unghiei de la degetul meu mare şi se înălţa adăpostit într-o vale largă, de-a lungul râului Jingan, între Munţii Cântători Auzisem poveşti despre grandoarea castelului, despre acoperişurile aurite înclinate, despre coloanele stacojii şi zidurile de culoarea fildeşului şi am tremurat de emoţie, privind curioasă pe măsură ce devenea treptat tot mai mare şi mai real pentru mine Deasupra noastră plana un vultur pe de-a-ntregul negru, dacă n-ar fi fost vârfurile aripilor, care păreau pudrate cu zăpadă Ceva auriu îi strălucea pe gheare – ceva ca un inel sau ca o verigă — Ce pasăre ciudată! am exclamat Este a împăratului? Ar trebui să fie cu cătuşa aceea Ce face atât de departe de pădure? Vocea mea l-a tulburat pe adormitul Lorsa, care m-a privit ameninţător pentru că l-am trezit — Uite! am spus, arătând pe fereastră Un vultur! — Un necaz, a murmurat el, pe când vulturul a scos un ţipăt Pasăre blestemată! Vulturul a coborât brusc, întinzându-şi aripile mari, în timp ce se năpustea pe lângă trăsură Era atât de aproape, că îi puteam vedea ochii Erau galbeni şi vizibil inteligenţi, iar când mi-au atras privirea, mi s-a părut că pasărea îmi studia trăsăturile şi mă observa Am privit-o şi eu Expresia vulturului era aproape umană Fascinată, am întins degetele să-i mângâi gâtul Cu o mişcare repezită, vulturul a ţâşnit şi s-a avântat din nou spre cer, făcându-se nevăzut în spatele unui arbore de pe terenul palatului Trăsura ne-a lăsat la poalele unui deal Glicinele agăţătoare se legănau în briza uşoară, înmiresmând aerul în jurul celor optzeci şi opt de trepte spre intrarea slujitorilor Urcuşul, am aflat mai târziu, era un mod de a ne ţine captivi în palatul nostru şi de a ne reaminti că eram mult inferiori împăratului Khanujin, Fiul Paradisului Mi-am întins picioarele şi am scos un mic geamăt, simţind înţepeneala pulpelor de la statul mult prea îndelungat — Nu este nimeni care să te ducă pe trepte, a rostit Lorsa cu un zâmbet superior Nu am înţeles ce voia să spună până când nu mi-am amintit că ţineam în mână bastonul lui Keton — Ah, nu-ţi face griji pentru mine! În mod cert, Lorsa nu-şi făcea, căci a urcat repede treptele, lăsându-mă în urmă M-am grăbit să-l urmez Chiar dacă umerii mă dureau de la căratul lucrurilor personale, iar picioarele mi se tot strâmbau derutate de modul cum trebuia să folosesc bastonul lui Keton, nu m-am oprit să mă odihnesc Acela era locul unde avea să înceapă totul, locul unde aveam să redau onoarea numelui familiei mele şi locul unde aveam să dovedesc că o fată putea fi cel mai bun croitor din A’landi Palatul de vară era un labirint de pavilioane cu acoperişuri aurite, alei întortocheate de piatră cubică şi grădini proiectate în mod strălucit Pretutindeni vedeai flori în toate nuanţele de roz şi violet, iar fluturi zburau de pe o corolă pe alta Peste tot unde priveam, dădeam cu ochii de bărbaţi în tunici gri cu bleumarin, purtând bărbi negre, lungi şi subţiri Servitori şi funcţionari mărunţi umblau de colo, colo şi se înclinau uşor, de parcă erau gata să salute în orice clipă Prin contrast, eunucii în albastru intens se mişcau cu spatele perfect drept, ţinându-şi evantaiele închise pe lângă corp Câţiva s-au încumetat să mă întâmpine cu zâmbete amabile înainte ca Lorsa să-i străpungă cu privirea, dar a fost suficient cât mă facă să respir mai uşor Poate că nu toată lumea din palat era la fel de neplăcută ca Lorsa O slujitoare a trecut cu un platou cu fursecuri de migdale şi prăjituri cu castane aburinde, iar stomacul meu s-a trezit cuprins de o revoltă zgomotoasă în timp ce îl urmam pe Lorsa de-a lungul aleii înguste Clădirile mi s-au părut mai apropiate, arborii şi tufişurile, oarecum mai puţin îngrijiţi, pentru că ajunseserăm la cartierul servitorilor Lorsa tropăia de nerăbdare, când, în sfârşit, l-am prins din urmă în faţa unei arcade deschise şi largi — Aceasta este Sala Hărniciei Absolute, a anunţat el, locul unde vei lucra Am pătruns în interior şchiopătând, întâmpinată la intrare de statuile în mărime naturală ale celor Trei Mari Înţelepţi, învăţaţii legendari ai ţinutului A’landi Podeaua sălii era rece ca porţelanul, pereţii erau împodobiţi cu pergamente pictate pe care se regăseau majoritatea aforismelor preferate ale Majestăţii Sale Imperiale sau bujori, somni şi cocori Ferestrele cu zăbrele la exterior lăsau să intre cântecele păsărilor adevărate, de afară Nu erau vulturi, ci o mulţime de ciocârlii şi sturzi cântători, chiar şi la căderea serii Era cea mai mare încăpere în care intrasem vreodată – cel puţin de zece ori mai spaţioasă decât bucătăria tatălui lui Calu şi de trei ori mai mare decât templul din Port Kamalan În colţul sălii se aflau roţi de tors şi douăsprezece mese, fiecare echipată cu un război de ţesut, o ramă pentru broderie şi un coş plin cu fire textile, ace şi bolduri Spaţiile de lucru erau separate cu paravane de lemn pliante, care aveau cârlige de atârnat sau drapat materialul Unsprezece croitori erau deja aşezaţi la mesele lor de lucru Toţi m-au cercetat cu privirea, discutând între ei în şoaptă Am început să-mi cobor ochii, apoi mi-am ridicat bărbia şi m-am încruntat — Aceştia sunt tot croitori imperiali? l-am întrebat pe Lorsa, şchiopătând şi ţinându-mă după el cât de repede eram în stare — Va fi doar unul, a spus eunucul, îndreptându-se spre cealaltă parte a sălii, cea cu mai puţin soare, unde mi-a arătat o masă Acesta va fi spaţiul tău de lucru până ce vei fi dat afară Dat afară? — Vă cer scuze, domnule, dar sunt derutat Lorsa s-a uitat plin de curiozitate la mine — Doar nu ţi-ai imaginat că ai fi singurul croitor care a atras atenţia Majestăţii Sale, nu-i aşa? — Si-sigur că nu, m-am bâlbâit — Cu siguranţă nu ai presupus că Majestatea Sa ar angaja un croitor fără să-l supună la o probă mai întâi? În clipa aceea, mi-am dat seama de greşeala mea Cât de naivă eram să cred că fusesem aleasă, că avea să fie atât de uşor să salvez onoarea familiei! Nu, nu! Nicidecum! Voi intra în competiţie pentru acest loc, iar aceşti alţi unsprezece croitori vor fi rivalii mei! După ce mi-am găsit curajul, m-am uitat la ei Fiecare era îmbrăcat cu ce avea mai bun Am zărit stropi de jad şi perle, haine de catifea, eşarfe de brocart cu ciucuri de mătase şi centuri ţintuite cu aur şi brusc am înţeles de ce se uitau atât de intens la mine Nu pentru că eram şchioapă sau pentru că eram cea mai tânără Eram cel mai prost îmbrăcată! Vopseaua de pe cămaşa mea era ştearsă, pânza, uzată, manşetele pantalonilor erau rulate la glezne, iar mânecile, mult prea lungi Ce fel de croitor era cel care nu avea nici măcar bunul-simţ să-şi tivească propriii pantaloni şi să-şi croiască o cămaşă pe măsură? Obrajii îmi ardeau şi mi-am înclinat capul de ruşine, dorind cu înverşunare să mă fi gândit să transform hainele lui Keton în timp ce eram în trăsură în loc să împletesc un pulover absurd Mi-am pus coşul şi săculeţul pe masă şi am început să-mi despachetez lucrurile Croitorul de la masa aflată vizavi de mine i-a spus vecinului suficient de tare ca să aud: — Pe o sută de jeni că el va fi primul care va pleca! Un chicot — Păi cum să pariez împotrivă? Obrajii mi s-au aprins şi mai tare şi am privit furioasă spre ei Apoi, suflecându-mi mânecile, am luat loc pe scaun şi m-am uitat la Lorsa — Acum, că voi doisprezece sunteţi în sfârşit adunaţi, a anunţat ministrul, putem începe proba Numai cel mai bun croitor din A’landi este invitat să lucreze pentru familia imperială Maestrul Huan a făcut asta vreme de treizeci de ani, dar recenta sa trecere în nefiinţă a lăsat locul liber Majestatea Sa Imperială, în infinita sa înţelepciune şi glorie, a invitat croitori de la un capăt la altul al ţinutului A’landi să se întreacă pentru această înaltă onoare Mulţi dintre voi aţi lucrat deja în calitate de croitori ai curţii, dar croitorul imperial este cel mai stimat şi privilegiat dintre servitorii loiali ai Majestăţii Sale Este o funcţie care se deţine pe viaţă şi aduce multă prosperitate celui care o merită Dintre croitorii prezenţi astăzi aici, doar unul va ocupa locul liber şi va începe de îndată să lucreze pentru lady Samai Lady Sarnai? Nu avea niciun sens — Am crezut că locul era pentru Majestatea Sa, am mormăit — Te-am auzit rostind ceva, Keton Tamarin, a spus Lorsa, privindu-mă cu ochii lui ca mărgelele Mi-am încleştat buzele Pentru un moment, uitasem să mă asemăn la voce cu fratele meu Oare Lorsa observase? — Vorbeşte mai tare dacă ai de spus ceva! — Hm, am început eu, descoperind că gura mi se uscase brusc Am avut impresia, domnule, că locul era pentru un croitor în slujba împăratului Khanujin — Treaba ta este să-i faci pe plac împăratului, m-a corectat eunucul Iar el doreşte ca noul croitor imperial să înzestreze garderoba lui lady Sarnai Mi-am plecat capul, dar nu înainte de a observa că ceilalţi croitori făceau schimb de priviri — Am înţeles, domnule! Întrebarea mea provocase nelinişte printre ceilalţi croitori Nu toţi se simţeau în largul lor cu ideea de a o sluji pe fiica shansen-ului, mai ales din pricina războiului care se terminase cu puţin timp în urmă Ministrul Lorsa a continuat: — Odată ce noul croitor imperial a fost ales, prima lui sarcină va fi să creeze rochia de nuntă pentru lady Sarnai, astfel că este de cea mai mare importanţă ca modelele concepute de voi în timpul probei să o mulţumească pe lady Sarnai, precum şi pe Majestatea Sa Vom începe cu o sarcină simplă Cum lady Sarnai vine de la miazănoapte, unde e mult mai rece, are puţine articole de îmbrăcăminte adecvate climei temperate de la Palatul de Vară Majestatea Sa doreşte pentru ea un şal potrivit brizelor uşoare de seară Un şal? Cum, Cerule Mare, să stabilească lady Sarnai talentul unui croitor după un şal? — Fiecăruia vi s-a distribuit un cupon de mătase albă Puteţi tăia mătasea aşa cum consideraţi potrivit Pecetea Majestăţii Sale Imperiale a fost imprimată pe fiecare colţ al cuponului şi toate cele patru peceţi trebuie să fie vizibile în modelul vostru Pentru această provocare pot fi folosite doar vopsele, aţe pentru broderie şi panglici din dulapurile cu materiale Niciunui croitor nu i se permite ajutor din afară Să aveţi şalul gata mâine-dimineaţă! Mâine? Am privit în jur şi am văzut că toţi croitorii se crispaseră În mod clar, toţi erau la fel de şocaţi ca mine, dar niciunul nu a îndrăznit să spună ceva, aşa că le-am urmat exemplul — Lady Sarnai va sosi dimineaţă să-i aleagă pe croitorii care vor participa la următoarea rundă a probei, a continuat Lorsa Nu uitaţi că titlul de shansen este unul moştenit, la fel ca acela de împărat, parte a unei descendenţe neîntrerupte a conducătorilor militari din A’landi Lui lady Sarnai vă veţi adresa cu Înălţimea Voastră aţi înţeles? a întrebat ministrul, aşteptându-ne să încuviinţăm Bine! Fie ca înţelepţii să vă inspire să creaţi ceva demn de ea! Nu a sunat niciun gong şi niciun clopoţel, dar cuvintele au vestit libertate pentru urechile mele M-am ridicat, am întins mâna după cuponul de pânză şi caietul de schiţe Ceilalţi croitori desenau deja cu furie, dar eu nu aveam nici cea mai vagă idee despre ceea ce urma să fac pentru şalul lui lady Sarnai Faptul că eram înconjurată de unsprezece bărbaţi transpiraţi şi stăruitor de competitivi nu avea să mă impulsioneze în vreun fel, aşa că mi-am adunat materialele din dulap şi am părăsit Sala Hărniciei Absolute în căutarea inspiraţiei CAPITOLUL PATRU Noul meu cămin era o odaie îngustă, în forma literei L, mobilată cu un pat pliabil şi o masă cu trei picioare, stabilă doar cât să ţină o lumânare Mai era şi un vas mic de bronz cu tămâie, pentru rugăciune, aşezat pe pervazul de lemn, un felinar din bambus care atârna din tavan şi o chiuvetă de porţelan în care se înecase o muscă — Cel puţin este curat, am rostit cu voce tare Şi nu trebuie să o împart cu nimeni Eram pentru prima oară singură în aproape o săptămână Mi-am sprijinit capul de peretele vopsit, rezervându-mi o clipă să respir înainte să mă gândesc că aveam nevoie de timp pentru mine Mi-am descheiat încet nasturii de la cămaşă Întreg torsul pulsa de durere Pieptul meu era destul de plat pentru o fată, dar luasem măsuri de precauţie cu feşe de in legate de jur-împrejur, şi, după cinci zile de călătorie, disconfortul meu era enorm N-am îndrăznit să înlătur feşele, dar mi-am cufundat mâinile într-un bol cu apă şi mi-am şters transpiraţia Trebuia să mă obişnuiesc cu durerea Mi-am încheiat la loc nasturii de la cămaşă şi mi-am golit săculeţul pe pat Pentru prima dată, vederea micilor mele unelte nici nu m-a inspirat, nici nu m-a alinat Am scos un oftat Era imposibil să pot broda un şal întreg până a doua zi dimineaţă Totuşi, puteam picta unul Eram pe punctul de a scotoci prin lucrurile mele după pensule, când pachetul cu foarfeca lui Baba mi-a atras privirea Din curiozitate, l-am despachetat şi am ridicat unealta, astfel că a strălucit în lumina slabă Mânerele inelare erau mai subţiri şi mai delicate decât mânerele foarfecii mele, dar, cu excepţia soarelui şi a lunii gravate pe mânere, nu se vedea nimic deosebit În plus, nu aveam nevoie de o foarfecă suplimentară, aşa că am împachetat-o la loc şi am vârât-o sub salteaua patului — Acum, unde sunt vopselele pe care le-am luat? am mormăit, răscolind printre lucruri Le-am lăsat în sală? Aveam nevoie de ele Cu un oftat, am şchiopătat înapoi spre Sala Hărniciei Absolute Speram să nu dau peste nimeni în drumul meu, dar un bătrân mi-a făcut semn cu mâna în timp ce treceam pe lângă el El era masiv şi larg în talie, dar degetele îi păreau subţiri şi agile O privire la centura sa mi-a confirmat faptul că era un croitor coleg: cei ca noi purtau bolduri şi ace, aşa cum un general purta medalii M-am oprit să-l salut Omul nu făcea parte dintre cei care pariaseră împotriva abilităţilor mele, eram sigură de asta — Tu trebuie să fii fiul maestrului Tamarin, a spus el Faţa ta este foarte uşor de recunoscut Nu pari suficient de bătrân să-ţi laşi barbă! A spus-o cu atâta voioşie, că am uitat de reţinerea mea şi am râs — Wing Longhai, s-a prezentat el Din provincia Bansai I-am recunoscut numele Maestrul Longhai era renumit pentru crearea robelor pentru bărbaţi Îi îmbrăcase pe cei mai aclamaţi învăţaţi, dar şi pe cei mai importanţi nobili Ba chiar crease o robă pentru tatăl împăratului Khanujin — Keton Tamarin, m-am grăbit să răspund Din Port Kamalan, la miazăzi de Gangsun Longhai a zâmbit Avea faţa ciupită cu crestături adânci şi pielea mai arsă de soare decât o avea de obicei un maestru croitor, ceea ce sugera că, asemenea mie, avea origini modeste Chiar şi aşa, hainele lui erau foarte stilate, iar el emana un miros discret de vin de orez care se insinua pe sub cel al unui parfum de santal şi lotus — Ah! a făcut el M-am gândit eu că eşti de la miazăzi Înţeleg că ai adus amulete pentru noroc şi curaj? Soţia mea nu m-a lăsat să părăsesc casa fără o mulţime de talismane Maestrul Yindi deja are o duzină care-i atârnă pe masă! Mi-am încleştat mâna pe măciulia bastonului — Nu cred în astfel de lucruri! — Şi mai zici că eşti de la miazăzi? — Port Kamalan este foarte mic, am răspuns tăios Magia nu prea mai are loc pe acolo Longhai a clătinat din cap dezaprobator — S-ar putea ca magia să nu-şi afle locul în Port Kamalan, dar acum eşti la curtea imperială Îţi vei schimba părerea Mai ales după ce te vei întâlni cu Lordul Vrăjitor al împăratului Am ridicat o sprânceană Nu ştiam prea multe despre vrăjitori, fie lorzi, fie nu, cu excepţia faptului că erau rari şi rătăceau dintr-un ţinut în altul Nu mi se păreau drept sfătuitori loiali, aşa că nu înţelegeam de ce regii şi împăraţii îi apreciau atât de mult Probabil că Longhai a observat expresia sceptică de pe faţa mea, pentru că a spus: — Lordul Vrăjitor îl sfătuieşte pe împăratul Khanujin în multe probleme L-a slujit şi pe tatăl împăratului ani la rând, dar nu a îmbătrânit deloc! Unii dintre croitori încearcă să se împrietenească cu el – sunt disperaţi şi ar face orice pentru a obţine un avantaj — Dar oare folosirea magiei nu ar însemna că trişează? — Un avantaj incorect, aş spune Dar că trişează? a spus Longhai şi a început să râdă pe înfundate Crezi că va fi o competiţie doar de îndemânare? Am ridicat din umeri Întotdeauna fusesem sceptică în privinţa magiei Dar aveam tendinţa să fiu sceptică în privinţa majorităţii lucrurilor pe care nu puteam să le prind laolaltă cu un ac şi aţă — Ce altceva ar mai fi de pus la încercare? — Mai ai multe de învăţat, a spus el, dar nu cu asprime Am mers împreună spre Sala Hărniciei Absolute, ocolind o grădină plină de alei şerpuitoare, pruni şi pini — Curtea Păcii Divine! Nu avem voie dincolo de cascada de acolo, nu fără permisiune, adică Dar asta nu înseamnă că nu putem să aruncăm o privire, a adăugat el, coborându-şi glasul Croitorul s-a ghemuit, aplecând capul şi dându-mi un cot ca să procedez la fel, apoi a arătat cu degetul În cealaltă parte a grădinii, o femeie mergea repede, urmată de trei slujitoare Femeia era frumoasă, cu pielea ca fildeşul, părul negru în cascadă şi un gât ca de lebădă Şi în mod evident era de viţă nobilă, dat fiind servitorii şi modul regesc în care păşea Îmbrăcămintea ei însă era foarte ciudată: purta cizme de piele, o rochie simplă din postav albastru-deschis ce abia îi acoperea gleznele, iar pe umeri, o haină de blană căptuşită, deloc potrivită pentru vremea blândă Slujitoarele stăruiau pe lângă ea — Înălţimea Voastră, nu mai este mult până la banchetul vostru de întâmpinare Nu vă schimbaţi? — Ce este în neregulă cu ceea ce port? a răspuns doamna pe un ton sarcastic care nu a lăsat loc de discuţii Slujitoarele se ţineau după ea — Înălţimea Voastră, vă rugăm! Femeia păşea înainte, surdă la rugăminţile lor După ea se afla cel mai mare vlăjgan pe care îl văzusem în viaţa mea Era zdravăn ca un urs şi făcea ca întreaga alee să pară mititică Avea barba tăiată scurt şi ochii înguşti, umbriţi de sprâncene negre şi groase — Înălţimea Voastră! a rostit el cu o voce gravă şi răguşită Ar trebui să ţineţi cont de sfatul slujitoarelor! Vă rog! Este ceea ce tatăl Domniei Voastre ar dori Femeia s-a liniştit Deşi nu îşi privea însoţitorul, între ei păreau că se aprinseseră scântei Ea şi-a ridicat bărbia — Îi ţii partea, nu-i aşa, lord Xina? N-am văzut dacă lordul Xina a încuviinţat cu o mişcare din cap sau a făcut o plecăciune drept răspuns, dar doamna s-a întors spre cea mai înaltă în rang dintre slujitoare — Foarte bine! a spus ea cu o voce parcă mai nesigură Voi vedea ce veşminte are de oferit Majestatea Sa Totuşi, nu promit să port vreunul dintre ele Longhai s-a ridicat imediat ce doamna s-a îndepărtat cât să nu mai auzim ce spunea — Ei bine, aş spune că a meritat osteneala Vom avea un avantaj în faţa celorlalţi mâine Aceea era lady Sarnai, fiica shansen-ului Am încercat să nu-mi arăt surpriza Aceea era doamna pentru care trebuia să coasem? Mi-o imaginasem ca pe o războinică, asemenea tatălui ei – o fată care purta armură şi pantaloni, care nu avea nicio urmă de feminitate şi care crescuse sălbatică şi nesupusă Lady Sarnai părea într-adevăr feroce, dar era şi frumoasă Un rânjet se iţise pe faţa brăzdată a lui Longhai — Nu-i ceea ce aşteptai, înţeleg — Este foarte graţioasă, a fost tot ce am reuşit să rostesc Dar ce poţi spune despre bărbatul care o urma? — Lordul Xina, a răspuns Longhai pe un ton ridicat Războinicul preferat al shansen-ului şi fiul celui mai de încredere sfetnic al său Prezenţa lui este o insultă pentru Majestatea Sa — O insultă? — Se zvoneşte că lordul Xina a fost logodit cu lady Sarnai înainte ca armistiţiul să fie anunţat Că ar fi iubitul ei Dar este doar bârfă de curte Nimeni nu ştie sigur Bătrânul croitor a strecurat mâna în robă după o sticluţă Mi-a oferit-o şi, după ce l-am refuzat, a luat o înghiţitură serioasă Am început să cuget la modul cum vorbise fiica shansen-ului cu lordul Xina – către cine se îndrepta amărăciunea din glasul ei: către iubit sau către tatăl ei? Sau către amândoi? Longhai a pus capacul la sticluţă — I-ai văzut haina de blană? Iepure, vulpe, lup, cel puţin trei urşi diferiţi Cei de la miazănoapte poartă doar ceea ce vânează Lady Sarnai trebuie să fie destul de pricepută, a zis el, scoţând un oftat compătimitor Nu se va obişnui uşor cu viaţa de aici, a mai spus croitorul, aplecându-se spre mine ca şi cum ar fi urmat să-mi împărtăşească un secret Dar pare să se bucure că îl supără pe Majestatea Sa Lady Sarnai poartă pantaloni la ceaiul cu împăratul şi cu miniştrii săi de război Avea curaj lady Sarnai, nu glumă! Nu mi-am dat seama dacă această constatare mă făcea să o respect mai mult sau mai puţin — Sunt sigur că vom auzi despre asta mâine, a spus Longhai în timp ce ne apropiam de sală Ce bine era dacă spaţiul de lucru al lui Longhai se afla lângă al meu, dar croitorul era aşezat în capătul opus al încăperii! Aşadar, m-am reîntors la masa mea singură şi mi-am scos caietul de schiţe, cu gând să încep să desenez un şal şi fără să mă deranjez să-i salut pe croitorii din preajmă Am avut sentimentul că le-a displăcut prezenţa mea Din fericire, şi ei m-au ignorat Pentru că eram ultimul croitor sosit pentru probă, mi se repartizase cea mai proastă masă – cea mai îndepărtată de ferestre şi spre mijloc, unde, practic, munca mea era în văzul lumii Niciunul dintre croitori, cu excepţia lui Longhai, nu mi se recomandase, dar, prinzând frânturi din conversaţiile lor, am reţinut câteva nume, pe care le-am recunoscut Asemenea lui Longhai, adversarii mei erau adevăraţi maeştri, ale căror stiluri le studiasem, fiind oameni care lucrau cu acul cu mult înainte de venirea mea pe lume Maestrul Taraha şi maestrul Yindi proveneau din şcoli diferite de broderie, dar amândoi erau genii: Taraha era specializat în flori, iar Yindi, în broderia cu două feţe Maestrul Boyen era strălucit la împletit, maestrul Delun ţesea brocart ca nimeni altul, iar maestrul Norbu era preferatul nobilimii Dar eu? Când locuiam în Gangsun, Baba îi rugase pe prietenii care îi călcau pragul să mă înveţe meşteşugurile şi stilurile lor regionale, iar în Port Kamalan deprinsesem tehnici de la fiecare negustor şi croitor care vorbise cu mine Dar eu nu eram maestru, nu aveam reputaţie — Tu! s-a răstit un bărbat, întrerupându-mi şuvoiul gândurilor Frumuşelul! Părul de pe gât mi s-a zbârlit, dar am întors capul Maestrul Yindi era grăsuţ, deşi nu la fel de grăsuţ ca Longhai, cu un nas borcănat, din care strâmba fără încetare Şi el era lipsit de păr, cu excepţia perciunilor cărunţi care i se prelungeau pe obraji Cam caraghios, de vreme ce barba îi era atât de lungă, că aproape îi atingea genunchii — Fii atent! a spus el Pot să iau mătasea ta? Oricum, vei merge acasă curând, aşa că ai putea foarte bine să o dai cuiva care o poate folosi În jur s-a pornit un potop de râsete, de parcă toţi ar fi fost de acord că eu aveam să fiu primul croitor trimis acasă Gura mi-a devenit o linie subţire — Lăsaţi băiatul în pace! s-a auzit glasul lui Longhai pe deasupra larmei Dacă tot sunteţi atât de grozavi, n-ar trebui să aveţi nevoie de mătase suplimentară — Susţii oamenii de rând, nu, Longhai? a bombănit Yindi Nici nu mă aşteptam la altceva, a mai spus el şi s-a întors spre mine Eşti sigur că nu te vei înţepa cu acul? m-a luat el peste picior Bărbia mea nu a mai fost atât de netedă de când eram copil — Ce-ai păţit la picior? a intrat în discuţie un alt croitor O pată de cerneală a murdărit coala de hârtie Am întors foaia pe partea cealaltă şi am reînceput schiţa Oamenii vor vedea ceea ce doresc să vadă, mi-am reamintit Mai bine un băiat ca o fată mare decât o fată băieţoasă — Eşti surd, frumuşelule? — Sau doar olog? În clipa aceea, am încetat să mai desenez — Am luptat în război Şi un picior rupt nu înseamnă că nu-mi pot folosi mâinile! m-am răstit pe un ton sfidător Sunt gata să pun prinsoare că pot coase mai iute decât oricare dintre voi Maestrul Yindi a râs — Asta rămâne de văzut Când eram de vârsta ta, încă spălam cămăşile pentru maestrul meu Nu mă lăsa în apropierea războiului de ţesut, a spus el şi a râs zgomotos Lasă-mă să-ţi văd mâinile, frumuşelule! Pot deosebi un croitor de un spălător Mi-am întins degetele să-mi arăt bătăturile Fraţii mei obişnuiau să mă tachineze că nu-mi voi găsi niciodată soţ pentru că degetele mele erau la fel de aspre ca ale unui bărbat — Aşadar? am spus Croitor sau spălător? Yindi şi-a dres glasul cu afectare şi, prinzându-şi barba într-o singură mână, s-a reîntors la locul său Longhai a venit la masa mea, sprijinindu-şi o mână pe partea de sus a paravanului — Nu-ţi face griji din cauza lui Yindi! a spus el E numai gura de el — Maestrul Longhai vorbeşte cu înţelepciune, a intervenit Norbu, spre surpriza mea, pentru că fusese tăcut şi nu îl observasem când se apropiase de noi Însă nu ne vom termina treaba dacă stăm şi pierdem vremea, hărţuind băiatul Divinităţile ne ascultă, maeştrilor, a mai spus el, arătând spre statuile celor Trei Înţelepţi Vreţi să le stârniţi mânia? Unul câte unul, croitorii au dat din capete dezaprobator Chiar şi Yindi, pe a cărui masă se legănau talismane care să alunge demonii şi ghinionul, s-a încruntat — Atunci, la treabă! Norbu avea influenţă pentru că deţinea o prăvălie în capitală, Jappor, şi avea în subordine peste o sută de croitori Era cel mai bogat dintre noi, dar şi cel mai puternic Fiica lui se căsătorise cu un funcţionar de rang înalt Cu alte cuvinte, reprezenta nobilimea — Am încredere că te vor lăsa în pace acum, a spus Norbu, de îndată de sporovăială s-a stins Mi-a zâmbit, iar eu am avut sentimentul clar că, din clipa aceea, îi datoram ceva — Mulţumesc! am spus Norbu s-a jucat o vreme cu aţele pe care le pusesem pe masă Îmi amintea de o şopârlă plină până la refuz; avea trupul lung şi subţire, dar abdomenul era rotund, iar ochii, pe jumătate închişi, încât păreau în mod înşelător adormiţi Nu era răutăcios precum Yindi, totuşi doream să-mi fi lăsat lucrurile în pace — Am auzit că i-ai luat locul tatălui tău aici la probă, a spus el Foarte nobil din partea ta! Tata a murit înainte ca eu să mă nasc, dar maestrul Huan – ultimul croitor al împăratului – a fost ca un părinte pentru mine Mi-am încrucişat braţele care aşteptau cu nerăbdare să muncească, încercând să fiu politicoasă — Nu ştiam că el a fost maestrul tău — Cu mult timp în urmă, a răspuns Norbu, respirând cu zgomot pe nas Totuşi, m-a durut când i s-a găsit trupul în râul Jingan, luna trecută Cu greu mi-am stăpânit emoţia — Îmi pare rău să aud asta! — Maestrul Huan a lucrat chiar în această sală cu o mulţime de ucenici Chiar eu am venit uneori să-l ajut, a spus Norbu şi s-a oprit Slujitoarele jură că fantoma lui bântuie palatul în unele nopţi Un frison mi-a furnicat braţul — Nu cred în fantome — Nici eu, a spus Norbu, înclinându-şi capul în timp ce ochii lui ca marmura mă cercetau Să nu te frămânţi din cauza celorlalţi, tinere Tamarin! Voi avea grijă de tine! M-am liniştit când în sfârşit m-a lăsat în pace, aşa că mi-am aranjat cu mare atenţie şalul de mătase pe braţ În mod firesc, mătasea se simţea uşoară pe piele Acesta era şi motivul pentru care era atât de căutată şi atât de scumpă! Eram talentată la pictură, la fel ca maestrul Longhai, dar broderia era punctul meu forte, la fel ca în cazul maestrului Yindi şi al maestrului Taraha Am hotărât să pictez o grădină şi să-i brodez florile Bujori, nuferi şi crizanteme, cu o doamnă care ţine o libelulă pe deget Era o scenă pe care o exersasem de nenumărate ori, iar vopseaua avea să se usuce repede Având doar o singură zi să termin şalul, nu era momentul să-mi asum un risc inutil Orele treceau Pictura îmi ţinea mâinile şi mintea ocupate, iar pălăvrăgeala nesfârşită a celorlalţi croitori devenise doar un zumzăit — Asta-i muncă de servitori, a mormăit unul N-am mai fost silit să înnod ciucuri de când eram copil — Vopsitul este mai greu — Totul pentru a fi croitorul fiicei trădătorului Ce onoare mai e şi asta? — Privilegiul de a o sluji pe Majestatea Sa e o mare onoare, a intervenit Longhai Un pic de onoare în plus şi o să devenim preoţi la Marele Templu Croitorii au continuat să flecărească până a trecut de miezul nopţii Pleoapele îmi cădeau de oboseală Nu dormisem bine de când plecasem din Port Kamalan „Nu, trebuie să rămân vigilentă! Nu voi termina niciodată, dacă voi merge la culcare în clipa asta!” Mi-am întins degetele şi mi-am frecat un muşchi dureros de pe gât Aveam tot corpul încordat Să mă aplec asupra muncii ore întregi era a doua mea natură, dar nu în timp ce eram înconjurată de alţi unsprezece croitori Tentaţia de a mă uita pe furiş la ce făcea vecinul meu era mare, iar, din cauza sporovăielii tuturor, îmi venea greu să mă concentrez Mi-am rotit umerii spre spate şi mi-am luat acul să brodez marginile şalului, având grijă să nu murdăresc scena pictată — Am făcut o mantie pentru lady de Bandeiya, brodată cu o mie de bujori, a spus maestrul Taraha, şi i-a plăcut atât de mult, încât m-a plătit cu cel mai frumos colier de jad Fiica mea este norocoasă să-i fiu tată I l-am oferit ca parte din zestre — Eu am întâlnit-o personal pe lady Sarnai Ştiu care-i sunt gusturile — Nu-mi pot imagina fiica unui barbar într-o mătase atât de fină! Ce risipă! Mi-am înnodat aţa şi am tras cu putere să o desfăşor de pe bobină Măcar dacă ar termina cu pălăvrăgeala! — Dar tu ce poţi spune despre tine, Keton Tamarin? a strigat Yindi din cealaltă parte a încăperii Eşti tare tăcut! De ce vrei să câştigi micul concurs al Majestăţii Sale? Am îngheţat Ce puteam să spun? Mă aflam aici pentru faimă, dar mai mult ca să-mi ajut familia „Să nu fii umilă!” mă avertizase Keton „Un bărbat este mândru de meseria lui Să fii mai puţin de atât înseamnă că te ruşinezi de ceea ce faci ” — Pentru că sunt cel mai bun croitor din A’landi, am rostit eu cu toată aroganţa pe care am fost în stare să o adun I-am auzit pe câţiva dintre ei râzând batjocoritor — Nici n-ai devenit cu adevărat bărbat — Tinereţea însăşi este un talent, a spus Norbu, liniştindu-i Eu, unul, am încredere în judecata Majestăţii Sale Yindi însă nu părea dornic să se lase cu una, cu două — Şi în cel fel eşti cel mai bun croitor, tinere Tamarin? Mi-am stăpânit emoţia şi am rostit cu îndrăzneală: — Ştiu să depăn, să ţes şi să înnod Am studiat cele patru şcoli de broderie Pot să execut o mie de cusături diferite cu ochii închişi şi sunt rapid Cineva a pufnit — Un model strălucit nu înseamnă doar viteză şi cusături complicate — Ştiu, am continuat Este vorba şi despre compoziţie Şi culoare — Crezi că ştii mai mult despre culoare decât ştiu eu? m-a luat Yindi peste picior Ei bine, frumuşelule, vom vedea cu ce idei vii Pariul meu este că nu vei supravieţui până dimineaţă — Presupun că frumuşelul poate strâmta şi tivi o pereche de pantaloni cu ochii închişi, a mormăit Boyen suficient de tare ca să-l aud Prin urmare, de ce a venit îmbrăcat ca un ţăran? Am şovăit în privinţa replicii pe care să o dau, dar am surprins zâmbetul încurajator al lui Longhai — Veţi vedea, a fost tot ce am reuşit să scot „Nu atrage şi mai mult atenţia asupra ta”, m-am avertizat eu „Oamenii ăştia deja cred că este ceva ciudat în legătură cu tine ” Mâinile îmi tremurau Pentru prima dată în viaţă aveam probleme să dau drumul aţei în urechea acului — Ai dificultăţi, Tamarin? a râs de mine Boyen Poate că ar trebui să încerci să treci cu limba peste aţă? a mai spus el, plescăind Cam aşa sunt învăţaţi copiii să facă Nu mai puteam îndura Mi-am luat în grabă bastonul şi am pornit spre uşă — Doar nu eşti obosit, tinere Tamarin! a spus Norbu, când am trecut pe lângă masa lui De ce nu bei un ceai? Era o idee bună şi am dat din cap în semn de mulţumire Ceaiul era ţinut într-o anticameră a sălii, şi, după ce mi-am umplut o cană, am luat o înghiţitură zdravănă Când m-am întors la masă să iau şalul, am ţipat Cineva vărsase ceai pe pânza mea! Vopselele erau acoperite de stropi pe toată suprafaţa mătăsii Doamna pe care o desenasem cu mare atenţie ca să semene cu lady Sarnai era doar o pată Cine făcuse asta? M-am uitat la croitori, dar toţi m-au ignorat Mi-am muşcat buza şi am strâns mătasea distrusă Lacrimi mi-au ţâşnit din ochi, dar m-am străduit să nu le dau satisfacţie, ştiind că ei mă răniseră — Te-ai săturat, frumuşelule? a strigat Yindi spre mine Norbu a bătut din palme ca să atragă atenţia tuturor — Tinere Tamarin, dacă mai ai nevoie de mătase, poţi să iei rămăşiţele mele Eu merg la culcare — Mulţumesc, dar mă voi descurca! am şoptit — Norbu! au strigat ceilalţi Te duci la culcare deja? — Lucrez cel mai bine singur, a spus el, înăbuşindu-şi un căscat Şi dimineaţa Mi-am îndesat mătasea distrusă în săculeţ şi l-am urmat pe Norbu afară, cu faţa înfierbântată de la încercarea de a-mi înăbuşi lacrimile Am ieşit în aerul nopţii înmiresmate, abia luminate de razele lunii şi de felinarele atârnând graţios Am numărat uşile, toate gri şi cu încuietori de bronz, până când am ajuns în odaia mea M-am prăbuşit pe pat Aceasta fusese singura mea şansă de a ajunge mai mult decât o croitoreasă care tivea pantaloni şi cosea nasturi în Port Kamalan Aceasta fusese singura mea şansă de a deveni croitor imperial, cel mai bun din tot ţinutul A’landi, de a mă mândri că modelele mele sunt purtate de familia imperială şi admirate pretutindeni Şi gata! Am răsuflat din toţi rărunchii Finlei n-ar fi vrut să renunţ în felul acesta Nici Sendo Şi nici Keton „Trebuie să câştig această funcţie ca să pot avea grijă de Baba şi de Keton Astfel, ei nu vor muri de foame, şi eu nu voi fi obligată să mă mărit cu Calu Astfel, nu voi fi o ratată ” Mi-am şters ochii cu marginile mânecilor, apoi m-am ridicat şi am aprins o lumânare ca să pot vedea mai bine ce se alesese de şalul meu Florile pe care le pictasem toată după-amiaza erau acoperite de pete Chiar dacă încercam să le şterg, tamponându-le cu grijă, desenul era distrus Singura cale de a ascunde acest nefericit accident era să o iau de la capăt, poate chiar să brodez peste pata de ceai şi peste vopseaua amestecată O sarcină dificilă, dat fiind că mai aveam la dispoziţie doar restul nopţii ca să lucrez Stând cu picioarele încrucişate, am respirat adânc, apoi am luat o foaie de pergament din săculeţul meu şi, istovită, am început să schiţez „Rămâi trează!” Mi-am sprijinit capul de perete şi mi-am făgăduit că voi lua doar o scurtă pauză Când am clipit din nou, lumânarea mea era stinsă, cu o baltă de ceară dedesubt — La naiba! am blestemat cu voce tare Probabil că am adormit Am aprins altă lumânare şi am privit intens la lună ca să-mi dau seama cât timp pierdusem Tâmplele îmi zvâcneau, iar un zumzet slab nu îmi dădea pace Am întins mâna spre bagajul meu, bâjbâind după ace şi aţă, dar degetul a prins mânerul foarfecii de la Baba „Ciudat!” Parcă o pusesem sub saltea Am strecurat-o în săculeţ, împreună cu restul instrumentelor Ce rost mai avea foarfeca în clipa aceea, când şalul meu era deja distrus? „Linişteşte-te”, mi-am spus „Ce faci ori de câte ori eşti într-o situaţie de felul acesta? Nu te alarmezi căci vei greşi şi mai mult! Calmează-te! Fă o plimbare!” Cu un felinar în mână, m-am întors la Sala Hărniciei Absolute În momentul acela, încăperea era goală, aşa că am tras cu ochiul la creaţiile fiecăruia dintre ceilalţi croitori Drapajul maestrului Boyen era desăvârşit, iar decoraţiunea cu perle a maestrului Garad era superbă Longhai crease o lebădă şi brodase arbori în jurul ei – un tablou atât de frumos, încât putea fi atârnat pe perete, în chip de operă de artă Şi Yindi, în mod impresionant, brodase aproape întregul şal Paginile caietului meu de schiţe foşneau, dar mult prea timid să fi fost atinse de vânt Speriată, am pus caietul jos şi m-am îndreptat spre cea mai apropiată fereastră „Nu e nicio fantomă”, mi-am spus „Doar o pasăre ” Cu un oftat, mi-am pus felinarul pe masă şi am început să brodez În clipa aceea, zumzetul din capul meu a devenit mai puternic Am privit în jos, simţind un tremurat ciudat lângă mine La început, am crezut că venea de la foarfeca mea, dar, pentru că era imposibil, am încercat să nu mă mai gândesc la asta Apoi, foarfeca a început să strălucească Am luat-o în mână, cu gând să tai o aţă care atârna, şi am descoperit că nu mai reuşeam să o pun jos Brusc, cu ochii minţii, am putut vedea şalul terminat, exact cum îl schiţasem Dar nu aveam cum să pot duce la bun sfârşit ideea în cele câteva ore rămase „Dar poţi”, m-a asigurat o voce Vocea mea, dar cumva mai încrezătoare Foarfeca a lunecat peste şal şi a pus stăpânire pe acesta, fără ca mâinile mele să se poată împotrivi în vreun fel Aţe invizibile au reparat stricăciunile aduse pânzei, dându-i viaţă din nou, iar culorile vopselelor mele au pătruns în mătase în timp ce vopselele pătate s-au dizolvat şi s-au risipit până când desenul a redevenit cum era la început Oricât de bizar părea, foarfeca nu numai că a tăiat, dar a şi brodat Lamele argintii, subţiri, au tăiat şi adunat aţele, iar firele mele au început să danseze prin mătase, brodând flori complicate, păsări, arbori şi munţi cu precizie şi eleganţă Cu magie Magie pe care nu o puteam opri Mâna nu mi s-a desprins de pe foarfecă, indiferent cât am încercat să o desfac şi indiferent cât de mult am dorit să o pun jos Eram vrăjită, îmbătată de puterea ei Dacă n-ar fi fost durerea iniţial surdă, apoi tot mai intensă a degetelor, aş fi crezut că visam După o ultimă tăietură, foarfeca a devenit din nou neclintită, iar strălucirea a dispărut Istovită, m-am prăbuşit pe masă şi am adormit CAPITOLUL CINCI Ceva ascuţit m-a împuns într-o parte Pleoapele mi-au tresărit, dar nu le-am deschis Doamne Sfinte, dacă era Keton cel care mă împungea cu un ac de tricotat ca să mă trezească Un râs pe înfundate — Te-ai trezit, frumuşelule? Stai, asta nu era vocea lui Keton! Sigur că nu! Doar eram la palat, nu înapoi, acasă, cu Baba şi cu fratele meu Adormită încă pe jumătate, m-am trezit Saliva mi se uscase în colţul gurii şi, în timp ce o ştergeam cu mâneca, faţa rotundă a maestrului Boyen s-a conturat deasupra mea Croitorul a plescăit din buze — Vai, te-am trezit dintr-un vis frumos, maestre Tamarin? Ochii mi s-au deschis brusc De ce accentuase el maestre în acest fel? Oare îşi dăduse seama că eram fată? „Nu!”, am gândit, pe când rotiţele minţii începeau să mi se pună în mişcare Probabil că umbla vorba că nu eram maestru Nu era nevoie de prea multă cercetare ca să îţi dai seama că niciunul din fiii tatălui meu nu câştigase încă acel titlu Boyen mi-a zâmbit cu superioritate — Ar trebui să-ţi împachetezi lucrurile! Vei merge acasă de vreme ce şalul tău s-a pătat Am sărit în picioare Şalul meu! Unde era? Ca prin vis, mi-am amintit de foarfeca mea, care strălucea şi tăia, ca şi cum ar fi fost posedată de un spirit Nu, nu! Imposibil, probabil că îmi imaginasem totul Adormisem fără să termin! Panicată, am răscolit pe masa de lucru după şal Apoi, mi-am adus aminte: exact înainte de a pune la loc foarfeca tatălui meu, îndesasem totul în coşul cu aţele mele de acasă M-am ghemuit şi am scos şalul din ascunzătoare Nu era greu de găsit – culoarea palidă de narcisă s-a ivit de sub bobine L-am desfăcut şi am tras aer în piept Nu era un vis Cusăturile absolut perfecte şi broderia foarte delicată mi-ar fi luat cel puţin o lună Prezentarea era impecabilă, iar cele douăsprezece culori se amestecau impecabil în tonuri degrade, făcând imaginea cu nuferi şi bujori să pară reală Chiar şi doamna fusese reparată; femeia de pe şal purta o mantie de un violet intens, în timp ce se plimba printre florile roşii şi roz, deşi, atunci când am privit de aproape, semăna mai mult cu mine decât cu lady Sarnai Dar vai, proasta de mine! Şalul meu era boţit De ce nu-l împăturisem mai atent? Agitată, am netezit cutele Un slujitor mi-a adus un fier de călcat cu cărbune, pe care l-am folosit cu mare grijă, ca să nu ard ţesătura Eram atât de ocupată cu călcatul şalului, că nici n-am avut timp să mănânc bolul cu porridge aburind pe care mi-l aduseseră servitorii Nu-mi stătea în fire să ignor o masă gratuită – Baba întotdeauna spunea că stomacul îmi domina sufletul Totuşi, deşi mirosul plăcut al micului dejun mă chinuia, ştiam că trebuia să termin şalul În sală, ceilalţi croitori se agitau deja — Aţi auzit despre banchetul de aseară? a întrebat maestrul Garad Lady Sarnai a refuzat să bea în sănătatea împăratului — Ei bine, şi el a refuzat să bea în sănătatea ei — O pereche potrivită Fiica Tigrului şi fiul Dragonului — Este fiica trădătorului Împăratul ar trebui să fie atent, altfel femeia asta îi va scoate ochii în noaptea nunţii — Aţi face bine să nu vorbiţi de rău despre fiica shansen-ului! i-a avertizat Yindi — Te temi că demonii lui ascultă, Yindi? a chicotit Garad Doar ştim ce crezi, şi anume că shansen-ul este posedat, nebun, bătrân şi superstiţios Yindi a ridicat din umeri — Aşteptaţi şi o să vedeţi! Croitorii au râs, însă nu m-am alăturat lor, chiar dacă eram bucuroasă că Yindi era ţinta şi nu eu Apoi, Yindi s-a ridicat brusc să-şi calce şalul, sau asta am crezut, până când s-a oprit la masa mea Fără să-l bag în seamă, am ridicat şalul Mătasea strălucea ca aurul pal Era magnific, dar nu mi-am dat seama dacă trebuia să fiu mândră sau îngrijorată Era asta munca mea sau opera unei magii? — Ai lucrat ăsta într-o singură noapte? a întrebat Norbu Impresionant! Foarte impresionant! Aş spune că al tău este cel mai frumos dintre toate De departe, cel mai frumos Nu puteam să nu radiez de bucurie — Mulţumesc, maestre Norbu! — Impresionant, într-adevăr! a recunoscut şi Yindi Expresia întunecată îl trăda: ştia că mă subestimase Aureola mea a strălucit până când croitorul a spus: — Dar lady Sarnai urăşte galbenul Apoi, maestrul Yindi s-a îndepărtat Batjocura a durut, iar încrederea mea s-a risipit — Este doar gelos, m-a liniştit Norbu Este uimitor ce ai făcut Sigur va câştiga, aş spune L-am tachinat un pic — Aşa sper M-am prăbuşit pe scaun, de-a dreptul istovită N-am avut parte însă decât de o singură clipă de răgaz înainte ca un gong să se audă, iar vocea lui Lorsa să răsune în încăpere: — Înălţimea Sa, lady Sarnai! M-am ridicat rapid în picioare şi am salutat împreună cu ceilalţi croitori: — Bună dimineaţa, lady Sarnai! Fiica shansen-ului a intrat în sală, urmată de un alai de însoţitori şi gărzi Am recunoscut-o cu greu Fata pe care o spionasem noaptea trecută era o războinică temută, care dispreţuia decadenţa Palatului de Vară – miile sale de slujitori, porţile aurite, regulile şi eticheta În ziua aceea însă, era o adevărată prinţesă Rubine şi smaralde îi străluceau la încheieturile mâinilor şi la urechi, în timp ce şiraguri de perle se revărsau din parura ei, încrustată cu dragoni de aur, flori din pietre preţioase şi pene de pescăruş albastru Se părea că împăratul – sau slujitoarele lui lady Sarnai – câştigaseră bătălia asupra garderobei ei — Bună dimineaţa, domnilor! a spus ea cu o voce melodioasă, dar nu şi blândă V-aţi adunat aici să îmi arătaţi ceea ce au să-mi ofere cei mai buni croitori din A’landi, dar vă avertizez că nu sunt uşor de impresionat Nu am crescut purtând mătase Nu am apreciat niciodată un veşmânt pentru frumuseţea sa sau pentru eleganţă Cu toate acestea, sper ca noul croitor imperial să-mi dovedească din plin că greşesc — Da, Înălţimea Voastră, am spus noi, croitorii, cu capetele plecate Mulţumim pentru această şansă, Înălţimea Voastră! Sosit în urma lui lady Sarnai, un tânăr înalt s-a strecurat printre mesele lui Norbu şi Yindi ca să arunce o privire la ce lucraserăm Ceilalţi croitori aduseseră cu ei cele mai frumoase mostre: pungi de brocart cu ciucuri aurii, gulere brodate cu bujori şi crizanteme, eşarfe brodate cu scene din Cei Şapte Clasici, cu femei care dansau şi cântau la ţiteră Masa mea era stânjenitor de goală Fusesem în aşa mare grabă să plec de acasă, că nici măcar nu mă gândisem să aduc câteva modele pentru a le arăta viitoarei împărătese Oricine era bărbatul înalt, nu s-a oprit la masa mea În schimb, s-a reîntors lângă lady Sarnai în timp ce aceasta se îndrepta spre primul croitor — Nu a fost ideea mea să pun la cale un concurs pentru crearea unui şal, am auzind-o spunându-i croitorului Este o provocare inutilă — Împăratul Khanujin a observat că nu aveţi îmbrăcăminte de vară Suveranul este preocupat de confortul Domniei Voastre — Aşa spune el, a rostit lady Sarnai, strâmbând din nas Voi, cei de la miazăzi, şi tradiţiile voastre! Atâta agitaţie numai ca să se aleagă un croitor Bărbatul cel înalt a zâmbit prieteneşte — Majestatea Sa mi-a dat impresia că această probă a fost ideea Înălţimii Voastre Tonul îi era politicos, dar insolenţa din cuvintele sale m-a făcut să mă întreb cine era acest personaj, de fapt Lady Sarnai nu se deranjase să ni-l prezinte, aşa că nu putea fi atât de important Totuşi, era îmbrăcat complet în negru, ceea ce demonstra că era de rang înalt Epoleţii aurii, cizmele bine croite şi pelerina neagră, aruncată peste un umăr, sugerau că era un soldat de dincolo de Dunele Îndepărtate de Vest Dar majoritatea soldaţilor nu se îmbrăcau atât de elegant sau de luxos Poate că era eunuc Şi dacă da, atunci trebuia să fie unul de vază Sau posibil să fi fost un ambasador? Trăsăturile lui erau întrucâtva străine: bărbatul avea părul negru, la fel ca locuitorii ţinutului A’landi, dar era ondulat, nu drept, şi, în ciuda tenului său măsliniu şi bronzat, ochii îi erau luminoşi, împrumutând ceva din strălucirea soarelui M-a surprins uitându-mă fix la el Numaidecât, mi-am lăsat privirea în jos, dar nu înainte de a zări zâmbetul care i se iţise pe buze Apoi mi-a dispărut din vedere, căci avea mişcări domoale şi în acelaşi timp graţioase, aducând mai mult cu o pisică decât cu un nobil Am hotărât că nu-mi era pe plac Când mi-am ridicat din nou privirea, lady Sarnai terminase de evaluat lucrarea maestrului Delun Lorsa mergea în urma ei, complimentându-i slugarnic gusturile Am continuat să-mi ţin capul aplecat şi spatele înclinat, chiar dacă începea să mă doară Ceilalţi croitori făceau acelaşi lucru până în momentul când lady Sarnai se apropia de mesele lor Unul câte unul, destinele noastre se decideau — Nu mi-aş lăsa slujitoarea să folosească asta nici ca să şteargă oala de noapte, a rostit ea cu cruzime despre şalul altui maestru Ochii ei, machiaţi cu pudră de lapis lazuli şi înnegriţi cu cărbune, s-au mijit, privind cu asprime în jur — Asta-i tot ce ai fost în stare? Apoi i-a spus lui Nampo, croitorul care propusese un pariu împotriva mea: — Sunt doar patru culori în acest model Mă crezi vreo ţărancă? — Adevărat, a rostit Nampo, găsindu-şi cu greu cuvintele, dar ăsta este stilul, Înălţimea Voastră Este asemenea caligrafiei — Dacă aş fi dorit caligrafie, aş fi cerut poeţi, nu croitori, a replicat lady Sarnai, sorbind din ceaşca de ceai pe care o avea în mână şi rămânând apoi cu buzele strânse de nemulţumire Maestre Nampo, eşti respins! Până să ajungă lady Sarnai la masa mea, inima bătea să îmi sară din piept Noaptea trecută, când o văzusem, fusesem cam departe şi nu îmi dădusem seama Aveam cam aceeaşi înălţime şi conformaţie; am fi putut trece drept surori dacă eu n-aş fi pretins că eram băiat, iar ea n-ar fi fost „Nestemata Nordului”, unica fiică a shansen-ului — Keton Tamarin, m-am prezentat, făcând o plecăciune şi mai adâncă — Tamarin, a repetat ea, gânditoare N-am auzit de tine Deşi cred că nu ne despărţeau mai mult de doi ani ca vârstă, păreau că ar fi fost douăzeci Am continuat să-mi ţin capul plecat — Sunt din Port Kamalan — Nu am întrebat Mi-am pus lacăt la gură şi am rămas tăcută, pe când lady Sarnai a atins colţul şalului meu, apoi l-a ridicat mai aproape să-l studieze A durat ceva mai mult decât în cazul celorlalţi croitori Sau, cel puţin, aşa am avut eu impresia Am încercat să nu mă uit la ea în timp ce aşteptam, însă tot am izbutit să văd că avea prea multă pudră pe faţă, mai ales în jurul ochilor, care erau injectaţi şi umflaţi Oare îşi petrecuse noaptea plângând? Nici eu n-aş fi fost fericită dacă tata m-ar fi silit să mă mărit Dar să te căsătoreşti cu împăratul Khanujin ar putea fi chiar atât de îngrozitor? „Îţi laşi imaginaţia să o ia razna, Maia”, m-am mustrat în gând „Ce ştii tu despre lady Sarnai?” — Modelul este extraordinar, a spus lady Sarnai în sfârşit Talentul tău este de apreciat, maestre Tamarin N-am văzut niciodată o lucrare atât de frumoasă Mi-am ţinut respiraţia, aşteptând-o să-mi anunţe victoria în faţa croitorilor care vorbiseră de rău despre mine Eram la fel de bună ca ei Ba nu, mai bună! Baba avea să fie foarte mândru Lady Sarnai şi-a strâmbat buzele — Dar, pur şi simplu, dispreţuiesc galbenul Am clipit, convinsă că nu auzisem bine — Asta-i tot! a spus lady Sarnai înainte să se îndepărteze Ministrul Lorsa s-a strâmbat la mine, semn că, în mod sigur, eram respinsă Am rămas fără cuvinte în timp ce mâinile îmi tremurau „Nu, nu, nu! Nu pot merge acasă! Nu-l pot dezamăgi pe Baba Prăvălia noastră nu va supravieţui încă unei ierni dacă nu câştig sau dacă nu mă mărit cu Calu ” Eram atât de zăpăcită, că nici nu-l observasem pe bărbatul înalt care venea spre masa mea I-a scăpat un mormăit discret şi profund, iar eu mi-am ridicat privirea Era mai tânăr şi mai chipeş decât crezusem Ar fi putut trece drept frumos, dacă nu ar fi fost ceva viclean şi răutăcios în privinţa expresiei lui Nasul îi arăta ca şi cum ar fi fost rupt cândva; rădăcina era puţin strâmbă, ceea ce accentua cumva şiretenia din ochii ce-i dansau odată cu lumina, niciodată liniştindu-se suficient, încât să le surprind culoarea Bărbatul a făcut un semn spre şalul meu cu degetele lungi şi subţiri — Tu ai făcut ăsta? Atenţia lui m-a surprins — D-da, domnule! O sprânceană neagră s-a ridicat — Într-o singură zi? Am înţepenit Ceva legat de bărbatul înalt şi de întrebările lui m-a făcut să uit unde mă aflam Oricum, ce mai conta dacă eram pe punctul de a fi respinsă? — Peceţile imperiale sunt în interiorul modelului, am rostit cu îndrăzneală Dacă doriţi să verificaţi Zâmbetul lui misterios a reapărut — Nu, nu! Te cred! Mi-am desprins privirea de la el şi m-am uitat spre lady Sarnai, care stătea în faţa sălii cu evantaiului deschis — Voi purta şalul maestrului Yindi la cina din această seară cu Majestatea Sa, a anunţat ea Am înghiţit în sec, încercând să-mi ascund dezamăgirea Lorsa i-a înmânat lui Yindi o pungă roşie de mătase — În calitate de câştigător, maestrul Yindi va primi un premiu de cinci sute de jeni, pe care îi va putea folosi pentru următoarea provocare Cinci sute de jeni? Nici nu-mi puteam imagina o asemenea sumă! Lorsa a continuat: — Ceilalţi croitori care vor rămâne în competiţie sunt maestrul Boyen, maestrul Garad, maestrul Longhai, maestrul Taraha, maestrul Norbu şi Ministrul s-a oprit o clipă, ridicând o sprânceană stufoasă Mi-am strâns pumnii atât de tare, încât am simţit unghiile înţepându-mi palmele „Zeiţă Amana, te rog ” — Keton Tamarin Am răsuflat uşurată „Mulţumesc! Mulţumesc!” Lady Sarnai legăna o altă pungă roşie de mătase — Maestrul Tamarin este cel de-al doilea câştigător azi Şalul său m-a impresionat cel mai mult O treabă greu de dus până la capăt Uimită, aproape mi-am scăpat bastonul în timp ce mă îndreptam în grabă spre lady Sarnai Privirile furioase aruncate de ceilalţi croitori şi zâmbetul încrezut al bărbatului înalt nu-mi puteau distruge momentul — Mulţumesc, Înălţimea Voastră! am rostit cu respiraţia tăiată Mulţumesc! Ea a lăsat să-mi cadă punga în mână şi mi-a făcut semn să plec — Data viitoare nu voi mai fi la fel de generoasă, a spus lady Sarnai Va exista câte un singur câştigător pentru fiecare nouă provocare, până când va rămâne doar unul dintre voi, a spus ea, făcând un semn în direcţia mea şi a lui Yindi Acum însă ştiţi cu toţii care sunt cei doi croitori de învins După asta, lady Sarnai s-a răsucit pe călcâie şi a plecat urmată la câţiva paşi de bărbatul cel zvelt şi înalt — Următoarea probă va fi anunţată mâine-dimineaţă, a spus ministrul Lorsa Nu va fi la fel de uşoară ca aceasta, aşa că sugerez să nu vă îmbătaţi prea tare în seara asta sau, a continuat el, întorcându-şi privirea spre mine, să vă leneviţi crezând că sunteţi la adăpost de respingere În clipa aceea, zâmbetul mi s-a stins şi, odată cu el, a dispărut şi fericirea pe care mi-o adusese victoria abia obţinută Nu câştigasem datorită priceperii mele la croitorie Câştigasem pentru că folosisem foarfecamagică Dacă foarfeca n-ar fi acţionat, aş fi fost trimisă acasă – pentru că cineva îmi distrusese şalul, pentru că n-aş fi putut să-l termin la timp, pentru că habar n-avusesem că lady Sarnai dispreţuia galbenul Doar prin magie, izbutisem să-mi repar şalul şi să-l fac suficient de deosebit, încât să o impresioneze pe lady Sarnai Magia era reală Foarte reală Şi faptul că, într-un fel, mă slujisem de ea mă făcea să mă cutremur de uimire şi de teamă CAPITOLUL ŞASE După ce croitorii respinşi au plecat, am rămas pe scaunul meu, încrucişându-mi braţele la piept În spatele paravanului de lemn, masca încrederii în propriile forţe s-a năruit Foarfeca magică fusese cea care transformase şalul meu distrus în unul dintre cele mai frumoase obiecte de îmbrăcăminte pe care le făcusem vreodată Mi-am deschis săculeţul, am împăturit şalul şi l-am îngrămădit deasupra foarfecii de la Baba, care arăta ca una obişnuită, cu lamele ei atât de mate, încât nici măcar nu străluceau în lumină Am privit-o, ispitită să o folosesc din nou, să văd ce altceva mai putea face Mi-am închis săculeţul şi l-am vârât sub masă Cu doar două zile în urmă, nu credeam în magie Nu înţelesesem niciodată magia, şi iată-mă aşteptând cu nerăbdare să folosesc din nou foarfeca fermecată! Cu ajutorul ei, în mod sigur aveam să câştig proba Nu ar fi trebuit să mă simt fericită? Câştigasem cinci sute de jeni şi îi întrecusem pe ceilalţi croitori „Nu, nu am dovedit nimic ” Am înghiţit în sec Dar pentru că eram câştigătoare, croitorii aveau să nu mă scape din priviri Dacă cineva avea să descopere că foloseam foarfeca magică, cu siguranţă avea să mă pârască ministrului Lorsa Apoi, aveam să fiu cercetată şi dată în vileag că sunt fată „Nu o voi folosi din nou”, am hotărât „Nu, dacă nu trebuie neapărat ” — Felicitări! a spus Longhai, aruncând o privire peste paravanul meu Ce s-a întâmplat? Nu pari prea fericit că ai câştigat — Sunt fericit, am spus, silindu-mă să zâmbesc Mi-am dres glasul, în timp ce mă băteam agitată cu degetele peste pulpe, apoi mi-am împreunat mâinile — Sunt fericit, am repetat, dar eram aproape să fiu trimis acasă Habar n-aveam că lady Sarnai urăşte galbenul — Oricine altcineva ar fi pur şi simplu fericit că a câştigat, a spus Longhai, amuzându-se de suferinţa mea Dar înţeleg, a mai spus, coborând vocea Yindi a mituit slujitoarele pentru a obţine informaţia Aşa a aflat A devenit dureros de clar că aflarea preferinţelor lui lady Sarnai era vitală pentru câştigarea probei — Eu nu am bani pentru mită Longhai a râs — Acum ai cinci sute de jeni! Pe lângă asta, nu trebuie să mituieşti pe nimeni, nu atunci când poţi broda în acest fel Lauda lui mi-a adus aminte din nou de sentimentul de vinovăţie care mă încercase mai devreme — Dar fii atent la ce spui! a continuat el Cei cinci trimişi acasă azi au fost cei care au vorbit-o de rău pe lady Sarnai seara trecută Mă îndoiesc că este o coincidenţă — Mulţumesc pentru avertisment! Aşadar, lady Sarnai avea ochi şi urechi în sală Stomacul mi s-a revoltat zgomotos şi, după ce Longhai s-a reîntors la masa lui de lucru, am întins mâna după porridge-ul care stătea în faţa mea Era rece şi atrăsese o suită de muşte, dar l-am mâncat oricum Una dintre slujitoarele din bucătărie a trecut prin sală să ia bolurile şi ceştile de ceai Era cam plinuţă în talie, cu o faţă tinerească şi ochi prietenoşi, la fel de rotunzi precum cele două cercuri pe care cozile negre, răsucite, le făceau la ceafă Fata a aşezat ceaşca mea de ceai deasupra unui turn de vase de pe tavă — Noi, slujitorii, am făcut prinsoare Eu am pariat pe tine — Pe mine? am întrebat, ridicând privirea din caietul meu de schiţe De ce? — Pentru că eşti tânăr şi şi pari să fii talentat, a spus ea, roşind, în timp ce mă încruntam confuză Înainte de a reuşi să întreb ce voia să spună, de fapt, fata adăugat: N-am greşit Şalul tău a fost splendid — Mulţumesc! am spus cu mai multă amărăciune decât intenţionasem Mă îndoiesc că voi fi la fel de norocos data viitoare — Gusturile lui lady Sarnai se schimbă ca vântul, a spus slujitoarea sau, mă rog, aşa zic servitoarele ei Dar eu încă cred că vei câştiga, a mai şoptit ea, aplecându-se aproape de mine Sinceritatea ei parcă mi-a încălzit sufletul Trecuse mult timp de când nu mai avusesem o prietenă de vârsta mea — Este foarte frumos din partea ta! — Numele meu este Ammi Ştiu să cos puţin, dar broderia mea a fost mereu grosolană, a spus ea, atingându-mi umărul cu timiditate Mi-ar plăcea să-ţi arăt într-o zi; poate că mă poţi ajuta să devin mai bună — Hm, am rostit şi, pentru că apropierea ei mă agita, cu tot tactul posibil, m-am îndepărtat câţiva paşi Aş vrea să îţi arăt, dar cred voi fi ocupat cu proba Fata a zâmbit — Dacă îţi este foame, vino să vizitezi bucătăria! Lordul Vrăjitor însuşi vine uneori Îi place să îşi bage nasul printre plantele aromatice şi condimente De obicei, printre cele mai scumpe Mi-am înclinat capul, curioasă — Ca să facă poţiuni? — Nu! a spus ea, râzând Să ascundă mirosul de tămâie Reşedinţa lui este aproape de templul principal al palatului Zice că locul duhneşte de la cenuşă şi fum Am ridicat o sprânceană — Ce interesant! Ei bine, nu doresc cu niciun chip să-l întâlnesc pe Lordul Vrăjitor — L-ai întâlnit deja, a spus Ammi O însoţeşte pe lady Sarnai peste tot Am îngheţat Bărbatul zvelt şi înalt era Lordul Vrăjitor? Arăta foarte tânăr Era greu să-ţi imaginezi că avea o sută de ani, poate chiar mai mult, dacă era să dai crezare zvonurilor — Spune cele mai incredibile poveşti şi flirtează cu toate slujitoarele Dar, de când a sosit lady Sarnai, nu a mai venit în bucătărie la fel de des M-am încruntat — Face într-adevăr magie? — Da! a spus ea Poate transforma un bob de orez într-un vas cu porridge, iar un os într-un pui fript, a adăugat ea, în timp ce ochii negri îi străluceau Sau chiar face ca dintr-un vlăstar să crească un copac — Ai văzut toate astea? — Nu, dar am auzit Lordul Vrăjitor a fost plecat ani la rând în timpul războiului şi nu mai face un spectacol din magia sa — De ce nu? — Fiica shansen-ului consideră că magia aparţine demonilor, a spus ea cu voce coborâtă Am simţit o stare de nelinişte În situaţia dată, cu certitudine nu mai puteam să-mi folosesc foarfeca: nu puteam risca să fiu descoperită şi să o ofensez pe lady Sarnai — Ce crezi despre magie? a întrebat Ammi, înclinându-se mai aproape de mine, fără să se grăbească să aşeze în stivă vasele mele Brusc, mi-am dat seama ce era cu modul ciudat în care se purta Ammi Flirta cu mine! Mi-am dus mâna la guler, pe care l-am simţit cumva prea strâns — Eu eu în-încerc să nu mă gândesc la magie — Te îmbujorezi, maestre Tamarin! a spus Ammi cu un chicot, ridicând, în sfârşit, tava, şi întorcându-se să plece Dacă ai nevoie de ceva, negreşit caută-mă în bucătărie! După ce Ammi a plecat, la masa mea au apărut Longhai şi Norbu — Se pare că ai o admiratoare, şi încă una îndrăzneaţă Ei bine, cred că aşa şi trebuie să fie — Ce vrei să spui? Longhai a clătinat un pic sticla pe care o avea în mână şi s-a strâmbat Era goală — Viaţa în bucătărie nu este uşoară, a răspuns el cu un oftat Să fii soţia unui croitor ar însemna să duci o viaţă mult mai bună, fără să trudeşti printre cratiţe — Eşti tânăr, a adăugat Norbu Ar trebui să te bucuri L-am privit cu tristeţe — Sunt aici să cos, nu să-mi găsesc nevastă — Atunci fă-ţi prieteni! a insistat Longhai Nu vei găsi mulţi maeştri croitori de vârsta ta Ar trebui să te împrieteneşti cu slujitorii de la palat Sunt mai tineri şi sunt sigur că gărzile s-ar bucura să audă poveştile tale de război Am strâns din dinţi Nu aveam nicio poveste de război — Mulţumesc pentru sfat, maestre Longhai, dar cred că, în clipa aceasta, prefer singurătatea — Păcat! a spus Longhai Avem restul după-amiezii liber, iar Norbu ne-a invitat pe toţi la prânz în Niyan — Este cinstea mea, a spus Norbu ispititor Era într-o dispoziţie grozavă Am presupus că şi eu trebuia să fiu la fel, de vreme ce câştigasem provocarea Şi, sincer, gândul la un bol aburind de tăieţei îmi făcea stomacul să chiorăie din nou Am întins mâna după baston — De acord — Minunat! a strigat Norbu După masă, vom merge la baia publică Keton, trebuie să aflu secretul din spatele minunatei tale broderii Mi-am înăbuşit un strigăt — De fapt am îngăimat în timp ce inima îmi bătea cu putere, căci îmi reamintisem de ce nu puteam merge împreună cu cinci bărbaţi la baia publică De fapt, chiar n-ar trebui să merg în Niyan astăzi Eu Piciorul meu nu se simte prea bine Şi şi toate toate treptele alea — Eşti sigur? a întrebat Norbu Ar trebui să-ţi sărbătoreşti victoria Apele vindecătoare îţi vor face bine Îţi poţi odihni mâinile şi picioarele obosite — Sunt sigur! am spus ferm Petrecere frumoasă! Norbu m-a lovit tare cu palma pe spate — În regulă atunci, tinere Tamarin! Îţi vom duce lipsa M-am silit să le zâmbesc şi le-am făcut cu mâna — Distracţie plăcută! Pulsul meu agitat s-a domolit când i-am văzut plecând În clipa aceea, aveam în faţă o zi întreagă în care să mă gândesc cum să rămân la probă fără să mai folosesc foarfeca şi cum să aflu mai multe despre lady Sarnai Am hotărât să accept invitaţia lui Ammi de a vizita bucătăria Una dintre slujitoare trebuia să ştie ceva despre lady Sarnai În drum spre bucătărie, am trecut prin curte, unde magnolii şi piersici creşteau în jurul unui iaz plin de crapi, somni şi broaşte mici care săreau pe frunzele de nufăr Cât de mult ar fi iubit Baba şi fraţii mei acest iaz! Avuseserăm unul mic în grădina noastră din Gangsun, unde eu şi Sendo hrăneam peştii în fiecare dimineaţă, iar Finlei şi Keton se luau la întrecere care putea să prindă mai mulţi crapi cu mâinile ca mai apoi să-i arunce înapoi în apă înainte ca Baba să observe Amintirea m-a făcut să zâmbesc Am îngenuncheat lângă iaz şi mi-am cufundat degetele în apă Un somn a înotat spre mine, gata, gata să mă prindă de unghii, iar gâdilătura simţită pe vârfurile degetelor m-a făcut să râd Oare ce făcea Baba în clipa aceea? Dar Keton? Cât de dor îmi era de casa de lângă ocean! Am oftat şi m-am ridicat în picioare, ştergându-mi degetele ude de tunică Dincolo de iaz, l-am zărit pe bărbatul zvelt şi slab –Lordul Vrăjitor – urmărindu-mă Privirile noastre s-au întâlnit şi, spre uşurarea mea, şi-a ferit privirea În faţă, am zărit calea aurie, strălucitoare, pe care doar împăratul Khanujin putea merge Era presărată cu flori rozalii de prun, însemnând că suveranul trecuse de curând pe acolo Am ocolit-o cu atenţie, continuând drumul spre bucătărie Dar când mi-am ridicat privirea, l-am văzut – undeva, în spatele unei magnolii, era împăratul! Eram cât pe ce să cad în genunchi când am dat cu ochii de el, aşa cum fusesem învăţată încă de copilă, dar, pentru că nu mă putea vedea, m-am ghemuit în spatele unui tufiş frunzos să trag cu ochiul la suveranul meu El era înalt şi maiestuos, fără nicio îndoială cel mai arătos bărbat pe care îl văzusem vreodată Părul lui, adunat sub o coroană de aur împodobită cu rubine şi perle, strălucea asemenea celui mai fin lac negru, iar ochii lui aveau căldura unei zile de vară Şi totuşi, cu toate că avea eleganţa şi prestanţa unui rege, felul în care îşi ţinea umerii trăda un războinic redutabil Toate povestirile erau adevărate şi, în clipa aceea, m-am gândit ce nătăfleaţă fusesem cu mulţi ani în urmă, când îi rugasem pe fraţii mei să-mi deseneze un portret al lui Niciun desen nu ar fi reuşit în veci să surprindă frumuseţea împăratului Chiar şi soarele părea să cadă altfel asupra lui, aşa încât strălucea ca un zeu din ceruri Deşi inima mi-o luase la goană, am îndrăznit să păşesc mai aproape Ceva ciudat şi frumos mă atrăgea spre împărat – trupul meu era cuprins de o căldură şi plăcere pe care nu le-am simţit în totalitate fireşti Atât de fascinată eram, că am uitat să fiu atentă la ceea ce purta şi nici nu am observat umbra întunecată care se profila în spatele meu — Este o fărădelege fără seamăn să te holbezi la împărat Am îngheţat când am recunoscut vocea Obrajii îmi ardeau când mi-am retras privirea dinspre împăratul Khanujin şi mi-am întors faţa spre Lordul Vrăjitor Acesta mă urmărise de la iaz şi, imediat, i-am observat mânecile îndoite impecabil, care îi scoteau în evidenţă degetele lungi şi elegante Spre deosebire de împărat, cu farmecul lui desăvârşit, lordul era numai unghiuri şi umbră, faldurile mantiei lui revărsându-se peste silueta-i zveltă Cel puţin, în clipa aceea, lumina nu se mai reflecta în ochii lui, astfel că am reuşit să văd că erau albaştri-pârjoliţi, ca miezul unei flăcări În mod normal, albastru era culoarea mea preferată, însă nu venind de la el — Închide gura, xitara! a spus el, zâmbind superior Arăţi de parcă eşti aproape să fii sacrificat Xitara? Imediat, am sărit grăbită şi am făcut un pas înapoi pe alee Nu eram sigură ce etichetă merita Lordul Vrăjitor, dar eram cât pe ce să fac o plecăciune după ce mă numise mieluşel — Tu eşti cel cu fata de pe şal, a spus el, întorcând chipul spre mine şi schiţând un zâmbet Eşti foarte norocos că ai câştigat Nu mi-a plăcut modul în care mă privea, ca şi când îmi ştia secretul „Atunci, poartă-te ca şi cum n-ai avea niciun secret”, mi-am reamintit — Norocul nu a avut nicio legătură cu asta, am îndrăznit să îl contrazic Şalul meu a fost extraordinar, a spus-o chiar lady Sarnai — Adevărat, a aprobat Lordul Vrăjitor, mişcându-şi mâinile în timp ce vorbea, un obicei despre care mama îmi spunea mereu că este nepoliticos Dar a fost prea extraordinar Cel puţin pentru prima provocare Lady Sarnai nu doreşte o probă cu un câştigător evident Ea doreşte să prelungească procesul Un sfat discret, dacă îmi permiţi, pentru data viitoare! Acum toată lumea ştie că trebuie să se ferească de tine De ce crezi că v-a indicat pe tine şi pe Yindi drept croitorii de temut? Lady Sarnai este mai deşteaptă decât crezi Ea creează duşmani pentru voi Muşchii maxilarului mi-au înţepenit — De ce îmi spui toate astea? Lordul a ridicat din umeri — Viaţa la palat este plictisitoare acum, că războiul s-a terminat Trebuie să fac ceva, iar tu îmi trezeşti interesul suficient cât să-ţi dau o mână de ajutor — Nu am nevoie de ajutorul tău, am spus, în timp ce mânia mocnea în mine Pentru tine, un război înseamnă amuzament şi jocuri, nu-i aşa? Dacă n-ai fi fost tu şi războiul, fraţii mei Eu aş fi în stare să merg fără baston! Am plecat iute, împiedicându-mă în graba de a dispărea Dând uitării planul de a merge la bucătărie, m-am întors în odaia mea şi mi-am aruncat săculeţul pe pat, gândindu-mă să-mi repar pantalonii şi cămaşa ca să nu mai arăt ca un ţăran Foarfeca magică a căzut pe pernă De data asta, ca o foarfecă obişnuită, fără să vibreze şi fără să strălucească Ar fi putut probabil să-mi croiască un costum potrivit, dar am respins tentaţia de a o folosi Am strecurat foarfeca sub saltea şi am început să-mi tivesc pantalonii în maniera obişnuită Pe când se lăsa seara, am surprins un vultur negru care plana peste nori cu un inel auriu ce îi sclipea peste gheară Ochii lui galbeni, la fel de strălucitori ca luna, păreau să mă urmărească Am tras perdelele CAPITOLUL ŞAPTE A fost un lucru bun că refuzasem să ies cu Norbu şi ceilalţi După baie, merseseră cu toţii la cârciumă, unde maestrul Taraba şi maestrul Garad se îmbătaseră criţă şi, drept urmare, îşi petreceau ziua chinuiţi de o permanentă senzaţie de vomă Mirosul neplăcut se simţea chiar şi de la masa mea — Prea mult mied şi creveţi cu usturoi, a spus Norbu, bătându-l pe maestrul Garad cu palma pe spate Croitorul avea aerul că voia să meargă din nou să vomite Norbu s-a silit să râdă spre mine — Ai pierdut o după-amiază amuzantă, tinere Tamarin Am organizat un concurs să vedem cine poate să mănânce şi să bea cel mai mult Taraha şi Garad, lacomii, au câştigat Sau au pierdut, judecând după cât de rău se simt acum M-am străduit să zâmbesc, dar nu puteam să nu mă întreb dacă nu cumva cineva plănuise înadins concursul, aşa încât Garad şi Taraha să se simtă rău şi să nu mai poată lucra „Încetează să mai fii atât de bănuitoare, Maia!” Ei bine, aveam un motiv să fiu Nu-mi doream să se apropie cineva prea mult de mine Nu-mi puteam permite să descopere cineva că eram Maia, nu Keaton Ceilalţi croitori nu aveau nimic de pierdut din cauza probei Eu însă aveam de pierdut totul — Pentru următoarea încercare, a anunţat ministrul Lorsa, Majestatea Sa a cerut o pereche de papuci brodaţi pentru lady Sarnai Pe fiecare dintre mesele voastre veţi găsi un coş cu piele, pânză, tifon şi satin Ca să vă dovediţi cu adevărat talentul, toate firele de broderie colorate au fost îndepărtate din dulapul de lucru şi înlocuite cu unele albe Dacă doriţi culori, va trebui să le faceţi singuri Aveţi trei zile la dispoziţie să desăvârşiţi sarcina Eram deja în dezavantaj Nu creasem niciodată o pereche de papuci, aşa că am calculat rapid de ce anume aveam nevoie Vopsitul firelor ar fi necesitat cel puţin o zi, iar eu nu prea adusesem suficiente culori ca să brodez nişte papuci demni de viitoarea împărăteasă „Ai învăţat pe dinafară diferenţele dintre şaptezeci de cusături atunci când aveai doisprezece ani”, mi-am spus „Poţi să-ţi dai seama cum să faci un papuc ” „Şi poţi să îl faci fără să fii obligată să foloseşti foarfeca aceea”, am adăugat Dacă aş fi cinstită cu mine pe de-a-ntregul, ar trebui să recunosc că inima îmi dădea ghes să o încerc din nou Nu fusese uşor să dorm cu foarfeca sub saltea, aşteptând să înceapă să vibreze şi să strălucească Şi mă tot întrebam dacă aş putea să câştig fără să o folosesc? Cel puţin, aveam un avantaj în faţa celorlalţi croitori: piciorul meu era mai aproape ca mărime de cel al lui lady Sarnai, aşadar puteam să-mi folosesc propriile picioare ca modele Am trasat cu creta pe bucata de piele, conturând talpa fiecăruia dintre picioarele mele, apoi bucăţile care aveau să acopere degetele şi călcâiul Odată ce am terminat tiparele, le-am copiat pe bucata mea de satin de două ori: pentru căptuşeală şi pentru broderie Vocea stridentă a lui Yindi dispăruse şi nu mai auzisem râsetele lui Longhai de cel puţin un ceas Am rămas uitându-mă pe ferestrele cu zăbrele ale sălii Ceilalţi croitori erau deja în grădină, adunând cele necesare pentru a putea începe vopsitul firelor Trebuia să o fac şi eu Şi am ştiut exact unde să merg Mi-am apucat bastonul şi am ieşit în grabă Norii erau plumburii, iar cerul, întunecat, în ciuda dimineţii târzii Am ajuns şchiopătând în curte, lăsându-mă condusă de instinct spre bucătărie Înăuntru era foarte cald, cu cel puţin o duzină de focuri ce ardeau în acelaşi timp şi o sută de bucătari şi slujitoare care vociferau şi se agitau Transpiraţia îmi picura de pe tâmple pe când diferite mirosuri îmi asaltau nasul – raţe şi pui atârnau pe sfori din tavan, peşte sărat lăsat pe rafturi la uscat — O caut pe Ammi, i-am spus unui bucătar care prăjea aluat şi îl asezona cu chimion Mirosul mi-a lăsat gura apă, iar uleiul a pârâit şi a pocnit, sărindu-mi drept pe mâneci Pentru că omul nu m-a băgat în seamă, am pornit mai departe prin bucătărie unde fetele care se ocupau cu servitul se fâţâiau de colo, colo cu braţele pline de tăvi şi farfurii, dar nu era nici urmă de Ammi După zece minute de hoinăreală, am observat o cămară plină de ceai Acolo se afla Ammi, care înmuia frunze de ceai în apă fierbinte cu coajă de portocale uscate — Maestre Tamarin! a exclamat ea — Îmi pare rău să te deranjez! am început eu Mă întrebam dacă ai putea să mă ajuţi cu ceva Ea şi-a suflat părul de pe faţă — Voi încerca De ce ai nevoie? — De condimente Pentru vopselele mele — Condimente? a repetat Ammi, ştergându-şi mâinile de şorţ Condimentele sunt scumpe — Ar merge şi boabe Rădăcini, scoarţă, ciuperci Orice ai la îndemână — Păi, înţeleg că faci papuci pentru lady Sarnai — De unde ştii? — Aşa umblă vorba, mai ales în bucătărie, a spus ea, zâmbind — Ce poţi să-mi spui despre lady Sarnai? am întrebat — Nu prea multe Doamna este imposibil de mulţumit Slujitoarele se plâng că lady Sarnai se distrează hărţuindu-le Mă temusem şi eu de asta Cel puţin lady Sarnai era consecventă în a hărţui pe toată lumea Ammi m-a condus spre locul unde erau depozitate condimentele — Voi încerca să îi abat atenţia meşterului care se ocupă cu condimentele, a spus ea Fii rapid! Când a dat ea semnalul, m-am strecurat în cămara unde era depozitată o bogăţie de condimente Scorţişoară, piper negru, ghimbir, nucşoară, scorţişoară şi un sortiment de arome de care nu auzisem niciodată Şofrănaş, şofran, cardamom Culorile erau vibrante, dar nu erau ceea ce căutam eu Afară, Ammi chicotea în timp ce am auzit o bufnitură în uşă Trebuia să mă grăbesc Am întins mâna după un borcan de pe raft, la întâmplare, rugându-mă să nu fie cu piper Nu, era cu chili Următorul cu turmeric Apoi, ginseng, lemn-dulce şi fenicul Mi se termina timpul! Am întins mâna după un alt borcan din colţul îndepărtat Îndată ce l-am deschis, am mulţumit zeilor pentru noroc Flori de mazăre uscate Bucătarii le foloseau la deserturile cu orez lipicios să coloreze totul într-o nuanţă intensă de albastru Am vărsat o mână bună de flori uscate în buzunar şi, cu foi rupte din caietul meu de schiţe, am împachetat câte un pic de şofran, seminţe de fenicul şi măcriş, toate nuanţe galbene Chiar dacă lui lady Sarnai nu-i plăcea galbenul, era pe gustul meu Îmi plăcea cum îmi păta degetele cu lumina soarelui şi cum dădea strălucire culorilor din jur Ammi pusese la cale totul, astfel încât să fiu înconjurată de vreo trei slujitoare care chicoteau pe când mă strecuram afară pe uşă — Ammi e foarte norocoasă că a ajuns să servească croitorii — Vei reveni să ne arăţi şalul tău câştigător? — Ammi ne-a spus că tu vei câştiga marea încercare — Aşa sper, am spus, râzând cu ele, până când am ajuns la ieşire Ammi mi-a făcut cu ochiul, iar eu am zâmbit cu adevărat pentru prima oară după foarte multă vreme, mimând un „Mulţumesc” în timp ce îmi croiam drum spre Sala Hărniciei Absolute — Unde ai fost? a dorit să afle Yindi când m-am întors de la bucătărie M-am bucurat că mirodeniile erau ascunse în buzunar — M-am plimbat Yindi a pufnit, iar nasul lui borcănat s-a încreţit — Simt miros de condimente Am ridicat din umeri — Una dintre slujitoare mi-a dat o gustare Yindi nu s-a lăsat cu una, cu două, împiedicându-mă să mă întorc la masa mea de lucru în timp ce îşi răsucea barba în jurul degetelor — M-ai uimit, tinere Tamarin! Probabil că într-adevăr ai ceva talent în tine — Mulţumesc! am murmurat eu Am încercat să mă strecor pe lângă el, dar croitorul a continuat să mă blocheze — Totuşi, un flăcău ca tine trebuie să-şi plătească dările înainte de a deveni croitorul imperial al Majestăţii Sale, a continuat Yindi Nu ştiu unde ai învăţat să coşi în felul ăsta, dar nu-mi vei răpi poziţia pe care o deţin Sunt cel mai bun croitor în A’landi şi toată lumea o ştie Te avertizez să nu-mi stai în cale! Dacă o vei face, vei regreta amarnic! Deja eram convinsă că Yindi era cel care îmi sabotase şalul — Sunt aici să-mi slujesc împăratul, nu ca să mă las târât în jocurile tale — De acord! a spus el Să nu zici că nu te-am prevenit! În timp ce se depărta cu paşi grei, a suflat în lumânări, lăsându-mi masa de lucru în întuneric — Ai grija să nu-ţi pui munca pe foc! a strigat Yindi după mine, râzând Am reaprins lumânările Îmi adusesem vopsea purpurie şi verde-smarald, aşa că am pregătit acele fire colorate mai întâi Apoi, am infuzat florile şi condimentele de la bucătărie în vasele mele de vopsea, pentru că aveau nevoie de câteva ore bune înainte de a fi gata de folosit Am călcat bucata de satin, imaginându-mi desenul pe pânza albă Un peisaj cu un munte, care să-i amintească lui lady Sarnai de casă – desenul trebuia să surprindă, aşa că mă gândeam să păstrez cusăturile mici, ca să scot în evidenţă atenţia mea pentru detaliu şi măiestria de croitor Degetele au trecut la treabă Am început cu florile: întotdeauna am pornit cu o cruce simplă, apoi am umplut petalele şi tija din care apăreau frunzele A durat doar câteva minute pentru fiecare, dar erau foarte multe de făcut Apoi, voiam să cos munţii, coborând firul în linii zimţate şi lungi, pentru a le putea contura forma Acul meu plutea într-un du-te-vino pe satin Trei cusături de fiecare bătaie a inimii Un du-te-vino nesfârşit Am muncit toată noaptea Tămâia de la altarul în miniatură al maestrului Yindi era puternică, iar pleoapele mi se îngreunau M-am tras de obraji, pişcându-i să rămân trează Aproape de zori, mi-am întins braţele şi spatele, care începeau să mă doară de la nenumăratele ore de stat aplecată Pe când mă odihneam un pic, am zărit forma de bază a unui papuc pe masa lui Norbu, dar maestrul nu începuse încă să-l construiască Probabil că Norbu avea experienţă la făcut papuci Totuşi, consideram foarte curajos din partea lui să-şi piardă vremea când ar fi trebuit să trudească Atunci când, în cele din urmă, gongul din faţa sălii a sunat, aveam degetele roşii de la atâta cusut — Atenţie! a strigat Lorsa Opriţi lucrul imediat! Era deja dimineaţă? Lumina pătrundea prin ferestrele deschise, dar eu aproape că nici nu observasem M-am frecat la ochi şi m-am întors cu faţa spre ministrul Lorsa Spre surpriza mea, lady Sarnai, cu expresia ei rece şi impenetrabilă, îl însoţea De ce se afla şi ea acolo, m-am întrebat în timp ce eu şi croitorii ne murmuram saluturile către fiica shansen-ului — Am hotărât că această provocare este prea simplă, a anunţat lady Sarnai Sunt flatată că Majestatea Sa Imperială v-a poruncit să brodaţi papuci pentru mine, dar eu am foarte mulţi Aşadar, am decis să cer ceva fără seamăn Ca împărăteasă, voi întâmpina vizitatori din toată lumea Papucii regatului A’landi sunt admiraţi pentru frumuseţea lor, dar şi pentru faptul că cinstesc tradiţia În Samaran, reginele poartă papuci din fier, iar în Agoria, prinţesele poartă papuci lucraţi din aur Aş dori o pereche care să reprezinte forţa şi puterea, dar să şi încânte ochiul Un servitor a intrat şi a pus pe masă o grămadă de farfurii de porţelan albastre Apoi, un altul a adus boluri de sticlă, vaze şi carafe pentru vin Curând, partea din faţă a mesei s-a împovărat cu obiecte din hârtie, pai, bronz şi chiar şi cu flori Maestrul Taraha a întrebat ceea ce se întreba toată lumea: — Înălţimea Voastră, un croitor nu lucrează de obicei cu porţelan sau cu sticlă, sau Lady Sarnai l-a întrerupt — Croitorul imperial este un maestru ales de zei Mă aştept ca el să fie capabil să lucreze cu orice material, fie sticlă, fie mătase Sau chiar cu aerul, dacă mi-ar trece prin cap să cer aşa ceva Dacă asta este o problemă însă, poţi pleca acasă Cu asta, s-a pus punct discuţiei Lady Sarnai s-a răsucit pe călcâie, iar ministrul Lorsa a urmat-o grăbit De îndată ce ei s-au îndepărtat, croitorii s-au repezit la masă Eu m-am împleticit, şchiopătând cât de repede am putut cu bastonul meu, dar cineva mi l-a aruncat din mână şi am căzut rău Longhai m-a ridicat cu o mână puternică — Grăbeşte-te, Tamarin, înainte ca totul să fie luat! Maestrul Garad deja înşfăcase paiele, iar ceilalţi căutau să pună mâna pe bronz, fier şi hârtie Până am ajuns eu la masă, mai rămăseseră doar articolele de porţelan şi sticlă Norbu a luat farfuriile de porţelan în ultima clipă şi m-a lăsat cu sticla Maestrul Boyen a aruncat o privire peste paravanul meu Acesta apucase o mână de orhidee şi deja împletea frunzele şi tijele în forma unui papuc — Ahhh, sticlă! a exclamat el, prefăcându-se a mă compătimi O să fie foarte dificil — Mă voi descurca, am zis eu printre dinţi — Aştept cu nerăbdare să văd ce faci de data asta, a spus Boyed Am fost cu toţii foarte impresionaţi de şalul tău, chiar dacă Yindi este gelos Cel mai bine este să nu-l enervezi pe bătrân prea mult Sticla se sparge uşor şi încă nu ştim cine a vărsat ceaiul pe şalul tău, nu-i aşa? L-am privit aspru până a plecat Apoi, cu un oftat, mi-am aşezat materialele pe masă Cu ce trebuia să lucrez? Cu două boluri de sticlă şi o vază subţire şi înaltă Să zgârii şi să colorezi sticla putea fi destul de uşor Dar să faci papuci din ea? Am apucat strâns marginea scaunului, imaginându-mi papucii făcuţi din sticlă Fiecare idee se termina cu ei spărgându-se Asta dacă nu ar fi fost deja sparţi În minte a început să mi se înfiripe un plan Am luat o pensulă lată şi am vopsit interiorul vazei cu vopseaua mea de floare albastră de mazăre Pe când se usca, am alergat la bucătărie şi m-am întors cu orez lipicios pe care să-l folosesc pentru lipit Cu atenţie, mi-am căptuşit suprafaţa de lucru cu o bucată lungă de muselină Apoi, ţinând sus bastonul, am lovit vaza iar şi iar, până când o mie de cioburi au strălucit pe masa mea precum nişte diamante albastre Unul câte unul, am lipit cioburile peste baza papucilor Sticla mi-a tăiat degetele, le-a făcut să sângereze, dar le-am bandajat iute cu nişte cârpe şi am continuat N-am vrut să mă opresc până când n-am văzut fiecare bucăţică din papuc strălucind Am creat ceva uimitor Şi n-am avut nevoie de foarfecă să-mi duc la bun sfârşit ideea În ziua stabilită, lady Sarnai s-a reîntors dimineaţă, însoţită de ministrul Lorsa şi de Lordul Vrăjitor Prezenţa acestuia din urmă nu m-a ajutat să mă destind, dar am făcut tot posibilul să-l ignor şi mi-am văzut de bandajatul degetelor şi de adunatul resturilor de sticlă de pe masa mea Simţeam nevoia să mă prăbuşesc pe scaun de epuizare, dar am rămas în faţa mesei, la fel ca toţi ceilalţi croitori, aşteptând anunţul ministrului Lorsa — Fiecare croitor va purta papucii pentru a-i prezenta lui lady Sarnai, a spus Lorsa, râzând pe înfundate Dacă acesta nu va reuşi să facă opt paşi în ei, va pleca acasă Uşurarea m-a copleşit când mi-am pus papucii mei de sticlă S-au potrivit cu uşurinţă şi nu a fost foarte dificil să-i încalţ, dar l-am văzut pe Longhai privind cu consternare la picioarele lui umflate şi mari Bătrânul croitor fusese binevoitor cu mine şi nu doream să-l văd eliminat după această provocare absurdă Prefăcându-mă că exersam deplasarea în papucii mei, am traversat sala spre prietenul meu — Mergi pe vârfuri! l-am sfătuit discret când am trecut pe lângă masa lui de lucru Sunt doar câţiva paşi Longhai mi-a trimis o privire plină de recunoştinţă Nu era singurul care se chinuia La vederea lui Yindi, care se clătina în papucii lui, adresând cuvinte de ocară pentru „norocul dracului” de care avea parte, aproape că m-am simţit copleşită de milă Lady Sarnai părea amuzată de disconfortul tuturor Dar, în mod miraculos, aproape toată lumea a mers cu papucii fără să-i strice, în afară de maestrul Garad, ale cărui picioare erau atât de late, încât papucii lui din paie au cedat Lady Sarnai şi-a ridicat bărbia, iar maestrul Garad a fost înlăturat Apoi, am observat că Lordul Vrăjitor dispăruse de lângă ea Pasul lui era atât de tăcut, încât nici nu l-am remarcat apropiindu-se de masa mea de lucru — Ai nişte picioare cam delicate pentru un băiat, a spus el, arătând spre ele cu cizma lui neagră şi strălucitoare, în timp ce lumina se răsfrângea din papucii mei din sticlă albastră ca o mie de stele luminoase care se roteau de-a curmezişul podelei de lemn Papucii i-ai făcut singur? — Da, domnule, am spus evitând să-mi ridic ochii spre el Ştiam că, dacă aş fi făcut-o, privirea lui mereu schimbătoare avea să mă prindă în capcană — Sunt foarte frumoşi, a recunoscut Lordul Vrăjitor Puţine diamante strălucesc la fel ca papucii tăi, maestre Tamarin, a adăugat el şi, după ce şi-a încrucişat braţele, a început să bată uşor cu degetele lui lungi peste coate, zâmbind Aşadar, continuă! M-am uitat pe furiş peste paravanul meu la lucrările celorlalţi croitori Taraha folosise foarte multe culori vibrante ca să brodeze câte o sută de flori pe fiecare papuc O capodoperă, dar, cu încăpăţânare, nu folosise niciunul dintre materialele speciale pe care le propusese lady Sarnai I s-a cerut să plece acasă Maestrul Boyen luase legătura cu fierarul palatului să-şi topească bucăţile de bronz pentru tălpi, dar erau atât de grele, încât au sfâşiat orhideele împletite cu delicateţe pe când îşi târâia picioarele făcând cei opt paşi Şi el a fost trimis acasă Proba de mers se încheiase, aşa că mi-am scos papucii şi i-am pus pe masă, acoperindu-i cu pânza de satin brodată Lady Sarnai s-a îndreptat chiar atunci spre masa mea — Unde sunt papucii tăi? Luată prin surprindere, am sărit — Înălţimea Voastră, aici iată! Am ridicat pânza de satin, sperând ca papucii să sclipească, dar un nor a trecut peste soare estompându-le strălucirea Lady Sarnai a vorbit dispreţuitor — Cam simpli pentru gustul meu Sunt dezamăgită, maestre Tamarin Aveam mari speranţe pentru tine după ce am văzut şalul „Nu! Fă-o să se răzgândească! Repede!” — Eu eu i-am vopsit cu flori de mazăre, Înălţimea Voastră, am bătut eu câmpii, care înţeleg că se cultivă aproape de castelul tatălui Înălţimii Voastre — Nu încerca să-mi intri în graţii, a spus lady Sarnai, deşi se oprise să mai bată cu evantaiul peste palmă, pentru că soarele revenise şi trimitea raze de lumină care dansau din papucii mei peste masă şi paravan Din ce sunt făcuţi? a întrebat ea, ridicând o sprânceană arcuită Am ridicat unul dintre papuci să-i arăt cum strălucea în lumină — Din sticlă Lady Sarnai a mijit ochii — Sticla se va sparge În grabă, am încălţat din nou papucii ca să-i arăt că nu aveau să se spargă — Ei sunt — Sticla este un material contradictoriu, a intervenit Lordul Vrăjitor Fragil, dar rezistent Precum papucii — Ai început să-l îndrăgeşti pe băiat, l-a luat în derâdere lady Sarnai Să ţi-l trimit mai pe seară? Netulburat, el a spus: — Cât de atentă este Înălţimea Voastră! Mă gândeam să-mi comand nişte pantofi noi, dar cred că voi mai sta o vreme cu perechea actuală Nu doresc cu niciun chip să mai merg ca pe ace, aşa cum o face toată lumea deja Mi-am înăbuşit un zâmbet, dar lady Sarnai nu a fost foarte amuzată Aceasta şi-a deschis evantaiul cu un zgomot şi s-a reîntors în partea din faţă a holului — Maestrul Norbu, maestrul Longhai şi maestrul Yindi vor rămâne, a spus ea Mi-am muşcat buza, detestând modul cum mi se răsuceau măruntaiele Yindi mi-a trimis un surâs afectat, dar lady Sarnai nu terminase ce avea de spus — Şi, a spus ea, îl voi păstra şi pe maestrul Tamarin Recunoştinţa şi uşurarea m-au emoţionat peste măsură, dar senzaţia a fost de scurtă durată — Maestrul Yindi a câştigat pentru a doua oară, a continuat Lady Sarnai El mi se va alătura la banchetul din seara asta dat în onoarea mea Pentru ceilalţi care rămân: să nu mă dezamăgiţi! Vocea mea interioară nu mi-a dat pace „Aproape că erai trimisă acasă ” „Ai fi putut să câştigi – dacă ai fi folosit foarfeca ” CAPITOLUL OPT Eram în palat de o săptămână şi plecasem de acasă de aproape două Îmi era tare dor de Baba şi de Keton Uneori, după ce plecam din sală, compuneam în minte scrisori pentru ei Deşi poate părea absurd, asta îmi mai alina suferinţa născută din singurătate Dar, pentru că mai rămăseseră doar patru croitori, aveam timp să scriu o scrisoare adevărată M-am aşezat lângă un iaz cu crapi înconjurat de pruni, care a devenit repede locul meu preferat de la palat, cu o foaie de pergament în poală şi pensula mea, deşi nu-mi găseam cuvintele Dragă Baba şi Maia, Împăratul a chemat doisprezece bărbaţi să concureze pentru funcţia de croitor imperial, iar eu a trebuit să fac o pereche de papuci noaptea trecută – din sticlă! Vă vine să credeţi asta? Nu am folositfoarfeca pe care mi-ai dat-o Am ezitat şi mi-am îndoit un braţ peste marginea de piatră a iazului „Ah, Baba, ai ştiut ce poate face această foarfecă? Trebuie să câştig, dar ce se întâmplă dacă nu reuşesc fără ea?” Mi-am strâns mâinile „Nu, nu pot să-i scriu aşa ceva ” Nu am folosit foarfeca pe care mi-ai dat-o, iar papucii mei au trecut testul Sper că banii pe care i-am trimis acasă vor ajunge pentru toată vara Pensula a tremurat când mi-am muşcat buza, citind cu voce tare pe când scriam ultimul rând: Şi, Maia, doisprezece paşi Unul pentru fiecare zi de când sunt plecată O voce profundă m-a făcut să tresar — Stai des de vorbă cu tine? După ce mi-am îndesat scrisoarea în buzunar, m-am clătinat şi eram aproape să cad în iaz Am ştiut fără să mă întorc că era Lordul Vrăjitor Vocea lui îmi devenea familiară — Văd că ai supravieţuit unei alte runde, a spus el când l-am privit în faţă Purta negru, ca de obicei, o culoare potrivită ca să te furişezi în umbre, speriind oameni care habar nu aveau că eşti acolo — Ar fi fost o ruşine dacă ai fi fost trimis acasă, a continuat el Ai avut noroc că m-am hotărât să intervin Cu greu m-am abţinut să nu îi răspund Era adevărat, el mă ajutase Amintindu-mi rangul său, am făcut o plecăciune rigidă şi am rostit cu toată politeţea de care am fost în stare: — Mulţumesc, domnule! — Plecăciune? a întrebat el, privindu-mă fix Cineva trebuie să-ţi fi spus cine sunt Păcat! Acum eşti la fel de ceremonios şi plictisitor ca şi ceilalţi, plus că mi-ai spus domnule — Nu ştiu cum altfel să mă adresez Gura i s-a înţepenit într-un zâmbet strâmb — Numele meu întreg ar fi prea complicat pentru tine să-l pronunţi Poţi să-mi spui Edan — Edan, am repetat eu Numele mi-a părut străin El a făcut o mică plecăciune — Slujesc ca Lord Vrăjitor al Majestăţii Sale Imperiale Pentru Apus, sunt cunoscut drept Cel Mai Ilustru, pentru Răsărit, sunt Cel Mai Luminat, iar în toate celelalte colţuri ale lumii, sunt Cel Mai Formidabil Am luat o gură de aer Ce-mi spusese Sendo despre vrăjitori? Singurul lucru pe care am reuşit să mi-l amintesc a fost că aceştia slujeau regi din toată lumea şi că beau sânge de fete tinere Finlei râsese mereu de astfel de poveşti, dar gândul m-a făcut să tremur „Fii curajoasă, Maia”, mi-am reamintit Dacă Edan avea nevoie de o fată tânără, avea o mulţime de ales din acest palat Mai mult decât atât, bărbatul pe care îl vedeam arăta mult prea tânăr să fi străbătut lumea Eram convinsă că laudele lui erau doar vorbărie goală şi nimic altceva — N-am auzit niciodată despre tine, am murmurat eu Edan a râs — Eşti sceptic! Asta e semn de înţelepciune Dar e destul de neobişnuit să vină de la cineva atât de tânăr — Fratele meu îmi spunea poveşti despre magie când am început, fără să mă pot hotărî să rostesc era în viaţă Tonul mi-a devenit trist — Dar cam asta sunt pur şi simplu poveşti — Locuitorii regatului A’landi sunt oameni superstiţioşi Se roagă la strămoşii lor morţi Dacă crezi în spirite şi fantome, nu văd de ce n-ai crede în magie Dar eu chiar credeam în magie, doar că el era singurul în faţa căruia nu recunoşteam — Eu cred numai în munca făcută cu vrednicie ca să-mi întreţin familia — Vei reuşi în privinţa asta, a spus Edan Am văzut ce ai făcut până acum Foarte impresionant! Am găsit şalul extraordinar de interesant Privirea aceea şmecheră a revenit, ca şi cum mi-ar fi ştiut secretul Obrajii împurpuraţi mă trădau Nu, era imposibil să ştie ceva M-am căznit să par nepăsătoare — Ce ştii despre cusut? — De fapt, ce ştiu eu? a rostit Edan răutăcios Eu par să scot la suprafaţă ce e mai rău în tine Pentru toţi ceilalţi, pari să fii foarte — Xitara? am rostit eu pe un ton impasibil Edan a râs — Aveam de gând să spun o fiinţă drăguţă Îmi doream foarte mult să-l văd plecat — Aparenţele sunt înşelătoare — Nici eu n-aş fi reuşit să o spun atât de bine, a zis el şi, apucând brusc bastonul, m-a lovit peste picior – peste cel care trebuia să fie în mod iremediabil rupt –, iar eu am ţipat — Hei! am spus atât de supărată, încât am uitat să-mi păstrez vocea profundă şi bărbătească Dă-mi-l înapoi! — De ce? Nu ai nevoie de el Încruntându-mă, am încercat să şchiopătez în timp ce mă ţineam de un gard viu ca să mă sprijin Edan mi-a aruncat înapoi bastonul în timp ce mă urmărea cu atenţie — Crezi că n-am observat că îţi sprijini piciorul drept jumătate din timp şi piciorul stâng cealaltă jumătate? Numai un prost ar da greş, dar, spre norocul tău, acest palat este plin de proşti Mânia mea s-a risipit, înlocuită de teamă — Te rog, nu — Dar nu ăsta este secretul adevărat, nu? Culoarea mi-a dispărut din obraji Am încetat să mai privesc în jos şi m-am uitat drept în ochii lui Edan În clipa aceea erau ca ambra galbenă, densă şi strălucitoare ca seva unui arbore, iar el m-a sfredelit cu privirea — Nu ştiu ce vrei să spui — Nu eşti Keton Tamarin şi, cu certitudine, nu eşti nici bătrânul Kalsang Tamarin Cei doi fii mai mari ai acestuia au murit în bătălie, dar am auzit că ar avea o fată care a ţinut prăvălia foarte bine în timpul războiului Stomacul mi s-a întors pe dos Edan s-a aplecat mai aproape în timp ce ochii lui albaştri şi reci mă străpungeau Aş fi putut jura că fuseseră galbeni cu doar câteva secunde în urmă — Oare aş greşi presupunând că, de fapt, eşti Maia Tamarin? Am deschis gura, dar Edan şi-a pus degetul pe buzele mele înainte să apuc să rostesc vreun cuvânt — Gândeşte cu atenţie înainte de a minţi un vrăjitor! m-a avertizat el Uneori, ajută să te uiţi într-o oglindă, a mai spus şi a scos repede una, ridicând-o spre faţa mea Mi-am dus repede mâna la gură Imaginea reflectată eram eu, dar cu părul lung din nou, iar fratele meu, adevăratul Keton, se afla undeva, în spate — Ce magie este asta? am vrut să aflu — Doar o reflectare a adevărului, a răspuns el Noi, vrăjitorii, vedem mai mult decât majoritatea Am ştiut de la bun început că nu eşti Keton Tamarin Eşti fata pe care ai pictat-o pe şal Am dat la o parte oglinda — Încercam să o pictez pe lady Sarnai — Hmm, a spus el, cercetându-mă Asemănarea nu este remarcabilă, dar există Curios! — Nu există nicio asemănare! Nu sunt fată — Nu am de gând să spun cuiva — Crezi că am încredere în tine? — Ar trebui, a spus Edan, slăbindu-şi strânsoarea gulerului, care era înalt şi părea incomod ţinând seama de căldură, deşi pe frunte nu avea nici urmă de transpiraţie Eu purtam cel mai subţire in şi deja asudam — Haide, ce te împiedică să ai încredere în mine? Puteam să mă gândesc la o mie de motive, astfel că nici nu mi-am dat seama ce m-a determinat să rostesc impulsiv: — Fra fratele meu spunea că vrăjitorii beau sânge de fete tinere Edan, pur şi simplu, a izbucnit în râs Când s-a liniştit, a spus cu severitate: — Proba s-a redus la patru croitori Dacă ai de gând să câştigi, este momentul să te dai mare un pic M-am încruntat şi am lăsat garda jos — Mi-ai spus că şalul meu a fost foarte frumos — Pentru prima provocare, a rectificat Edan N-am vrut să te pierzi cu firea înainte de cea de-a doua — Nu m-am pierdut, am oftat eu, pentru că nu avea niciun rost să încerc să-i explic cât de dificil fusese să creez un miracol în trei zile, fără să folosesc foarfeca magică, totuşi De ce vrei să câştig? am întrebat în schimb El a zâmbit misterios — Un vrăjitor nu-şi dezvăluie niciodată intenţiile Dar să spunem, a continuat el, dând la iveală din mânecă foarfeca mea, că asta nu aparţine unei croitorese obişnuite — De unde o ai? am întrebat, ridicându-mă pe vârfuri ca să ajung să-mi recuperez foarfeca Asta este a mea! — Aşadar, există o oarece ardoare în tine, a spus el, zâmbind larg De ce să ţi-o dau înapoi? Reprezintă ceva special pentru tine? Inima mi-a luat-o la goană Foarfeca aceea făcea miracole Nu puteam permite ca Lordul Vrăjitor al împăratului să-mi afle celălalt secret şi să mă elimine de la probă — Tata mi-a dat-o, am spus, cu mâna întinsă încă — Are ceva deosebit? — Nu, am insistat eu El a coborât foarfeca un pic — Spune te rog! — Te rog! am rostit eu fără tragere de inimă Edan mi-a dat foarfecă, iar eu am prins-o cu putere şi am băgat-o în buzunar — Nu ştii să minţi, Maia Tamarin, a spus Edan, înclinându-şi capul Foarfeca aia este fermecată Orice vrăjitor ar intui legătura ta cu magia ei — Nu ştiu despre ce vorbeşti M-am întors să plec, dar Edan mi-a ţinut calea — Papucii pe care i-ai creat au fost foarte frumoşi, dar, cu această foarfecă, ai fi putut să-i pui în umbră pe Yindi, Norbu şi Longhai, a spus el, continuând să mă împiedice să plec şi lăsându-se în jos, astfel încât privirile noastre să ajungă la acelaşi nivel Dacă crezi că eu am de gând să te trimit acasă pentru asta, greşeşti foarte tare! Mi-ai stârnit curiozitatea, maestre Tamarin Obiectele vrăjite nu lucrează pentru oricine — Ce ştii despre asta? am întrebat, încercând să-mi păstrez vocea tăioasă chiar dacă, în sinea mea, eram curioasă — Suficient, a răspuns Edan, râzând pe înfundate Dacă vrei să câştigi proba, xitara, veiavea nevoie de ajutorul meu M-am simţit iritată de aroganţa lui — Vrei să încetezi să mă mai numeşti aşa? — Nu-ţi place? — De ce mi-ar plăcea să fiu numit mieluşel? — Ah! Cunoşti vechea a’landană, a spus el, arătându-se brusc amuzat şi bătându-şi uşor bărbia, care era ascuţită în ciuda formei pătrate a maxilarului, o combinaţie plăcută, cu toate că ciudată Voi avea în vedere, dacă vei câştiga, a adăugat el — Voi câştiga, am răspuns Şi fără ajutorul tău! — Eşti o ciudată, ştii, a spus el cu braţele încrucişate la piept, în timp ce îmi zâmbea Când au sosit ceilalţi croitori, s-au străduit din toate puterile să mă mituiască cu bijuterii, mătăsuri, blănuri, chiar şi cu una dintre fiicele lor, toţi, doar pentru o mână de ajutor, iar tu îl refuzi când ţi-l ofer gratuit — Tu nu mă ajuţi, am spus printre dinţi Mă chinuieşti Din nou, am auzit acel râs sec — Cum spui tu, maestre Tamarin Un sfat însă: încearcă să-ţi pui o pietricică în pantof ca măcar să-ţi aminteşti care picior ar trebui să fie rupt! Cu asta, lordul a făcut o plecăciune spre mine, de parcă aş fi fost o doamnă de viţă nobilă, la fel ca viitoarea mireasă a împăratului, apoi s-a îndepărtat fluierând o melodie „Să accepţi ajutor de la cineva atât de nesuferit?” mi-am spus pe un ton batjocoritor Ba chiar el a sugerat-o, iar asta m-a pus în încurcătură M-am răsucit pe călcâie, refuzând să mai privesc înapoi spre el Dar am fost foarte atentă pe unde am călcat tot restul zilei şi am sperat, cu emoţie, că el îmi va păstra secretele CAPITOLUL NOUĂ Dimineaţa următoare era arzător de fierbinte, ceea ce nu era o scuză pentru Yindi şi Norbu să se tolănească în sală cu cămăşile scoase, deşi au făcut-o oricum Mi-am întors privirea, mai ales dinspre Norbu, al cărui pântec plin de păr chiar nu era ceva ce doream să văd Aşa se face că am fost recunoscătoare când ministrul Lorsa a sosit să anunţe următoarea noastră provocare — Majestatea Sa va avea curând plăcerea să primească demnitari importanţi din Vestul Îndepărtat Ca atare, lady Sarnai are nevoie de haine noi ca să-i întâmpine Înălţimea Sa este la curent cu faptul că voi toţi sunteţi capabili să coaseţi veşminte în stilul tradiţional a’landan, însă doreşte să vă testeze cunoştinţele Croitorul care va crea o haină care va reprezenta cel mai bine Marele Drum al Mirodeniilor de la un capăt la celălalt va câştiga această provocare Deja mi se învârtea capul numai gândindu-mă A’landi era capătul de răsărit al Marelui Drum al Mirodeniilor, iar Frevera, capătul de apus Puţinul pe care îl ştiam despre moda din acea parte de lume însemna răscroiala decoltată, dantelă, brocart şi corsaje strânse – opusul straielor vaporoase şi simple din A’landi Lorsa a continuat: — Voi patru puteţi merge la piaţă în această după-amiază să cumpăraţi cele necesare Vi se va da un stipendiu de trei sute de jeni şi o jumătate de săptămână să terminaţi proba, a spus el şi s-a oprit aşa cum o făcea întotdeauna înainte de a spune ceva neplăcut Ah, şi încă ceva: haina trebuie să fie făcută din hârtie — Hârtie! a murmurat Longhai în timp ce ne îndreptam spre oraş Dintre toate lucrurile a continuat el, apoi şi-a mângâiat barba şi a întins mâna în buzunar după sticluţa lui cu vin Doar nu va purta o haină din hârtie ca să întâmpine demnitari străini! Încep să bănuiesc că se foloseşte de probă ca să amâne căsătoria cu împăratul Khanujin Am plescăit din limbă Cam aşa spusese şi Edan Urmasem sfatul lui Edan în legătură cu pietricica din pantof, dar, în clipa aceea, durerea de la mers era adevărată, făcându-mă să umblu foarte încet, chiar şi pentru Longhai, care renunţase la compania mea ca să-l însoţească pe Yindi Cu un oftat, mi-am continuat drumul singură Călătoria de la palat spre Niyan nu era uşoară – optzeci şi opt de trepte de coborât de la palat, apoi alte două sute de trepte în josul Dealului Crizantemei şi abia după mai mult de un kilometru în vale se întindea Piaţa Tangsah În ciuda brizei din apropierea râului Jingan, umezeala mi s-a adunat pe tâmple în timp ce perle de sudoare îmi picurau de pe obraji pe umeri Acele pe care le foloseam să prind feşele în jurul pieptului mă înţepau şi nu mă puteam abţine să nu-mi scarpin pielea iritată Feşele miroseau urât şi se frecau, dar de îndată ce am zărit Piaţa Tangsah, am uitat de toate neplăcerile Nu mai fusesem într-o piaţă adevărată de când locuiam în Gangsun Vânzători se întindeau pe străzi, unii în corturi luminoase, în toate nuanţele de portocaliu, alţii în căruţe care înaintau zgomotos pe drumurile pavate În faţă erau cioplitorii de jad, maeştrii de draperii şi suflătorii de sticlă, răspândiţi printre măgari şi pui sălbatici, şi copii care umblau fără rost, iar mai departe se aflau acrobaţi şi înghiţitori de flăcări Nu era nicio ordine în piaţă, dar eu deja o plăceam — Spectacolul perfect, nu-i aşa? a spus Longhai, care reapăruse alături de mine Doar capitala depăşeşte acest loc, a continuat el, arătând spre partea îndepărtată a Pieţii Tangsah, şi a adăugat: Negustorii din Cartierul Mătăsii vor încerca să te înşele când vor afla că lucrezi la palat Să nu plăteşti mai mult de jumătate din ceea ce cer ei şi să nu te porţi ca şi cum ar fi prima ta vizită aici Mi-am mutat greutatea de pe picior pe baston — Este atât de evident? — Da! a răspuns Longhai şi s-a oprit Tu ai talent, Keton, dar eşti tânăr Dacă nu ne-am afla în această competiţie absurdă, te-aş lua să fii ucenicul meu, a mai spus, ridicând din umerii săi largi Această competiţie mă oboseşte Noi suntem meşteşugari Ar trebui să învăţăm unul de la celălalt, nu să ne duşmănim de moarte Înainte să pot răspunde, Norbu s-a strecurat între noi — Vii cu noi la berărie, tinere Tamarin? îţi voi cumpăra eu o băutură, dacă asta înseamnă să aflăm secretele broderiei tale Şalul ăla a fost minunat Am bâjbâit după baston — Trebuie să-mi petrec ziua cumpărând cele necesare — O persoană de felul ăsta strică cheful altora, a spus Yindi, strâmbând din nas Avem o zi liberă şi trei sute de jeni fiecare Ar trebui să ne bucurăm — Îţi vine uşor să o spui, a zis Longhai Ai câştigat ultimele două provocări Sunt mai degrabă dispus să-l urmez pe tânărul Tamarin Dar nu a făcut-o Longhai avea o slăbiciune pentru băut, iar eu am avut sentimentul că Yindi şi Norbu o foloseau împotriva lui — Nu mori de cald purtând asta? a întrebat Yindi, făcând semn cu mâna spre tunica mea Purtam cel puţin trei rânduri de îmbrăcăminte ca să-mi ascund pieptul — Este o vreme răcoroasă pentru mine, am minţit, sperând că el nu avea să observe transpiraţia care mi se adunase grămadă la ceafă Yindi şi-a încrucişat braţele, iar nasul lui borcănat s-a strâmbat ca de obicei — Eşti un ciudat, Tamarin, a spus el clătinând din cap şi făcându-se nevăzut în berărie alături de Norbu M-am uitat pe furiş în interior: era plin de bărbaţi, unii care jucau Mahjong şi alţii în stare de ebrietate care recitau poezie În centru stătea Norbu, prieten la cataramă cu magistraţi şi nobili, în timp ce servitorul lui îi făcea cumpărăturile — Lucrează Norbu vreodată? l-am întrebat pe Longhai înainte să intre şi el în berărie — Nu-l subestima pe Norbu, a spus Longhai Cum crezi că a devenit el cel mai bogat croitor din A’landi? În mod sigur nu petrecându-şi toată ziua la războiul de ţesut M-am retras la umbra unui cort care aparţinea unui fermier ce cultiva mandarine şi m-am uitat fix la harta mea Apoi mi-am strâns punga cu bani în jurul gâtului, pentru că Tangsah era faimos pentru hoţii de buzunare Trecând pe lângă câteva corturi şi brutării, am descoperit prăjituri cu susan şi fursecuri cu aspect de fagure Palatul mă hrănea bine, dar nimic nu semăna cu fursecurile cu aspect de fagure proaspăt scoase din cuptor Am reuşit să îmi înfrânez pofta „Mătase, nu fursecuri”, mi-am reamintit „Aţă, nu prăjituri ” Cu hotărârea reînnoită, am pornit să-mi cumpăr cele necesare După câteva ore, coşul meu era greu Cheltuisem aproape toţi banii pe care Lorsa ni-i dăduse pentru vopsele, ace noi, foiţă aurie, ca să fac aţă metalică, şi o ramă mai mică pentru o broderie mai complexă Mai aveam doi jeni şi treizeci de feni, suficienţi să-mi cumpăr ceva pentru prânz M-am oprit lângă brutarul ale cărui chifle cu legume pregătite la abur arătau şi miroseau cel mai proaspăt, iar de la fermierul de alături mi-am luat un măr cu ultimul fen Am simţit o lovitură în coşul meu şi imediat m-am tras brusc, presupunând că era un hoţ de buzunare Era Edan — Ce faci aici? l-am luat la întrebări — De ce ai tu nevoie de toate astea când ai foarfeca? a spus el, privind încruntat spre conţinutul coşului Am plecat în grabă de lângă taraba fermierului — Nu o voi folosi! El m-a urmat — În acest caz este cea mai absurdă idee pe care am auzit-o vreodată — Lady Sarnai urăşte magia Nu am să fiu trimisă acasă pentru o foarfecă Şi refuz să trişez, am spus, săgetându-l cu privirea pe Lordul Vrăjitor, care zâmbea şi muşca dintr-un măr galben, strălucitor Mărul meu! Iei vreodată ceva în serios? — Iau totul în serios Mai ales magia Dacă aş avea o foarfecă fermecată ca a ta, proba ar fi deja încheiată — N-ai putea coase ca să-ţi salvezi viaţa, am ripostat, întinzând mâna după mărul meu — Ah, dar nici n-aş avea nevoie, a spus el, închizând fructul meu în pumn, pentru ca mai apoi să-l redeschidă şi să văd că mărul meu dispăruse Am încercat să nu fiu preocupată de modul cum o făcuse, pentru că i-aş fi dat prea multă satisfacţie — N-ar trebui să fii la palat? Să dai sfaturi şi să-l protejezi pe împărat sau să faci orice altceva ai de făcut? — Majestatea Sa nu are nevoie de protecţia mea sau de sfatul meu Este un bărbat adult, a spus Edan, zâmbind Aşa cum sunt sigur că ai şi observat Soarele făcea ca totul să se simtă foarte fierbinte Tulburată, am spus: — Împăratul Khanujin este un om remarcabil Sunt multe de admirat în privinţa sa — Cum ar fi? Eleganţa sa şi inteligenţa? Farmecul şi frumuseţea? Presupun că cineva s-a înamorat, a spus Edan, uitându-se la mine cercetător Ai vorbit cu el? M-am îmbujorat pe dată — N-nu! — Ai vrea? a întrebat Edan, atingându-şi bărbia Aş putea aranja Mi-am amintit atunci ceea ce lady Sarnai spusese despre Edan, că acesta începuse să mă îndrăgească „Nu”, am cugetat Pur şi simplu, lui Edan îi plăcea să mă chinuie pentru că îmi ştia secretul Că eram fată Oare de asta eram atât de irascibilă în preajma lui? Sau trecuse prea multă vreme de când mă bucurasem de grija fraţilor mei, încât nu aveam încredere în el? Încât nu puteam avea încredere în el? — Eşti atât de plictisit, încât nu ai nimic altceva de făcut decât să te ţii după mine? — Datoria mea este să apăr A’landi şi să garantez că nunta regală va avea loc Te urmez peste tot ca să veghez asupra intereselor regatului A’landi — Credeam că o urmai pe lady Sarnai — Ah! a exclamat Edan mulţumit Văd că cineva pleacă urechea la intrigile de la curte Foarte bine, Maia! — Vrei să nu mă numeşti astfel în public? am şoptit cu asprime Buzele lui s-au întins într-un zâmbet — Foarte bine! Dar între patru ochi e posibil? — Hm! am zis eu, încrucişându-mi braţele Nu-ţi văd doamna pe nicăieri prin apropiere — Se îmbăiază în apele sacre de la Templul Lunii Sacre Ar fi nepotrivit pentru mine să o urmez acolo, aşa că am profitat de ocazie să fac târguieli Edan a întins mâinile, care erau goale Înainte de a reuşi să întreb „Ce târguieli?”, un vultur s-a îndreptat în zbor spre piaţă, aterizând pe umărul lui Continuând să mă privească, Edan a dezlegat sulul înnodat la gheara stângă a vulturului şi a mângâiat gâtul alb al păsării Mi-am ţinut respiraţia cât timp Edan a citit biletul Expresia lui nu a dezvăluit nimic, dar i-a scăpat un suspin aproape imperceptibil — Sper că vei găsi pe cineva să te ajute să-ţi duci bunurile acasă, domniţă, adică, maestre Tamarin! M-aş oferi, dar mă tem că am fost convocat la palat Şi aşa cum ştii, trebuie să te supui împăratului — Chiar şi tu? am spus Atotputernicul Lord Vrăjitor? — Chiar şi eu, a spus Edan, făcând o plecăciune, în timp ce vulturul de pe umărul său şi-a întins gâtul, privindu-mă insistent cu ochii lui rotunzi şi galbeni Cu altă ocazie, maestre Tamarin! — Sper că nu! am murmurat eu Edan a râs pe înfundate, auzindu-mă — Fii atentă la hoţii de buzunare! a strigat el din spate Neliniştită, mi-am cercetat buzunarul, dar am descoperit un alt măr şi cincizeci de jeni M-am uitat repede în jur, dar Edan plecase Am lăsat să-mi scape un oftat exasperat Niciodată nu mai întâlnisem un tip atât de mulţumit de sine într-un mod atât de intolerabil Am luat o muşcătură din noul meu măr Şi totuşi, poate că Edan nu era rău în întregime Poate CAPITOLUL ZECE În dimineaţa următoare, exact când am început să născocim modele şi sărbătoream că aveam următoarele câteva zile fără fiica shansen-ului, cine credeţi că a păşit în Sala Hărniciei Absolute? Nimeni alta decât lady Sarnai, neanunţată şi neaşteptată! Foarfecile au zăngănit lăsate din mână, iar Longhai şi-a aruncat sticluţa în spatele mesei, în timp ce noi, ceilalţi, am sărit în picioare speriaţi Lady Sarnai s-a mişcat repede pe lângă noi, purtând o mantie albă, făcută în întregime din pene de porumbel, o tolbă cu săgeţi foarte roşii care îi atârna pe umăr şi un arc în mână În ziua aceea, ministrul Lorsa lipsea de lângă ea Era însoţită doar de o slujitoare, care arăta ca şi cum ar fi făcut orice altceva decât să ducă cele patru păsări moarte ce îi ocupau ambele braţe În timp ce ochii negri ai lui lady Sarnai au coborât asupra noastră, slujitoarea a aruncat câte un vultur mort pe mesele lui Norbu, Yindi, Longhai şi pe masa mea Pasărea mea a aterizat cu o bufnitură Avea ochii galbeni, pătrunzători, deschişi şi goi, iar aripile împestriţate cu gri desfăşurate suficient de larg să acopere lăţimea mesei Mi-am stăpânit furia, gândindu-mă la vulturul negru pe care îl văzusem chiar în prima mea zi la palat Lady Sarnai a pufnit — Doresc ca aceste pene să fie reunite într-o eşarfă de mătase pentru Majestatea Sa, eşarfă pe care să o poarte peste mantiile sale de ceremonie la templu Mi-am ascuns o grimasă Oare lady Sarnai ştia că aceasta avea să fie o mare insultă adusă împăratului? Era interzis să se poarte orice semn al morţii într-un templu — Maestre Longhai! a spus ea Pari stânjenit Te supără cererea mea? — Nu, lady Sarnai, a răspuns el repede — Curios! a murmurat ea Vederea prăzilor mele matinale l-a făcut pe Lordul Vrăjitor să se simtă atât de tulburat, că şi-a cerut scuze pentru neputinţa de a mă însoţi în timpul zilei Am tresărit auzind vestea, pentru că mi-am adus aminte de vulturul din piaţă Fuseseră aceste păsări preferatele lui Edan? Apoi, lady Sarnai şi-a îndreptat atenţia spre mine — Lordul Vrăjitor este o creatură foarte enigmatică Mă întreb ce secrete mocnesc dedesubtul acelei expresii urâcioase Maestre Tamarin, înţeleg că voi doi aţi devenit prieteni Am deschis gura să protestez Lady Sarnai a continuat: — Ar fi înţelept să stai departe de el Magia este o artă a demonilor, oricât ar nega-o Lordul Vrăjitor Şi, aşa cum ştii, orice ajutor din afară este interzis în timpul probei — Da, Înălţimea Voastră! — Bine, a spus ea, scăpând un oftat şi arătând pentru o clipă foarte nefericită Apoi masca rece a revenit şi ea a spus: Vă las să lucraţi Nu mi-a plăcut să jumulesc vulturul mort, dar ceilalţi croitori păreau să nu aibă nicio problemă cu sarcina primită Longhai a lucrat repede şi deja aranja penele pe masa de lucru Am auzit zgomote de tăiere din partea de încăpere unde se afla Norbu şi n-am putut să nu mă înfior de fiecare dată când lamele lui ciopârţeau La puţin timp după ce lady Sarnai a plecat, a apărut ministrul Lorsa — Îngenunchiaţi! s-a răstit el, iar noi ne-am năpustit spre mijlocul încăperii, atingându-ne frunţile de podea — Ce se întâmplă? i-am şoptit lui Longhai Am primit răspunsul înainte ca bătrânul să-mi poată răspunde Împăratul Khanujin sosise Căldura momentului când îl văzusem pentru prima dată s-a revărsat din nou peste mine Doar pentru o clipă, am simţit că era ciudat, ca şi cum aş fi fost prinsă într-un fel de vrajă ce îmi zăpăcea gândurile M-am bucurat de prezenţa lui şi am sperat că nu va mai pleca niciodată — Majestatea Voastră Imperială, am strigat noi, să trăiţi zece mii de ani! — Conducător al Celor o Mie de Pământuri, a răsunat vocea lui Lorsa Conducător Suprem al Regilor, Fiu al Paradisului, Preaales al Zeiţei Amana, Suveran Glorios al ţinutului A’landi Titlurile au tot continuat N-am îndrăznit să-mi ridic privirea, nici măcar când, în cele din urmă, împăratul a vorbit: — Ridicaţi-vă! Am fost ultima care a executat ordinul Mi-am îndreptat genunchii şi am rămas în picioare, observându-l pe Edan în spatele împăratului Acesta şi-a înclinat capul spre piciorul meu stâng, reamintindu-mi că trebuia să fie şchiop În timp ce îmi îndreptam poziţia, l-am observat pe Edan cercetând penele de pe mesele noastre Zâmbetul superior pe care îl avea de obicei întipărit pe faţă se transformase în încruntare, iar braţele îi stăteau rigide pe lângă corp — Înţeleg că lady Sarnai a vizitat Sala Hărniciei Absolute în această dimineaţă, a spus împăratul Khanujin — Da, Majestatea Voastră, a răspuns Lorsa A avut o sarcină suplimentară pentru croitori — Ce sarcină? — A dorit să vă surprindă cu o eşarfă din pene pe care să o purtaţi la rugăciunile voastre matinale Împăratul Khanujin l-a privit pe Lorsa — Şi nu te-ai gândit să o informezi pe lady Sarnai că este interzis să vânezi orice pasăre pe terenurile imperiale? Faţa lui Lorsa s-a întunecat, iar el şi-a coborât privirea — Scuzele mele cele mai umile, Majestatea Voastră, a bolborosit el, căzând în genunchi şi sărutând picioarele Majestăţii Sale până când acesta i-a spus să se ridice Cu precauţie, m-am uitat la împărat şi am observat nenumăratele pandantive de aur şi de jad care îi împodobeau gâtul şi eşarfa Una singură nu era la fel de strălucitoare ca suratele ei Era un pandantiv din bronz, iar eu am distins conturul unei păsări gravat pe ea Nu era de mirare mâhnirea lui că lady Sarnai vânase păsări în grădinile palatului — Îi sunt recunoscător lui lady Sarnai pentru generozitate, a spus împăratul Khnaujin adresându-se nouă, croitorilor, dar nu am nevoie de o nouă eşarfă de ceremonie Port eşarfa tatălui meu, din respect pentru sacrificiile făcute de el pentru a uni această ţară Să reunesc A’landi, a continuat el după o pauză, este acum responsabilitatea mea Poate vi se pare contrar tradiţiei faptul că lady Sarnai supraveghează alegerea următorului croitor imperial, dar fericirea ei este de importanţă extremă pentru menţinerea păcii în ţinutul nostru Am încredere că veţi face tot posibilul să o mulţumiţi — Da, Majestatea Voastră! am rostit cu o voce monotonă, împreună cu ceilalţi croitori — Veniţi din toate părţile regatului A’landi, iar unii dintre voi aţi călătorit mult Aştept cu nerăbdare să-l întâmpin pe unul dintre voi la palat Inima îmi palpita atât de repede, că aproape n-am zărit ocheada lui Edan în timp ce-l urma pe împărat spre ieşire M-am trezit din visare cu o mişcare bruscă Era ceva ciudat în ceea ce-l privea pe împăratul Khanujin Ciudat şi minunat, am considerat eu Sau ciudat şi înspăimântător Era târziu când, în sfârşit, am părăsit sala Degetele îmi erau înţepenite de la orele petrecute la împletitul dantelei şi pliatul florilor din panglică de mătase pentru haina lui lady Sarnai, iar capul mi se învârtea de la lipsa de somn Când am deschis uşa odăii mele, nu mă gândeam decât la momentul prăbuşirii pe pat şi Am tresărit de surpriză Patul meu era luminos, iar pereţii păreau să vibreze uşor Foarfeca mea magică! Am tras-o cu putere din pachetul aflat sub saltea Revăzând-o, mi-am simţit degetele aproape instinctiv alunecând spre mânere Era foarte tentant Lady Sarnai avea un sentiment puternic de duşmănie împotriva magiei, dar Longhai spusese că era treabă serioasă, iar Edan mă încurajase să o folosesc Am clătinat din cap energic „Tu îl asculţi pe Edan, Maia? Ce te-a apucat?” Trebuia să scap de foarfecă Înainte de a mă răzgândi, am împachetat la loc foarfeca şi, cu legătura în mână, m-am furişat afară în grădină Nu puteam să o arunc într-o fântână oricât de mult aş fi dorit să mă descotorosesc de ea Foarfeca aparţinuse bunicii mele, iar eu o primisem în dar de la Baba Puteam să o îngrop, fie şi numai pentru scurt timp Tocmai trecusem de curtea cu magnolii, când am auzit o femeie plângând Sunetul era slab, aproape pierdut printre ţârâitul greierilor Plânsul înăbuşit s-a oprit, înlocuit de o voce pe care o cunoaştem foarte bine — Cine-i acolo? Lady Sarnai! Tonul ei care nu admitea replică m-a îngheţat Mi-am stăpânit emoţia, conştientă că mă aflam undeva unde n-ar fi trebuit să fiu Totuşi, ceva din vocea ei trăda o urmă de teamă? Dar lady Sarnai era fiica tatălui ei Nu s-a lăsat — Arată-te! Am ieşit din spatele tufişului — Scu-scuzele mele, În-Înălţimea Voastră! Eu eu am rătăcit drumul de întoarcere spre sală şi Lady Sarnai avea aceeaşi înălţime ca mine, dar vocea ei – aspră şi plină de furie – m-a făcut să mă simt mică — Te-a trimis împăratul să mă spionezi? Am făcut ochii mari — N-nu, Înălţimea Voastră! Am crezut că sunteţi una dintre slujitoare Lady Sarnai nu s-a arătat intimidată, dar şi-a strâns batista în mâini şi nu a spus nimic, însă pentru că arăta foarte nefericită, inima mi s-a înmuiat — Vă este dor de casă? am spus, încet Şi mie — N-ai putea cu niciun chip să înţelegi cum mă simt, a spus lady Sarnai, ştergându-se la ochi, dar continuând cu asprime: Nu-mi spune că ai luptat în război şi că ai fost plecat de acasă cu anii Nu-mi pasă! M-am întrebat dacă răceala ei – acea faţă încremenită şi lipsită de emoţie pe care o avea ori de câte ori venea la Sala Hărniciei Absolute – era o mască Lui lady Sarnai îi era dor de casă Se putea vedea în adâncimea întunecată a ochilor ei umezi Era furioasă şi tristă că tatăl ei o sacrificase pentru a face pace cu împăratul Khanujin Şi dacă Longhai avea dreptate în privinţa relaţiei ei cu lordul Xina, chiar avea motiv să fie nefericită — Lady Sarnai, am început eu, şovăind, ştiu că este dificil să vă aflaţi aici Dar Majestatea Sa face tot posibilul să fiţi fericită Este un om bun la suflet şi — Un om bun la suflet? a repetat ea cu amărăciune Vrăjitorul ăla te-a păcălit — Împăratul vrea să vă facă fericită, am repetat eu, încruntându-mă Doar să-l lăsaţi — Ce ştii tu despre fericire? s-a răstit ea Eşti bărbat Acum, că războiul s-a terminat, poţi să faci ce doreşti Ai luptat pentru A’landi Lumea îţi este deschisă — Eu sunt un simplu croitor — Un croitor care a fost invitat să coasă pentru împărat O fată n-ar putea face asta O fată nu este bună să fie nimic mai mult decât un premiu Tatăl meu mi-a promis că nu mă va forţa niciodată să mă mărit El m-a învăţat să vânez şi să lupt ca un bărbat Am fost la fel de bună ca fraţii mei Şi acum? a spus lady Sarnai, frângându-şi mâinile Şi-a încălcat promisiunea faţă de mine La început, am crezut că s-a întâmplat din cauza războiului şi că magia îi întunecase sufletul, dar acesta este modul de a acţiona al bărbaţilor Ce este o promisiune dacă aceasta îi este făcută unei femei?! Cuvintele ei erau atât de încărcate de adevăr, încât aproape că m-am clătinat — I-am făcut o promisiune surorii mele, am spus, dându-mi seama în ultima clipă ce era să zic I-am jurat că voi câştiga această competiţie ca ea să poată avea o viaţă mai bună Este o promisiune pe care intenţionez să mi-o ţin — Vom vedea asta! a spus lady Sarnai, ridicându-se şi regăsindu-şi echilibru Pleacă acum! Am făcut o plecăciune şi m-am supus Nu puteam spune că întâlnirea mea cu lady Sarnai m-a făcut să o plac mai mult Da, îi întrezărisem partea vulnerabilă, dar ea rămânea în continuare fiica distantă şi fără inimă a shansen-ului Totuşi, ceva se schimbase În clipa aceea, o compătimeam CAPITOLUL UNSPREZECE După întâlnirea mea cu lady Sarnai, am fost atentă să nu mă îndepărtez prea mult de Sala Hărniciei Absolute Aveam sentimentul că prinţesa nu avea să fie la fel de iertătoare, în cazul în care dădeam peste ea din nou Eram singură în sală când Edan m-a găsit lucrând Hârtia pe care ministrul Lorsa ne-o dăduse era rigidă, numai bună pentru pictat, dar incomodă pentru mânecile vaporoase ale modelului meu — Ce faci aici? am întrebat, ridicându-mi privirea când umbra lui Edan mi-a blocat lumina zorilor — Împăratul este la ora rugăciunilor, iar eu m-am gândit să fac o plimbare — Ai venit să mă verifici, nu-i aşa? l-am întrebat, în timp ce înmuiam pensula în vasul cu vopsea aurie — Nu doar pe tine, a spus Edan Şi pe ceilalţi — Ceilalţi dorm încă, am spus, înclinându-mi capul spre sticlele de vin goale de pe masa lui Longhai Au băut până târziu, ca de obicei Am răsucit pensula şi am sprijinit-o de o parte a vasului, ca excesul de vopsea să se scurgă Apoi am luat-o şi am pictat repede frunzele care împodobeau brocartul imperial, un material textil gofrat, cu fir de aur Edan s-a aplecat spre mine — Eşti o artistă desăvârşită, a spus el, aprobator Fratele tău te-a învăţat să pictezi astfel? L-am privit, încruntându-mă — Nu mi-ai povestit niciodată cum de ai ştiut că fraţii mei au murit în război — Este treaba mea să ştiu lucruri, a spus el Pentru o clipă, Edan a părut obosit, aşa cum părea şi Keton ori de câte ori cineva amintea despre război Asta m-a făcut să mă întreb dacă lordul luptase alături de împărat Am respirat istovită şi m-am întors la treabă, nedorind să-mi dezvălui durerea în faţa lui Edan — N-ar trebui să o însoţeşti pe lady Sarnai? — Cineva este ironic astăzi? a spus el, încrucişându-şi braţele Mina lui era din nou senină şi liniştită — Vei fi încântată să afli că Majestatea Sa a hotărât să supravegheze concursul de acum înainte — De ce aş fi încântată? am întrebat, deşi inima mi-a sărit din loc în timp ce continuam să pictez Nu de puţine ori îmi dorisem să-l văd în fiecare zi pe împăratul Khanujin, nu pe Lordul Vrăjitor Caietul meu de schiţe a apărut brusc în mâna lui Edan, care a început să-l răsfoiască, cercetând paginile cu desenele mele legate de împăratul Khanujin Modele pentru garderoba sa, să fie clar, deşi avusesem grijă să desenez chipul suveranului Am sărit în picioare îngrozită — Ăsta e al meu! De unde Dă-mi-l! — Desenezi portrete ale Majestăţii Sale în timpul liber? a rostit vesel Edan Nu mă surprinde! Toate fetele din A’landi sunt îndrăgostite de tinerelul nostru suveran Cu faţa în flăcări, mi-am smuls caietul de schiţe din mâinile lui — Tinerel? am spus, înfuriată Este mai în vârstă decât tine — Pare mai în vârstă decât mine, m-a corectat Edan Şi, după cum bine ai spus, aparenţele sunt adesea înşelătoare — Nu sunt îndrăgostită de el, am spus, împingându-mi caietul de schiţe în buzunar Edan a râs de mine — Faptul că joci rolul unui bărbat nu te transformă automat în unul Ştiu foarte bine că nu eşti imună la farmecele împăratului — Îl faci pe împăratul Khanujin să pară că ar arunca vrăji, am ripostat eu Dacă aşa ar sta lucrurile, atunci n-ar trebui să acţioneze asupra fermecătoarei lady Sarnai? M-am aşteptat la o replică sarcastică din partea Lordului Vrăjitor, dar Edan a recunoscut: — Felul în care îi rezistă este ciudat De obicei, toţi îl iubesc pe împărat, cel puţin când sunt prin preajmă Ce lucru bizar să spună asta! Edan a ridicat un umăr — Poate că lady Sarnai are propriile farmece Am ezitat — Am auzit că ai fost supărat din pricina vulturilor pe care i-a împuşcat Edan a ridicat o sprânceană — Aşadar discutaţi despre mine? a întrebat el, apoi a râs de stânjeneala mea Va trebui să faci ceva cu obiceiul ăsta al tău de a roşi, maestre Tamarin — Nu vorbeam despre tine, am încercat să mă apăr Lady Sarnai a adus subiectul în discuţie — Ce altceva ai mai aflat despre mine? — Nimic În afară de faptul că îţi place să mă chinui — Te ajut — Nu ţi-am cerut ajutorul — Nici chiar cu mica ta pasiune pentru împăratul Khanujin? a spus Edan în timp ce ochii îi licăreau într-o nuanţă verde de data asta, la fel ca frunzele din spatele lui Dat fiind cât de puţin îl îndrăgeşte lady Sarnai, poate că suveranul îşi va lua nişte concubine, a continuat el, aruncându-mi o privire şireată şi piezişă Te-aş putea pune în capul listei dacă ai vrea L-am străfulgerat cu privirea — Voi fi croitor imperial — Maestru Huan l-a slujit pe tatăl Majestăţii Sale timp de treizeci de ani Crezi că poţi rămâne aici pentru tot atâta vreme, fără să dezvălui cine eşti cu adevărat? Mi-am înăbuşit emoţia Sincer, nu mă gândisem la asta, dar nu-i puteam spune lui Edan — Da! — Atunci eşti foarte naivă — Cine eşti tu să-mi spui ce pot să fac şi ce nu? m-am înfuriat Până acum, m-am descurcat perfect — Nu eşti aici de multă vreme, mi-a reamintit Edan Şi, a adăugat el plin de sine, ai avut ajutor Dacă nu aş fi fost eu, acum ai fi într-o trăsură, în drum spre casă Sau ţinută sub cheie în închisoarea subterană Mi-am exprimat dezaprobarea, dar cuvintele m-au făcut să apăs pensula mai tare decât aş fi vrut — Presupun că dacă ai mai rămâne, aş putea să te ajut cu deghizarea, a meditat Edan De fapt, deja te ajut — Mai exact, ce îţi iese din asta? Edan a găsit o monedă în buzunar şi a aruncat-o în aer cu o mână — Eu şi ministrul Lorsa am făcut un rămăşag, a spus el, înclinându-şi capul pe spate Câştigătorul primeşte un porc Pensula s-a îndoit, desenând o linie pe care nu o plănuisem — Îmi pariezi viitorul pe un porc? — Porcii sunt mai inteligenţi decât îi cred oamenii În locul unde am crescut, aproape că-i veneram, a rostit el atât de serios, încât nu mi-am dat seama dacă glumea În afară de aceasta, nu-mi prea place Lorsa Ar fi amuzant să-l văd cum pierde un porc, a spus el şi a zâmbit Cu gândul la asta, îţi sugerez să îndepărtezi haina de la fereastră Vine furtuna — Nu văd nori de ploaie, am spus, ridicându-mi privirea — Poţi măcar avea încredere într-un vrăjitor că îţi prevede vremea cu precizie? — Îmi voi încerca norocul Edan s-a strâmbat — Cel puţin, îndepărtează haina de tămâia aia de la masa lui Yindi Doar nu vrei ca toată munca ta să aibă mirosul unui ritual de rugăciune — Eşti un păcătos! am murmurat eu Parcă are vreo importanţă? Lady Sarnai nu poartă niciodată nimic din ceea ce facem pentru ea — Încearcă să se amuze — Aşa cum te amuzi şi tu, pariind porci pe viitorul meu? — Nu chiar Deşi aş câştiga mai repede dacă ai apela la foarfeca aia specială a ta Mi-am stors pensula de apă — Am îngropat-o — Ai îngropat-o? a repetat el, râzând forţat şi aruncând moneda o ultimă dată De câte ori ţi-am spus să nu minţi un vrăjitor, Maia Tamarin? — Maestre Tamarin Şi nu am nevoie de foarfecă — Eşti obişnuită să fii subestimată, aşa că doreşti să arăţi ce poţi Să nu te bazezi pe asta! Acceptă ajutor atunci când ai nevoie — Voi accepta, dar acum vrei să pleci, te rog? Edan a făcut o reverenţă, iar părul lui negru a prins lumina soarelui, pe când se apleca — Cum doriţi, maestre Tamarin! a spus el, făcându-mi cu ochiul Cum doriţi! Deşi i-o luasem în nume de rău, Edan a avut dreptate în privinţa vremii Curând după amurg, norii s-au întunecat Un tunet a bubuit, urmat de fulgere care sfâşiau cerul Ploaia bătea peste acoperiş, aşa că imediat mi-am îndepărtat haina de ferestre şi le-am închis M-am rugat ca vopseaua să se usuce în pofida umidităţii Cheltuisem o mică avere pe culoare, un violet intens, care era una dintre cele mai apreciate produse de export din A’landi pe Marele Drum al Mirodeniilor — Unde este Norbu? l-am întrebat pe Longhai Haina lui nu este aici — Nu l-am văzut Nici pe Yindi, a spus Longhai şi a luat o înghiţitură din plosca lui, mai mare decât cea dinainte – un „dar” de la Norbu, am bănuit eu Sper că nu l-a prins ploaia Nu aveam timp să-mi fac griji din cauza lui Norbu Am pus haina pe masă şi am cercetat-o cu ochi critic Suficient de ţeapănă să reziste fără sprijin, haina avea mâneci încreţite şi un guler brodat ca la curtea din Freverish, iar pe seară aveam să împletesc fâşii de mătase în centura ei de dantelă Fiecare detaliu era o îmbinare între un capăt al Marelui Drum al Mirodeniilor şi celălalt „Destul de bună ” Şi, ce era mai important, o făcusem singură, fără niciun ajutor, de la nicio foarfecă specială „Dar gândeşte-te la ceea ce ai fi putut face cu foarfecă”, a stăruit supărător pe lângă mine vocea mea interioară Am ignorat-o Dacă lady Sarnai descoperea că folosesc magia, aveam să fiu eliminată din concurs Dar, pe de altă parte, dacă pierdeam proba, aveam să fiu trimisă acasă În clipa aceea, mai eram doar patru În mod sigur, avea să urmeze încă o provocare înainte de alegerea noului croitor imperial Am lucrat până târziu, mult după ce Longhai şi Yindi merseseră la culcare, iar ploaia caldă care bătea pe acoperişuri se preschimbase într-un răpăit şi, apoi, în burniţă Pentru că nu mai era nimeni în sală, am hotărât să probez haina, ca să mă asigur că centura va menţine pliseurile de hârtie la un loc Pe când îmi legam centura în jurul taliei, un vultur negru, cu vârfurile aripilor colorate în alb, a ţipat şi a zburat în cerc pe cerul nopţii — Iată-l din nou! am spus, uitându-mă pe fereastră, dar pasărea deja se făcuse nevăzută M-am strecurat afară să caut vulturul Umbre se mişcau încet peste parcurile palatului, iar felinarele roşii şi rotunde care luminau coridorul luceau precum stelele strălucitoare În depărtare auzeam ţârâitul greierilor şi foşnetul uşor al vântului printre ramurile copacilor Vulturul nu se mai vedea nicăieri Dezamăgită, am devenit brusc conştientă că-mi uitasem bastonul şi purtasem haina în afara sălii Am dezbrăcat-o repede şi, pe când mă întorceam, o privelişte teribilă m-a făcut să-mi pierd răsuflarea Fum! Nu de la bucătărie, ci ridicându-se din Sala Hărniciei Absolute Sala era în flăcări! Am lăsat din mână haina şi m-am repezit la cel mai apropiat clopot pentru anunţarea incendiilor — Foc! Foc! Strigând fără întrerupere, am tras cu putere de uşă să o deschid Flăcări dansau lângă masa lui Yindi Am zărit haina lui atârnând pe unul dintre paravanele din lemn, în vreme ce a lui Longhai era întinsă pe masă Cei doi aveau să fie distruşi dacă nu făceam ceva! Să merg repede înăuntru nu era cel mai inteligent lucru, dar am făcut-o oricum şi, fără să mai iau în seamă durerea de la pietricica din pantof, am alergat să le salvez hainele Le-am apucat brusc şi m-am grăbit spre uşă Podeaua ardea înăbuşit sub picioare, iar fumul era atât de gros, că îmi crea o senzaţie de arsură în piept şi îmi întuneca vederea Dezorientată, m-am răsucit Mă asigurasem să las uşa deschisă când am intrat, dar în clipa aceea era închisă! M-am aruncat peste ea, dar nu s-a clintit M-am împins din nou, gemând — Lăsaţi-mă să ies! am strigat, tuşind în mânecă Cineva, oricine, ajutor! Flăcările au cuprins podiumul de lemn pe care se afla unul dintre Cei Trei Înţelepţi Lemnul de dedesubt a scârţâit şi a pocnit, şi, la fel ca oasele, s-a rupt Statuia uriaşă s-a înclinat cu un zgomot asurzitor, a căzut pe pământ şi s-a rostogolit spre mine Nu aveam unde să fug M-am urcat pe o masă şi am sărit spre felinarul care atârna deasupra mea Acesta s-a balansat, fără a părea suficient de solid să reziste greutăţii mele Totuşi, am ridicat picioarele exact când statuia Înţeleptului s-a rostogolit dedesubtul meu, arzând Felinarul a pocnit, iar eu am căzut brusc pe masă Fumul mi-a umplut plămânii Tuşind, am sărit spre cea mai apropiată fereastră – una care, slavă Amanei, nu avea zăbrele Am împins întâi hainele, apoi mi-am înghesuit corpul printre gratii, dar şoldurile mi-au rămas blocate „Nu, nu, nu!” M-am agitat M-am panicat „Când eram atât de aproape!” — Norbu? am strigat, zărind o siluetă afară Norbu, tu eşti? Niciun răspuns Mi-am supt abdomenul şi mi-am împins şoldurile prin fereastră Cu un ultim efort, m-am dat de-a rostogolul din sală, gâfâind şi luptându-mă să-mi trag sufletul Apoi, l-am văzut pe Norbu ieşind din umbră — Norbu! am strigat Slavă Amanei că tu eşti Norbu m-a călcat pe încheietură, imobilizându-mi mâna la pământ Zbătându-mă, m-am împotrivit şi am strigat: — Norbu, ce M-am oprit Norbu ducea una dintre tingirile de metal grele pe care le foloseam ca să netezim ţesăturile Am încercat să-mi smulg încheietura, dar el era prea puternic Prea rapid Norbu a ridicat tingirea în sus, apoi m-a lovit peste mână Durerea a ţâşnit din vârfurile degetelor şi mi-a inundat creierul Am ţipat, dar piciorul lui Norbu mi-a acoperit gura, înăbuşind sunetul înainte ca acesta să răzbată agitaţia din spatele nostru Ultima imagine pe care am văzut-o a fost Norbu, care se furişa în spatele sălii Apoi, totul s-a colorat în negru CAPITOLUL DOISPREZECE Nu puteam să-mi mişc mâna O simţeam ca pe o perniţă de bolduri perforată de ace fierbinţi din toate părţile Lacrimi mi se îngrămădeau la coada ochilor, iar inima îmi bătea atât de repede, că abia puteam respira Am încercat să ţip, dar gura îmi era constrânsă la tăcere Ceva mi-a atins mâna ruptă, domolind durerea îndeajuns să pot respira Am clipit, dar vederea îmi era înceţoşată Stăteam întinsă pe o bancă, iar o pernă îmi ridica uşor capul Unde eram? Nu în odaia mea Mirosul era mai definit, o urmă vagă de scorţişoară şi de mosc Culorile erau un amestec – stropi de albăstriu, un perete ocru, un turn de cărţi cu cotoarele de un stacojiu decolorat Am închis ochii, apoi i-am redeschis „Cum am ajuns aici?” O voce De bărbat Calmă — Ah, te-ai trezit! Faţa slabă a lui Edan a devenit clară — Bea asta! a spus el, picurând ceai peste pânza care îmi acoperea gura Ceaiul a pătruns cald pe gât, nu foarte fierbinte să mă ardă Era surprinzător de dulce gustul de medicament mascat de nectarul de mandarine şi de ghimbir — Am infuzat ceaiul cu scoarţă de salcie, a spus Edan Asta ar trebui să te ajute în privinţa durerii, a continuat el şi a desfăcut legătura ce îmi ţinea braţul ca să-mi ridice mâna O să ţipi? Am clipit „Nu!” — Acum, te avertizez! a spus el, desprinzându-mi masca de pe gură Nu suport când fetele ţipă — Eu Nu Sunt Fată, am rostit cu respiraţia întretăiată — Şi mai mult decât atât, nu suport când băieţii ţipă Am încercat să-mi mişc degetele, dar nu am izbutit Un val de panică a făcut ca inima mea să o ia razna din nou — Nu pot — Nu te nelinişti! a spus Edan Acum, xitara, să nu înţelegi greşit! a continuat el în timp ce îmi ducea vârfurile degetelor la buze şi sufla peste ele — Ce Edan mi-a pus mâna jos — Ar trebui să dureze doar câteva minute S-ar putea să se simtă un pic ciudat Ar fi bine să nu te gândeşti la asta — Să mă gândesc la ce? — Arsurile nu sunt aşa de urâte cum m-am temut, a continuat el, ignorându-mă Dar articulaţiile şi muşchii nu sunt deloc în formă — Să mă gândesc la ce? am repetat eu Apoi, am simţit Un spasm de durere ascuţită în muşchii mâinii Spasmul a devenit o furnicătură – mai mult dureroasă decât plăcută, dar senzaţia era stranie, ca şi cum oasele mele se reconstruiau singure şi, printr-o minune, mi se înapoia deget după deget Sângele mi-a năvălit în palmă pe când umflătura s-a retras, iar venele mi s-au albăstrit Mi-am ţinut respiraţia până s-a terminat totul şi, pe urmă, am gâfâit — Cum ai Edan a turnat apă din abundenţă peste mâna mea, a spălat sângele şi a oblojit rănile — Vindecarea nu a fost niciodată talentul meu, dar am învăţat suficient cât să fiu util M-am ridicat în capul oaselor — Apropo, cum m-ai găsit? — Ah! a exclamat el Te-am auzit ţipând Foarte bine ai făcut Am auzul foarte sensibil Aproape că nu mai ascultam Îmi doream ca el să nu-mi fi luat legătura de la gură Durerea de la mână a atins un punct maxim şi am dorit să ţip din nou, dar nu aveam să o fac – nu în faţa lui Edan Astfel, am strâns din dinţi şi mi-am încleştat gura Încetul cu încetul, vânătăile s-au făcut nevăzute, cel mai greu dispărând cele de pe articulaţiile degetelor Am urmărit atât de fascinată ce se întâmpla, încât aproape că am uitat de durere — Iată! a anunţat Edan Ca nouă! Aproape, oricum Mi-am privit insistent mâna — Niciun „mulţumesc”? a spus Edan cu blândeţe — Mulţumesc, am îngăimat, întorcându-mi mâna pe toate feţele şi observând că dispăruseră chiar şi bătăturile M-am gândit că ar fi o pacoste să mă aleg cu unele noi, dar era de preferat decât să am o mână ruptă — Mulţumesc! am repetat — Hm, a rostit Edan şi, brusc, mi-a luat mâna şi a studiat-o Nu-i rău! Vindecarea acţionează cel mai bine în mod direct după ce leziunea se confirmă, înţelegi? Odată ce sângele şi oasele ocupă locul nepotrivit este dificil să le convingi să se reîntoarcă unde ar trebui să fie — Ce înseamnă asta? — Asta înseamnă că farmecele sunt în general temporare Motiv pentru care va trebui să-ţi urmăresc mâna foarte atent Mi-am dres glasul, pe neaşteptate tulburat de atenţia lui Edan, şi am încercat să rostesc cu cea mai serioasă voce a mea: — Vreau să te răsplătesc pentru vindecarea mea Nu am prea mulţi bani, dar El nu şi-a putut stăpâni un râs scurt — Păstrează-ţi jenii! Vrăjitorii nu prea au nevoie de bani sau de alte recompense Nu am nevoie de nicio plată — Dar nu ţi-ar prinde bine câteva petice? am insistat, arătând spre hainele sale Sau chiar un veşmânt nou, care să fie un pic mai colorat decât negrul pe care îl porţi mereu? — O mantie nouă ar putea fi o idee bună, a cugetat el Totuşi, pentru că veni vorba de asta, o favoare din partea ta s-ar putea dovedi utilă într-o bună zi, mai ales ţinând seama de foarfeca pe care o ai Mă voi gândi la ideea ta, Maia Tamarin Mulţumesc! Degetele lui lungi mi-au atins dosul mâinii rănite în timp ce înfăşura bandajele Stomacul a început să facă tumbe şi, când el a terminat, mi-am retras mâna — Mulţumesc! am spus calm Edan doar a zâmbit Pentru prima dată, mi-am dorit ca el să fi continuat să vorbească Tăcerea i s-a părut grea şi incomodă — Termină-ţi ceaiul! Am ezitat — Broaşte râioase şi rahat, fato, nu este otravă! Bea-l pe tot! Am înghiţit restul de ceai şi mi-am şters gura cu mâneca — Când voi fi în stare să cos din nou? Edan s-a aşezat pe scaun alături de mine — Ar trebui să te faci bine în câteva zile Deocamdată, ia-o încetişor! — Nu pot, am spus, îndoindu-mi degetele, sigură că oasele şi muşchii erau la locul lor, deşi asta nu însemna că nu mă dureau Trebuie să câştig, am adăugat — Şi de ce trebuie neapărat să câştigi? a întrebat Edan — Pentru familia mea, am spus Timpurile au fost grele — Dar nu şi pentru tine? — Un pic şi pentru mine, am recunoscut — Dacă eşti îngrijorată în privinţa durerii, ai foarfeca magică — Vreau să câştig fată magie, am spus, încruntându-mă — Nu înţeleg de ce este atât de important pentru tine, a spus Edan — Nu este corect faţă de ceilalţi, am răspuns Sau faţă de mine Nu mi-am petrecut ani în şir învăţând să fiu croitor ca să-mi fac treaba recurgând la magie — Nu fi absurdă! Dacă asta te face să te simţi mai bine, şi Norbu se foloseşte de magie — Poftim? am spus, iar muşchii gâtului mi s-au contractat Cum? — Vei descoperi că toată lumea din cercurile înalte foloseşte un strop de magie din când în când Chiar şi bucătarul-şef al împăratului Khanujin Cea mai delicioasă raţă pe care o vei gusta în viaţa ta, a spus Edan, plescăind din buze Nu strânge pumnul! Vor rămâne cicatrici! Mi-am desfăcut din nou mâna Mi-am dorit ca el să facă un pas în spate Stătea prea aproape Mi-am pus deoparte cana — Nu mi-ai răspuns la întrebare — Serios? Ochii lui jucăuşi au licărit albaştri – albaştri precum oceanul în Port Kamalan Adânci şi limpezi Edan m-a urmărit, aşteptând cu răbdare replica mea M-am îmbujorat şi m-am prefăcut că mă ţin strâns de cap — Ce mi-ai dat? — În general, ceva care să aline durerea — În general? am repetat eu Cu un zâmbet ştrengăresc, Edan s-a lăsat pe spate, urmărindu-mi faţa cum se relaxa în timp ce durerea dispărea treptat Apoi, mi-a luat cana şi, studiind frunzele din interior, a întrebat: — Maia este numele tău de botez? — Da! — Nu sunt sigur că ţi se potriveşte Am strâmbat din buze — Înseamnă ascultătoare El a pus cana jos — Motiv pentru care am spus că nu sunt sigur că ţi se potriveşte, a continuat Edan Te aşteaptă o călătorie remarcabilă, Maia Pot citi în frunzele tale de ceai Ca de obicei, era dificil să-mi dau seama dacă Edan se juca sau nu cu mine — Trebuie să mă recuperez, am rostit cu o voce răguşită Mai este doar o zi pentru această provocare şi având în vedere focul Adevărul era că nu mai doream să stau în camerele lui Edan Deveneam mult prea conştientă de căldura misterioasă care mi se ridica în gât — Eşti neliniştită din cauza hainei? a spus Edan Foarfeca ta ar termina treaba într-o oră Am părăsit banca, întinzându-mi picioarele pe un covor care părea scump — Vrei să încetezi să mă mai baţi la cap cu foarfeca aia? Nu vreau să o folosesc Edan a râs şi m-a aplaudat — Trebuie să spun că ţi se potriveşte să fii băiat Am deschis gura şi apoi am închis-o Mi-am dat seama că avea dreptate Ca fată, nu i-aş fi întors vorba niciodată Lordului Vrăjitor Sau da? Sau Edan era cel care scotea la suprafaţă această cutezanţă în mine? Bănuiam că mă întărâta cu bună ştiinţă Că îi şi plăcea să o facă — Talentul tău este mai mare decât magia din foarfecă, a spus Edan, devenit parcă mai tolerant, ca şi cum mi-ar fi respectat decizia Dar dacă vrei să câştigi pentru familia ta, vei avea nevoie de foarfecă Dacă vrei să câştigi împotriva lui Norbu, vei avea nevoie de foarfecă — Cum foloseşte el magia? Edan şi-a înăbuşit un căscat — Nu-ţi face griji pentru asta deocamdată! — Cum pot să nu-mi fac? am spus, tresărind când am încercat să-mi răsucesc degetele de curând vindecate În momentul acela, când ceaţa din capul meu se ridica, nu puteam să nu mă gândesc la calmul cu care Norbu îmi rupsese mâna Ca şi cum ar mai fi făcut un astfel de gest mai înainte Am privit în jurul meu, observând abia atunci ceea ce mă înconjura Cărţi peste tot, ordonate cu grijă pe rafturi, şi suluri etichetate şi legate cu şnururi de diferite culori Pungi cu ierburi uscate şi iasomie ca să acopere mirosul slab de tămâie ce era purtat de vânt din afară Mai era şi un pumnal cu o teacă argintie, un flaut subţire din lemn şi o statuetă pictată reprezentând un cal ce arăta ca o jucărie de copil Am întins mâna sănătoasă după una dintre cărţi — Asta este odaia ta? — Da, de vreme ce sunt aici, a răspuns Edan şi a căscat Nu mai fi aşa de băgăreaţă acum! Ar trebui să dormi — Nu sunt obosită — Păi, eu sunt! Dormi! Somnul îţi va ajuta mâna să-şi revină Am încercat să protestez, dar el mi-a atins fruntea şi lumea s-a prăbuşit în beznă Norbu nu s-a arătat încântat să mă vadă din nou în Sala Hărniciei Absolute, dar a disimulat destul de bine Se afla acolo, alături de ceilalţi, îndepărtând dezordinea produsă de foc Masa lui arsese, dar nu arăta nici pe jumătate la fel de răvăşit precum Longhai şi Yindi, amândoi cu cearcăne întunecate — Ai revenit aşa de repede de la infirmerie? a rostit Norbu, glacial Am intrat la griji că ai murit, a continuat el, uitându-se la mâna mea şi observând absenţa bastonului O mână ruptă să se potrivească cu piciorul tău rupt? — Tu eşti cel care ai rupt-o, am ripostat, consternată de îndrăzneala omului — Eu? a spus el, batjocoritor Eu am dormit în patul meu tot timpul Întreabă-i pe ceilalţi! — Am văzut, am spus printre dinţi Tu mi-ai rupt mâna! — Ai o imaginaţie vie, tinere Tamarin, a spus el şi a râs, dar am simţit sarcasmul din tonul său în timp ce mă discredita Haide, dă-mi voie să te conduc la masa de lucru I-am împins mâna şi am pornit singură În spatele lui Norbu, Longhai mi-a trimis o privire înţelegătoare, dar a rămas tăcut Nu-l puteam învinovăţi Norbu era un croitor renumit şi un om puternic, eu eram un nimeni În afară de Edan, cine avea să creadă că el îmi rupsese mâna? Totuşi, în clipa aceea, ştiam că Norbu folosea magia Nu-l aveam la mână cu informaţia asta, dar am devenit foarte hotărâtă să-l înving Norbu a strigat după mine: — Înţeleg că eşti ambidextru L-am ignorat şi am început să fac ordine printre rămăşiţele spaţiului meu de lucru Statuia prăbuşită a unui Înţelept lovise cu putere paravanul de lemn, dar războiul de ţesut era intact Rama de brodat era însă distrusă M-am aplecat să-mi recuperez bastonul Focul pârlise lemnul, dar încă mă puteam sluji de el Sprijinindu-mă de el, am ridicat una dintre bobine, chiar şi atunci caldă la atingere Edan spusese că mâna mea avea nevoie de timp să se vindece, dar chiar şi să ţin o bobină de aţă era dureros Folosindu-mi mâna sănătoasă, am împachetat puţinele lucruri care supravieţuiseră — Longhai şi Yindi şi-au găsit hainele afară, a spus Norbu, care, fără îndoială, se ţinuse după mine Şi a ta Probabil că un suflet bun a încercat să le salveze — Ce inspirat că tu ţi-ai pus hama deoparte, Norbu! am spus printre dinţi Altfel, toată strădania ta ar fost distrusă de foc — Zeii au grijă de mine, a spus Norbu, lipindu-şi palmele una de cealaltă Sunt foarte recunoscător Am pufnit suficient de zgomotos, încât să mă audă — Ai uneltit împotriva noastră Norbu şi-a înălţat capul, arătându-se şocat — Pardon? — Tu ai pornit focul, am spus Te-am auzit afară — Cred că, mai probabil, tu ai început focul, maestre Tamarin, a intervenit Norbu În definitiv, tu erai singurul care lucra târziu Iar haina ta este practic neatinsă de foc — Eu? am rostit, aproape strigând Tu Longhai m-a atins pe umăr şi a clătinat din cap — Mai întâi mă acuzi că ţi-am rupt mâna şi acum că am pornit focul, a spus Norbu, oftând Îmi dau seama că trebuie să fii furios, tinere Tamarin, dar asta nu îţi dă dreptul să-mi defăimezi numele Te voi ierta de data asta de vreme ce noaptea a avut un impact negativ asupra tuturor, a continuat el şi s-a oprit Acum, vă rog să mă iertaţi, trebuie să lucrez! Cu asta, m-a lăsat singură cu Yindi şi cu Longhai — Îmi pare rău! am spus când am văzut cât de tare arseseră hainele lor Eforturile mele să le salvez fuseseră în zadar — Am încercat să am început eu şi m-am oprit surprinsă de zgomotul făcut de Yindi, care, furios, îşi rupea haina în două Longhai doar a tresărit Înfrângerea i-a îndurerat privirea — Nu, am spus, punând mâinile peste haina maestrului Longhai, înainte ca şi el să renunţe Mai ai încă jumătate de noapte — Ştiu când să mă retrag elegant, a răspuns el Este ceva ce înveţi cu vârsta — Norbu a pornit focul, am şoptit Ştiu sigur Nu-l poţi lăsa să câştige Umerii largi ai lui Longhai s-au prăbuşit — Deja ştiam că el a fost — Cum? am întrebat, încruntându-mă — Avea hainele îmbibate de fum, chiar dacă a afirmat că n-a umblat pe nicăieri prin apropiere, a spus Longhai, măturând cu piciorul un morman de cenuşă Cum de-ai ştiut? M-am gândit la strigătul pătrunzător al vulturului – la modul cum sunase ca un avertisment Dar cine m-ar crede dacă aş povesti? Am tuşit din cauza fumului, acoperindu-mi gura cu mâneca — Ieşisem să iau o gură de aer proaspăt şi atunci am zărit fumul M-am năpustit înăuntru să iau hainele şi l-am văzut pe Norbu chiar în afara sălii — Mă voi recunoaşte învins Şi Yindi va face la fel, a spus Longhai, uitându-se la mâna mea bandajată Şi ar trebui să o faci şi tu — Nu puteţi abandona fără să încercaţi, i-am implorat Poate că împăratul Khanujin va amâna proba Nu-l puteţi lăsa pe Norbu să câştige! — Norbu este un om cu două feţe, a spus Longhai Am crezut că s-a schimbat, dar este la fel de neîndurător ca mai-nainte Keton, ştii cum a murit maestrul Huan? Am dat din cap în semn că nu — Servitorii l-au găsit înecat în râul aflat dincolo de Niyan Toată lumea a presupus că a căzut în râu pentru că era beat, a spus el şi a ezitat în timp ce cutele feţei i se adânceau Dar eu l-am cunoscut pe maestrul Huan Nu a băut niciodată, nu în timp ce era croitorul imperial Maestrul a fost otrăvit Mi s-a tăiat respiraţia — Cum? — Nu ştiu, a spus Longhai Dar Norbu a fost ultimul om care s-a întâlnit cu el El a oftat, iar eu mi-am dat seama că judecasem greşit prietenia lui cu Norbu — Am încercat să aflu ceva de la el în ultimele câteva săptămâni, dar vulpoiul nu va vorbi, a spus, întorcându-se spre mine În timp, vei învăţa că anumite lucruri nu merită osteneala Eu am afacerea mea şi familia mea şi nu-mi voi risca reputaţia de dragul unui concurs oarecare Iar tu, tu eşti tânăr Vino cu mine să-mi devii ucenic! Ai putea să-ţi câştigi un nume Dar nu vei avea niciun viitor, dacă Norbu te atacă din nou Oferta lui era ispititoare, dar am ezitat — Rămân, am spus pe un ton ferm Nu-l pot lăsa să câştige! — Atunci Amana să fie cu tine! a spus el şi mi-a strâns umărul Să-ţi dea înţelepţii puterea să câştigi! Yindi rămăsese tăcut pe toată durata dialogului nostru, dar, în momentul acela, s-a apropiat de noi Avea ochii larg deschişi şi sălbatici — Focul este un semn de la zei să plecăm Nimic bun nu se va întâmpla după această nuntă — Norbu a provocat focul, prostule! a spus Longhai Şi s-a jucat cu noi toţi — Nu! l-a contrazis Yindi Shansen-ul se joacă cu noi toţi În spatele lui sunt forţe demonice Şi odată ce le va aduce în A’landi, va fii prea târziu — Ai ascultat prea mulţi soldaţi pălăvrăgind — De ce spui că shansen-ul are demoni? am întrebat Oare nu urăşte magia la fel ca fiica sa? — Minciuni! a pufnit Yindi Cum poate el să urască ceva ce-i dă putere? Odată ce shansen-ul îşi va pune fiica pe tron, va tocmi pe cineva să-l ucidă pe împărat, la fel cum a îngăduit ca tatăl şi fratele său să fie omorâţi de demoni Apoi, îl va fura pe Lordul Vrăjitor pentru sine Aveţi răbdare şi o să vedeţi! Un fior ca de gheaţă m-a copleşit, dar Longhai a respins avertismentul lui Yindi — Termină cu asta! a spus el Eşti supărat Noi toţi suntem Dar palatul are ochi şi urechi, iar tu tuni şi fulgeri ca un prost nebun Pleacă acum cu demnitate! Yindi ne-a săgetat cu privirea — Aveţi răbdare şi o să vedeţi! a repetat el, privindu-mă în mod special Apoi, a plecat fără să mai rostească vreun alt cuvânt Longhai a zăbovit pe când faţa lui rotundă şi veselă a devenit foarte serioasă, aşa cum nu o văzusem niciodată — Mult noroc, maestre Tamarin! Să ai parte de toată prosperitatea şi fericirea pe care le meriţi Caută-mă dacă vei veni vreodată în Bansai! Mi-am înclinat capul Apoi a plecat şi Longhai Întorcându-mă în sala goală, mi-am strâns haina şi ceea ce mai rămăsese din materialele mele Mai aveam doar câteva ore înainte ca lady Sarnai să apară cu împăratul Khanujin şi să ne evalueze munca În toate relele fusese mereu Norbu Aveam, în sfârşit, o idee clară şi exactă despre tot ceea ce se întâmplase Norbu fusese cel care îmi distrusese şalul, Norbu fusese cel care îi dusese pe ceilalţi croitori la băut, pentru ca mai apoi aceştia să nu mai fie în stare să lucreze la fel de intens, tot el fusese cel care pornise focul şi mă încuiase în sală şi tot el îmi rupsese mâna Dacă n-ar fi apărut Edan să mă ajute, Norbu ar fi câştigat proba Pe toţi zeii, atâta timp cât voi putea să cos, asta nu se va întâmpla! CAPITOLUL TREISPREZECE De îndată ce am văzut haina lui Norbu, am ştiut că nu aveam nicio şansă Era splendidă! Fără mâneci şi îndrăzneaţă Gulerul era făcut din pene de lebădă albe ca zăpada, iar pulpana împodobită cu perle şi bordură din blană de hermină, potrivită unei împărătese Chiar şi lady Sarnai a fost impresionată Nu s-a prea arătat mişcată de faptul că Sala Hărniciei Absolute arsese, silind doi croitori să renunţe la concurs Dar când a văzut haina creată de Norbu, a zâmbit Inima mi s-a frânt Singurul meu aliat, Edan, nu se afla acolo Abia în clipa aceea, mi-am dat seama cât de mult mă bazasem pe prezenţa lui la aceste provocări Lucrasem toată noaptea, după plecarea lui Longhai şi Yindi, dar, din cauza mâinii betege, m-am văzut obligată să renunţ la multe detalii ca să pot termina la timp Plănuisem să adaug dantelă la răscroială şi la mâneci şi să cos nasturi aurii, care să se asorteze cu frunzele pe care le desenasem cu minuţiozitate peste vopseaua violet ca să fac hârtia să semene cu brocartul Dar văzând penele, perlele şi blana lui Norbu, mi-am dat seama că modelul meu era mult prea simplu Lady Sarnai şi-a fâlfâit evantaiul, prefăcându-se că gândeşte Clocoteam de agitaţie în timp ce aşteptam Deja ştiam pe cine avea să aleagă, chiar dacă nu puteam suporta să aud cuvintele — Haina maestrului Norbu este excepţională, a spus ea în cele din urmă, confirmându-mi temerile Lorsa a pornit spre mine, dar lady Sarnai a ridicat evantaiul — Totuşi, ţinând seama de foc, s-ar putea să am nevoie de încă o provocare pentru a lua decizia corectă Am tras cu ochiul la împăratul Khanujin, convinsă că avea să fie furios pe fiica shansen-ului, pentru că încerca din nou să amâne nunta Spre surpriza mea, acesta a dat din cap aprobator — Foarte bine Va fi o provocare finală, dar eu o voi anunţa Lady Sarnai a privit printre gene — Majestatea Voastră, aţi lăsat alegerea croitorilor în seama mea, nu? — Exact, a răspuns împăratul Khanujin, dar hainele de hârtie şi papucii de sticlă nu sunt ilustrative pentru talentul adevărat al unui croitor, a continuat el şi s-a oprit, aşteptând ca îndrăzneaţa lady Sarnai să protesteze Pentru că aceasta nu a făcut-o, suveranul ni s-a adresat nouă, mie şi lui Norbu: De data asta, fără reguli Pur şi simplu, creaţi ceva pentru lady Sarnai pe măsura posibilităţilor voastre Ceva semnificativ pentru voi, dar care să-i surprindă frumuseţea Să fie gata în decurs de o săptămână Am făcut o plecăciune — Da, Majestatea Voastră! Norbu a repetat cuvintele mele, zâmbind Pentru prima dată în viaţa mea, doream să scuip pe cineva Ce bine era dacă împăratul nu era prin preajmă ca să o pot face! — Ce să facem cu hainele? a întrebat dregătorul Lorsa imediat ce împăratul Khanujin a plecat — Întreabă-l pe maestrul Norbu! a spus lady Sarnai Norbu şi-a arătat toţi dinţii, căci zâmbetul i se lărgise — Ar fi o mare onoare pentru mine dacă a mea ar fi arsă la templu — Foarte bine! a spus lady Sarnai De vreme ce împăratul este atât de credincios şi merge adesea la templu să se roage strămoşilor săi divini, sunt sigură că aceştia vor primi cu entuziasm darul Supărarea mi s-a oprit în gât Cu siguranţă, Edan avea dreptate în privinţa lui Norbu, care folosea magia; niciun croitor în toate minţile nu ar oferi o astfel de haină să fie distrusă dacă nu ar avea ceva de ascuns Deşi m-a durut, m-am supus — Vă rog să o ardeţi şi pe a mea, Înălţimea Voastră! Vocea mi s-au auzit aproape ca o şoaptă Toată munca mea tenace, arsă! Şi când te gândeşti că îmi riscasem viaţa să salvez această haină din foc Mi s-a părut de nesuportat ironia situaţiei Am urmărit cum slujitorii au luat haina mea şi, după ce lady Sarnai a ieşit din încăpere, Lorsa s-a apropiat de mine Cu un ton dispreţuitor, de parcă aş fi fost deja pierdută, mi-a spus: — Înălţimea Sa doreşte ca tu să-i iei măsurile O întâlneşti în Pavilionul Orhideelor În clipa aceea? Frica a devenit viscerală, dar am dat din cap aprobator Pavilionul Orhideelor se afla în centrul Palatului de Vară şi era înconjurat de sălcii umbroase, păsări în colivii aurite şi o grădină spectaculoasă, găzduind apartamentele regale unde locuia fiica shansen-ului Până să ajung, m-au trecut toate transpiraţiile Slujitoarea lui lady Sarnai mi-a aruncat o privire dezaprobatoare — Ai întârziat, a spus ea Înălţimii Sale îi displac vizitatorii care întârzie „Am întârziat? Dar am venit de îndată ce Lorsa mi-a comunicat!” — Îmi pare rău! am mormăit Slujitoarea mi-a împins o batistă în faţă, iar eu m-am tamponat uşor, să absorb transpiraţia Apoi, uşile, păzite de câte o gardă de corp în fiecare parte, s-au deschis, lunecând Apartamentele lui lady Sarnai erau cele mai grandioase pe care le văzusem vreodată O masă din lemn de trandafir se afla în faţa scaunelor tapiţate cu mătase în timp ce o masă pătrată, plină cu pietre de joc din fildeş şi cărţi de joc pictate manual, putea fi observată în faţă În colţ se aflau cufere pe care mi le imaginam pline cu daruri de la Majestatea Sa: cele mai fine mătăsuri, piepteni de jad, agrafe din perle, cutii din bronz pentru farduri şi eşarfe de toate culorile Lady Sarnai mă aştepta lângă cea mai mare fereastră, aşezată în faţa unei rame de broderie N-am reuşit să-i văd lucrarea din locul unde stăteam, dar mi s-a părut talentată la lucrul cu acul – mai talentată decât m-aş fi aşteptat de la o doamnă de rangul ei — Vino mai aproape! a spus ea Nu poţi să-mi iei măsurile stând la uşă Dar nici nu-i puteam lua măsurile de vreme ce era înveşmântată complet, dar n-am spus nimic Lady Sarnai a stat astfel încât o slujitoare să-i poată scoate rochia purtată deasupra, iar eu am desfăşurat panglica marcată Aşa cum observase Edan, proporţiile lui lady Sarnai nu erau foarte diferite de ale mele Ştiind că slujitoarele mă urmăreau îndeaproape, i-am luat măsurile notând talia şi înălţimea, dar întorcându-mi privirea de la gâtul şi braţele ei goale O privire interpretată greşit era de ajuns pentru a fi aruncată în închisoare Ce îngrozitor ar fi dacă eu, o fată, aş fi întemniţată pentru că m-am uitat în mod lasciv la lady Sarnai! Dar nu privirea mi-a făcut sarcina dificilă, ci momentul când degetele mele au atins braţul lui lady Sarnai în timp ce măsuram lungimea mânecii, iar ea a spus: — Ai o atingere delicată pentru un bărbat, maestre Tamarin M-am panicat imediat şi am făcut o plecăciune, ca şi cum comentariul ar fi fost o sentinţă de moarte — Îmi îmi pare rău! N-am vrut să — Relaxează-te! Pentru cineva atât de timid, eşti la capătul nervilor Mi-am muşcat buza — Această probă înseamnă mult pentru familia mea, Înălţimea Voastră — Ah! a spus ea Ai un talent remarcabil pentru vârsta ta, maestre Tamarin Aş spune că soarta îţi surâde, deşi nu am observat niciun altar sau amuletă pentru noroc pe masa ta Nu eşti superstiţios? — Cred în munca stăruitoare, Înălţimea Voastră Munca stăruitoare şi onestitate Ea a râs, auzindu-mă — Văd că aici, la miazăzi, s-au uitat cunoştinţele tradiţionale despre demoni, dar, la miazănoapte, nimeni nu creşte fără să fie precaut Se spune că toate fiarele din pădurile şi junglele de la miazănoapte sunt într-o oarecare măsură demoni, a spus ea, zâmbind discret Ştiu asta bine Chiar tatăl meu a căutat să le dezlănţuie puterile asupra împăratului Khanujin, dar nimeni nu cade la învoială cu demonii fără să plătească un preţ piperat Mi-am înclinat capul, sperând că îmi ascundeam faţa afectată De ce îmi spunea toate astea? Mi-am privit fix picioarele şi m-am rugat să îmi permită să plec, dar lady Sarnai a lăsat tăcerea să zăbovească înainte de a observa rigiditatea degetelor mele — Ca ai păţit la mână? — Eu eu am fost rănit în incendiu — Păcat! Sper că nu va dăuna cusutului — Nu va dăuna, am răspuns şi am păşit într-o parte ca să trag cu ochiul la broderia lui lady Sarnai Era terminată doar pe jumătate, dar am recunoscut imaginea unui tigru – emblema shansen-ului Mi-am întors privirea înapoi spre lady Sarnai înainte ca aceasta să observe Prinţesa şi-a fluturat evantaiul — Nu ştiu multe despre tine, maestre Tamarin Mi s-au dat rapoarte despre toţi croitorii, dar cel despre tine – şi despre tatăl tău – lipsea, a spus ea, închizând evantaiul Eşti în mod neîndoielnic talentat De ce nu ai încercat să devii renumit? — A’landi era în război, Înălţimea Voastră, am spus scurt Am fost chemat la bătălie — În Războiul celor Cinci Ierni? Am terminat măsurătorile şi mi-am rulat înapoi panglica — Da! — Fraţii tăi mai mari au fost ucişi în bătălie Ministrul Lorsa mi-a amintit acest fapt Nu am spus nimic Habar nu aveam de ce dorea să mă ţină acolo şi să-mi pună întrebări al căror răspuns îl ştia deja — Probabil că îl urăşti pe tatăl meu, pentru că i-a ucis în război, a spus lady Sarnai Şi pe împăratul Khanujin, pentru că te-a trimis la luptă la o vârstă atât de fragedă — Este datoria mea să slujesc ţara în război Nu nutresc sentimente de mânie faţă de shansen sau faţă de împăratul Khanujin — Atunci eşti un om bun Cu mult mai bun decât majoritatea, a spus lady Sarnai, închizându-şi evantaiul şi făcând semn slujitoarelor să plece Am descoperit că majoritatea bărbaţilor spun un lucru, dar vor altul, a mai zis ea, uitându-se atentă la mine Dar tu nu minţi, maestre Tamarin În schimb, ascunzi ceva Simt că tu ai un secret Începeam să mă simt din ce în ce mai stânjenită — Înălţimea Voastră, dacă nu mai este nimic altceva — Păstrează-l! a intervenit lady Sarnai Nu sunt interesată de secretele tale Ale Lordului Vrăjitor însă mă interesează foarte mult Şi mă uluieşte că te-a remarcat — Doar din plictiseală, am spus sec Era adevărul – aşa îmi spusese şi Edan — Am îndoieli că s-ar interesa cu adevărat de cineva — Este un om dezagreabil, a admis lady Sarnai Mă întreb dacă vei face ceva pentru mine, a continuat ea, aşteptându-mă să dau din cap afirmativ Am observat că te-ai uitat atent la lucrul meu cu acul când ai intrat — Lucrul Înălţimii Voastre este foarte frumos, am spus cu sinceritate Recunosc că nu sunt foarte familiarizat cu stilul de la miazănoapte Nu mi-am putut stăpâni curiozitatea — Ar trebui să te uiţi mai de aproape, a spus lady Sarnai, făcând un semn spre locul unde se afla broderia Spune-mi ce văd ochii tăi atenţi! M-am îndreptat spre ramă cu teama că aş putea descoperi un mesaj secret brodat şi aş putea fi şantajată, ştiind că prinţesa îl trăda pe împăratul Khanujin Dar lucrarea ei era pur şi simplu o scenă cu trei animale Eleganţa şi îndrăzneala modelului ei m-au surprins Stilul de la miazănoapte nu fusese considerat niciodată ca făcând parte din importantele şcoli de broderie din A’landi, care aveau toate tendinţa spre modele mai complexe şi stratificate, deşi eleganţa — Descrie ce vezi! — Un tigru, am spus cu voce tare Acesta este tatăl înălţimii Voastre Şi un dragon, împăratul Khanujin Mai erau începuturile unei păsări; aceasta zbura pe deasupra lor cu o perlă ţinută strâns în gheare după care se întindeau atât tigrul, cât şi dragonul — Pari confuz, a spus lady Sarnai Perla reprezintă A’landi, iar pasărea provoacă o neînţelegere între tigru şi dragon, la fel cum magia creează o ruptură între miazănoapte şi miazăzi, a continuat ea, aplecându-se în faţă Voi, cei de la miazăzi, şi eu putem avea tot felul de divergenţe, dar suntem oameni pioşi Prezenţa magiei în A’landi este nefirească Ea produce dezbinare între împărat şi tatăl meu Mi-am amintit de avertismentul lui Yindi în privinţa shansen-ului — Dar nu toată magia este lucrarea demonilor, nu-i aşa, Înălţimea Voastră? Nu toată magia este dăunătoare? O expresie întunecată a trecut peste chipul lui lady Sarnai, iar eu m-am întrebat cum se înţelegea oare aceasta cu propriul tată — Magia este rădăcina tuturor relelor în această lume, iar vrăjitorii sunt în centrul ei La urma urmei, ce sunt demonii, dacă nu vrăjitori care au căzut în dizgraţie? a rostit ea, dispreţuitor Nu mă aştept ca un băiat de ţară, aşa cum eşti tu, să înţeleagă aşa ceva Am plecat ochii în pământ — Da, Înălţimea Voastră — Tatăl meu nu a avut niciodată încredere în împăratul Khanujin, a spus ea, dar niciodată nu mi-a explicat de ce În primul rând, niciodată nu mi-a dezvăluit de ce a început războiul Ea şi-a ţuguiat buzele, iar eu am citit tristeţe în ochii ei negri Era greu să te gândeşti la ea – o doamnă de viţă nobilă – ca prizonieră — Îmi amintesc că l-am întâlnit pe Khanujin cândva, când eram copii El era un băiat bolnăvicios, mai ales în comparaţie cu fratele său mai mare, moştenitorul Avea pielea galbenă ca nisipul şi abia reuşea să se urce pe cal Dar uită-te la el acum! Atât de Nu a ales un cuvânt, iar eu n-am îndrăznit să-l ofer pe cel la care mă gândeam: desăvârşit Lady Sarnai s-a oprit, ca şi cum ar fi aşteptat reacţia mea Dar pentru nimic în lume, nu puteam pricepe ce idee încerca ea să scoată în evidenţă Cum fusese pentru ea să treacă de la prinţesă de A’landi la fiică de trădător? Secole de-a rândul, un shansen era ales din familia ei să slujească drept conducător militar şi să protejeze ţara de vecinii ostili de la miazănoapte Dar când tatăl şi fratele lui Khanujin au murit, shansen-ul actual a refuzat să-i promită loialitate lui Khanujin Şi astfel a început Războiul celor Cinci Ierni Era dureros să-mi amintesc de vremea când ţara mea era întreagă şi la fel îmi era şi familia Chiar şi în prezent, cu armistiţiul încheiat, nimeni nu ştia de ce shansen-ul nu dorea să-l slujească pe Khanujin Dar lady Sarnai sugerase că avea o legătură cu magia — Aş vrea să ajungi să-l cunoşti pe Edan mai bine, a continuat lady Sarnai în cele din urmă Să-i descoperi punctele slabe şi punctele forte Să afli ce îl leagă de împăratul Kjanujin Care este motivul loialităţii lui? Am făcut un pas în spate — Eu eu nu sunt sigur că îmi va spune — Este o creatură capricioasă, a fost de acord lady Sarnai, dar am sentimentul că îşi va deschide sufletul în faţa ta Nu eşti un băiat lipsit de farmec, iar Lordul Vrăjitor este probabil singur Trebuie să fi arătat îngrozită, pentru că lady Sarnai a râs şi şi-a încleştat mâinile — Te-ai descurcat foarte bine la probă, maestre Tamarin, dar maestrul Norbu te-a întrecut Dovedeşte-mi că-mi poţi fi util, iar eu aş putea să te privesc cu mai multă bunăvoinţă — Înălţimea Voastră, am spus, aveam impresia că proba era de talent — Chiar este o probă de talent, a spus lady Sarnai, deschizându-şi evantaiul Era cel mai frumos pe care îl văzusem până atunci Florile erau pictate cu detalii atât de mici, că artistul sigur avusese nevoie de luni întregi să-l termine — Dar măiestria este un lux al păcii, a spus lady Sarnai, înclinând evantaiul către o flacără de lumânare Artizanii ca tine sunt soldaţi în vremuri de război Nu uita asta! — Cum aş putea? am şoptit cu inima îndurerată când am văzut flăcările flămânde apropiindu-se de evantaiul lui lady Sarnai Am crescut învăţând vitregiile războiului — Chiar aşa, a spus ea, aruncând evantaiul arzând într-un vas de bronz cu tămâie M-am văzut obligată să mă stăpânesc ca să evit să întind mâna şi să salvez evantaiul Am urmărit mânerul de lemn lung trosnind în flăcări şi pictura pe mătase mistuindu-se în foc şi topindu-se până când totul a devenit o grămăjoară de cenuşă fierbinte — Războiul are un preţ, a spus lady Sarnai, şi, după acest sacrificiu, vine pacea Uneori, trebuie să lăsăm ceea ce preţuim pentru viitorul ţării noastre Fie că e vorba de un evantai frumos, fie de onoarea noastră sau de vieţile noastre În final, toţi aparţinem zeilor, oricum ar sta lucrurile Tonul ei a căpătat o nuanţă tristă, iar eu am reflectat la ceea ce-i trecuse prin minte – dacă nu cumva regreta făgăduiala de a se căsători cu împăratul Khanujin — Am nevoie de un croitor care mă poate sluji ca soldat, atunci când îmi trebuie unul, precum şi ca maestru, a spus ea Poţi face asta pentru mine? Te poţi dovedi util în vremuri de război, dar şi de pace? — Da, Înălţimea Voastră! am spus ferm Pot! — Bine Aştept cu nerăbdare să văd ce vei crea pentru mine, maestre Tamarin Am făcut o plecăciune şi, fără să-mi întorc spatele la lady Sarnai, am ieşit din încăpere târşâindu-mi picioarele Odată ce m-am văzut afară, m-am întrebat dacă întâlnirea mea cu ea fusese un fel de test Şi dacă îl trecusem Sau îl picasem în mod jalnic CAPITOLUL PAISPREZECE În timp ce Sala Hărniciei Absolute se reconstruia, mie şi lui Norbu ni s-au repartizat odăi noi de lucru, foarte aproape de apartamentele lui lady Sarnai Dar nu puteam merge acolo în clipa aceea Trebuia să mă fac nevăzută dinaintea ochiului ei vigilent Aşadar, m-am oprit în curte, lângă locuinţa mea, găsindu-mi alinare într-o scrisoare de la Baba Era o scrisoare scurtă, în care nu pomenea nimic despre Keton, deşi cuvintele lui din final au făcut să-mi sară inima din piept Proba împăratului va fi grea, dar ştiu că, indiferent dacă vei rămâne sau va trebui să te întorci acasă, tu eşti deja pentru mine cel mai bun croitor din A’landi Tu ai prins vântul, aşa cum am ştiut întotdeauna că o vei face Am ţinut scrisoarea la piept — Prinde vântul! am şoptit Nu deveni zmeul care nu zboară niciodată! Erau cuvintele lui Finlei, pe care obişnuia să mi le spună Regretam că nu fusesem la fel de apropiată de el ca Sendo Finlei fusese mereu cel mai protector dintre fraţii mei, dar şi cel care mă îndemna să părăsesc magazinul lui Baba „Nu poţi fi cel mai bun croitor din lume dacă te mulţumeşti doar să coşi”, spunea el „Vino, hai să mergem într-o aventură ca să-ţi poţi da frâu liber imaginaţiei!” Puteam să număr pe degetele de la o mână de câte ori îi acceptasem oferta Ce fată încăpăţânată fusesem atunci, o fată care însă n-ar mai ezita în clipa de faţă! — Nu mai sunt în magazinul lui Baba, frate, am şoptit, sperând că, oriunde s-ar afla Finlei, ar fi mândru de realizarea mea Am împăturit cu grijă scrisoarea de la Baba, care îmi dăduse noi puteri, aşa că am întins mâna după caietul meu de schiţe, hotărâtă să încep un model nou pentru provocarea finală Nu puteam fi trimisă acasă, nu în momentul în care împăratul Khanujin îmi dăduse încă o şansă Eram foarte aproape Acest veşmânt final trebuia să fie uimitor, demn de zei Dar era imposibil să mă concentrez când conştiinţa mă mustra din două în două minute din pricina poruncii lui lady Sarnai Nu doream să-l spionez pe Edan! „Dar ar trebui, dacă vrei cu adevărat să câştigi ” Dezgustată de mine însămi, am şters desenul şi am mototolit pagina Apoi, am mototolit o alta şi tot aşa mai departe Am scos un mormăit de frustrare — Am auzit că împăratul Khanujin ţi-a dat încă o şansă M-am răsucit pe călcâie ca să înfrunt intrusul Măcar de data asta, n-am fost surprinsă să-l văd De fapt, eram aproape uşurată — Unde ai fost? — Am dormit, a spus Edan Să vindeci douăzeci şi ceva de oase strivite este muncă grea, chiar şi pentru mine El mi-a luat mâna, iar eu m-am încordat pe dată — Relaxează-te! a spus el, ducându-mi mâna mai aproape de faţa lui să o studieze Se vindecă frumos, dar au trecut doar câteva zile Trebuie să te odihneşti mai mult Mi-am retras mâna repede — Cum pot să mă odihnesc când am o nouă provocare? Aproape am pierdut Edan şi-a dres glasul — Împăratul a făcut o treabă minunată prin prelungirea probei Foarte nobil din partea lui, deşi nu m-aş fi aşteptat la ceva mai puţin, a spus Edan, cu o uşoară urmă de sarcasm în glas A spus că îi reaminteşti un pic de el însuşi M-am întors la munca mea, dar curiozitatea m-a împins să întreb: — Cum aşa? — Un tânăr care se luptă din greu să reuşească Nimeni nu s-a aşteptat vreodată să-l vadă pe Khanujin ajuns împărat El a trebuit să înveţe mult într-un timp scurt Exact ca tine Nu a vrut să te elimine chiar acum din desfăşurarea probei, a spus el şi, pentru că nu am răspuns, Edan şi-a protejat faţa de soare şi a continuat: Întotdeauna lucrezi afară? — Doar pentru schiţe Mă simt inspirată El s-a uitat peste umăr la desenul meu — O rochie cu tematică acvatică? — Este inspirată de locul natal, am spus, oftând Oricum, nu contează Norbu va câştiga — Ah? a rostit Edan, simulând ignoranţa Pentru că modelele lui sunt cele mai bune? O săgeată de invidie m-a înţepat — Da! El este un maestru croitor Cel mai important din A’landi — Într-adevăr, este un maestru croitor, a admis Edan, dar şi tu eşti Dacă aţi avea o lună pentru fiecare din aceste provocări, sunt convins că amândoi aţi putea crea miracole Dar nu într-o săptămână Nu fără ajutor, oricum, a mai spus Edan, respirând adânc Nu îţi aduci aminte ce ţi-am spus? — Ai spus că Norbu foloseşte magia Dar cum? — Norbu are o vopsea care creează iluzii, a dezvăluit Edan Lucruri simple, durează doar câteva ore O zi sau două, cel mult Până acum, a fost atent să supravieţuiască fiecărei provocări, nu să câştige În clipa aceea, totul a căpătat sens De aceea Norbu nu avea niciodată nimic de arătat până în ziua provocării, de aceea era tot timpul secretos în privinţa lucrării lui şi tot de aceea dorise ca haina lui să fie arsă — Magia este o energie sălbatică şi neîmblânzită care există peste tot în jurul nostru, a explicat Edan, iar anumiţi oameni sunt mai sensibili la ea decât alţii Noi, vrăjitorii, purtăm talismane care ne permit să o canalizăm şi, în ocazii rare, fermecăm obiecte de fiecare zi, precum foarfeca ta, să ne ajute în munca noastră sau să le permită altora acces vremelnic la magie M-am încruntat, confuză Edan nu purta nici inele şi nici amulete, aşa cum avea împăratul Khanujin — Nu văd niciun talisman asupra ta — Răspunsul la asta ţi-ar da prea multă putere asupra mea, a spus Edan cu un zâmbet Acum, nu te strâmba aşa! Vei face riduri Edan a aşteptat până când m-am mai destins — Nu am nevoie de nicio vopsea magică să creez o iluzie în timp ce o persoană obişnuită, precum Norbu, are El ar trebui să sacrifice ceva, să spunem un degetar sau două de sânge, de fiecare dată când doreşte să o folosească Probabil îl costă o avere ca să o obţină — Cum se face că nimeni altcineva nu poate spune că modelele lui sunt iluzii? — Ah, este un croitor excelent, aşa că foloseşte magia moderat Dar eu înţeleg destul de bine, iar magia împrumutată poate fi mereu distrusă, a spus Edan, bătându-se uşor cu încheieturile degetelor peste bărbie şi părând îngândurat La urma urmei, presupun că ai putea să-l demaşti cu o găleată de apă, de vreme ce foloseşte vopsea — Şi eu am folosit magia, i-am reamintit discret, deşi asta m-a făcut să mă simt stânjenită — Deci ai folosit-o, a spus el, aplecându-se atent Dar foarfeca ta nu reprezintă magie împrumutată — Ce vrei să spui? — Tu nu ai plătit cu sânge, a spus el, în timp ce o gropiţă i se forma în colţul stâng al gurii Asta înseamnă un strop de magie în tine Nu ştiam de unde provenea foarfeca bunicii mele sau dacă Baba ştiuse că era magică — A fost foarte uşor, am şoptit Folosind foarfeca, şalul l-am făcut să pară a fi munca mea Dar nu era Chiar nu Nu ştiu dacă ar trebui să mă simt mândră sau vinovată, sau Gropiţa a dispărut — Să te simţi norocoasă! a spus Edan Foarfeca a ales să vorbească cu tine Este un dar, unul de care poţi avea nevoie, a mai spus el, continuând în şoaptă Unul care poate dispărea, dacă nu mai eşti demnă de puterea lui Tristeţea din cuvintele lui Edan a atins o coardă în mine şi m-a făcut să mă întreb dacă îşi considera propria magie ca pe un dar De ce mă îndoisem cândva de el? Îmi fusese mereu aliat la palat Crezuse mereu în mine Totuşi, lady Sarnai îmi ceruse să-l trădez — Eşti tăcută! a observat Edan Te nelinişteşte ce ţi-am spus? — Nu, nu-i asta! am spus, schimbându-mi poziţia corpului pentru că pietricica din pantof mă deranja mai tare ca niciodată — Atunci altceva? a insistat Edan, în timp ce zâmbetul lui ştrengăresc a revenit, dar cu o nuanţă mai întunecat decât de obicei, deşi îmi dădeam seama că încerca să se destindă Să smulg eu adevărul de la tine? Poate că o poţiune ar ajuta Nu am mai putut rezista — Lady Sarnai mi-a cerut să te spionez, am rostit dintr-un foc O clipă de suspans, apoi blestematul a izbucnit în râs! — Ce este aşa de amuzant? am întrebat, cu mâinile în şolduri Nu mă crezi? — Când ţi-a cerut asta? a întrebat Edan printre hohote de râs Deja regretam decizia de a-i spune — În această dimineaţă — Atunci este şi mai proastă decât am bănuit — De ce spui asta? Este îndreptăţită să nu aibă încredere în tine — Ea, da, a consimţit el Dar tu? Tu ai fi cel mai prost spion din lume, Maia Tamarin, ţinând seama de incapacitatea ta totală de a spune o minciună De ce te-ai hotărât să-mi zici? a întrebat el, încă uimit Să îndrăznesc să cred că, în cele din urmă, ai devenit mai puţin dură cu mine? I-am arătat rapid cea mai iritată expresie încruntată a mea Edan avea un mod de a mă face să mă enervez rapid — Loialitatea mea este faţă de împărat Tu eşti slujitorul său loial De aceea ţi-am spus — Iar eu m-am gândit că s-a întâmplat datorită prieteniei noastre şi afecţiunii mele pentru tine — Te plăceam mai mult când credeam că eşti eunuc, am murmurat Edan s-a arătat pe jumătate ofensat, pe jumătate amuzat — Ai crezut că sunt eunuc? — Unul înalt, am spus, strâmbând din nas Şi unul care se îmbrăca mult peste poziţia sa — Sunt mult prea arătos să fiu eunuc, a protestat Edan — Te-aş contrazice Unii sunt foarte chipeşi, iar tu am spus, oprindu-mă să caut insulta potrivită Împăratul Khanujin este mai arătos decât tine Buzele i-au tresărit într-o mişcare neaşteptată, care s-a dovedit a fi complet indescifrabilă pentru mine Nu mi-am dat seama dacă îl rănisem sau îl amuzasem — Este adevărat că shansen-ul a apelat la demoni ca să-l ucidă pe tatăl împăratului? Expresia bizară i-a dispărut — Cine ţi-a spus asta? — Lady Sarnai A spus că tatăl ei a trebuit să plătească un preţ mare pentru înţelegerea cu demonii — Este adevărat că shansen-ul avea legături cu demonii, a spus Edan, prudent Dacă a apelat la ei să-l omoare pe tatăl lui Khanujin, asta este o altă poveste Dar este straniu să o auzi de la lady Sarnai — Eu cred că îşi dispreţuieşte tatăl pentru că foloseşte magia Iar pe tine, pentru că eşti vrăjitor — Ea dispreţuieşte pe toată lumea, a spus Edan cu voioşie M-am încruntat când am văzut cât de degajat a primit vestea mea — Mi-a spus că demonii sunt vrăjitori decăzuţi — Acum îţi faci griji pentru mine, Maia? a râs Edan Nu este nimic de care să te temi Nu sunt deloc în pericol de a deveni demon, îţi garantez asta Şi sunt mult mai puternic decât orice demon pe care shansen-ul îl poate recruta Măcar de data asta, m-am simţit încurajată de aroganţa lui Am vrut să-l cred şi l-am crezut — Ai grijă, Maia! a spus el încet, iar schimbarea lui de ton m-a făcut să tresar Lady Sarnai va şti că i-ai trădat încrederea Voi avea grijă dacă ţi se va întâmpla ceva Nu mi-a plăcut că am amuţit pe dată Am ridicat o sprânceană şi am repetat: — Vei avea grijă? Edan a tresărit — Da, a spus el voios de data asta Fată sau nu, eşti un croitor foarte talentat Şi ai aptitudini pentru magie Destul cât să mă simt într-o oarecare măsură răspunzător pentru tine Am făcut ochii mari — Ştii că ea îmi aminteşte cumva de tine? Edan s-a încruntat, de parcă l-aş fi insultat de moarte — Ce vrei să spui cu asta? — Amândoi vă amuzaţi luându-i în râs pe ceilalţi Ea foloseşte această probă ca un mod de a-l insulta pe împăratul Khanujin, iar tu tu te distrezi — Eu nu-l iau în râs pe împărat, a spus Edan Niciodată! „Tu mă iei pe mine în râs”, am gândit eu — Dacă eu şi lady Sarnai avem ceva în comun este că nu sunt multe de spus în privinţa viitorului fiecăruia dintre noi Ea îşi foloseşte frustrarea să saboteze logodna, iar eu îmi folosesc plictiseala să studiez — Ce studiezi? Edan şi-a aţintit ochii pătrunzători asupra mea — Oameni care mă interesează — Nu pari genul de persoană care ar fi interesată de un concurs de cusut — Nu eram, a spus el, până când am văzut foarfeca ta Ştiam deja ce intenţiona să spună — Nu o voi folosi, Edan! — Folosind-o nu înseamnă că înşeli — Lady Sarnai urăşte magia — Dat fiind că alege între doi croitori care folosesc magia, ar trebui să-l desemneze câştigător pe cel care o foloseşte mai bine Foarfeca ta reflectă îndemânarea pe care o ai; vopseaua lui Norbu nu Iar tu nu te afli aici pentru acelaşi motiv ca toţi ceilalţi Longhai, Norbu, Yindi au dorit postul pentru glorie Tu, tu vrei să restabileşti onoarea numelui familiei tale Şi bănuiesc că vrei să-ţi dovedeşti ţie însăţi că poţi fi la fel de bună ca orice bărbat Da, era adevărat, deşi mi-a lipsit curajul să o spun cu voce tare — Dar îţi mulţumesc că m-ai avertizat în privinţa lui lady Sarnai, a spus Edan Apreciez gestul Sinceritatea lui m-a luat un pic prin surprindere — Să nu presupui că am făcut-o pentru că suntem prieteni — Vrăjitorii nu au prieteni, a spus Edan, dregându-şi glasul, iar eu am înţeles că dezvăluise ceva ce nu dorise Noapte bună, doamnă Tamarin! — Maestre! am strigat după el Edan urma să fie osânda mea într-o bună zi Pur şi simplu, o ştiam Uşa odăii mele n-ar fi trebuit să fie întredeschisă Întotdeauna eram atentă să o închid, mai ales pentru că nu eram destul de privilegiată să am o încuietoare Am intrat, în vreme ce inima bătea să îmi sară din piept Ceva nu era în ordine Puţinele bunuri pe care le adusesem cu mine erau aruncate neglijent pe pat – schiţele mele, scrisoarea pe care o primisem de acasă şi, printre ele, foarfeca lui Baba Aproape că mi-aş fi dorit ca intrusul să fie un hoţ, dar realitatea era mult mai rea Norbu — Ieşi afară! i-am spus pe un ton rece El mi-a zâmbit vesel şi artificial — Şi de ce aş vrea să fac asta? m-a luat el peste picior Ce păcat că n-ai ars în sală! Apropo, ce-ţi mai face mâna? Ţi-a vindecat-o Lordul Vrăjitor? i-a dat înainte, trecându-şi degetele peste perna mea Cum l-ai plătit pentru aceste servicii? — Ieşi afară! am repetat Era tot ce puteam face ca să nu-l lovesc cu pumnul Norbu nu s-a mişcat — Ştii care-i preţul pentru că îl minţi pe împărat? a spus el încet, ca şi cum ar fi savurat fiecare cuvânt Oasele îţi vor fi ciugulite unul câte unul şi ochii scoşi cu ghearele de corbi De viu — Nu ştiu despre ce vorbeşti Zâmbetul lui s-a lărgit — Alergi bine pentru cineva cu un picior beteag, tinere Tamarin, ţinând seama de rănile căpătate în război Am simţit că mă sufoc — Eu nu — Mereu mi s-a părut ceva ciudat la tine, dar n-am reuşit să-mi dau seama despre ce anume era vorba, m-a întrerupt Norbu Niciodată n-am auzit că bătrânul maestru Tamarin ar avea un fiu atât de talentat Prin urmare, am iscodit Tatăl tău a pierdut doi fii în Războiul celor Cinci Ierni A supravieţuit doar un fiu olog Nimeni nu mi-a putut spune despre talentul lui pentru lucrul cu acul, aşa că am lăsat-o baltă până la întâlnirea noastră din cealaltă noapte Te-am spionat când alergai prin sală şi asta m-a pus pe gânduri Piesele nu s-au potrivit imediat, dar, pe urmă, am aflat de la ministrul Lorsa că bătrânul Tamarin mai are un copil, a continuat el, ridicând una dintre feşele mele din in pentru piept, o fată care chiar lucrează cu acul Genunchii mi s-au înmuiat Aş fi vrut să-l acuz de minciună, dar limba îmi devenise de plumb Norbu a râs — Coşi mai bine decât majoritatea fetelor Acesta este cel mai bun compliment pe care ţi-l voi face Renunţă la probă, iar eu nu-i voi sufla nicio vorbă Majestăţii Sale despre cine eşti cu adevărat — De ce? m-am răstit eu Te temi că ai putea pierde în faţa unei femei? — Nu! a răspuns Norbu cu faţa schimonosită de cruzime Dar, după ce a pierdut doi fii, mă întreb cum ar primi tatăl tău vestea morţii fiicei sale Cuvintele mi s-au răsucit ca un pumnal invizibil în măruntaie — Du-te şi spune-i împăratului! l-am provocat, deşi vocea mi-a tremurat un pic Iar eu eu voi spune cum l-ai otrăvit pe maestrul Huan Norbu a scăpat un râs zgomotos — Longhai ţi-a spus poveştile astea, nu? Nu poţi dovedi Niciunul dintre voi nu poate Mi-am încleştat pumnii, ascunzând o tresărire când muşchii mi-au adus aminte că încă se vindecau — Nu tăgăduieşti — Era timpul să plece Schiţele lui erau învechite, iar Majestatea Sa avea nevoie de un croitor nou — Acel croitor nou nu vei fi tu! Era cât pe ce să-l acuz că foloseşte magia, dar m-am oprit Dacă aş putea să o dovedesc în timpul probei, atunci poate că aş reuşi să-l trimit acasă! Râzând, Norbu mi-a atins obrazul în timp ce îşi apăsa coapsa peste piciorul meu — Mereu te-am considerat un băiat frumuşel Ce-ai spune de un mic sărut? Mi-am împins călcâiul peste vârful piciorului său şi l-am lovit cu toată puterea — Te avertizez! am spus, apucând brusc foarfeca de pe pat şi îndreptând-o spre coastele lui Pleacă! Acum! Norbu a râs — Nu-ţi face griji! Nu-ţi voi dezvălui secretul deocamdată! mi-a strigat din uşă, apoi s-a întors să plece Am un pic de respect pentru tine, totuşi Ce păcat, cât de mult te vei prăbuşi! Norbu a ieşit tiptil şi dus a fost Spaima ce mă ţinuse îngheţată s-a topit, preschimbându-se încet-încet în chin Tremurând, m-am stropit cu apă rece pe faţă, dar nici asta nu a alungat umbrele care mi se strecuraseră în suflet Nu-l puteam lăsa pe Norbu să câştige Chiar dacă îmi ştia secretul, nu-i puteam permite să mă înspăimânte Doream să câştig acea ultimă provocare! Cu orice preţ! CAPITOLUL CINCISPREZECE Era imposibil să adorm cu ameninţarea lui Norbu ridicându-se primejdios asupra mea Chiar şi cel mai mic sunet mă tulbura Şoarecii care fugeau în graba mare dincolo de uşa mea, frunzele care foşneau pe acoperiş Totuşi, nimeni nu a venit după mine, ceea ce însemna că Norbu nu-i spusese împăratului secretul meu Deocamdată „Cu cât te vei nelinişti mai mult, cu atât îţi va fi mai greu să te concentrezi ca să-l învingi”, m-am dojenit cu asprime Zărindu-mi foarfeca, m-am ridicat brusc în capul oaselor „Şi tu la fel ” Am stat trează, făcând schiţe până când lumina dimineţii a început să-mi brăzdeze pereţii odăii Palma îmi era pătată de la cărbunele cu care desenasem, iar degetele mă dureau, dar, în cele din urmă, rochia desăvârşită se contura frumos pe foaie După ce am vârât caietul de schiţe sub braţ, m-am grăbit spre noua mea cameră de lucru şi am început să aşez materialul pe masa de croit Întâi, am creat corsajul, aşezând straturi strălucitoare de mătase de un albastru-deschis peste satin, pe care, mai apoi, le-am cusut împreună, creând astfel impresia de ocean sclipitor – priveliştea cu care crescusem Am lucrat mai încet din cauza mâinii slăbite, dar cusăturile erau totuşi perfecte şi atât de strânse, că nici măcar un ac nu le putea străpunge Gulerul l-am decorat cu o sută de perle mici, al căror luciu împrumutase parcă ceva din strălucirea stelelor, şi cu dantelă brodată cu fir de argint Pe la prânz, am auzit o bătaie uşoară în uşă Am presupus că era Edan Ajunsesem să mă obişnuiesc cu vizitele lui neanunţate şi, sincer vorbind, le aşteptam cu nerăbdare, mai ales în clipa aceea Poate că putea să-mi dea un sfat despre ce să fac în legătură cu Norbu Nu era Edan Era Ammi, cu masa de prânz Slujitoarea de la bucătărie avea un zâmbet luminos După ce a aşezat tava pe măsuţa rotundă de lemn, a scos un strigăt de admiraţie când a ridicat corsajul din poala mea, apoi a tras aer în piept şi mi-a spus: — Este pentru rochia lui lady Sarnai? Este cel mai frumos lucru pe care l-am văzut în viaţa mea! — Crezi? am întrebat-o Nu am terminat încă — Cum ai de gând să continui? m-a întrebat Ammi în timp ce îmi înapoia corsajul Eram încântată de o pauză, aşa că i-am arătat schiţa — Crezi că o să-i placă? — Chiar şi zeiţa Amana ar adora-o, a spus Ammi pe un ton hotărât Am oftat — Într-un fel, cred că până şi Amana este mai puţin pretenţioasă decât lady Sarnai Am chicotit amândouă şi, pentru o clipă, am uitat că eram băiat Am încetat cu râsul, dar Ammi nu a părut să observe mica mea schimbare de atitudine — Vei reuşi să o termini într-o săptămână? m-a întrebat fata Asta era grija mea principală Mi-am muşcat buza — Voi face tot ce-mi stă în putinţă — Norbu nici măcar nu a început, mi-a spus ea Am mers să-i duc prânzul şi nu era acolo Mi-am stăpânit tulburarea, ştiind motivul pentru care Norbu nu începuse să lucreze la rochia lui — Ştii unde a plecat? — Nu, dar azi nu părăseşte nimeni palatul Lordul Xina s-a reîntors Împăratul nu este bucuros de vizită – porţile sunt închise până la plecarea musafirului — Înţeleg! Mulţumesc, Ammi! Nici nu ştii ce bine mi-a făcut venirea ta! Umerii lui Ammi s-au ridicat, la fel cum se întâmpla şi cu ai mei mereu, când aveam ceva pe suflet — L-am văzut pe Lordul Vrăjitor cum te urmărea în timpul provocării, a zis ea repede De ce nu mi-ai spus, a continuat ea muşcându-şi buza Aş fi înţeles, dar am presupus — Crezi că eu sunt cu Edan? am îngăimat fără să ştiu dacă să fiu îngrozită sau amuzată Cu Lordul Vrăjitor? — Nu voi spune nimănui! a promis ea repede Asta explică foarte multe, oricum, a continuat fata, îmbujorată, în timp ce îşi dregea glasul El flirtează mereu cu slujitoarele, însă m-am întrebat mereu de ce nu s-a ţinut după vreuna dintre ele Zeii ştiu că sărmanele au căutat să-l cucerească! Am dat să-i spun că nu era în toate minţile dacă credea că eram implicată într-o idilă interzisă cu Edan, apoi m-am oprit Dacă Ammi mă considera un băiat pe care nu îl interesau fetele, puteam fi prietene Îmi doream cu disperare un prieten la palat — Lordul este foarte frumos, am recunoscut, un pic uimită să-mi dau seama că nu era o minciună Mi-am ţuguiat buzele Ce altceva mai puteam spune despre Edan? Că era înalt şi subţire, nu la fel de milităros ca împăratul, dar părea la fel de puternic Nu, nu puteam spune asta! Nu puteam face comentarii pe seama ochilor lui ori pe seama culorii lor mereu schimbătoare — Te pândeşte, a continuat Ammi, cu un chicot Tu roşeşti — Ba nu! am spus şi, nerăbdătoare să schimb subiectul, am ridicat din nou schiţa pentru rochia lui lady Sarnai Acum spune-mi, ca o fată care a crescut urmărind viaţa la palat, o doamnă de rangul lui lady Sarnai ar prefera mâneci mai largi sau mâneci care se desprind din umăr, aşa cum este la modă în vest? Ammi a rămas cu mine până când i s-a simţit lipsa la bucătărie, dându-mi sfaturi despre ceea ce purtau doamnele de la curte şi despre ceea ce ar putea să o mulţumească pe lady Sarnai După ce a plecat, am cusut până când băşicile de pe degete mi s-au spart şi am fost nevoită să mă bandajez Aveam nevoie de foarfecă să termin sarcina la timp Am fluturat o bucată de mătase de culoarea safirului deasupra mesei, apoi am întins mâna după foarfecă – lumina se reflecta de pe lame şi scânteia pe pereţii din spatele meu În timp ce am ridicat-o, foarfeca a început să strălucească Abia după ce am aburit şi călcat rochia creată de mine pentru a o putea duce la apartamentele lui lady Sarnai, mi-am dat seama că nici nu prea mâncasem şi nici nu prea dormisem în zilele din urmă Cu toate acestea, nici nu îmi era foame şi nici nu mă simţeam obosită Doar neliniştită Norbu se afla deja acolo cu rochia prezentată pe un manechin de lemn El alesese o mătase mai grea; de departe arăta aproape precum catifeaua, un roşu intens de Burgundia, culoarea sângelui Ca întotdeauna, fiecare părticică a rochiei era frumoasă – corsajul cu o garnitură din blană neagră de-a lungul gulerului, cordonul decorat cu mărgele din jad şi din lemn lăcuit roşu-aprins, iar fusta brodată cu păsări phoenix aurii, care pluteau pe faldurile aranjate cu măiestrie Dar rochia mea era uluitoare Îmi acopeream creaţia cu o pânză să o protejez de soare când, cu coada ochiului, l-am zărit pe Norbu, care s-a oprit să mă salute Nu s-a putut abţine când a văzut partea de jos a rochiei — Nu-i rău pentru un băiat cu o mână ruptă, a spus el atingându-mi antebraţul M-am smucit — Pleacă de lângă mine! A strâmbat din gură, dar m-a lăsat să plec Lady Sarnai, Edan şi ministrul Lorsa sosiseră Unde era împăratul? Am privit spre Edan, dar privirea lui era aţintită asupra rochiei mele Avea oare un zâmbet pe buze? Mi-am întors privirea, căutând să mă uit în altă parte, şi am văzut un ceainic pe una dintre măsuţele lui lady Sarnai Speram că nu avea să fie nevoie să torn peste rochia lui Norbu ca să-i demasc iluzia Părea să fie clar că rochia mea era mai bună — Maestre Norbu, a spus lady Sarnai, mama ar fi purtat cu siguranţă rochia ta Prinţesa s-a îndreptat spre colţul încăperii Cum putea ea să fie atât de fermecătoare şi atât de crudă în acelaşi timp? Nu puteam să nu o admir, deşi nu îmi plăcea deloc de ea Am ridicat pânza care acoperea rochia şi am auzit câteva exclamaţii uimite dinspre slujitoarele lui lady Sarnai — Este minunată! îşi şopteau ele — Aţi văzut vreodată ceva atât de spectaculos? — Toate doamnele de la curte vor dori câte o rochie ca asta M-am sprijinit de baston, sorbindu-le laudele Pentru a suta oară, am încercat să-mi privesc rochia în mod obiectiv şi să descopăr un motiv pentru care lady Sarnai ar putea să o respingă N-am reuşit să găsesc niciunul Rochia mea era de un albastru sidefiu discret, una dintre multele nuanţe ale oceanului pe care Sendo mă învăţase să le observ când eram mică Stratul de deasupra, o rochie mai scurtă, prinsă cu o cingătoare de argint, era de un albastru-închis mai intens, iar mânecile lungi erau brodate cu boboci de trandafir micuţi şi cocori care pluteau cu aripi albe, magnifice Pe poale se zăreau nuferi cu petale de culoarea opalului şi peşti aurii ce înotau într-un bazin argintiu, deasupra tivului împodobit cu perle foarte mici şi straturi de dantelă asemenea undelor de la suprafaţa apei Eram sigură că toţi vor fi de acord că rochia mea era mai potrivită pentru o împărăteasă decât rochia lui Norbu În mod sigur, de departe şi mai frumoasă Am răsuflat uşurată, convinsă că, în sfârşit, îl învinsesem — O creaţie foarte frumoasă, a murmurat lady Sarnai Maestre Tamarin, te-ai întrecut pe tine însuţi! Avea faţa blândă, aproape binevoitoare Oare era mai bine dispusă în clipa aceea datorită prezenţei lordului Xina? — Vai, a spus ea, această probă trebuie să se termine! Atât maestrul Tamarin, cât şi maestrul Norbu sunt extrem de pricepuţi, dar simt că unul dintre ei m-ar sluji mai bine decât celălalt Blândeţea a dispărut, iar lady Sarnai a aruncat o privire aprigă spre dregătorul Lorsa Eunucul şi-a împreunat mâinile şi a anunţat: — Maestrul Norbu a câştigat funcţia Genunchii mi-au cedat, iar sângele mi-a năvălit în urechi, făcând ca inima să-mi bubuie Poftim? După tot ceea ce se întâmplase, era imposibil Nu-i puteam dezamăgi pe Baba şi pe Keton, nu în felul acela — E-el nu poate câştiga! m-am eu Rochia maestrului Norbu este o iluzie Înainte să mă poată opri cineva, am întins mâna după ceainicul cu ceai al lui lady Sarnai şi am aruncat conţinutul spre rochia lui Norbu Rochia şi-a pierdut brusc forma, iar roşul intens de Burgundia s-a estompat pe măsură ce ţesătura de mătase a devenit tot mai rară şi mai aspră Treptat, blana şi ornamentaţia de mărgele au dispărut, iar păsările phoenix aurii s-au încreţit până când au căpătat aspectul unor zdrenţe, lăsând în urmă doar un cupon de mătase albă cusut sub forma unei rochii — Ei bine, iată ce avem aici, a spus Edan la scurt timp după ce ministrul Lorsa a pufnit cu neîncredere Magie şi o demonstraţie oarecum jalnică în consecinţă Maestrul Tamarin este croitorul mai priceput Acest fapt este evident pentru toţi Lady Sarnai şi-a încrucişat braţele, iar buzele i s-au strâmbat într-o grimasă — Oricum, prefer serviciile maestrului Norbu — Dar Înălţimea Voastră, a spus Edan neconvingător, noi toţi ştim cât de neclintită eşti în privinţa folosirii vrăjitoriei — Aceasta este decizia mea, a insistat ea Eu şi împăratul am consimţit asta în armistiţiu — Majestatea Sa şi tatăl Domniei Voastre au convenit că vor alege un croitor, a spus Edan plin de iritare, nu un spion Maestrul Norbu, înţeleg eu, a fost mai docil decât maestrul Tamarin în a vă accepta condiţiile Lady Sarnai a amuţit şi mi-a aruncat o privire furioasă Între timp, Norbu nu a făcut nicio mişcare să plece — Maestrul Tamarin? a întrebat el calm Nu vrei să spui doamna Tamarin? Şi foarte rapid pentru cât de masiv era, mai rapid chiar decât mine, mi-a rupt nasturii de la tunică, dând la iveală fesele ce îmi acopereau pieptul Lady Sarnai şi-a pierdut răsuflarea, iar slujitoarele şi-au acoperit gurile cu mâinile Un val rece de teamă a pus stăpânire pe mine Pentru o clipă, mi s-a oprit respiraţia Am rămas nemişcată – în stare de şoc în timp ce lumea se învârtea — E fată, Înălţimea Voastră, a spus Norbu V-a minţit pe toţi — Nu am început eu Lady Sarnai a ridicat o mână, făcându-i să tacă pe toţi cei prezenţi — Lordule Vrăjitor, a spus ea, atrăgându-i atenţia lui Edan Este adevărat? Nu eram sigură dacă îl acuza că ştiuse sau dacă, pur şi simplu, lady Sarnai dorea ca el să mă cerceteze Edan m-a aţintit cu privirea — Da, a spus el Este adevărat Inima bătea să îmi spargă pieptul M-am uitat la lady Sarnai, aşteptând privirea rece pe care ajunsesem să o aştept de la fiica shansen-ului Dar, măcar de data asta, sprâncenele nu-i erau încruntate, iar buzele aproape abandonaseră tristeţea lor obişnuită Timpul parcă se dilata Prinţesa avea în privire ceva ce nu mai văzusem până atunci: compasiune Am îndrăznit să sper că ar putea avea milă de mine În definitiv, eram o fată – la fel ca ea O fată care riscase totul ca să se elibereze de rolurile pe care lumea le aştepta de la ea Înţelegea asta mai bine decât oricine Atunci, lady Sarnai a fluturat o mână, iar inima mea s-a frânt — Luaţi-o! — Vă rog, Înălţimea Voastră! am strigat eu Vă rog, nu! Gărzile m-au înhăţat, iar eu m-am întors spre Edan Dar acesta nu a scos niciun cuvânt în apărarea mea Nimic, pe când Norbu zâmbea superior, iar slujitoarele urmăreau ce se întâmpla cu ochi flămânzi — Care va fi pedeapsa ei? a întrebat-o Edan pe lady Sarnai Fiica shansen-ului s-a oprit să se gândească — Patruzeci de bice pe spate! Treziţi-o dacă leşină şi reîncepeţi numărătoarea! Îi voi cere Majestăţii Sale să pună să fie spânzurată dimineaţă Eu am scos un strigăt gâtuit Edan s-a înclinat în faţa lui lady Sarnai A fost tăios, dar supus — Cum doriţi! CAPITOLUL ŞAISPREZECE Patruzeci şi nouă de trepte duceau spre temniţa palatului Nu ştiu de ce le-am numărat Poate ca să mă liniştesc Un ţel deznădăjduit Inima îmi bătea atât de repede, că eram cu sufletul la gură şi gâfâiam în timp ce gărzile mă trăgeau spre ultima treaptă Mirosul de putrefacţie îmi întorcea stomacul pe dos, şi auzeam gândacii şi şobolanii fugind în graba mare pe pietrele reci Un strop de teamă mi s-a ridicat spre gât „Nu-mi va fi frică”, mi-am spus, „nu-mi va fi frică ” Am încercat să mă obişnuiesc cu întunericul atât de gros, că abia mai zăream gărzile care mă înconjurau Soldaţii m-au izbit peste coaste şi m-au lovit cu picioarele peste genunchi, aşa încât am căzut pe o grămadă de fân putrezit, tuşind şi plângând înăbuşit Un gardian m-a înşfăcat de păr şi mi-a legat glezna de zid — Ultima oară am folosit aceste cătuşe pentru o slujitoare care a furat de la Majestatea Sa Împăratul a poruncit să-i fie tăiate mâinile Mă întreb ce va hotărî pentru tine Am tuşit până când am reuşit să respir din nou Nu mi-l puteam imagina pe împăratul Khanujin hotărând o pedeapsă atât de brutală Dar, de fapt, ce ştiam eu despre el? Ce ştiam eu despre oricare dintre ei? Edan nu deschisese gura să mă ajute Asta m-a rănit mai mult decât orice biciuire Însă Edan mă avertizase să nu mă gândesc la el ca la un prieten, nu-i aşa? Ar fi fost cazul să ascult „Orice s-ar întâmpla, nu voi ţipa Nu-i voi lăsa să mă înfrângă ” Uşor de zis, greu de făcut! Gardienii mi-au smuls tunica şi mi-au aruncat feşele de pe piept, aşa că m-am repezit să mă acopăr când biciul mi-a ars pielea, o linie usturătoare de foc Sângele a împroşcat podeaua rece de piatră Am încercat să nu o privesc M-am străduit să-mi păstrez braţele la piept şi să mă concentrez pe numărătoarea de neconceput până la patruzeci Mi-au prins bine lacrimile reci care îmi înceţoşau vederea Gărzile şi-au accelerat ritmul Mai rapid Mai îndârjit Fiecare lovitură muşca din mine, tăindu-mi adânc spatele, iar eu mi-am ros buza atât de tare, încât gura mi s-a umplut de sânge La cea de a şaptea lovitură, am ţipat Lumea s-a întunecat, apoi a explodat în culori, în mod repetat, cu fiecare lovitură, iar, la un moment dat, am încetat să-mi amintesc să respir între fiecare ţipăt — Ajunge! am auzit o voce tunătoare Aproape că n-am recunoscut a cui era Spatele îmi ardea şi m-am prăbuşit Cătuşele au zdrăngănit, iar Edan m-a acoperit cu pelerina lui Mă ducea undeva Torţele ardeau pe ziduri, lumina îmi supăra ochii Dar aerul era încă umed şi rece Apoi, o uşă de metal s-a deschis, cutremurându-se, şi, după cinci trepte, Edan s-a oprit Încetişor, s-a aşezat jos ţinându-mă în poală — Pleacă! am spus, deşi cuvintele mele au ieşit deformate şi nici măcar eu nu le puteam înţelege — Deschide! a spus el şi mi-a ţinut bărbia ridicată, în timp ce îmi picura ceva în gură Haide, Maia! Înghite! Trebuie să înghiţi asta! Gustul era atât de amar, că eram cât pe ce să scuip Edan nu se deranjase să îndulcească ce naiba era băutura pe care o adusese Dar durerea s-a redus Încet Cu o răbufnire de mânie, m-am aşezat ceva mai departe de el, dar el continuat să mă ţină ferm şi mi-a atins spatele gol cu degetele — Ar fi trebuit să ajung aici mai devreme, a spus el printre dinţi Am pus mâna pe mantia lui, trăgându-i faldurile peste piept — Urmează să fiu spânzurată? — Acesta este locul unde îi ţin pe prizonierii de viţă nobilă, a spus Edan, evitând întrebarea Este un pic mai drăguţ decât locul unde te aflai mai devreme Mirosul era încă pestilenţial, dar exista o fereastră micuţă, care lăsa să intre lumina M-am întors cu spatele la el — Ce s-a întâmplat cu Norbu? — Norbu a fost îndepărtat Majestatea Sa a fost nemulţumită să audă că loialitatea croitorului putea fi atât de uşor cumpărată — Aşadar, va fi executat — Asta este pedeapsa pentru conspiraţie împotriva împăratului Mi-am ridicat privirea, dar cuvintele au ieşit tremurate — Voi fi executată? Vocea lui Edan mi s-a părut tensionată — I-am cerut lui Khanujin să-ţi asculte mărturia mai întâi — Pentru ce? am întrebat Toată lumea ştie că sunt fată El nu a răspuns Incredibil cât de puţină teamă simţeam! Presupuneam că loviturile de bici ajutaseră Sau cine ştie ce vrajă aruncase Edan asupra mea când îmi atinsese obrazul — Mai stai? am întrebat, liniştită Edan mi-a şters colţurile gurii cu batista lui — Da, până vei adormi Fără vlagă, mi-am pus capul pe pieptul lui El nu s-a mişcat Nici nu şi-a încolăcit braţele în jurul meu şi nici nu m-a dat la o parte Dar bătaia inimii i s-a accelerat un pic — Îmi pare rău, Maia! a şoptit el Poate că ar fi însemnat mai mult pentru mine dacă aş fi ştiut că era pentru prima dată când Edan, Lordul Vrăjitor, îşi cerea scuze în faţa cuiva Când m-am trezit, era dimineaţă Afară, gardienii strigau unul la celălalt, iar Edan plecase Cu băgare de seamă, mi-am atins spatele Pielea era amorţită, dar tăieturile adânci deja se vindecau Chiar şi feşele de in din jurul pieptului se legaseră la loc din nou Magie Mi-am înăbuşit cu greu emoţia, amintindu-mi vizita lui Edan şi, în acelaşi timp, ceea ce mă aştepta în doar câteva ore Era dificil să stau în picioare Spatele mă chinuia, iar durerea intensă s-a proiectat în picioare când am şchiopătat spre uşă şi mi-am lipit urechea de gaura cheii Am auzit cum se mătura şi se stropea — Grăbiţi-vă, mocăiţilor! a strigat cineva Majestatea Sa este aici Măturatul şi stropitul au devenit mai intense Apoi, s-a aşternut tăcerea Aşteptând cu teamă, mi-am trecut mâna prin păr şi m-am retras cu spatele într-un colţ Era greu pentru mine să mi-l imaginez pe împărat păşind într-o temniţă Dar iată, suveranul se afla în faţa celulei mele! Lumina cenuşie licărea peste faţa împăratului Khanujin pe când gărzile au deschis uşa Ornamentele aurii ale costumului său de ceremonie străluceau pe fundalul zidurilor reci şi sumbre ale celulei — Majestatea Voastră, am spus aproape în şoaptă, silindu-mi trupul rănit să facă o plecăciune Gura îmi era uscată şi probabil că miroseam îngrozitor Nu am îndrăznit să-mi ridic privirea spre el Vocea îi era dură — Maestre Tamarin, te găseşti în situaţia nefericită de a mă fi minţit O ofensă capitală Mi-am lăsat capul în jos Ştiusem de la bun început ce avea să se întâmple dacă eram prinsă şi descoperită Trebuia să fiu puternică — Ai făcut-o pe lady Sarnai să creadă că erai fiul tatălui tău Tu nu eşti Keton Tamarin — Nu, Majestatea Voastră, am rostit, privindu-mi fix mâinile Numele meu este Maia şi sunt cel mai mic copil al lui Kalsang Tamarin — Fiica lui, a murmurat împăratul Da, acum are un înţeles Mereu m-am gândit că exista ceva deosebit în privinţa ta Poate chiar ochii tăi, a spus el, păşind înainte, într-o fâşie de lumină Ei nu aparţin unui băiat care a luptat în războiul meu Lumina zilei a licărit peste perlele şi rubinele care au zornăit pe coroana împăratului când acesta şi-a înclinat capul într-o parte, aţintindu-şi privirea asupra zdrenţelor mele însângerate — Ţinând seama că ai fost biciuită, sper că vei mai fi în stare să coşi Împăratul mi-a dat foarfeca mea, foarfeca lipsită de strălucire chiar şi în lumină – o foarfecă absolut obişnuită sau aşa a părut Mi-am ţinut respiraţia — Lordul Vrăjitor mi-a spus că eşti în stare de o oarecare magie, a spus el Este adevărat? — Da, Majestatea Voastră Împăratul mi-a atins bărbia şi mi-a ridicat-o Un mic frison mi-a traversat trupul, făcându-mă să înghit o gură de aer tăios Mi-am ridicat privirea surprinsă spre ochii lui Şi iată-mă, ademenită din nou de măreţia misterioasă a împăratului Până şi în temniţă, era strălucitor, iar atingerea lui, suficientă să mă facă să-mi uit durerea, ruşinea şi teama — Ce păcat că nu mi-ai spus mai înainte! a murmurat împăratul Khanujin Un astfel de talent, este rar, mai ales la o fată, a mai spus el şi mi-a atins cu mâna marginea buzelor, iar eu am crezut că o să leşin datorită blândeţii cu care făcuse acest gest Apoi, el şi-a retras mâna, dar privirile noastre au rămas înlănţuite — Ar trebui să fii spânzurată, a spus el şi s-a oprit Dar ai un dar de care am nevoie Aşa că, deocamdată, voi comuta pedeapsa — Sire? am rostit, ridicând-mi bărbia într-o parte — Îţi vei relua identitatea fratelui tău Poziţia de croitor imperial este interzisă femeilor şi aşa trebuie să şi rămână Edan va face pe toată lumea să uite înşelătoria ta Dar eu nu voi uita Am dat din cap aprobator, în ciuda confuziei — Viitorul regatului A’landi depinde de căsătoria mea cu fiica shansen-ului Indiferent ce îţi va cere ea, vei face! Vei trăi doar datorită talentului tău cu această foarfecă, a spus împăratul şi mi-a băgat-o cu forţa în mână Dezamăgeşte-mă, şi vei fi spânzurată La fel cum vor fi şi tatăl, şi fratele tău Înţelegi? — Da, Majestatea Voastră! am şoptit Eram ameţită – nu-mi puteam pune ordine în gânduri Ce trebuia să fac pentru lady Sarnai atât de important, că împăratul urma să mă cruţe? Dar limba nu reuşea să dea formă cuvintelor potrivite în prezenţa împăratului Khanujin Doar când acesta s-a făcut nevăzut, vraja lui s-a destrămat PARTEA A DOUA — CĂLĂTORIA — CAPITOLUL ŞAPTESPREZECE Numirea drept croitor imperial ar fi trebuit să fie unul dintre cele mai fericite momente din viaţa mea, dar înţelegerea cu împăratul îmi umbrea victoria Trebuia să o mulţumesc pe lady Sarnai sau, altfel, Baba şi Keton aveau să moară Nu aşteptam cu nerăbdare să lucrez cu fiica shansen-ului Dar, pe de altă parte, ea deja îmi poruncise să creez papucii din sticlă şi hainele de hârtie şi supravieţuisem Cât de extraordinară putea fi o altă rochie? Inima bătea să-mi sară din piept pe când mă apropiam de Marea Sală a Minunilor Cea mai mare sală de audienţe din Palatul de Vară includea o curte largă, avea câteva etaje şi o scară sculptată cu statuete reprezentând păsări aurii, elefanţi şi tigri În interior, pereţii erau împodobiţi cu mozaicuri (un dar de la prietenii ţinutului A’landi din Samaran), pardoselile, acoperite cu splendide covoare în nuanţe de roşu-aprins ce se întindeau cât vedeam cu ochii, ferestrele străluceau datorită luminii difuze a soarelui şi trei sculpturi de jad ale zeiţei Amana se aflau expuse la vedere Edan şi-a dres glasul când a apărut în spatele meu — Sunt fericit să te văd ieşită din locul ăla dezgustător M-am răsucit cu faţa spre vrăjitor Măcar de data asta, nicio grimasă nu-i strâmba gura şi nicio răutate nu-i strălucea în ochi În schimb, el stătea în picioare, cu braţele încrucişate, şi mă fixa cu o privire solemnă Am ezitat — Chiar i-ai făcut pe toţi să uite că sunt fată? El şi-a aplecat capul într-o parte — Dorinţa Majestăţii Sale e lege — Pur şi simplu? am întrebat, încruntându-mă Cu un semn cu mâna Sau cu un pocnet din degete Edan a ridicat din umeri Părea extenuat, iar oboseala se vedea în cearcănele întunecate din jurul ochilor M-am întrebat dacă magia pe care o făcuse ca toată lumea să uite că sunt fată explica oarecum acele semne de epuizare — Este un pic mai complicat decât atât, a fost tot ce a spus, dar, înainte de a-i putea răspunde, a făcut semn spre coridorul care ducea spre încăperea principală Vino cu mine! L-am urmat cu teamă, păşind peste covor de parcă m-aş fi deplasat printr-un desiş de mărăcini Am recunoscut câteva feţe: ministrul Lorsa, lady Sarnai şi împăratul Khanujin Lordul Xina, care, aşa cum menţionase Ammi, se afla în vizită Ceilalţi curteni îmi erau necunoscuţi: eunuci, oficiali importanţi şi unul sau doi demnitari străini Am tot aşteptat să strige cineva: — Ea este fată! Este o impostoare! Dar totul era aşa cum promisese Edan: nimeni nu a clipit nici la auzul numelui meu şi nici la vederea feţei mele Cu toate acestea, fiecare pas era mai dificil decât ultimul Când, în sfârşit, am ajuns la tronul împăratului, respiram greu, ca şi cum aş fi mers peste o sută de kilometri, nu doar o sută de paşi — Proba a ajuns la sfârşit, a anunţat împăratul Khanujin pe când îngenuncheam în faţa lui Am hotărât să-i ofer poziţia de croitor imperial lui Keton Tamarin, care va primi o rentă de douăzeci de mii de jeni pe an „Douăzeci de mii de jeni pe an!” Pentru o clipă, mi-am îngăduit să mă simt foarte satisfăcută, ştiind că Baba şi Keton nu vor mai avea grija zilei de mâine şi că ajunsesem maestru, un maestru de al cărui talent nimeni nu se putea îndoi — Ridică-te, maestre Tamarin! a continuat împăratul Acum, că îl slujeşti pe Fiul Paradisului în calitate de croitor al domeniului imperial, eşti maestru al breslei tale M-am silit să zâmbesc pe când stăteam în picioare — Mulţumesc, Înălţimea Voastră! — Mulţumesc, maestre Tamarin! a spus împăratul Khanujin, iar miniştrii şi funcţionarii oficiali au repetat cuvintele Lady Sarnai, mi-ai cerut să-l găsesc pe cel mai talentat croitor din A’landi pentru a-ţi coase veşmântul de nuntă Maestrul Tamarin este la dispoziţia ta Lady Sarnai nu a spus nimic Ca şi Edan, stătea lângă tronul împăratului, dar se uita intens la ceva – sau la cineva –, atât de intens, încât mi-am imaginat că privirea ei ar putea străpunge zidurile Nu puteam vedea cine îi captase atenţia, dar am recunoscut vocea bărbatului Era o voce profundă, fiecare cuvânt rostit părând un soi de mârâit — Shansen-ul doreşte să ştie când va avea loc căsătoria, a spus lordul Xina, şi dacă au fost îndeplinite condiţiile puse de lady Sarnai M-am încordat, întrebându-mă dacă doar îmi imaginasem o notă de suferinţă în cuvintele sale Cum trebuia să se simtă, ştiind că tacticile lui lady Sarnai de a-şi amâna căsătoria cu împăratul eşuaseră şi că femeia pe care o iubea avea să se mărite foarte curând cu un alt bărbat? — Poţi comunica shansen-ului că fiica sa cere o rochie de nuntă, a răspuns tăios împăratul, care să fie terminată de Lady Sarnai a vorbit pe neaşteptate: — Vor fi trei rochii Privirea ei l-a părăsit pe lordul Xina şi s-a oprit la mine Ochii ei aveau o strălucire ce nu mi-a plăcut Un freamăt de groază mi-a clocotit în piept Fiica shansen-ului a trecut lin peste cele trei trepte ale tronului împărătesc până când a ajuns în dreptul meu, atât de aproape, că puteam mirosi uleiul de iasomie folosit să-şi parfumeze părul Atât de aproape, că i-am putut zări licărirea de confuzie ce-i strălucea tremurat dincolo de sprâncene când m-a aţintit cu privirea Mi-am ţinut respiraţia, ştiind exact ce se străduia ea să-şi aducă aminte Vraja lui Edan lucrase asupra tuturor celorlalţi, dar dacă lady Sarnai Expresia i s-a înseninat, iar ea s-a eliberat de indiferent ce ar fi preocupat-o cu privire la persoana mea Nu era la fel de important precum ceea ce dorea să-mi spună — Probabil ştii legenda zeului hoţilor, a zis ea Acesta era atât de priceput, încât s-a lăudat că i-ar putea fura pe copiii Amanei: soarele, luna şi stelele Zeii au râs de el, dar asta nu l-a descurajat I-a prins pe primii doi copii ai Amanei cu uşurinţă, dar stelele stelele au dansat pe cer şi au fost greu de prins Prin urmare, le-a atacat cu săgeţi şi le-a prins esenţa pe când sângerau pe cer Amana a fost atât de furioasă, încât a cufundat lumea în întuneric Chiar şi atunci când zeul hoţilor i-a înapoiat ce furase, ea nu s-a liniştit Şi, astfel, el a apelat la croitorul Paradisului să-i facă Amanei un dar Păstrase fâşii din soare, din lună şi din stele, aşa că i-a cerut croitorului să facă trei rochii atât de frumoase, încât să-i orbească pe muritori Croitorul a reuşit Rochiile au fost atât de strălucitoare, încât Amana a iertat hoţul şi a restituit omenirii lumina, dar numai pentru jumătate de zi – pentru că fragmentele pe care hoţul le dăduse pentru realizarea rochiilor însemnau că ziua nu mai putea fi niciodată întreagă din nou O lecţie, ca să nu o mai înfurie niciodată pe Zeiţa Mamă Lady Sarnai s-a oprit, iar buzele ei roşii au luat forma unui zâmbet periculos — Eşti cel mai bun croitor din A’landi, maestre Tamarin Croieşte-mi rochiile zeiţei Amana! Am auzit tonul batjocoritor al lui lady Sarnai şi m-am luptat din răsputeri să rămân calmă Toţi croitorii ştiau povestea rochiilor zeiţei Amana Şi că nicio mână de om nu izbutise vreodată să le croiască — Una ţesută cu râset de soare, am şoptit Alta brodată cu lacrimi de lună şi, în fine, o a treia pictată cu sânge de stele — După cum înţeleg, a spus lady Sarnai cu răbdare, va trebui să călătoreşti pentru a face rost de materialele necesare pentru fiecare rochie — Dar, Înălţimea Voastră, mi-a scăpat mie, aceste rochii sunt mituri Nimeni nu poate toarce lumina soarelui şi nici lumina lunii în fire — Ai încercat vreodată? — Nu, Înălţimea Voastră, am răspuns, încercând să îmi astâmpăr emoţia — Îmi dau seama că mulţi au încercat şi nu au izbutit să facă aceste trei rochii Roagă-te ca soarta ta să fie alta! Cei care încercaseră nu numai că nu izbutiseră, dar şi dispăruseră sau muriseră – toţi căznindu-se să împlinească ceva ce nu putea fi realizat Şi pentru ce? Multe legende vorbeau despre aceste rochii Unele spuneau că Amana ar îndeplini o dorinţă – oricât de imposibilă ar părea – croitorului care ar triumfa Altele spuneau că rochiile ar trezi puteri de nedescris, îndeajuns să provoace sfârşitul lumii Mi-am înăbuşit un tremur — Da, Înălţimea Voastră — Tatăl meu va sosi în noaptea soarelui roşu Asta îţi va lăsa câte o lună întreagă pentru fiecare rochie Sunt sigură că împăratul te-a informat cât de importantă este această sarcină şi ce se întâmplă dacă nu vei reuşi să o duci la bun sfârşit Să nu mă dezamăgeşti! a încheiat ea pe un ton înăsprit — Toate resursele palatului îţi vor sta la dispoziţie, maestre Tamarin, a spus împăratul, aparent netulburat de solicitările lui lady Sarnai Aproape că nu mai ascultam Toţi jenii din lume nu-mi cumpărau soarele, luna şi stelele Ceea ce dorea lady Sarnai era imposibil! Lady Sarnai şi-a înclinat capul într-o parte — Pari îngrijorat, maestre Tamarin Poate că Lordul Vrăjitor poate fi convins să te ajute Un fior m-a şerpuit de-a lungul coloanei Mai înainte, lady Sarnai dorise să-l spionez pe Edan, iar în prezent dorea să-i cer ajutorul Nu putea fi o bună schimbare de atitudine – pentru niciunul dintre noi Mi-am încrucişat braţele şi am făcut o plecăciune, sperând că poziţia plecată a capului avea să-mi ascundă panica nestăpânită — Tânărul meu croitor, a spus ea, adresându-se lui Edan, este gata să înceapă o călătorie pentru a procura materialele necesare celor trei rochii ale mele Poate conta pe ajutorul tău? — Mă tem, Înălţimea Voastră, a spus Edan, oarecum iritat, că îmi este imposibil să plec de lângă împărat o perioadă îndelungată — Ah, nu mi-l încredinţezi pe dragul tău Khanujin Te îngrijorează, nu-i aşa, că n-am cedat farmecelor lui Poate că dacă nu vei fi aici, lucrurile ar putea sta cu totul altfel O expresie întunecată a străfulgerat faţa împăratului, iar eu am auzit un cor de replici înăbuşite Dar Edan a rămas calm — Cu tot respectul cuvenit, Înălţimea Voastră, trebuie să refuz Lady Sarnai nu şi-a ascuns dezaprobarea: — Ce păcat! Posibil să fii singurul care ar putea să-l ajute pe bietul maestru Tamarin şi care găseşte cererea mea foarte descurajantă — Atunci, poate că ar trebui să o schimbaţi, a spus Edan, a cărui gură a rămas ca o linie subţire când, în sfârşit, m-a privit Talentul croitorului imperial cu aţa şi acul este fără egal Sunt sigur că ar putea crea altceva care v-ar mulţumi — Din păcate, hotărârea mea este luată, a spus lady Sarnai Doresc rochiile Amanei Am cea mai mare încredere că maestrul Tamarin are talentul necesar pentru a le coase Imaginează-ţi cât de dezamăgită ar fi Majestatea Sa, dacă armistiţiul ar înceta pentru că tânărul nostru croitor ar pieri înainte să-mi poată crea rochiile de nuntă! — Dezamăgit, într-adevăr, a vorbit împăratul Khanujin pentru el Dar Lordul Vrăjitor slujeşte cel mai bine regatul cât timp este alături de mine Pumnii lui Edan s-au încleştat, dar expresia lui nu s-a schimbat Şi-a plecat capul, ascultând în timp ce împăratul a continuat: — Mă voi consulta cu Edan în această după-amiază despre cum să satisfacem cel mai bine cererea ta Acum, dacă nu mai este nimic de adăugat, lady Sarnai, eu şi miniştrii mei avem alte probleme de urmărit cu atenţie — Maestre Tamarin, ai vreo nelămurire? a întrebat ea — Nu! am şoptit aproape năucă — Atunci nu mai este nimic altceva, a spus lady Sarnai, zâmbind dulce şi fluturând mâinile, semn că pot să plec Spre surpriza mea, Edan m-a urmat — Nu pot să merg cu tine, a rostit el printre dinţi imediat ce am ieşit afară — Nu ţi-am cerut să o faci! am ripostat eu Ştiu că este o sarcină imposibilă, chiar şi pentru tine Faţa lui s-a încreţit într-o mască de furie Nu-l mai văzusem niciodată furios M-au înspăimântat ochii lui, care au devenit negri ca onixul, prea negri să-i pătrunzi — Nu este imposibil; este o capcană menită să mă îndepărteze de Khanujin, să mă trimită după potcoave de cai morţi — Atunci, voi merge singură, am replicat tăios El a scrâşnit din dinţi — Nu, nu înţelegi Împăratul a ameninţat că te execută dacă nu reuşeşti Dar el nu va trebui să o facă pentru că, mai mult ca sigur, vei pieri în timpul călătoriei Ucisă Precum Finlei şi Sendo Amândoi muriseră în slujba ţinutului A’landi, la fel cum avea să mi se întâmple şi mie Mi-am muşcat interiorul buzei, dar nu aveam să las ca avertismentul lui Edan să mă descurajeze — Rochiile Amanei nu au fost realizate niciodată Presupun că ar fi imposibil Dar tu tocmai ai spus că nu — Asta nu înseamnă că ar trebui să fie făcute — Atunci, ajută-mă! am spus Cel puţin spune-mi: unde pot găsi lumina soarelui atât de pură, încât să o pot toarce? Şi lumina lunii, atât de densă, încât să poată fi ţesută? Şi sânge de stele Nici măcar nu ştiu cu care să încep Ne-am pomenit traversând un eleşteu, iar Edan s-a oprit să se sprijine de balustrada podului de lemn în timp ce făcea o grimasă — Hai să începem cu soarele! a spus el în sfârşit Pentru cei câţiva norocoşi care au văzut aşa ceva, păianjenul Niwa este cunoscut drept păianjenul cu roţi de aur Mătasea din pânzele lui ajunge la mii de jeni pentru aproape treizeci de grame pentru că, printre altele, nu ia foc O caracteristică folositoare atunci când cineva caută să adune râset de soare Speranţa mi-a clocotit în piept — Aşadar, unde pot găsi păianjeni Niwa? — În deşertul Halakmarat Sunt rari, dar când găseşti unul înseamnă că ai făcut primul pas, a spus Edan, desprinzându-se de pod ca să stea cu faţa spre mine Ar trebui să pleci, a spus el încet Fugi! Tonul lui m-a surprins Mi s-a părut aproape îngrijorat — Tatăl meu şi fratele contează pe mine, am spus, înăbuşindu-mi emoţia Majestatea Sa a zis că trebuie să-i îndeplinesc cererile lui lady Sarnai, altfel, el Vocea mi s-a stins — El îi va ucide Edan a oftat — Atunci, voi veni cu tine Mi-am ridicat privirea spre el surprinsă — Parcă ai spus că n-ai putea să-l părăseşti pe împărat — N-ar trebui, m-a corectat el În pofida titlului sunt doar un servitor, a adăugat cu amărăciune Unul care are nevoie de permisiunea lui Khanujin pentru a putea pleca de lângă el Înainte de a reuşi să-l întreb ce voia să spună, a continuat: Să te ajut este cel mai bun mod de a mă asigura că războiul nu va izbucni din nou În plus, Majestatea Sa nu-ţi va refuza un însoţitor M-am îmbujorat — Chiar dacă însoţitorul eşti tu? — Sper că dacă voi formula cererea destul de atent, nu-mi va interzice în mod clar să vin cu tine — De ce să nu vrea să-ţi dea încuviinţarea să pleci? Edan a făcut o strâmbătură — Este complicat Eu protejez ţinutul A’landi, slujindu-l pe împărat Dacă voi pleca, Khanujin va fi vulnerabil Lui nu-i place să fie vulnerabil — Dar — Asta-i tot ceea ce trebuie să ştii Nu te amesteca în treburile mele, Maia! Te vei afla într-o situaţie periculoasă Edan părea neobişnuit de iritat — Intenţionez să plec mâine, am spus — Vom pleca în trei zile, m-a corectat el, bătând uşor în felinarul de pe marginea podului Lumina legănată a făcut ca apa din eleşteu să tremure Trei zile? Mi-am exprimat nedumerirea, încruntându-mă Eram nerăbdătoare să părăsesc palatul, care începuse să îmi semene tot mai mult cu o cuşcă — Voi avea nevoie de timp să pregătesc călătoria, a continuat el Îţi voi da o listă cu lucrurile de care vei avea nevoie — Eu ştiu ce îmi trebuie Râset de soare, lacrimi de lună şi sânge de stele — Exact, a spus Edan, fără să ia în seamă sarcasmul replicii mele Durează un pic să faci un plan ca să procuri toate aceste lucruri Foloseşte timpul în mod înţelept! Să torci sau să coşi, sau indiferent ce altceva trebuie să faci — N-am cu ce să cos deocamdată, motiv pentru care trebuie să plec cât mai repede posibil Edan a reflectat asupra celor spuse — Atunci, poimâine, a stabilit el Te voi căuta cu lista când voi fi gata! Respectându-şi promisiunea, Edan a venit să mă caute a doua zi, chiar după răsăritul soarelui Eram trează şi deja făceam schiţe După sprânceana ridicată uşor, am presupus că era impresionat — Te-ai trezit devreme! a spus el — Întotdeauna mă trezesc devreme — Poftim! a spus el, dându-mi o bucată subţire de pergament — Nuci de la bucătărie, am citit eu surprinsă Nuci? — Cere-le pe cele mai mari! Voi avea nevoie de trei – nu, să fie patru Citeşte mai departe! — Mănuşi, să fie împletite din mătase de păianjen — Tu va trebui să le realizezi pe astea, m-a întrerupt el Deşertul va fi popasul nostru iniţial — Pantofi solizi, de preferinţă făcuţi din piele, cu şireturi tari Un covor cu franjuri, într-o culoare sau două, va fi suficient De ce avem nevoie de un covor? am întrebat mirată — Pantofii şi covorul, tot tu va trebui să le realizezi, a spus Edan în loc să-mi explice Presupun că vei fi ocupată — În final, foarfeca mea, am rostit şi am pus lista jos Pot să te întreb ceva? De ce este lady Sarnai atât de obsedată de aceste rochii dacă detestă magia? — Pentru că este de părere că nu le poţi realiza, a spus Edan, constrâns Pentru că speră că vom muri în această călătorie Noi însă va trebui să-i demonstrăm că greşeşte, nu-i aşa? a adăugat el, un pic mai voios — Eu nu prea cred că pot fi realizate — Spune-mi, a rostit Edan, pentru o fată cu atât de multă imaginaţie, de ce eşti atât de sceptică în legătură cu magia? — Nu sunt sceptică! Nu mai sunt Pur şi simplu, nu am încredere în ea — Dezamăgitor! a murmurat Edan După ce că ea te-a salvat tot timpul Am suspinat, simţind că îi datoram o explicaţie — Nici măcar nu mai cred în zei Oricum, nu sunt ascultată Tatăl meu se roagă la Amana în fiecare dimineaţă şi în fiecare seară Când fraţii mei au plecat la război, m-am rugat şi eu – la fiecare zeu, apoi la fiecare zână şi la fiecare spirit la care mă puteam gândi – să-i aducă înapoi teferi şi nevătămaţi Dar Finlei şi Sendo au murit, iar Keton am dat să zic, însă m-am oprit cu un nod în gât ce îmi strangula cuvintele El a venit acasă, dar nu va mai putea merge niciodată În ce să mai cred? — Este o neghiobie să speri că zeii te-ar putea asculta, a spus Edan pe un ton blând La fel cum alţii sunt naivi să creadă că magia pune în mişcare miracole Nu este întotdeauna la fel Dar Edan s-a oprit în timp ce pe buze îi apărea un surâs larg Dar uneori, mai ales datorită mâinilor unui vrăjitor puternic ca mine, miracolele chiar se întâmplă Poate că, în călătoria noastră, voi găsi o cale să îţi ajut familia M-am gândit la modul cum Edan îmi vindecase mâna Poate că mai exista speranţă pentru Keton Şi pentru Baba — Călătoria n-ar trebui să dureze mai mult de două luni Ceea ce ar trebui să-ţi lase trei săptămâni pentru a croi rochiile după ce ne întoarcem Ideea de a fi singură cu Edan timp de două luni mă cam neliniştea Mă foiam ca şi cum aş fi stat pe o perniţă de ace — Poate că am putea să ne alăturăm unei caravane — Să călătorim alături de străini? a spus Edan Cel mai bine ar fi să nu atragem atenţia N-ar trebui să fie foarte mulţi bandiţi de-a lungul Marelui Drum al Mirodeniilor în această perioadă a anului, dar nu putem risca Vom merge mai repede doar noi doi Aşa că, deşi ştiu că eşti dornică să-ţi abandonezi deghizarea bărbătească, a spus el, măsurându-mă din cap până în picioare, ar putea fi înţelept să o mai păstrezi un pic Cu toate că, a adăugat, înclinându-şi capul şi reflectând, ar fi mai uşor să faci comerţ în valea Samarand, dacă ai fi fată — De ce? am întrebat, încrucişându-mi braţele la piept — Aş putea să te dau la schimb pentru cel puţin cinci cămile, a meditat Edan Ca să te fur înapoi după câteva ore, înainte ca negustorul să te facă una dintre nevestele lui — Imposibil! m-am împotrivit — Bine, rămâi băiat! a spus el, ascunzându-şi zâmbetul amuzat pe care i-l stârnise suferinţa mea — Mă descurc, am spus cu severitate Unde vom merge? — Spre trei colţuri ale continentului, m-a lămurit Edan Pentru lumina soarelui, vom trece prin valea Samarand, spre deşertul Halakmarat, apoi ne vom îndrepta către miazănoapte, spre graniţa cu Agoria pentru lumina lunii, iar pentru stele, vom merge spre miazăzi, către Insulele Uitate ale lui Lapzur, adică spre lacul Paduan, a mai spus el, pornind-o către uşă Vom cumpăra ce vei avea nevoie ca să poţi realiza tot ce este pe listă Şi Maia a mai spus el, zăbovind asupra numelui meu Să aduci foarfeca! — Am spus că o voi aduce — Am vrut să fiu sigur că nu uiţi, a spus el, făcând cu ochiul Vei avea nevoie de ea CAPITOLUL OPTSPREZECE Măcar de data asta, Edan nu s-a apropiat pe furiş de mine A sosit la porţile palatului la timp, în zorii zilei următoare, cu bagajele şi doi cai zdraveni şi bine hrăniţi, înşeuaţi Îşi schimbase obişnuitul veşmânt negru cu o tunică lălâie, de un verde şters, şi un pantalon care văzuse şi zile mai bune Părul îi era ascuns sub o pelerină de muselină maro-roşcat, iar câteva bucle rătăcite îi scăpau de sub glugă Câteva săculeţe din piele se balansau de lângă cingătoare, o desagă îi atârna pe umărul stâng, iar sub braţ ducea o legătură groasă de cărţi — Mai să nu te recunosc fără gătelile tale de curte, l-am salutat Nu mi-am imaginat că mai ai şi altceva în afară de veşminte din mătase neagră — Am considerat că ar fi înţelept să nu arăt prea prosper, a răspuns Edan, înăbuşindu-şi un căscat Mai degrabă dorm câteva minute în plus decât să mă îmbrac elegant Dimineţile nu sunt pe gustul meu — Văd asta Soarele încerca să răzbată prin mantaua de ceaţă de deasupra noastră Edan a încărcat cărţile pe spinarea calului, apoi a aruncat o privire peste umăr — Ar trebui să mergem! a spus el Gărzile sunt pe jumătate adormite acum şi aş prefera să nu risipesc prea multă magie sau să fiu luat la întrebări Prin urmare, nu-i spusese Majestăţii Sale că venea cu mine M-a ajutat să mă urc în şa şi mi-a dat hăţurile — Tragi înapoi ca să opreşti, la stânga sau la dreapta, ca să întorci! Să nu le dai drumul! Am apucat strâns curelele lungi, din piele — De unde ştii că n-am mai călărit niciodată un cal? Mi-a arătat cât de băţoasă stăteam în şa şi cum îmi împingeam picioarele în burta bietului animal — Relaxează-te şi loveşte bine cu călcâiele când trebuie să mergi! Să nu adormi, altfel vei cădea din şa! Am încuviinţat cu o mişcare din cap şi am mângâiat timid coama calului Pielea lui era de un galben intens, precum nisipurile deşertului prin care aveam să trecem — Cum îl cheamă? — Pumpkin — Şi pe al tău? Edan a zâmbit spre calul său, care era considerabil mai mare decât al meu şi avea o piele neagră, frumoasă, cu o coamă gri-argintie — Valiant Grace — Evident! am murmurat, în timp ce el a sărit în şa cu o mişcare elegantă şi s-a îndepărtat L-am lovit uşor pe Pumpkin, dar el a nechezat şi a încercat să mă arunce din şa înainte de a porni cu o zdruncinătură M-am ţinut cu toată puterea, sărind cu stângăcie pe când animalul continua să tropăie Cel puţin a ştiut să-l urmeze pe Edan Mis-a părut o veşnicie înainte ca Edan să anunţe o pauză — Nu vom mai avea parte de multe după ziua de azi, m-a avertizat el — Nu sunt obosită, am spus, încercând să-mi recapăt răsuflarea Putem continua drumul Edan mi-a aruncat o privire plină de subînţelesuri — Cinci minute! Stai drept şi trage-ţi sufletul! Am făcut câteva mişcări, încercând să-mi dezmorţesc gâtul, şi mi-am întins picioarele, care mă dureau groaznic după numai o oră de călărit Spre consternarea mea, nu era foarte departe de Niyan! Încă puteam zări în depărtare conturul vag al Palatului de Vară, micuţ ca un fluture, cu acoperişurile lui aurite înclinate şi porţile stacojii, pete strălucitoare în faţa oraşului care parcă se întindea la nesfârşit Am înghiţit în sec de emoţie — Câte zile mai avem până ajungem în valea Samarand? — Trei, a răspuns Edan Dar, în ritmul în care mergem acum, probabil şapte Am făcut o grimasă — Vom da caii în schimbul cămilelor imediat ce vom ajunge acolo Deşertul Halakmarat începe chiar la graniţa regatului A’landi; va trebui să o luăm prin deşert dacă vrem să găsim păianjenul cu roţi de aur, a spus el, căutând într-un buzunar harta Ba chiar să străbatem tot pustiul ăsta pentru a ajunge la Templul Soarelui Am privit harta cu neîncredere — Nu vor fi suficiente două luni pentru această călătorie — Ai încredere în mine, a spus Edan, rulând harta Va fi un pic la limită, dar mi-am permis una sau două scurtături, a adăugat, observând că încă eram sceptică Unele magice Vei vedea! Am tras aer în piept, bucurându-mă de adierea răcoroasă a râului Jingan — Sper să fie cum zici! La început, Marele Drum al Mirodeniilor era larg Cu cât înaintam însă, cu atât mai îngust devenea, dar Edan se afla în mod constant cu zece paşi în faţa mea, astfel că n-am călărit alături niciodată Plecaserăm destul de devreme, aşa încât nu ne-am întâlnit decât cu câţiva negustori care-şi împingeau roabele Nu trebuia să ne facem griji: curând aveam să fim lipsiţi de companie, căci o luaserăm pe bucata de la miazăzi a Marelui Drum al Mirodeniilor, prin deşertul Halakmarat, parte care era mai puţin circulată, dar şi mai puţin patrulată Odată ce am încetat să-mi mai fac griji că aş putea aluneca de pe Pumpkin din două în două minute, plină de ambiţie, mi-am scos lucrul de mână, încercând să fac un model pentru prima rochie a lui lady Sarnai Inutilă strădanie! Era imposibil să păstrezi mâna stabilă în timp ce erai călare Necăjită, am renunţat la cusut şi am privit la cum se schimba relieful în jurul meu Pe când pătrundeam tot mai adânc în interiorul ţării, soarele îmi ardea spatele, ţânţarii îmi înţepau degetele, provocându-mi o senzaţie de mâncărime nebună, iar, curând, adierea răcoroasă care venea dinspre râu a dispărut Ar fi trebuit să fiu tristă, dar peisajul îmi tăia respiraţia Roci la fel de roşii precum soarele la asfinţit, şopârle cu ochi bulbucaţi care se avântau printre dunele uşor ascuţite şi arbori care deveneau din ce în ce mai mici, până când rădăcinile lor ajungeau să zacă lipsite de vigoare peste pământul aspru Ne-am oprit să facem tabără înainte de apus, iar eu eram atât de ostenită, că am adormit curând după ce mi-am ridicat cortul Când m-am trezit, noaptea dispărea, iar primele pâlpâiri ale soarelui se dezvăluiau la orizont, strălucind prin cutele cortului meu M-am rostogolit pe o parte şi am întins mâna în rucsac după pensulă şi o bucată de pergament Dragă Baba şi Maia, Mă gândesc din ce în ce mai mult la Finlei şi Sendo în aceste zile, când călătoresc pe Marele Drum al Mirodeniilor Noaptea trecută am dormit sub stele, pentru prima dată de când ei au mers la război M-am trezit o dată sau de două ori în toiul nopţii, convinsă că Finlei mă învelise cu pătura peste umeri şi că Sendo se afla alături de mine, alinându-mă cu o poveste, aşa cum obişnuia când aveam câte un vis urât Dar era doar nisip şi tăcerea fantomatică a acestui pustiu Am ridicat pensula, nedorind să mai continui scrisoarea într-o notă atât de melancolică În partea de jos a paginii, am desenat imaginea calului meu, dunele de nisip şi şopârlele Era mai bine să nu pomenesc de Edan, care dispăruse în cortul său chiar după cină şi încă nu se trezise Nu vom avea apă cu zilele în deşert Imaginaţi-vă! Eu, în deşert, după ce am crescut în Port Kamalan Îmi este tare dor de tine, Baba! Şi Maia – treizeci şi opt de paşi Am împăturit scrisoarea în două Nisipul bătut de vânt s-a aşezat în cute în timp ce vâram scrisoarea în rucsac Mă aflam în deşert de suficient timp, încât să ştiu că era inutil să încerc să-l înlătur M-am târât afară din cort şi mi-am pus din nou capul pe nisip, urmărind cum stelele dispăreau treptat Gândul că Finlei şi Sendo nu mai erau în viaţă m-a făcut să-mi fie dor de Port Kamalan şi, deşi rătăceam prin lumea largă, cumva, m-am simţit mai aproape de Baba şi de Keton decât atunci când eram în palat În mod ciudat, chiar dacă trebuia să mă întorc să termin rochiile lui lady Sarnai, niciodată nu mă mai simţisem atât de liberă Mă aşteptau două luni de libertate Am început să număr zilele, nesigură de ceea ce urma să se întâmple Valea Samarand se afla la marginea deşertul Halakmarat şi era marcată de două stânci uriaşe Nu părea să fie altceva decât o imensă întindere de nisip, cu copaci goi şi iarbă ofilită, însă în mijlocul ei era ascuns un mic târg Acolo, am schimbat caii pe cămile şi mărturisesc că nu m-am întristat să-l văd plecând pe Pumpkin, întrucât cele patru zile în compania lui îmi lăsaseră coapsele şi genunchii acoperiri de vânătăi Călătoria devenise cu adevărat dureroasă Când am zărit la orizont deşertul Halakmarat şi soarele uriaş, am simţit un freamăt de emoţie Acela era cel mai îndepărtat capăt al regatului A’landi unde fusesem vreodată! Deja văzusem mai mult decât visasem că ar fi posibil — Vino, a spus Edan, avem câteva opriri de făcut! Edan şi-a tras gluga, iar eu i-am urmat exemplu Vânturile de acolo erau puternice şi aduceau nisip din deşert, iar aerul uscat îmi irita pielea Piaţa se afla pe o stradă lungă, cu un han în capăt M-am uitat spre o tarabă unde se vindeau orez lipicios, învelit în frunze de palmier, şi lapte de curmale călătorilor care se pregăteau să meargă în deşert Preţul apei m-a făcut să mă mir peste măsură Edan nu s-a oprit să cumpere, iar eu m-am întrebat cum vom face rost de apă Pe de altă parte, nu-l văzusem nicicând pe Lordul Vrăjitor să se oprească să-şi umple bidonul, şi, totuşi, într-un fel sau altul, era întotdeauna plin — Unde mergem? — Să facem rost de provizii M-am încruntat şi am privit înapoi — Dar piaţa este acolo Edan nu m-a luat în seamă şi s-a îndreptat spre cârciumă — Nu te nelinişti! mi-a spus el Acesta este unul dintre stabilimentele mai respectabile Conflictele nu sunt permise şi tuturor li se cere să rămână cu cămăşile pe ei Am zâmbit neliniştită când câţiva bărbaţi ameţiţi s-au înghiontit în apropiere — Asta mă face să mă simt mult mai bine Nu mai văzusem niciodată o mulţime atât de diversă de bărbaţi Negustori, practicanţi de jocuri de noroc, soldaţi şi chiar un călugăr sau doi Cam o treime erau a’landani, o bună parte erau agorieni şi câţiva, am observat, înăbuşindu-mi spaima, păreau balardani – barbari care se luptaseră cu cei din A’landi ani la rând Ei îl ajutaseră pe shansen în campania sa împotriva împăratului Khanujin Edan a arătat spre un bărbat care bea singur în colţ — Cel mai bun negustor de piele din oraş Mergi să stai de vorbă cu el! Trebuie să-ţi faci o pereche de pantofi, a spus el şi, atingându-mi umărul, s-a apropiat Un bacşiş de negociere şi nu zâmbi prea mult! Se întâmplă când eşti agitată, dar negustorii vor crede doar că eşti o idioată L-am privit, încruntându-mă — Unde mergi? — La negustorii de mătase, a spus Edan, îndreptându-se spre un grup de bărbaţi care jucau cărţi Am mormăit în urma lui, căci aş fi preferat să mă târgui cu vânzătorii de mătase — Şah? a întrebat negustorul de piele când m-am oprit la masa lui Omul pregătea deja piesele pentru următoarea partidă M-am scărpinat pe braţ, unde mă înţepase un ţânţar, şi n-am luat în seamă oferta de a juca Şahul fusese întotdeauna jocul preferat al lui Finlei, nu al meu, deşi nu eram vreo nepricepută De fapt, în tot Port Kamalan, Finlei fusese singurul care reuşise să mă bată Mi-am luat cea mai fioroasă expresie a mea, cea pentru tocmeli — Mi s-a spus că ai piele de vânzare — Asta-i o cârciumă, băiete, a ripostat negustorul, care avea o faţă asemenea bunurilor lui – dură şi cu multe cute Dacă nu ai venit aici să joci, nu am chef să fac afaceri Am luat taburetul aflat dincolo de el La fel ca odinioară De obicei, negustorii care ajungeau în Port Kamalan erau prea obosiţi ca să mai facă figuri, dar îi dovedisem şi pe cei mai răi dintre ei — Atunci, ce-ai zice de o partidă? Dacă voi câştiga, îmi vei da o bucată din cea mai bună piele a ta Gratis — Cred că ai nisip în ochi, a râs negustorul şi a luat încă o înghiţitură din vinul său Bărbatul îmi amintea cumva de Longhai, însă mi-am dat seama că în spatele cuvintelor sale tărăgănate, prieteneşti, se ascundea altceva: voia să mă înşele — Niciodată nu am amestecat afacerile cu plăcerea, a mai spus el — Nici măcar pentru asta? am spus şi am scos săculeţul meu de jeni de la palat, căruia i-am lărgit deschiderea doar cât să vadă negustorul ce se afla în interior A făcut ochii mari — Este suficient să cumperi douăzeci de bucăţi de piele, băiete — Aha, acum ai prefera să vinzi? El mi-a privit săculeţul cu lăcomie — Nicio şansă! „Bine! Voi obţine gratis o bucată de piele Şi îi voi dovedi lui Edan că sunt un negustor mult mai bun decât este el ” — Tu începi! În timp ce bărbatul muta, mi-am studiat partea mea de tablă Şahul era o bătălie între două armate: să-l capturezi pe generalul adversar însemna victoria Finlei fusese neîntrecut la şah, iar singurul mod de a-l bate era să-l fac să creadă că el avea să fie câştigătorul până aproape de final, când nu mai putea pătrunde apărările pe care le construisem în jurul generalului meu Strategia a funcţionat A fost o partidă strânsă, dar l-am bătut pe negustor Încercând să nu mă dau mândră, am rulat sub braţ bucata de piele dobândită şi m-am dus să-l găsesc pe Edan Cârciuma devenise şi mai aglomerată Peste tot, bărbaţii zbierau „Mai vreau mâncare! Mai vreau băutură!” către băieţandrii care serveau şi jonglau cu sticle de vin şi boluri cu tăieţei aburinzi Muşteriii care erau deja ameţiţi strigau şi ei, recitând versuri jalnice mai tare decât ar fi fost cazul Pe când îmi croiam drum prin haos, un râs familiar a răzbit prin gălăgia câtorva cheflii care jucau în spatele unui paravan de bambus Inima aproape că mi-a stat în loc Norbu? O pălărie de paie îi ascundea părul, iar el purta o mantie mult mai grosolană decât cele pe care le îmbrăcase la palat, însă i-aş fi recunoscut silueta – şi râsul acela – oriunde Ochii lui, cu pleoape grele, s-au aţintit asupra mea, iar eu m-am uitat repede în altă direcţie Din păcate, nu m-am mişcat suficient de iute, căci Norbu m-a surprins privindu-l Ochii i s-au ridicat uşor, iar gura i s-a strâmbat într-un surâs batjocoritor, unul care mi-a făcut piele de găină pe braţe Le-a şoptit ceva balardanilor de lângă el înainte de a se furişa din camera de joc Cu inima bătându-mi nebuneşte, am încercat să-l urmăresc, dar până să mă înghesui eu prin mulţime, Norbu a dispărut Dar l-am găsit pe Edan sau, mai degrabă, i-am auzit glasul Se afla în spate, cu picioarele lui lungi proptite pe covor, în timp ce râdea, bea şi juca cărţi cu negustorii de mătase Am mers tiptil spre el, dar Edan s-a făcut că nu mă vede — Ai auzit? îi spunea unul dintre negustori Împăratul Khanujin s-a îmbolnăvit Nimeni nu l-a văzut de câteva zile Nu-şi mai părăseşte odaia Ca de obicei, însoţitorul meu avea un zâmbet enigmatic – fie ce aflase nu însemna nimic, fie ştia ceva ce nimeni altcineva nu ştia — Ei bine, a spus el, ignorându-mă, să nădăjduim că sănătatea Majestăţii Sale se va îmbunătăţi înainte să plece la Palatul de Toamnă! — Da! a spus solemn negustorul Îmi amintesc că, în copilărie, era mereu bolnăvicios Se zicea că tatăl său se bucura că prinţul Khanujin era al doilea în ordinea succesiunii Nici prin cap nu mi-a trecut că băiatul avea să ajungă la maturitate Mă rog să se căsătorească repede cu lady Sarnai şi să aibă un moştenitor — Da, o rugăciune pentru sănătatea Majestăţii Sale, a răspuns Edan Negustorul de mătase l-a îmbrăţişat pe Edan — Întotdeauna e o plăcere să fac afaceri cu tine, Gallan! Încearcă să nu plăteşti prea scump data viitoare! — Să plăteşti prea scump? am repetat, în timp ce Edan mi s-a alăturat Tovarăşul meu şi-a croit drum prin uşa din spate, îndreptându-se spre o tejghea să-şi ia cumpărăturile — Omul nu ştie despre ce vorbeşte, a răspuns el Am plătit pentru tot două sute de jeni Cu ajutorul prietenilor mei de la masa de joc I-am cercetat recompensa: nouă metri de mătase sălbatică — Ai trişat? — Un vrăjitor nu-şi dezvăluie niciodată secretele, a răspuns Edan, misterios — Aş spune că cineva te-a indus în eroare, am zis, încrucişându-mi braţele Aş fi reuşit să cumpăr asta doar cu cincizeci de jeni în Port Kamalan Păcat că nu m-ai lăsat pe mine să tratez cu negustorii de mătase! Surâsul lui încrezut s-a spulberat Oarecum morocănos, a întrebat: — Tu cât ai plătit? Era rândul meu să zâmbesc satisfăcută Am întins cumpărăturile — Pielea de care avem nevoie Cea mai bună calitate Gratis — Gratis? — Am câştigat jucând şah Cinstit — Să îmi aduci aminte să nu te subestimez, a zâmbit larg Edan, arătând însă un pic mândru Obrajii mi s-au înroşit, dar nu i-am răspuns la zâmbet Am privit în jur şi, după ce m-am asigurat că suntem singuri, am întrebat: — Cine este Gallan? — Unul din multele mele nume, a răspuns Edan nepăsător Să nu mi te adresezi cu Edan când suntem plecaţi de la palat — De ce nu? Cum ar trebui să-ţi spun? — Altfel, a ezitat Edan, devenind dintr-odată gânditor Împăratul nu va fi încântat că am plecat Poate trimite oameni să mă caute Sau, mai rău, dacă se aude că am dispărut, shansen-ul ar putea încerca să mă captureze Mi-am stăpânit emoţia cu îngrijorare — Ar trebui să-ţi spun, l-am văzut pe Norbu În cârciumă — Norbu? a repetat Edan, ridicând o sprânceană Am dat din cap aprobator — Am crezut că urma să fie executat — Este posibil să-şi fi mituit ieşirea din închisoare, a cugetat Edan Cu bogăţia şi reputaţia lui, n-ar fi ceva nemaiauzit Totuşi, nu trebuie să-ţi faci griji în privinţa lui! Nu-şi va aminti că eşti femeie Nu acela era motivul pentru care eram îngrijorată — Era cu un grup de balardani O ridicare din umeri — Probabil că i-a angajat să-l scoată din A’landi Bazându-ne pe modul cum a scăpat, soldaţii împăratului ar putea fi pe urmele lui Noi suntem cea mai mică dintre neliniştile sale Şi mai important, el este cea mai mică preocupare a ta Şi eu speram la fel Cu un oftat prelung, am privit spre cer Soarele apunea, iar marginea lui era de un roşu-aprins intens Peste trei luni, când soarele avea să ardă roşu strălucitor, shansen-ul urma să sosească la Palatul de Toamnă, iar împăratul Khanujin şi lady Sarnai să se căsătorească Un lucru care îmi reamintea că nu aveam mult timp la dispoziţie După ce Edan a luat cămilele, am ieşit din oraş şi ne-am aşezat tabăra lângă un mic eleşteu chiar în afara văii Samarand Era puţin adânc şi invadat de muşte, dar eu mi-am umplut ochi ploştile Edan mă avertizase că vraja lui asupra apei nu va avea efect în deşert, iar eleşteul avea să fie ultima sursă sigură de apă pentru multe zile — Dacă nu încetezi cu încruntatul, o să rămâi pentru totdeauna cu expresia asta îngrijorată pe chip, a remarcat Edan în timp ce stăteam turceşte şi tăiam un tipar pentru corsajul uneia dintre rochii — Pentru tine e uşor să vorbeşti, am replicat tăios Nu tu eşti cel care a primit sarcina imposibilă de a-i face pe plac lui lady Sarnai Pariez că numără zilele până când va putea ordona condamnarea mea la moarte — În mod sigur, împăratul Khanujin nu mă va întâmpina cu braţele deschise dacă vei eşua De fapt, eu nu i-am dat ascultare venind cu tine Adevărat, şi nu fusesem recunoscătoare Am pus gulerul jos, în poală — L-am auzit pe negustor spunând că Majestatea Sa este bolnavă Edan şi-a pocnit degetele, un gest pe care nu-l mai văzusem la el până atunci — Împăratul Khanujin este predispus la boală din când în când Zeii tăi îl vor veghea — N-ar trebui să te întorci să-l vindeci? — Aş bănui că e mai mult furios decât bolnav Nu am înţeles ce voise să spună, dar tensiunea din vocea lui era o avertizare să nu mai insist — Păi, mulţumesc că ai venit cu mine! — Mulţumeşte-mi după ce vei face rochiile! Am dat din cap aprobator — Încă nu cred că este posibil Zeii trăiesc în altă lume decât noi, i-am explicat Lumile noastre nu se ating — Decât prin intermediul magiei, m-a corectat el Nu am minţit când am spus că rochiile Amanei pot fi realizate — Dar ai zis că ele n-ar trebui să fie — Adevărat, a spus Edan Acele rochii au putere mare, putere care nu este menită să existe în lumea muritorilor Dar este bine să ai îndoieli Asta ar putea să te ţină în viaţă Niciodată nu-l privisem atât de serios — Încerci cumva să mă înspăimânţi? — Nu! a răspuns Edan, deşi expresia lui gravă nu s-a schimbat Vreau să ştii că unele călătorii au finaluri, dar nu şi asta Aceasta te va schimba Pentru totdeauna — Nu toate călătoriile te schimbă? — Nu este acelaşi lucru, a spus el, aplecându-se în faţă Şi eu am călătorit cândva dincolo de stele — Şi ce ai descoperit? Vocea lui a devenit periculos de melodioasă — Că este doar începutul Edan s-a ridicat în picioare şi s-a îndepărtat — Dacă te vei răzgândi vreodată şi vei vrea să te întorci, nu trebuie decât să-mi spui Nu-ţi voi pune la îndoială decizia — Ce vrei să spui cu „este doar începutul”? am strigat după el Dar bineînţeles că Edan nu a răspuns CAPITOLUL NOUĂSPREZECE În ziua următoare, Edan a redevenit vesel, aşa cum îl ştiam, şi, spre uşurarea mea, nu a mai scos vreo vorbă despre conversaţia noastră din seara anterioară Eu ardeam de nerăbdare să pornim din nou la drum Cu cât ne încheiam mai devreme călătoria, cu atât mai repede ajungeam la palat pentru a croi rochiile şi a mă elibera de povara grea a asigurării păcii pentru A’landi Cămilele erau mai rapide decât caii şi mult mai plăcut de călărit Nici măcar nu mă deranja mirosul A durat un pic să mă obişnuiesc cu cocoaşa, dar cămila mea – pe care am botezat-o Milk – nu era nici pe jumătate la fel de mofturoasă ca Pumpkin — Milk? a comentat Edan, auzind numele cămilei mele Silueta lui se profila întunecată şi subţire pe fundalul soarelui — Eu am numit-o pe a mea Snowfoot, a mai spus el şi a arătat spre blana albă de la copitele cămilei — Ce-ai spune de Pestilence? am sugerat pe un ton amuzat Buzele lui Edan s-au arcuit într-un surâs larg — Mă tachinezi acum, nu-i aşa? Ăsta-i un semn bun Am întins mâna să mângâi urechile mici, în formă de petală, ale lui Milk Genele ei lungi, de culoarea mierii de albine, au clipit când le-am atins, iar un sforăit iritat i-a scăpat pe fantele subţiri ale nărilor M-am lăsat pe spate supusă Milk mergea cu un pas destul de regulat, aşa încât am reuşit să-mi scot caietul şi am început să schiţez rochia soarelui Mi-am amintit de vremea când eram copilă şi o ajutam pe mama să creeze o rochie pentru statuia ce o reprezenta pe Amana, dar să coşi rochia de la zero avea să fie cu totul altfel decât să o potriveşti pe o statuie Poveştile nu erau darnice cu amănunte despre cum arăta rochia zeiţei Amana, atât doar că fusta sclipea uşor, precum razele de soare Un indiciu suficient ca să îmi vină câteva idei Pe măsură ce înaintam spre deşertul Halakmarat, transpiraţia îmi picura uşor pe curba gâtului Nu eram făcută pentru deşert aşa cum erau cămilele – sau cum era Edan, după câte se părea În timp ce eu sufeream şi mă înroşeam sub căldura soarelui, pielea lui arămie şi netedă nici măcar nu transpira Te făcea să te minunezi de el La fel ca mine, Edan îşi păstra desaga mereu aproape Doar că a lui era plină de fiole cu diferite prafuri şi lichide misterioase La fel cum a mea era plină cu bobine şi ace, am presupus Fiecare cu meşteşugul său! Începusem să înţeleg cum îşi schimbau ochii lui culoarea în acelaşi timp cu starea de spirit Deveneau negri când era furios, cu irisuri precum norii de furtună Galbeni când folosea magia – cu pupilele la fel de rotunde ca luna plină Albaştri când era calm, precum cerul de deasupra noastră Mă gândisem să aflu mai multe despre trecutul lui, având în vedere că eram tovarăşi de călătorie, dar el abia că devenise şi mai misterios Mereu dispărea la vremea apusului şi mereu era treaz înainte ca eu să mă trezesc, în ciuda spuselor sale cum că detesta sculatul devreme Iar în aceste zile, părea mereu foarte obosit — Eşti tăcut, am remarcat eu — Vorbitul îmi epuizează energia, a răspuns Edan, întorcând o pagină din cartea sa Îmi displace deşertul mai mult decât toate celelalte forme de relief — De ce? — Este uscat Şi bătut de vânturi Apoi, mai este şi soarele Deşertul este locul unde soarele străluceşte cel mai tare, unde îţi aminteşte cât de mic şi de neînsemnat eşti În decursul timpului, va distruge tot ce ai, de la speranţă până la demnitate şi, eventual, îţi va lua chiar şi viaţa, a spus el şi s-a oprit, făcând o grimasă prin care îşi cerea parcă scuze pentru cele spuse Cred că mi-am petrecut prea mult timp umblând prin deşerturi Am încercat să schiţez un zâmbet Căldura era intensă — Parcă nu credeai în zeii veneraţi în ţinutul A’landi — Eu nu sunt a’landan, a spus Edan Dar soarele este venerat în multe ţinuturi Este o divinitate crudă şi strălucitoare Iar acum noi doi suntem în inima regatului său — Aici a fost mereu deşert? Am auzit că A’landi era înconjurat cândva de pădure Edan a pus jos cartea în timp ce soarele care cobora ne-a lăsat în umbră Era amurgul — De ce întrebi? — Pentru că am început eu, dar vocea mi s-a stins M-am gândit că e posibil să ştii S-ar părea că ai mai fost aici — Am fost în multe locuri — Deci recunoşti, am răspuns, amintindu-mi cum crezusem că părea prea tânăr să fi săvârşit atât de multe lucruri şi că laudele lui erau doar simple vorbe, însă în clipa aceea nu mai eram la fel de sigură Când ai mai fost aici? Ochii lui au reflectat o clipă lumina soarelui în timp ce el s-a întors spre mine, zâmbind — Cu cât îţi spun mai mult, cu atât mai puţin încântător mă vei găsi Mi-am rotit privirea, dar o pată roşie de la căldură mi-a produs o senzaţie de mâncărime pe gât — Nu te găsesc încântător — Ah, atunci sunt chiar mai puţine lucruri de spus Nu renunţam atât de uşor — Am auzit că slujeşti familia împăratului Khanujin de trei generaţii — Este nepoliticos să întrebi un bărbat ce vârstă are, a spus Edan cu o notă de amuzament în voce De ce eşti aşa, dintr-odată, foarte curioasă în legătură cu persoana mea? Am înghiontit-o pe Milk câţiva paşi în faţă până când am ajuns lângă Edan O imagine cu micul flaut şi figurina din lemn reprezentând un cal pe care le văzusem în odaia lui mi-a revenit brusc în minte – erau oare rămăşiţele trecutului său, ale băiatului care probabil fusese cândva? — M-am gândit că ar trebui să ne cunoaştem, am spus Se pare că nu prea avem cine ştie ce alternative pentru a ne trece de urât — Ah, ar fi trebuit să fi adus mai multe cărţi de citit Ţi-ar plăcea una de-a mea? Eram extrem de tentată să o iau şi să i-o arunc în cap — Uite, dacă ai de gând să mă protejezi în următoarele două luni, ar putea fi util pentru mine să ştiu ce poţi face El şi-a înclinat uşor capul, reflectând — Mie nu-mi este foarte cald sau foarte frig, exceptând condiţiile extreme Am o vedere excepţională pentru o fiinţă umană, auzul este deosebit de sensibil, iar mirosul este deasupra nivelului mediu – extrem de util când vine vorba de magie –, dar nu iau în seamă gustul Iată, acum ştii mai multe despre vrăjitori decât aproape oricine din lume! Am clipit nemulţumită — Asta nu-mi spune nimic, de fapt De unde eşti — De nicăieri şi de peste tot, m-a întrerupt Edan, întinzând mâna în desaga agăţată de şa, de unde mi-a aruncat plosca lui Ai vocea răguşită, a mai spus el Era acelaşi ceai cu gust de ghimbir pe care mă forţase să-l beau mai înainte Doar puţin mai tare Mi-am lins buzele şi m-am strâmbat — Nu ai gust Nu e surprinzător faptul că îţi place să bei ceaiul ăsta, care are un gust oribil — Cine a spus că e ceai? a zis Edan şi şi-a frecat mâinile, foarte satisfăcut de expresia mea şocată Ghimbirul adeseori este folosit în poţiuni Serurile adevărului, poţiuni de dragoste Am scos un icnet — Ce beau? Edan a întins mâna după bidon şi a luat o înghiţitură — Ceai de ghimbir Am scrâşnit din dinţi — Eşti imposibil! — Atât de credulă! a spus el şi a râs, punând plosca deoparte N-aş avea niciodată nevoie să folosesc serul adevărului pentru tine, Maia N-ai putea spune o minciună ca să-ţi salvezi viaţa — Nu pot spune acelaşi lucru despre tine — Da, bine, asta este adevărat într-o anumită măsură Modul în care a spus-o a sunat aproape trist M-am uitat pe furiş la el Cearcăne întunecate se iţeau pe dedesubtul ochilor lui albaştri, indiferenţi — Pari obosit, am spus — Majoritatea vrăjitorilor importanţi au probleme cu dormitul Nu este nimic care să te îngrijoreze — Ce te ţine treaz noaptea? am întrebat Niciodată nu eşti în cort Un nor i-a traversat chipul — Demoni şi fantome, a spus el Şi faptul că nu am destule cărţi de citit, a mai adăugat, cu un zâmbet abia schiţat Vântul a devenit mai puternic, răscolind nisipul din deşert şi, curând, n-a rămas petic de piele pe care să nu-l scarpin cu îndârjire Chiar şi când respiram, înghiţeam mai mult nisip decât aer — Iată un loc potrivit să ne aşezăm tabăra! a spus Edan deodată şi a sărit de pe cămilă Ne aşteaptă o furtună de nisip Dacă ne vom opri acum, vom evita cea mai rea parte a ei Am ridicat cele două corturi, apoi m-am târât în al meu, sigură că voi scutura aproape jumătate de kilogram de nisip de pe mantie — Ţi-e foame? a întrebat Edan, urmându-mă în cort, unde a desfăcut ceea ce semăna cu o faţă de masă un pic mai mare decât o tablă de şah Nu putem folosi asta foarte des – magia trebuie să fie conservată Dar m-am gândit că ar trebui să ne recompensăm pentru o zi bună de călătorie, a mai spus el, aşezându-se turceşte pe nisip Imaginează-ţi ce ţi-ar plăcea să mănânci şi bate din palme o singură dată! L-am privit cu neîncredere — Încearcă! Aş face-o eu, dar nu sunt un bucătar grozav şi nici nu prea am gust Dacă ar fi fost Keton, m-aş fi pregătit pentru o farsă Fratele meu obişnuia să mă tachineze continuu în privinţa apetitului nestăpânit, mai ales când eram săraci şi nu prea aveam de mâncat — Dacă ai putea răsuci toată aţa asta în tăiţei, n-am mai muri niciodată de foame Dar Keton nu se afla acolo; era acasă cu Baba Cât de mult speram că se simţea mai bine şi că avea să mă tachineze din nou dacă aveam să mai ajung vreodată acasă! Edan aştepta, aşa că am închis ochii şi mi-am imaginat puiul cu terci de orez, ceapă verde şi ghimbir al mamei, chiflele cu ulei de chili pe care le îndrăgea Keton şi dulciuri suficiente să-mi ţină o săptămână: chifle cu nucă de cocos preparate la abur, lipie coaptă, orez lipicios cu nuci şi caise feliate Ah, şi apă! Căni peste căni de apă Am bătut din palme Şi am aşteptat Nasul meu a simţit un miros de ghimbir Apoi, am deschis ochii şi am rămas cu gura căscată – tot ce îmi imaginasem se afla în faţa mea — Ai exagerat un pic, a spus Edan, iar în glasul lui se citea o urmă de aprobare Mâncarea se revărsa pe faţa de masă improvizată — Este mâncare adevărată? Edan mi-a dat un bol — Vezi singură! Am cuprins bolul cu mâinile în timp ce un spasm brusc de foame s-a stârnit în mine Am luat o chiflă, am muşcat din ea, am mestecat şi am înghiţit M-am topit de satisfacţie şi am mâncat înfometată fără să-mi mai bat capul cu alte întrebări Edan a râs de mine — Ce este aşa de amuzant? — Modul cum arăţi, a răspuns el, întinzându-se după un pumn de curmale şi stafide N-am mai văzut pe nimeni atât de nesătul de când s-a sfârşit Marea Foamete Poate ar fi trebuit să devii nu croitorul, ci degustătorul palatului — N-am ce face dacă nu poţi gusta nimic, am spus şi am înghiţit o lingură plină cu terci de orez, apoi m-am orientat lacomă spre una din chiflele cu nucă de cocos Mi-am dat seama că Edan nu se atingea de pui Mesteca încet fructele, de parcă ar fi rumegat ceva Am pus jos chifla cu nucă de cocos — Ai prins Marea Foamete? — Am prins un alt soi de foamete, a spus Edan Mama mea vitregă era o bucătăreasă grozavă, tatăl meu, un fermier grozav Am crescut cam ca un sălbatic, cu o dietă din iarbă şi nisip Cartofi dulci, atunci când îi puteam găsi În definitiv, era tot ce-mi povestise despre trecutul său — Este motivul pentru care nu mănânci mult? — Nu, dar mie nu îmi este la fel de foame aşa cum îţi este ţie, m-a tachinat el Mănâncă tot! Nu mai discuta despre foamete! Când Edan a întins mâna după o bucată de lipie coaptă, o brăţară de aur a apărut brusc de sub mâneca lui Nu, nu era o brăţară Era o cătuşă – simplă, fără nicio ornamentaţie sau bijuterie Nu o mai văzusem niciodată Mânecile îi acoperiseră mereu încheieturile mâinilor Putea fi oare talismanul despre care îmi spusese că nu mi-l putea arăta? — Ziceai că vrăjitorii îşi ghidează magia prin talismane, am început Am observat că împăratul Khanujin poartă mereu o amuletă cu o pasăre pe ea El nu este vrăjitor Ce este aceea? Edan şi-a vârât mâinile în nisipul deschis la culoare — Ceva care să-l protejeze, a spus el nepăsător — De ce are nevoie de o amuletă? Credeam că era de datoria ta să-l protejezi — Datoria mea este să-l slujesc, m-a corectat Edan Este o diferenţă M-am uitat din nou la încheietura lui Edan şi m-am gândit la cătuşa aceea de aur Mi-am cuprins din nou bolul cu mâinile şi am luat o înghiţitură înainte de a îndrăzni să întreb: — Ai face orice ţi-ar cere? Edan şi-a îndreptat spatele Pâinea îi stătea în poală neatinsă Părea să fi uitat de ea sau îi pierise pofta — Am venit aici cu tine, nu? În ciuda faptului că el mi-a spus să nu plec M-am încruntat — Asta tocmai demonstrează că eşti capabil să te eschivezi poruncilor directe — Da, a murmurat Edan mai mult pentru sine Din nefericire, Khanujin a învăţat să fie foarte precis în discursul său — Deci trebuie să i te supui? — Da! — Sau ce? — Gata cu întrebările pentru azi, xitara! a spus Edan Este aproape întuneric şi, în ciuda a ceea ce crezi tu, eu am de gând să mă retrag în cortul meu, a mai spus el şi s-a ridicat, trăgându-şi gluga pe cap Fii atentă la şerpi şi scorpioni! a adăugat şi a făcut o pauză Dar să-mi spui dacă vezi păianjeni! Edan a dispărut în cortul său Nu am văzut niciun păianjen Pânăîn a şaptea zi în deşert, am înţeles de ce Edan dispreţuia acel loc Fiecare răsuflare îmi înţepa plămânii, iar pielea mi se făcuse atât de sensibilă la soare, că devenise o suferinţă cumplită chiar şi să mă mişc Edan ajunsese să fie dur în privinţa raţionalizării mâncării şi a apei, ceea ce mă deruta Văzusem puterile feţei sale de masă Mi-aş fi putut imagina găleţi peste găleţi cu apă potrivit de rece Orice să-mi potolesc setea — Chiar trebuie să păstrăm apa în acest fel? am implorat eu — Magia se limitează pe măsură ce ne afundăm în deşert — Lucrurile se vor îmbunătăţi? — În mare parte În mare parte Mi-am frecat gâtul, care era sensibil la atingere Capul mă durea şi gâtul îmi tânjea după apă, dar am refuzat să-mi arăt starea de slăbiciune Nu doream să încetinim ritmul Astfel, am rămas foarte surprinsă când, cu câteva ore mai înainte de amurg, Edan a anunţat că ne vom opri şi ne vom aşeza tabăra De obicei, era ferm în privinţa deplasării până la căderea nopţii Locul unde ne aflam nu avea nimic special Din câte puteam vedea, era doar nisip şi numai nisip, dar ceva îl făcuse pe Edan să se învioreze El a căutat în desagă un borcan gol — Pentru ce este borcanul? am întrebat cu o voce de nerecunoscut Seacă şi distorsionată — Pentru vânătoarea de păianjeni, a răspuns Edan de parcă ar fi fost cel mai firesc lucru din lume Păianjenii cu roţi de aur sunt extremi de rari, dar am sentimentul că norocul este de partea noastră — Cum vom găsi unul? — Fiind buni observatori, a spus el şi s-a aşezat pe burtă, după care a ridicat o mână de nisip pe care l-a lăsat să cadă printre degete Ne apropiem — Ai putea la fel de bine să cauţi acul în carul cu fân — Atunci, lasă asta în seama mea! Mi-am protejat ochii cu mâna Nisipul era fierbinte — O să te prăjeşti dacă stai acolo prea mult — Eu nu mă prăjesc, a spus el Dar tu, da, a adăugat el şi a întins mâna în desagă după o cutie micuţă cu capac pe care a aruncat-o spre mine Este o alifie Nu este prea multă, dar căldura se va intensifica înainte de a reveni la normal, iar tu nu eşti obişnuită cu viaţa în deşert Foloseşte-o şi acoperă-ţi faţa să o fereşti de soare! Crede-mă, te va ajuta! Alifia mirosea a nucă de cocos, avea miere de albine şi o urmă de trandafir Cu băgare de seamă, mi-am uns nasul şi obrajii Disconfortul meu a dispărut Alifia chiar mi-a alinat arsurile Mi-am ţuguiat buzele, impresionată — Mulţumesc! — Nu-mi mulţumi! a spus el cu un zâmbet ironic Este mai mult pentru mine decât pentru tine Aş prefera să nu-ţi mai văd faţa băşicată şi plină de puroi — Ah, tu M-am gândit la o mie de nume pentru Edan, dar când i-am văzut colţurile buzelor ridicate răutăcios şi ochii cu acea strălucire de un albastru intens, m-am delectat pe ascuns, fără să rostesc vreunul Şi astfel mi-am dat importanţă şi m-am depărtat ţanţoşă să-mi fixezcortul — Asigură-te că o aplici în fiecare dimineaţă şi seară! a strigat el după mine Nu vreau să călătoresc cu o mumie La scurt timp după răsăritul soarelui, Edan mă înghiontea să mă trezesc Ceva se foia în borcanul din mâna lui L-am alungat cu un ţipăt — Ce — Este un păianjen nocturn, m-a întrerupt el În timp ce dormeai, eu eram de pază M-am frecat la ochi şi, imediat, am văzut păianjenul din borcan Picioare filiforme, dinţi albi ca laptele şi un corp proeminent şi aproape la fel de mare cât palma mea Edan a pus borcanul pe pământ Culoarea păianjenului se potrivea perfect cu galbenul pal al nisipului — Un păianjen cu roţi de aur, a spus el Denumit pe drept pentru modul în care îşi întinde picioarele şi roţile prin nisip Este rapid Cu un aer degajat, Edan şi-a strecurat borcanul pe sub braţ — Va trebui să-i depeni mătasea, a spus el Îţi voi arăta unde este vizuina lui Dacă îi vei vedea pe unii dintre fraţii sau surorile lui, să nu-i atingi! Muşcătura este letală L-am urmat, aducându-mi şi foarfeca Vizuina nu era foarte departe de tabăra noastră, înconjurată de roci maro-roşcate care ieşeau ca nişte dinţi din nisip O pânză argintie, lucioasă, se arcuia de la o rocă la alta Cu grijă, am îngenuncheat şi am răsucit lamele foarfecii, încolăcind pânza preţioasă fără să rup un sigur fir Imediat ce nu am mai avut mătase de răsucit pe foarfecă, am făcut un pas înapoi, astfel încât Edan să arunce păianjenul în borcan Dar el îl studia — Ai de gând să-l eliberezi? — Doar un minut, a spus el, dându-mi o sticluţă Deschide-o, te rog! Folosind o lingură de lemn subţire, Edan a curăţat cu îndemânare dinţii păianjenului, adunând o materie vâscoasă din gura acestuia M-am ghemuit lângă el în timp ce punea totul în sticluţa mea — Este adunatul de otrăvuri parte a muncii tale în slujba împăratului? — Nu este otravă şi o adun pentru mine, a spus Edan foarte serios şi s-a ghemuit cu păianjenul încă în borcan Dă-te mai în spate! Cu mişcări atente a ridicat capacul borcanului şi apoi l-a înclinat spre nisip Păianjenul cu roţi de aur s-a rotit, făcându-se nevăzut în timp ce ridica nisipul cu cele opt picioare ale sale În mâna lui Edan se aflau trei bobine de mătase Niwa legate perfect, pe care tocmai o depănasem Eram atât de fermecată de mătase, că nici nu mă mai miram cum de ajunsese de pe lamele foarfecii mele în mâinile lui Mătasea era irizată, aproape argintie în lumina soarelui, cu cel mai gros fir pe care îl văzusem vreodată Edan a aprins un chibrit şi a pus bobinele pe foc — Nu! am strigat Edan m-a blocat cu braţul — Ceea ce face mătasea lor atât de specială este că focul nu o poate distruge, mi-a reamintit el Şi, la drept vorbind, nici nu poate fi îngheţată Cu un zâmbet triumfător, Edan a stins focul şi mi-a înmânat mătasea de păianjen — Iată, maestre croitor, primul pas spre înfăptuirea scopului tău şi îmblânzirea soarelui şi a lunii! Fascinată de firele mătăsoase strălucitoare şi de posibilitatea ca sarcina mea să nu fie, în definitiv, imposibilă, l-am îmbrăţişat fără să mai gândesc — Mulţumesc! Edan mi-a înlăturat braţele imediat Obrajii lui s-au colorat în roz, iar el s-a încruntat — Scuze! am rostit eu, retrăgându-mă — Eu nu sunt unul dintre fraţii tăi, mi-a amintit el pe dată, şi nici prietenul tău, a încheiat, parcă încercând să mă mustre fără a putea să acumuleze suficientă tensiune în tonul abordat Eu sunt aici să mă asigur că nu eşti ucisă Mi-am înăbuşit emoţia — Nu se va mai întâmpla Am călărit în tăcere restul zilei, dar nu m-a deranjat În ciuda soarelui necruţător, eram binedispusă În sfârşit, puteam face altceva decât să schiţez în timp ce o călăream pe Milk – puteam să împletesc! Cu nerăbdare, am scos o andrea şi am încheiat primul rând de ochiuri Să împleteşti mănuşi era dificil, pentru că, dacă nu eram atentă, mă puteam trezi cu găuri între degete Astfel, am luat-o încetişor şi am început cu un model pentru manşete, apoi, am continuat cu ochiuri încrucişate la ramificaţiile degetelor ca să reduc găurile Eram atât de absorbită de munca mea, că nici măcar nu am observat copacul singuratic din faţă până când cămila lui Edan nu s-a oprit în faţa acestuia În orice alt loc, un copac n-ar fi fost atât de palpitant, dar, în mijlocul deşertul Halakmarat, vederea lui a fost suficientă să mă facă să cad de pe cămilă Copacul era noduros şi ţepos, cu ramuri goale care se întindeau ca nişte gheare spre cerul nesfârşit şi fără nori Împrejurul lui erau arbuşti suferinzi, arşi de soare, şi pietre care păreau nişte oase ale pământului Spre nesfârşita mea dezamăgire, n-am găsit niciun strop de apă la rădăcinile lui Edan a legat cămilele de copac — Aşează-ţi cortul! a spus el, atingându-şi fruntea Mâine va fi o zi lungă Ne vom îndrepta spre răsărit, către inima deşertului Acolo vom captura soarele Supusă, mi-am bătut bastonul în pământ şi mi-am desfăşurat cortul Dar când Edan nu se uita, am tras cu ochiul la el Obrajii îi erau îmbujoraţi, iar transpiraţia îi strălucea pe frunte Nu, era imposibil – spusese că nu putea simţi căldura decât dacă era extremă Se simţise bine în după-amiaza aceea, când vremea fusese cea mai nemiloasă Apoi, soarele începuse să-şi piardă din strălucire, iar aerul, în sfârşit, să se răcorească Cu toate acestea, nu părea deloc neobosit, aşa cum era de obicei Ce se întâmpla cu Edan? CAPITOLUL DOUĂZECI Ţipătul unui vultur mi-a pătruns ca o furtună în vise M-am ridicat, iar capul mi-a atins uşa cortului Era dificil să auzi ceva peste urletul vântului, dar, pe de altă parte, vulturul a croncănit din nou Mai tare Şi destul de aproape — Edan! am strigat eu, aruncându-mi pătura Niciun răspuns Am scos capul afară din cort Luna strălucea luminoasă pe fundalul unui cer întunecat şi fără stele Nici urmă de tovarăşul meu de călătorie, dar vulturul scotocea în desaga lui Edan şi, în clipa următoare, se îndepărta în zbor cu un săculeţ roşu-aprins în cioc Am început să-l urmăresc, dar cămilele mi-au zădărnicit planurile, căci trăgeau de sfori, lovind nisipul cu copitele Oare încercau să fugă, dar de ce să fugă? Am rămas nemişcată Nu era nicio furtună de nisip Şi nici nu am auzit cai Caii se temeau de cămile, nu invers Bandiţi? Nu Am privit cu atenţie şi am zărit un grup de umbre mişcătoare în depărtare Am simţit o gheară în piept Lupi Erau aproape Confundasem urletele lor cu vântul La naiba, nu era surprinzătoare agitaţia cămilelor! Am mers înapoi, clătinându-mă Urletele lor înăbuşeau bătăile inimii mele zbuciumate Cu mâinile tremurânde am căutat prin cuferele şi desaga lui Edan Cărţi, hârtii, tocuri şi alte cărţi Amulete care nu-mi erau de niciun folos Oare nu luase niciun fel de armă? Iată! Un pumnal! Am tras de el, dar n-am reuşit să-l scot din teacă Nu, nu, nu! Am încercat din nou Nici nu se mişca Am simţit sângele năvălindu-mi în urechi În disperare, am alergat înapoi în cortul meu şi am scotocit printre lucruri Mătase, satin, in Nu puteam să-mi arunc pătura peste o haită de lupi sau să azvârl cu ace în ei Atunci, am zărit foarfeca Mi-am muşcat buza Edan avea să mă mustre mai târziu că am eliberat cămilele, dar nu le-aş fi lăsat să fie mâncate Am ieşit în grabă, le-am tăiat frâiele şi le-am bătut pe crupe — Hai, hai! am strigat eu Plecaţi! Din focul nostru de tabără mai rămăseseră decât nişte tăciuni în clipa aceea, aşa că nu puteam aprinde o făclie cu care să sperii lupii Şi nu aveam încotro să fug Aveam să rămân pe loc şi să lupt Nu aveam decât foarfeca aceea mare, care strălucea şi, măcar de data asta, eram recunoscătoare Am aşezat-o pe pânza aspră a cortului meu, unde a tăiat cu mişcări iuţi, ajutându-mă, în timp ce am împletit şi înnodat cu furie, încercând să fac o funie viguroasă Am aruncat-o peste copac şi m-am urcat, folosind-o, deşi fiecare atingere de scoarţa uscată îmi zgâria pielea Mârâiturile încete din spatele meu deveneau tot mai sonore Şi apoi, lupii s-au apropiat de mine În lumina lunii, le-am văzut blana neagră şi ochii injectaţi şi flămânzi Erau cinci, nu, şase Mi-am înăbuşit un ţipăt „Este mâncare în cort”, am vrut să le spun Parte din mine le-a compătimit trupurile costelive şi lipsite de vlagă, dar, pe lângă asta, ochii lor mă priveau insistent Eu eram recompensa Primul lup s-a năpustit, a prins frânghia mea în fălcile lui strălucitoare şi a tras Am lăsat sfoara să plece şi mi-am înfăşurat braţele în jurul ramurii Haita a sărit la picioarele mele, care atârnau Am ţipat, lovind cu ele, şi am încercat să mă târăsc mai sus Deasupra mea, vulturul a revenit cu săculeţul roşu al lui Edan în cioc A coborât, chitit să-l atace pe cel mai mare lup Pasărea s-a retras, apoi a atacat din nou, în mare viteză De data asta, a sfâşiat-o cu ghearele pe căpetenia haitei în spatele urechilor, apoi a aruncat săculeţul roşu peste fălcile bestiei Colţii lupului au apucat brusc aripa vulturului şi doar eu am scăpat un ţipăt Lupul şi-a întors capul violent, în timp ce vulturul a bătut din aripa liberă ca să evadeze Doream să-l ajut, dar restul haitei mă aştepta încă la baza copacului Apoi, ceva ciudat s-a întâmplat Căpetenia haitei şi-a arătat colţii şi s-a întors spre haită, ca şi cum ar fi fost posedat A dat drumul vulturului şi a sărit să-şi sfâşie unul dintre fraţi Curând eram uitată pe când lupii se luptau unul cu celălalt Priveliştea era înfiorătoare, sânge pe blană, pe nisip Mi-am îngropat faţa în mâini până când mârâiturile au devenit scâncete, apoi s-au stins Capul îmi era încă îngropat în mâini când vulturul a revenit, cocoţându-se pe ramura de deasupra mea Vârful aripii sale mi-a atins spatele, iar eu mi-am ridicat privirea Penele lui erau negre precum cerneala, aripile, cu vârfuri albe ca laptele, iar ochii aveau un galben sclipitor intens şi ciudat de familiar Ostenită, mi-am încolăcit braţele în jurul copacului şi am adormit — Maia! Auzindu-mi numele, m-am trezit brusc Printre gene, am văzut silueta subţire şi înaltă a lui Edan dedesubtul meu La fel şi pe ale lui Milk şi Snowfoot Am coborât, împleticindu-mă, din copac — Unde erai? Aproape că am murit — Recuperam cămilele pe care le-ai pierdut Cum putea fi atât de calm? — M-ai auzit? am strigat eu Aproape am murit Şi ele mai aveau puţin şi erau gata Unde erai? Edan nu a răspuns, ceea ce m-a enervat şi mai mult — Cum crezi tu că mă protejezi dacă nici măcar nu eşti aici? — Eşti totuşi în viaţă, nu-i aşa? I-am aruncat o privire tăioasă, apoi mi-am scuturat praful de pe pantaloni Totul era foarte uscat Gura mea, limba, gâtul Dacă Edan ar fi putut face să apară un izvor din aerul rarefiat, acela era momentul Dar n-am vrut să aud din nou una dintre prelegerile sale despre magia practicată cu prudenţă Şi buzele lui erau uscate Am observat că îşi ţinea braţul drept înăuntrul mantiei, iar mâna stângă era învineţită În mod normal, când vorbea, gesticula cu amândouă mâinile, astfel că nemişcarea lor m-a făcut să intru la bănuieli I-am împins umărul, iar Edan a scos un strigăt slab — Pentru ce a fost asta? — Eşti rănit, am spus Edan şi-a ferit privirea — M-am zgâriat — Dă-mi voie să văd! — Nu! a spus el şi s-a dat înapoi Mă voi vindeca singur L-am privit încruntată — Credeam că ai spus că magia este greu de găsit în deşert — Este Dar mă voi vindeca În cele din urmă — Cel puţin, lasă-mă să-ţi curăţ rana! El şi-a tras brusc braţul — Trebuie să plecăm I-am privit din nou buzele arse de soare — Ar trebui să bei nişte apă! Buza lui Edan s-a mişcat în sus, cu o zvâcnire ironică — Ar trebui să-ţi spun mama acum? L-am privit încruntată şi mi-am încrucişat braţele — Cât de departe suntem de Templul Soarelui? — Nu foarte departe — Cum de n-am auzit niciodată de el? — Puţini au auzit A fost abandonat cu sute de ani în urmă şi mare parte din el este îngropată în nisip Dar tu vei izbuti să surprinzi acolo o bucăţică din adevărata lumină a soarelui, a spus Edan, luptându-se să-şi desfacă bidonul Cu ajutorul mănuşilor După ce l-am văzut luptându-se cu plosca, furia mi s-a mai potolit — M-ai ajutat să-mi vindec mâna Dacă magia este greu de găsit aici, atunci lasă-mă să te ajut şi eu la braţ! Edan a clătinat din cap — Ochii tăi devin negri, am spus, gândindu-mă că asta însemna că era furios şi poate că avea dureri Un muşchi din obraz i s-a încordat, apoi Edan a cedat: — Fă-o iute! a spus el, el suflecându-şi mâneca Până la apus, trebuie să parcurgem optzeci de kilometri spre răsărit Edan deja încercase să-şi trateze braţul Încetişor, i-am desfăcut bandajele Rana era adâncă şi cu bucăţi de piele rupte Am observat că unghiile îi erau încercuite de sânge, iar asta m-a făcut să mă gândesc la vulturul care îşi înfipsese ghearele în lupi Pulsul mi s-a accelerat, dar m-am luptat să par calmă — Copcile sunt deformate Va trebui să le elimin şi să le refac Va fi dureros – ai un pic de vin de orez? — Fă-o, pur şi simplu! a spus Edan cu un mormăit Şi-a încleştat pumnii, iar articulaţiile degetelor i s-au albit în timp ce eu, cu mare grijă, am început să desfac aţele — Îi oblojeam şi pe fraţii mei, am spus pentru a face conversaţie, încercând să-l ajut să nu se mai gândească la durere Finlei şi Keton erau cei mai răi Se băteau unul cu celălalt pentru cele mai stupide lucruri Apoi, Sendo încerca să oprească scandalul şi o sfârşea drept în toiul acestuia — De-asta eşti atât de talentată la cusutul pielii? — Am exersat cu fraţii mei, dar tata mi-a fost profesor Când aveam de lucru mai puţin, doctorul îl chema uneori să-l ajute – de cele mai multe ori, din milă Adeseori, mă duceam eu în locul lui — Cândva, am fost şi eu ucenic ca tine, a spus Edan printre dinţii strânşi Doar că profesorul meu m-a învăţat cum să deschid un craniu de om, cum să disec scorpionii, dar să-i las în viaţă, cum să fac diferenţa dintre cucută şi iederă, a mai spus el şi a tuşit Abilităţi utile pentru un tânăr vrăjitor extrem de curios, dar nu foarte utile ca să am grijă de mine însumi — Eu nu am avut de ales decât să învăţ, am replicat Mama a murit când aveam doar şapte ani Am fost nevoită să am grijă de trei băieţi în creştere şi de tatăl meu, am mai spus şi mi-am ţuguiat buzele, amintindu-mi vremea când familia mea fusese completă, o vreme ce mi se părea foarte îndepărtată şi învăluită în negura timpului Despre părinţii tăi ce poţi spune? — Prea puţin îmi amintesc, a spus el Au murit cu mult timp în urmă — Îmi pare rău, am spus încet — Nu este nimic de regretat, a rostit el cu o voce rece Mama mea a răposat când m-am născut, iar tatăl meu Nu am fost apropiat de el Şi nici de fraţii mei Cândva, am avut şi eu fraţi Edan nu a mai spus nimic Părea pierdut, foarte diferit de vrăjitorul încrezător în sine pe care-l ştiam, aşa încât m-am întrebat dacă îl întrezărisem cumva pe adevăratul Edan – băiatul din spatele magiei şi al puterii — Gata! am spus, înfăşurându-i bandajul peste braţ şi legându-l cu un nod Am terminat! — Frumoasă treabă! a zis el, rulându-şi la loc mâneca şi recâştigându-şi obişnuita siguranţă de sine Ce bine era să mă fi aflat acolo noaptea trecută, dar tu te-ai apărat singură foarte bine! — Eşti sigur că nu ai fost acolo? Edan a lăsat să-i scape un râs sec — Aş şti, nu-i aşa? Eu nu am râs — Lupii au început să se lupte unul cu celălalt de parcă ar fi fost fermecaţi Şi mai era şi un vultur care a dat iama în obiectele tale personale — Serios? Şi ce a luat? — Un săculeţ roşu din desaga ta de şa, am spus, zăbovind şi lăsând cuvintele să aibă ecou Mi s-a părut că a ştiut exact unde să-l găsească — Vulturii sunt creaturi inteligente, a replicat Edan Probabil a căutat hrană — Probabil, am repetat eu, fără să-i dau deloc crezare În clipa aceea, eram foarte sigură Vulturul era Edan CAPITOLUL DOUĂZECI ŞI UNU Când, în sfârşit, am zărit Templul Soarelui, m-am temut că era un miraj Încadrat de arbori întunecaţi, care păreau carbonizaţi, templul se înălţa în mijlocul unei mări de dune, cu un bazin la baza intrării care arăta întins ca un lac şi lung ca un râu M-am târât spre bazin Trupul îmi tânjea după apă, iar gâtul îmi era uscat de la lipsa ei Dar, în timp ce am îngenuncheat să-i cuprind apele minunate, n-am văzut decât imaginea mea lucioasă reflectată Nu era un bazin! Era doar o oglindă care se întindea plată peste nisip, cuprinsă din toate părţile de albastrul-gri al cerului Am dat drumul unui suspin cuminte Lacrimi nu mai aveam Odinioară, templul ar fi putut fi de fildeş, dar, ca toate celelalte din deşert, de-a lungul timpului, împrumutase culoarea nisipului Ochii m-au durut când am încercat să mă uit la acoperişul în formă de cupolă ce strălucea în lumina puternică a soarelui — Va trebui să intri singură, a spus Edan, oprindu-se la oglindă Am clipit, surprinsă — Tu nu vii? — Nu, nu pot, a răspuns el Împăratul Khanujin mi-a interzis — Ce importanţă are? Ţi-a interzis şi să vii în această călătorie, şi iată-te! Expresia lui s-a întunecat — Asta nu este în întregime adevărat Eu mi-am formulat cererea cu atenţie Mi-a interzis să dobândesc copiii Amanei pentru tine Nu a spus în termeni clari că n-aş putea merge în această călătorie, a zis el, încrucişându-şi braţele şi părând dintr-odată copleşit de regrete Mă tem că va trebui să duci la bun sfârşit munca asta grea de una singură — Şi tatăl meu spunea mereu că eu eram cea ascultătoare, am zis pe un ton dispreţuitor Foarte bine, nu-i voi spune împăratului dacă vei intra cu mine în templu Edan a clătinat din cap, ciudat de neclintit — Vei merge singură! Nu-ţi face griji, nu este la fel de periculos ca la următoarele două sarcini! Nu mi-a plăcut cum au sunat cele spuse Edan mi-a înmânat plosca, plină doar pe un sfert — Templul este un labirint Întotdeauna să o iei pe calea mai luminoasă, indiferent cât de insuportabilă ar fi Vei descoperi în centru o oglindă rotundă, care reflectă în mod direct soarele Va trebui să ajungi la cornişa de deasupra geamului Îţi pui mănuşile şi te întinzi doar cu mâinile, a spus el şi, după o secundă de tăcere, a continuat: Orice parte neprotejată din corpul tău se va arde Am înghiţit în sec de teamă Edan şi-a desfăcut pumnul, arătându-mi ultimul lucru pe care mă aşteptam să-l văd — O nucă? — Doar nu te gândeai că ai putea prinde lumina soarelui şi a lunii într-un borcan, nu? a spus Edan, lingându-şi buzele ca să le umezească Bănuiesc că nu ştii povestea După ce zeul hoţilor a furat soarele şi luna, a pus la păstrare lumina lor — În nuci, am spus, amintindu-mi povestea Nucile erau mâncarea lui preferată şi cine s-ar gândi să se uite într-o nucă?! Edan a dat din cap aprobator — Coincidenţă sau nu, nucile au proprietăţi magice neobişnuite Nu numai că pot depozita magia, dar sunt, de asemenea, capabile să o şi ascundă de alţi vrăjitori sau de alte persoane de acest gen — Cuferele tale sunt făcute din lemn de nuc, am remarcat eu La fel cum este şi mânerul pumnalului — Corect, a spus el şi mi-a dat nuca Să o deschizi când eşti la oglindă şi soarele se află la zenit Să nu te uiţi la soare! Repetă! — Nu mă voi uita la soare! — Bine! Te voi aştepta aici! Un singur pas în templu, şi căldura dogoritoare deja ameninţa să mă sufoce Nu exista niciun acoperiş să oprească razele nemiloase, iar eu n-am îndrăznit să ating pereţii Am continuat să merg şi mi-am scos tunica, legând-o în jurul taliei Pielea îmi fierbea de transpiraţie, iar căldura îmi înţepa ochii Soarele era un zeu crud, mi-am amintit din poveştile lui Sendo Neîndurător şi fără milă, el îi orbea pe cei destul de proşti să se uite la el Oare mă urmărea în clipa aceea, în timp ce mă aventuram în labirint? Avea să mă pedepsească sau să mă ajute în dorinţa mea de a realiza rochiile mamei sale? Mai probabil era că nu va face absolut nimic Zeii se arătau rar În timp ce pătrundeam tot mai adânc în templu, cărarea se îngusta şi se bifurca Aşa cum descrisese Edan, exista continuu o cărare la umbră şi o alta în lumina strălucitoare a soarelui Nu conta că tânjeam să mă adăpostesc la umbră Am ales mereu cărarea mai luminoasă Labirintul era un cuptor care reţinea toată căldura deşertului Dacă asta era cea mai uşoară dintre cele trei, nu doream să ştiu ce presupuneau celelalte două sarcini Majoritatea cărărilor erau pline cu cărămizi sparte care îmi încetineau înaintarea, dar coridoarele îngropate în nisip erau de departe cele mai anevoioase, pentru că trebuia să avansez cu mare dificultate şi suficient de încet să nu mă scufund, totuşi destul de rapid să nu mă coc sub soarele fierbinte În cele din urmă, am ajuns în mijlocul labirintului, unde puterea soarelui mai avea puţin şi mă orbea Am dat cu ochii de curtea cu oglinda rotundă înainte de a fi obligată să-mi închid ochii pentru a-i proteja Oglinda semăna cu bazinul din exteriorul templului, însă lumina ei părea că sporise de o mie de ori Am clipit, observând cu coada ochiului o scară de lemn sprijinită de unul dintre zidurile curţii În partea de sus se afla o cornişă care se prelungea deasupra oglinzii Pe jumătate lipsită de vizibilitate, m-am îndreptat spre scară Lemnul scârţâia sub picioare, aşa că m-am rugat ca grinzile uscate să rămână întregi Vântul continua să mă lovească peste genunchi şi, de aceea, mi-am înfipt unghiile în lemn, să nu fiu trântită „Amana, ai milă”, am gândit în timp ce urcam şi aruncam priviri către cornişa de deasupra care dădea înspre oglindă ca o mână întinsă printre degetele căreia trecea nisipul Soarele cădea pe acea oglindă nenorocită, iar reflectarea sa extrem de strălucitoare devenea un zid de aur alb care radia înapoi spre cer Fiecare privire aruncată mi-a făcut ochii să scânteieze şi să se umple de lacrimi ce îmi udau obrajii crăpaţi Suprafaţa cornişei îmi freca palmele şi genunchii şi îmi ardea pielea M-am gândit la Baba în timp ce-mi ţineam capul aplecat şi mă târam „Tu ai fost întotdeauna cea puternică”, îmi spusese el în ultima mea zi acasă „La fel ca mama ta ” Nu-l puteam dezamăgi M-am tras spre margine, către acea cascadă de lumină solară Soarele ajungea la zenit, iar căldura mi-a umflat mâinile până când abia am reuşit să le potrivesc în mănuşile din mătase de păianjen Le-am tras peste degete, ignorând durerea Nu aveam de gând să renunţ Nu aveam de gând să mor acolo Am închis ochii „Adună lumina soarelui!” Inima îmi bătea nebuneşte, iar stomacul mi se întorcea pe dos de teamă, dar m-am aventurat înainte Am întins mâna în buzunar după nucă şi mi-am înfipt unghiile în linia de îmbinare a celor două jumătăţi, pregătită să o deschid cu forţa, dar mănuşile mi-au temperat entuziasmul, aşa că am fost obligată să-mi folosesc dinţii Am ţinut fructul cu mare grijă Lumina soarelui mi-a lovit degetele Coaja de nucă a devenit grea şi fierbinte, în timp ce tremura trepidând de parcă lumina din interior ar fi fost vie Repede am lipit şi cealaltă jumătate de coajă şi am mers înapoi, târându-mă Picioarele mi se clătinau pe cornişă, iar soarele şuiera, arzându-mi pielea cu lăcomie Am ţipat, dar gâtul îmi era atât de uscat, că nu a ieşit niciun sunet Ochii mi s-au deschis brusc şi o explozie de lumină albă m-a orbit Încetul cu încetul, m-am ridicat până când am îngenuncheat pe cornişă Răsuflam greu Gâfâiam Eram băşicată şi iritată pe tot trupul Pur şi simplu, îmi doream să mă întind – nu mai aveam energie pentru nimic altceva „Nu! Nu poţi renunţa în clipa asta!” Era vocea mea sau a lui Edan? Nu-mi dădeam seama Dar era suficient să-mi dea tăria să mă mişc încet pe cornişă Protejându-mi ochii, am strecurat nuca în buzunar şi am făcut primul pas pe scară Un pas Apoi un altul Şi încă unul Din fericire, cărarea de ieşire din labirint era dreaptă şi largă Când, în sfârşit, am reuşit să văd nisipul de afară, am început să alerg atât de repede, că aproape am alunecat pe poarta templului Tot corpul mă durea îngrozitor, dar am dat frâu liber unui râs sec, strangulat Edan m-a ridicat şi mi-a împins plosca la buze — Văd că Templul Soarelui te-a lăsat pe jumătate prăjită a început el, iar vocea i-a tremurat Îngrijorarea i se întipărise pe chip — Nu arăţi bine, Maia! Am băut cu lăcomie, apoi m-am ridicat încet şi m-am şters de praf — Ba mă simt foarte bine Am făcut-o, am spus, înmânându-i nuca Dar, în loc să accepte nuca, m-a prins în braţe — Aşadar, ai făcut-o! a spus el, ridicându-mă drept cu braţul sănătos Bravo! a mai spus el, atingându-mi obrazul cu dosul mânii Ai temperatură mare Atingerea m-a durut pentru că pielea îmi era arsă, iar eu aproape deliram Aveam băşici umflate pe pleoape, iar când el mi-a acoperit ochii cu mâna, am tresărit — Ţine ochii închişi! — Mă simt bine Este chiar nemaipomenit Fără să mă prevină, Edan m-a ridicat, iar bărbia lui mi-a atins fruntea, şi m-a dus la umbra arborilor Vântul bătea puternic, dar el m-a protejat de nisipul răscolit în rafale Am vrut să-mi încolăcesc braţele în jurul lui, dar ochii îi erau galbeni şi strălucitori ca soarele şi m-au înspăimântat Am reuşit cu greu să mă desprind din strânsoarea lui şi am alergat spre Milk înainte să mă prăbuşesc în nisip Când m-am trezit, Edan citea lângă lumina slabă a torţei sale Mişcarea mea a surprins-o pe Milk şi pe mine Eram bine legată de şa, dar, pentru că mă trezisem şi mă zbăteam, mi-am pierdut echilibrul Cămila a îngenuncheat exact înainte ca picioarele mele să se încline de pe spatele ei pe nisip, iar ea şi-a închis pe jumătate ochii ei mari de culoarea chihlimbarului, privindu-mă Apoi, mi-a lins obrajii Edan a scos o exclamaţie de enervare către Snowfoot şi a descălecat — Eşti trează! În timp ce el îmi desfăcea sforile care mă ţineau legată de şa, am încercat să stau drept Trupul îmi era înţepenit, iar durerea de la arsuri era ca o pulsaţie surdă Faţa şi braţele îmi erau lipicioase, acoperite cu balsam — Ai făcut insolaţie, a spus Edan Încearcă să nu te ştergi, altfel arsurile tale vor supura şi se vor infecta! Sprijinindu-mă cu braţele ca să nu mă mişc, mi-a dat plosca, iar eu am luat o înghiţitură considerabilă de apă, brusc recunoscătoare că păstrase proviziile noastre atât de atent — Cum te simţi acum? — Minunat! am răspuns iute Mi-e foame! — Nu-i de mirare Ai dormit aproape două zile — Două zile! Edan mi-a dat o pungă Înăuntru erau biscuiţi, fructe uscate şi fâşii de carne uscată Un festin Edan a sărit pe cămila lui şi a reluat cititul Cearcănele care i se arătau sub ochi erau mai întunecate ca înainte, iar irisurile erau mai deschise la culoarea ca niciodată – aproape gri — Nu mânca totul! a spus el, făcând semn cu cartea spre mine Mai avem patru zile până vom ajunge în Agoria Da, Agoria, locul unde Munţii Lunii aşteptau şi unde Keton luptase împotriva oamenilor shansen-ului în timpul Războiului celor Cinci Ierni, dar şi locul unde Sendo murise „Oamenii shansen-ului şi armata împăratului s-au oprit în Munţii Lunii”, îmi povestise Keton când se întorsese acasă „Eu eram acolo Săgeţile m-au nimerit, iar Sendo m-a târât undeva în siguranţă Erau trupuri peste tot, împrăştiate pe munte Până la sfârşitul nopţi, mii de oameni au fost ucişi Printre ei, şi Sendo ” Am mestecat şi înghiţit şi, brusc, mi-a pierit pofta Am strâns şiretul pungii Am întors capul să-mi adun puterile Edan continua să citească, stând pe cămilă — Unde este nuca? am întrebat în timp ce am bătut-o uşor pe Milk să îngenuncheze şi m-am urcat în şa — O voi păstra în bune condiţii, dacă nu ai nimic împotrivă — Au mai cusut şi alţi croitori cu lumina soarelui? — Nu, din câte ştiu eu, a spus Edan dându-şi jos gluga Buclele lui negre străluceau din cauza nisipului Nisip şi transpiraţie, am observat încruntându-mă — Să coşi cu magie este un dar rar, a spus el Încă şi mai rar în mâinile unui croitor talentat ca tine Fie vorba între noi, trebuie să recunosc că lady Sarnai ţi-a pregătit terenul pentru eşec, dar eu am încredere că poţi croi aceste rochii Te voi ajuta cu tot ce îmi stă în putinţă Am ridicat o sprânceană — Parcă ai spus că nu eram prieteni — Nu eram, dar vrăjitorii sunt schimbători, a spus el, oferindu-mi un zâmbet Posibil să mă fi răzgândit Am simţit un val de căldură Dacă n-ar fi fost Edan, n-aş fi ştiut de unde să încep Chiar dacă ne mai ciondăniserăm, era singurul prieten pe care îl aveam aici Poate că oriunde, ca să fiu cinstită — Tatăl tău nu a avut nicio putere asupra foarfecii, nu-i aşa? a întrebat Edan — Nu! Mi-a spus că foarfeca i-a aparţinut bunicii Edan s-a înclinat mai aproape, de parcă ar fi studiat un eşantion delicat — Ciudat! a spus el, atingându-mi bărbia Vrăjitorii nu lasă de obicei urmaşi Nu mi-am dat seama de ce comentariul m-a făcut să roşesc Sau de ce atingerea lui, atât de rapidă şi blândă, care nu a fost practic nimic, mi-a trimis un val de furnicături pe piele M-am retras, sperând că sentimentul meu de jenă nu fusese remarcat — Eu nu ştiu prea multe despre strămoşii mei — Nu-ţi face griji! a zis Edan, lăsând din nou o distanţă confortabilă între noi Tu ai trei sarcini: să obţii soarele, luna şi stelele pentru rochiile Amanei Aceste sarcini se traduc în trei probe: una a trupului, una a minţii şi una a sufletului Lumina soarelui a fost o sarcină a trupului Suferinţa enormă pe care ai îndurat-o Mi-am mângâiat obrajii încă lipicioşi de la alifia tămăduitoare, deşi pielea nu mai era foarte iritată — Şi îmi spui asta abia acum? — N-am vrut să-ţi fie teamă, a spus el, trăgând aer în piept Cea mai grea va fi ultima — Sângele de stele? am spus şi, pentru că el a dat din cap aprobator, am insistat: Despre ce e vorba? — Nu ştiu exact ce va trebui să înfrunţi, a recunoscut Edan Ceea ce ştiu este momentul când trebuie să se întâmple O singură dată pe an, stelele se deschid lumii muritoare Ştiam povestea — În a noua zi din cea de a noua lună a anului, zeiţa lunii se reuneşte cu soţul ei, zeul soarelui Ei pot fi împreună doar în această singură noapte în fiecare an Merg unul spre celălalt pe o cărare luminată de stele, pe un pod pe care zeul hoţilor trebuie să-l ţină pe umeri ca pedeapsă pentru că a furat stelele cândva Când momentul lor a trecut, podul se prăbuşeşte, iar stelele, frământate de durerea lor de a fi separate, sângerează în noapte — Da, a rostit Edan tărăgănat Oarecum romantic, nu-i aşa? M-am încruntat A noua zi din a noua lună Mai erau patruzeci de zile până atunci Iar lacul Paduan se afla pe cealaltă parte a continentului — Am crezut că era doar o legendă — Toate legendele pornesc de la un sâmbure de adevăr Uneori mai mult decât un sâmbure, a spus Edan, protejându-şi faţa de soare Ar trebui să începi să faci pantofii Având ceva de făcut, te va ajuta să te recuperezi mai repede Asigură-te că — Îi fac rezistenţi la ploaie, am terminat eu După săptămâni în care aproape arsesem de vie, nici măcar nu-mi puteam imagina că ar putea fi nevoie să mă protejez împotriva apei — N-ai uitat! a spus Edan, întorcându-se într-o parte şi tamponându-şi tâmplele Bine! Am terminat de mâncat fâşiile de carne uscată şi am lins orice fărâmă rămasă pe degete Pantalonii îmi deveniseră atât de largi, că îmi atârnau de pe şolduri Dacă mie îmi era foame, Edan ar fi trebuit să fie hămesit Întotdeauna mânca mai puţin decât mine, afirmând, în felul său mândru, că vrăjitorii nu mureau de foame Nu mai eram sigură că îl credeam Edan fluiera, păstrând o mască de voie bună în timp ce ne conducea spre munţii prea îndepărtaţi Mă temeam că, chiar dacă ar fi în pericol, nu mi-ar spune Era cumva arogant Prea mândru să recunoască vreo slăbiciune În noaptea aceea, am decis: aveam să stau trează şi să aflu ce ascundea de mine CAPITOLUL DOUĂZECI ŞI DOI Capul îmi zvâcnea Frâiele lui Milk erau în mâinile mele, iar eu eram în şa din nou, cu picioarele încrucişate în faţa cocoaşei Nu îmi aminteam dacă adormisem După ce m-am frecat la ochi, m-am întors spre Edan, apoi m-am uitat spre cer Era trecut de zori, iar el era fiinţă omenească Am scrâşnit din dinţi Edan îmi contracarase planurile cumva Nici vorbă ca eu să fi adormit – nu, doar dacă el Mi-am încrucişat braţele cu un aer indignat — M-ai vrăjit? — Ei, bună dimineaţa şi ţie! — M-ai vrăjit ca să adorm? am întrebat din nou Edan a ridicat o mână, făcându-mi semn să tac A oprit-o pe Snowfoot şi, după o clipă de nesupunere, am făcut şi eu la fel cu Milk Mi-am protejat ochii, dorind ca vântul să înceteze să-mi mai arunce părul peste faţă Edan a arătat înainte Dincolo de norul de praf din deşert, am crezut că aş putea distinge conturul unor arbori Arbori, flori, culori, nu mai văzusem de zile întregi aşa ceva Am privit în jos Nisipul de sub copitele lui Milk devenise mai dur, aproape ca pământul afânat În jurul nostru, tufişuri galbene şi maro foşneau Eram aproape de capătul deşertului Dar nu toate astea îi atrăseseră atenţia lui Edan, ci fumul unui foc de tabără Cai Cămile Oameni — Bandiţi? am şoptit Edan a aşteptat o clipă înainte de a răspunde — Nu! Fără să mai spună altceva, însoţitorul meu a descălecat de pe cămilă şi a făcut semn cu mâna spre grupul din faţă Străinii şi-au ridicat armele într-o clipă şi le-au îndreptat spre noi, dar Edan şi-a îndepărtat gluga de pe cap şi a făcut o plecăciune curtenitoare — Eu sunt Delann, a spus el şi, imediat ce l-am ajuns din urmă, m-a atins pe umăr şi a adăugat: Şi acesta este vărul meu, Keton Minciuna era atât de inofensivă, că abia dacă am tresărit când m-a prezentat M-am înclinat şi eu, dar cu o mişcarea mult mai încordată decât a lui Edan În mare grabă, mi-am scos pălăria ca să-mi acopăr pieptul Încetasem să mi-l mai leg cu multe săptămâni în urmă — Salutări! — Orksan, a replicat căpetenia, care avea pielea bronzată şi purta părul castaniu-închis împletit cu mărgele roşii precum goji, un stil popular printre balardani Am zâmbit neliniştită, apoi mi-am muşcat buza de jos să mă opresc Nu era momentul să arăt ca o idioată — Ce vă aduce pe voi doi în deşertul Halakmarat? a întrebat Orksan, care nu lăsase garda jos Acesta îşi ţinea mâna pe prăselele unei săbii, iar eu îmi doream să fi avut şi noi o armă Unde era oare pumnalul pe care îl adusese Edan? Nu l-am văzut la centură — De fapt, îl părăsim, a răspuns Edan Orksan s-a uitat cu atenţie la cuferele noastre, sporindu-mi teama — Mergeţi la Niyan să faceţi negoţ? — Nu mai avem nimic de vândut, a spus Edan Imediat ce lăsăm în urmă deşertul Halakmarat, vom călători pe Marele Drum al Mirodeniilor — Ce vă aduce pe Marele Drum al Mirodeniilor? Nu păreţi a fi mercenari Şi nici negustori — Vărul meu este croitor, a spus Edan, oarecum mândru Cel mai bun din ţinut Orksan mi-a aruncat o privire pripită Nu s-a arătat impresionat Pantalonii mei erau rupţi, iar culoarea tunicii pălise de la un verde bogat la un măsliniu şters M-am foit, conştientă de situaţia delicată în care eram — Şi tu? a întrebat Orksan — Tatăl meu a fost negustor pe Marele Drum S-a căsătorit cu mama şi m-au avut pe mine, a spus Edan, mascându-şi un zâmbet fermecător Eu nu ştiu deloc să umblu cu banii, din păcate, aşa că sunt explorator Călătorim să-i găsesc vărului meu nişte vopsele şi apoi mergem în A’landi să-i deschid o prăvălie Fără niciun avertisment, Edan a întins mâna după desaga care îmi atârna pe umăr Orksan şi oamenii lui au ridicat armele, dar degetele lui au fost rapide A scos o mânecă pe care o lucrasem pentru lady Sarnai — Vedeţi, a spus el, arătând mâneca de parcă ar fi fost o bijuterie valoroasă Asta este munca vărului meu Mâneca nu era terminată, dar brodasem florile aurii de-a lungul cusăturilor şi prinsesem nenumărate perle micuţe de-a lungul manşetei Oricine putea vedea că lucrarea era minunată Orksan s-a uitat la mine cu respect — Ştii să repari? Am deschis gura, dar Edan a vorbit peste mine: — Cu ochii închişi Neîncrederea lui Orksan a mai scăzut un pic Probabil că observase că nu eram înarmaţi — Soţia mea este o bucătăreasă grozavă, dar nu ştie să coasă defel, a spus Orksan, dându-şi la o parte mantia ca să descopere mânecile zdrenţăroase Poate că vărul tău o poate învăţa câte ceva — Ar fi încântat să o facă, a spus Edan, lovindu-mă cu palma pe spate M-am poticnit un pic şi m-am încruntat la el, dar zâmbetul său plăcut nu s-a schimbat — Atunci, ei sunt cei trei fraţi ai mei şi cei doi cumnaţi, a continuat Orksan, prezentând grupul Noi ne îndreptăm spre miazănoapte şi apoi la răsărit De ce să nu vă alăturaţi nouă pentru câteva zile? Să sărbătoriţi solstiţiul de vară cu noi Avem vin din belşug, iar Korin face cea mai săţioasă tocană pe care o veţi găsi pe Marele Drum! Gândul la mâncare şi băutură m-a făcut să simt un spasm în stomac, dar am făcut ochii mari de îngrijorare Nu ne puteam alătura unui grup de balardani! — Am fi onoraţi, a spus însă Edan, ignorându-mi neliniştea — Bine! Aceste drumuri sunt pline de primejdii Sunt surprins că voi doi călătoriţi singuri — Aţi întâlnit din întâmplare bandiţi? a întrebat Edan cu un aer degajat Sau soldaţi? M-am încruntat pe dată De ce întreba de soldaţi? — Niciunul, din fericire, a răspuns Orksan Dar am fost siliţi să rămânem câteva săptămâni în valea Buuti Prinţul provinciei nu a vrut să ne lase să plecăm fără documente Cică făceam contrabandă cu vin, pe care voiam să-l vindem celor din A’landi, a adăugat Orksan, pufnind De parcă am fi dorit să-i vindem vinul lui cu gust de pipi de cal — Călătoria noastră ne duce spre miazănoapte, a spus Edan Ne îndreptăm spre Munţii Lunii — E cale lungă de aici, a spus Orksan Veţi călători departe de Marele Drum — Ne dăm seama de asta, a spus Edan fără să mai ofere alte explicaţii Orksan nu a mai pus nicio întrebare — Puteţi veni cu noi în Agoria Dar băiatul va trebui să ne repare hainele rupte, a spus el şi s-a uitat la mine, iar eu am dat din cap în semn de aprobare — Este neastâmpărat ca un greier, i-a spus Orksan lui Edan Este mut? — Îşi revine după febra deşertului Este pentru prima dată când călătoreşte atât de departe de casă Orksan a căscat ochii mari, semn că a înţeles, şi ne-a făcut semn să-l urmăm spre focul de tabără — Eşti sigur? i-am şoptit lui Edan imediat ce Orksan s-a aflat la o distanţă de la care nu ne putea auzi — Avem nevoie de mâncare şi de apă, iar ei ni le oferă De ce să refuzăm? — Sunt balardani, am spus, continuând să-mi ţin strâns pălăria peste piept — Balar este o ţară vastă, a spus Edan pe un ton dojenitor Nu toţi sunt barbari Şi nu toţi balardanii au luptat în Războiul celor Cinci Ierni M-am încruntat, neîncrezătoare Până când i-am văzut pe copiii lui Orksan Hainele lor zdrenţuite fluturau în vânt pe când veneau în grabă să ne întâmpine Un băieţandru s-a agăţat de pantalonii mei, ţinând în mâini un morman de haine ponosite — Poţi repara astea? Da aşa spune Am îngenunchiat lângă cei doi fii ai lui Orksan – nu aveau mai mult de patru sau cinci ani – şi le-am luat hainele — Vor fi ca noi, am spus cu un zâmbet Soţia lui Orksan, Korin, a chicotit, apoi, încetişor, şi-a desprins copiii de mine — Fugiţi şi jucaţi-vă cu cămilele! Mama trebuie să înceapă să coasă cu noul nostru prieten — Asta e a ta? a întrebat Korin, ridicând capacul unuia dintre cuferele mele, de unde se iţea tivul unei rochii a lui lady Sarnai — Nu atinge asta! am sărit ca arsă O umbră de tristeţe s-a ivit pe chipul lui Korin şi, imediat, femeia a lăsat jos capacul — Îmi pare rău! Mi-am încleştat buzele Apoi, am oftat „Încetează să mai fii nepoliticoasă, Maia! Nu are de gând să-ţi înfigă cuţitul în inimă!” — Nu, eu sunt cea care ar trebui să-şi ceară scuze A fost a fost, pur şi simplu, o călătorie foarte lungă Am ridicat capacul cufărului şi am scos ceea ce cususem până atunci din rochia lui lady Sarnai Nu folosisem încă lumina soarelui, dar forma rochiei începea să devină clară, corsajul în pliuri şi o mânecă vaporoasă Ornamentul cu flori şi frunze aurii strălucea Korin şi-a ţinut răsuflarea, minunându-se de munca mea — Tu ai brodat asta? — Da, am răspuns ferm Adevărul era că folosisem foarfeca, dar, încet, încet, ajungeam la concluzia că munca ei era, de asemenea, şi a mea Că această foarfecă îmi punea în valoare abilităţile înnăscute şi mă lăsa să transform în realitate schiţe la care nici nu îndrăznisem să mă gândesc Am împăturit cu grijă rochia şi am început să o învăţ pe Korin cum să repare hainele rupte ale familiei sale În timp ce femeia exersa pe hainele lui Orksan, eu am pierdut numărul pantalonilor pe care i-am tivit şi al mânecilor pe care le-am peticit, dar eram bucuroasă să am ceva cu care să-mi ţin mâinile ocupate Deşi Korin părea mulţumită să mă aibă în preajmă şi se străduia să discute cu mine, continuam să fiu rezervată, pentru că, oricum, nu eram prea pricepută să stau la taifas — Prima mea butonieră adevărată, a spus Korin, ştergându-şi o picătură de transpiraţie de pe frunte Deşi stăteam la umbra unui cort, era îngrozitor de cald M-am uitat la ce lucrase şi am încurajat-o — Arată bine! Ea a scos un oftat de uşurare — Nu ştiu cum le faci tu atât de repede Cusutul este o muncă grea — Este meseria mea Orksan spune că tu eşti o bucătăreasă grozavă Nici nu îndrăznesc să mă gândesc cum ar fi să hrănesc atâtea guri în fiecare zi — Da, este mai uşor în doi, aşa cum sunteţi voi, a spus ea, chicotind, şi a continuat după o scurtă pauză: Aşadar, de cât timp sunteţi căsătoriţi tu şi Delann? Am simţit că mă sufoc, m-am şi smucit şi am rupt aţa Căsătoriţi? Mi-am privit fix cusătura şi am dibuit greşeala pe care tocmai o făcusem Am luat aţa în gură să o umezesc, apoi am băgat-o din nou în ac şi am reînceput să lucrez Korin aştepta cu nerăbdare răspunsul meu — Cum am putea fi căsătoriţi? am bâiguit Noi suntem verişori Ne avem ca fraţii — Nu cred o iotă din ce spui, a zis ea, râzând Şi nici Orksan Am ştiut că eşti femeie din clipa când te-am văzut Este şi motivul pentru care Orksan nu a tras în însoţitorul tău — Ah, ah, m-am bâlbâit, uitându-mă jenată în jos, la pieptul meu Zăriserăm caravana pe neaşteptate, aşa că nu avusesem timp să-l bandajez înainte de a ne întâlni cu Orksan Korin a râs de mine — Nu a avut nicio legătură cu asta, prietena mea Am văzut cât de protector este Delann cu tine Şi, totuşi, te respectă Eu am avut nevoie de mulţi ani ca să-l pot convinge pe Orksan să mă ia cu el pe Marele Drum Dar acum, că băieţii sunt mai mari şi războiul s-a terminat, s-a mai împăcat cu ideea Nu m-a pus să mă îmbrac ca un bărbat, dar probabil este o idee bună de vreme ce călătoriţi doar voi doi împreună Am revenit la lucrul cu acul — Orksan şi fraţii lui au luptat în război? — Asta e motivul pentru care eşti atât de tăcută în preajma noastră? a întrebat Korin Pentru că crezi că am luptat alături de shansai? N-am spus nimic Auzisem poveşti îngrozitoare despre luptătorii balardani care prădau oraşe şi ucideau femei şi copii — Nu, a spus Korin Soţul meu nu a fost soldat Cuţitul lui este pentru blană şi carne Shansen-ul a angajat în general mercenari, luptători profesionişti Mi-am ţuguiat buzele — Sper că nu v-am jignit — Este de înţeles, a spus Korin şi şi-a pus o mână în şold Eu sunt din Balar, spre deosebire de Orksan Soţul meu este născut şi crescut pe Marele Drum al Mirodeniilor Îl cuprinde neliniştea când nu este în vreo caravană sau pe vreo barcă — N-am călătorit niciodată pe o barcă, am mărturisit, încercând să-mi deschid sufletul Deşi am crescut într-un oraş port — Şi Delann? El nu pare că ar fi din A’landi Unde l-ai cunoscut? Cel mai bine era să respect adevărul, ţinând seama de stângăcia mea la spus minciuni — În Niyan — Este un bărbat încântător, soţul tău! Eşti o fată norocoasă! Am înnodat aţa şi am smuls acul din ţesătură — El nu este am început eu, dar am închis gura Poate că era mai bine să o las să creadă că eram soţia lui Edan În felul ăsta, aveau să apară mai puţine întrebări — El nu este mereu încântător, am rostit eu în schimb Uneori, poate fi destul de enervant — Da, dar tu ai încredere în el, a spus Korin Iar încrederea voastră nu apare cu uşurinţă N-am ştiut ce să spun, aşa că doar am zâmbit Deşi Korin era o străină şi balardană pe deasupra, puteam fi prietenoasă Şi, după săptămâni de călătorit singură cu Edan, era plăcut să discut cu o altă femeie, ca o femeie Pentru restul după-amiezii, i-am arătat lui Korin cum să lege o plasă ca să se protejeze de muşcăturile de ţânţari, cum să cârpească ciorapii şi cum să peticească o gaură corect La rândul ei, m-a învăţat cum să fac o tocană săţioasă doar cu trei ingrediente Cât timp am lucrat, m-a desfătat cu poveşti despre copiii ei şi despre călătoriile lui Orksan Când cina a fost aproape gata, am părăsit cortul lui Korin Edan era afară şi se juca cu copilaşii, uimindu-i cu talentul lui de a scoate monede din urechi şi de a face să le apară flori de deşert din mânecă — Te pricepi cu copiii, am remarcat — Pari surprinsă, m-a tachinat el Cândva, şi eu am fost copil — Poate că în urmă cu o sută de ani, am spus sec Replica mea l-a făcut să zâmbească un pic Cu cât întrebam mai puţin despre trecutul lui, cu atât mai în largul lui se simţea el şi-mi povestea câte ceva De data asta însă nu mi-a oferit mai mult, dar s-a aşezat pe pământ, lângă mine — La noapte va fi lună sângerie, a spus el O vei privi cum răsare? — Vei fi aici? El a ezitat, apoi a dat din cap aprobator — Da! Cel puţin până când dispare lumina Prin asta îşi recunoştea cumva dispariţiile nocturne L-am cercetat, urmărind irisurile lui albastru-deschis licărind cu urme aurii Deşi nu mai văzusem vulturul negru din noaptea cu lupii, eram convinsă că era Edan Părea ca şi cum soarele şi luna îl ajutau să-şi păstreze secretul Ultimele câteva zile deveniseră atât de lungi, că noaptea a durat doar câteva ore Şi când noaptea a căzut, luna s-a ascuns după nori, acoperind peisajul cu un strat atât de întunecat, încât era imposibil să rămâi treaz Curând, totuşi, zilele au devenit din nou mai scurte — Cum ai făcut să dispară moneda? l-am întrebat — Când m-am jucat cu copiii? a spus Edan A fost doar o mică scamatorie pe care am deprins-o în timpul călătoriilor mele, nu magie adevărată Dacă vrei, îţi pot arăta Mi-am dat seama că nu voi afla secretul lui în seara aceea, nu în timp ce şedeam alături de familia lui Orksan M-am ridicat — Poate când am să termin rochia Am rămas singură, pe o stâncă, lângă cămile Acolo, cu spatele la soare, am lucrat la broderia mea Lumina era blândă, dar, cu toate acestea, strălucitoare, aruncând pe nisip o incandescenţă roşie-portocalie După chinurile îndurate la Templul Soarelui, nu sperasem să mă mai bucur vreodată din plin de căldura lui — Gata cu tricotatul! a spus Orksan, venind în spatele meu Am înfipt acul în marginea broderiei ca să nu cadă în nisip — Eu nu tri — Am deschis trei butoaie să ne bucurăm, iar soţul tău deja participă Vino alături de el! Prin urmare, toată lumea chiar credea că eu şi Edan eram căsătoriţi Am făcut ochii mari — Eu nu beau mult Chiar trebuie să mă întorc la lucru — Femeie, ai toată viaţa înainte să coşi lucruri frumoase, a spus Orksan Bucură-te măcar o seară! Ce, se va sfârşi lumea dacă nu-ţi vei termina lucrul cu acul? — Da! am murmurat Mai apoi, l-am zărit pe Edan Zâmbea şi a ridicat mâna să-mi facă semn să mă apropii Cât de fericit părea! Mai fericit decât îl văzusem vreodată la palat — Soţia mea iubeşte mâncarea bună, a spus Edan, încolăcindu-şi braţul în jurul meu, deşi ce oferă deşertul nu prea o ajută să prepare o masă decentă Nu m-am simţit umilită precum am crezut că aş fi atunci când Edan m-a numit soţia sa Şi asta a fost umilitor în sine! — Vrei să încetezi cu pălăvrăgeala ca să putem începe să mâncăm? Toată lumea a râs de mine, iar eu am roşit Chiar nu intenţionasem să mă răstesc în felul acela Mă obişnuisem atât de mult să fiu doar cu Edan, încât uitasem să fiu atentă la maniere Cu toate acestea, nimeni nu părea să se fi supărat, iar eu m-am ridicat să o ajut pe Korin să servească bărbaţii şi copiii Tocana mirosea extrem de plăcut Era un deliciu cu condimente şi bucăţi de cactus şi ienupăr, deşi nu am recunoscut carnea — Ce mâncăm? am întrebat-o pe Korin Ea m-a privit ca şi cum eu n-aş fi vrut să ştiu — Poţi să-mi spui — Acum câteva zile a fost o furtună, iar, în dimineaţa de după, tabăra noastră mişuna de şobolani, a spus ea, iar eu am privit vasul sceptică, în timp ce femeia a continuat: Niciodată nu i-am auzit pe bărbaţi înjurând atât de mult în timp ce vânau, a adăugat ea, iar umerii i se scuturau de amuzament Am început să-i usuc pe unii dintre ei în fâşii, dar, deşi suntem foarte aproape să ieşim din deşertul Halakmarat, Orksan a dorit o tocană minunată — Ah am spus, luând cu lingura o porţie uriaşă pentru Edan, căci mie îmi dispăruse foamea Korin mi-a zâmbit — Sunt delicioşi, vă asigur Şi sunt şi câteva boabe de fasole pe care le păstram De vreme ce suntem aproape ieşiţi din deşert şi avem prieteni noi, ce moment ar fi mai potrivit? Am mâncat, am râs şi am ajuns să ne cunoaştem mai bine unul pe celălalt Apoi, unul dintre fraţii lui Orksan a cerut pătura de lângă mine Bărbatul nu a zâmbit cum au zâmbit ceilalţi În jurul gâtului îi atârna un şirag de monede intercalate cu dinţi umani, iar din lobul urechii stângi, un cercel de cupru M-a făcut să mă simt stânjenită — Tu nu pari a fi din A’landi, a spus fratele lui Orksan, privindu-l pe Edan bănuitor Cufărul tău e plin de cărţi şi amulete Cărţi în limbi pe care nu le înţeleg — Vachir! s-a răstit Orksan Ai umblat prin lucrurile lui? Edan i-a făcut semn cu mâna să o lase baltă, dar mi-am dat seama că zâmbetul lui era forţat — Este în regulă! Vachir a continuat să îl aţintească cu privirea pe Edan — Umblă vorba că vrăjitorul împăratului Khanujin este plecat Shansen-ul oferă o grămadă de bani pentru capturarea lui Edan a râs — Am eu aerul că sunt vrăjitor? — Vrăjitorul este plecat să caute ceva, a repetat Vachir, mutându-şi privirea lui fixă şi rece spre mine Cu croitorul imperial Au fost văzuţi în valea Samarand Îmi era tot mai greu să respir Oare Norbu îl văzuse şi pe Edan? Probabil că el răspândise vestea că porniserăm în călătorie împreună, ştiind că asta ne-ar aduce necazuri Strângând din dinţi, mi-am făcut curaj — Croitorul imperial este bărbat, am spus pe tonul cel mai şocat posibil Eu n-aş putea coase pentru împărat Nu ar fi corect — Poate că fata este ceea ce spune, a spus Vachir morocănos, dar tu, a continuat el, îndreptând cana cu bere spre Edan, tu nu eşti un simplu explorator — Vachir, l-a avertizat Orksan Este nepoliticos să-i iei la întrebări pe oaspeţii noştri Cu un bodogănit, Vachir s-a ridicat, aruncându-i o privire lungă şi întunecată lui Edan înainte de a se îndrepta furios în spatele cailor — Nu-i daţi atenţie! şi-a cerut scuze Orksan Nici soţia mea nu-l place Din fericire, el vine şi pleacă din tabăra noastră Informaţia nu mă ajuta deloc să mă liniştesc Edan a râs cu oamenii lui Orksan, încercând să ignore incidentul Dar muşchii din jurul ochilor erau contractaţi, semn că şi el era îngrijorat — Bea! au spus oamenii lui Orksan, trecând din mână în mână o ploscă cu vin făcută dintr-o tărtăcuţă Bea! Am ridicat tărtăcuţă la nas şi am mirosit M-am strâmbat; vinul avea un miros acru — Şi femeile pot bea Nu există nicio lege care interzice asta — Doar o gură, am spus, luând o sorbitură Arde! am spus şi am tuşit Edan a luat tărtăcuţă şi m-a bătut uşor pe spate — N-ai mai băut vin niciodată? — Ba da, bineînţeles, m-am bâlbâit eu — Vinul de la templu nu se pune, m-a tachinat el Ghicise! La templu, băusem foarte rar doar vin de orez şi nu mai mult de o sorbitură Dar odată, fraţii mei fabricaseră bere din orz, care era îngrozitoare Apoi o băuseră toată într-o noapte şi, după asta, hainele lor duhniseră în aşa hal, că îmi petrecusem întreaga zi spălându-le să îndepărtez mirosul Ochii mi s-au umezit, amintindu-mi de mine, Finlei, Sendo şi Keton pe când eram copii M-am întrebat ce făcea Baba, dacă primise scrisorile pe care le trimisesem din valea Samarand, cu vestea că eram croitorul imperial Speram că era mândru de mine, că el şi Keton cheltuiseră banii pe care îi trimisesem şi că avuseseră hrană suficientă Iarna avea să vină în Port Kamalan foarte curând Am jurat să le scriu mai pe seară — Tata nu păstra vin în casă, am spus evaziv, amintindu-mi de lunile dificile pe care Baba le trăise după moartea mamei — Dar aveai trei fraţi — Trei fraţi mult prea grijulii, i-am amintit eu Încă mai am unul — Mi-ar plăcea să-l cunosc într-o bună zi, a spus Edan după ce şi-a terminat porţia de tocană şi având o pată de sos pe obraz pe care m-am luptat să nu o şterg cu degetul Crezi că m-ar accepta ca soţ al tău? a întrebat el şi a făcut cu ochiul, obligându-mă să-mi strâng pumnii ca să evit să-l lovesc în coaste — N-ai cunoscut familia fetei încă? a spus Orksan — Suntem în drum spre casa ei acum, a răspuns Edan liniştit În timp ce Edan se lansa într-o poveste ridicolă despre cum ne cunoscuserăm şi ne căsătoriserăm, am simţit nevoia să-mi acopăr faţa cu mâinile Le-a povestit cum am fugit de un mariaj îngrozitor cu măcelarul din vecini şi am călătorit clandestin în caravana lui, iar Edan s-a îndrăgostit de mine, iar eu m-am simţit atât de umilită, încât, pur şi simplu, am mai luat o înghiţitură de vin Şi apoi, o alta Cu cât beam mai mult, cu atât simţeam mai puţin că-mi lua gâtul foc şi încetam să îmi mai fac griji în privinţa rochiilor lui lady Sarnai sau a lui Vachir, sau pentru Keton şi Baba, aflaţi acasă fără mine — Uşurel cu asta! a spus Edan, împingând tărtăcuţa de lângă mine — Nu vrea să dormi prea bine, s-a făcut auzit brusc unul dintre oamenii lui Orksan Oamenii au râs pe înfundate, însă nu şi Edan Eu mi-am lăsat capul în jos, neştiind dacă roşeaţa din obrajii mei era de la stânjeneală sau de la vin Oamenii au început să facă schimb de povestiri, iar când a venit rândul lui Edan, acesta a tras un mic flaut de lemn din cutele mantiei sale Fluierase adeseori în timpul călătoriei noastre, dar nu-l auzisem cântând — Niciodată nu pot să-mi aduc aminte cuvintele cântecelor sau poveştile, a spus el, râzând Dar îmi pot aminti notele unei melodii Edan şi-a lipit flautul de buze Sunetul era dulce, iar melodia avea o inocenţă care mi-a atins sufletul Chiar şi copiii au rămas tăcuţi cât a cântat, bătând uşor ritmul cu picioarele Deasupra noastră, luna sângerie apăruse pe cer Cerul avea culoarea chihlimbarului strălucitor, brăzdat cu nuanţe de culoarea mierii de albine şi a fructului numit kaki Luna a urcat în mod constant, un trandafir roz înflorind printre flăcări difuze Am rămas stând turceşte pe pătura mea şi m-am uitat fix la Edan În mod normal, nu l-aş fi privit insistent atât de evident, dar vinul mă ajutase să scap de rezerve În timp ce îl ascultam, am simţit fluturi în stomac şi mi-am dorit ca acea noapte să fie fără de sfârşit Edan părea liniştit în timp ce cânta, de parcă ar fi înălţat serenade spre lună Faţa îi era arsă de soare şi bronzată, cum era şi a mea probabil Cerul s-a întunecat încet, căpătând culoarea lemnului de mahon Apoi, cântecul s-a terminat Toată lumea a aplaudat, iar Edan şi-a înclinat capul Părea obosit, dar pe buze avea un zâmbet abia conturat — Eu şi soţia ar trebui să ne retragem S-a făcut târziu — Nu este târziu, am protestat şi am ridicat mâna spre cer Dacă vrei să pleci, poţi chiar să şi zbori Dacă n-aş fi băut atât de mult, aş fi surprins tresărirea lui Edan, dar a fost trecătoare, iar eu abia am observat El s-a silit să râdă şi m-a bătut uşor pe umăr — Sus că mergem! Soţia are nevoie de odihnă — Niciun sărut de noapte bună? a insistat Orksan Fraţii lui Orksan au intrat în discuţie — Sărut-o! — Nu poţi pleca fără un sărut Fluturii din stomac s-au reîntors Capul îmi cântărea mai mult decât îmi aminteam când m-am întors să-l înfrunt pe Edan Acesta mă privea deja cu o licărire ciudată şi şovăielnică Avea de gând să mă sărute? Orksan şi fraţii săi scandau în fundal, iar inima mea bătea nebuneşte Oare se apleca în faţă? N-am mai putut suporta suspansul Aşa că l-am sărutat pe Edan pe obraz, un gest care m-a surprins până şi pe mine A fost un pupic rapid, apoi am ţâşnit atât de iute, încât Edan a fost nevoit să mă apuce de talie ca să nu cad Mi-a încolăcit braţul peste umărul său, iar eu nu m-am mai putut împotrivi Inima îmi bătea cu putere, iar sângele mi-a năvălit în urechi, când mi-a dat un sărut tandru într-o parte a buzelor, ratând cu puţin gura Buzele lui erau moi în ciuda secetei continue din deşert Un fior mi-a străbătut şira spinării, chiar dacă răsuflarea lui era caldă, la fel ca şi îmbrăţişarea Lumea de sub mine s-a învârtit Am simţit mâinile lui Edan cum m-au apucat strâns de sub genunchi şi presiunea poziţiei verticale a dispărut Mă purta în braţe! Dar eu eram prea obosită să-mi pese de asta El era puternic şi s-a ghemuit ca să intre în cort Am întors iute capul din cauza luminii — Să nu mă vrăjeşti ca să adorm! l-am avertizat eu somnoroasă — Nu cred că ai nevoie de vreun ajutor în această privinţă în seara asta Ştiam că avea dreptate, chiar şi când într-un mod sfidător am încercat să-mi înăbuş un căscat — Am de gând să rămân trează Am de gând să urmăresc cum te transformi în vultur Să nu îndrăzneşti să mă atingi Ştiu că m-ai fermecat noaptea trecută Mâna lui Edan a plutit deasupra frunţii mele, deşi a retras-o şi nu m-a atins — Somn uşor, Maia mea! Să-l ia naiba, nu eram în stare să ţin ochii deschişi! După ce s-au închis, mintea mi-a zăbovit asupra unui gând interzis înainte de a aluneca în somn Am dorit ca Edan să mă fi sărutat CAPITOLUL DOUĂZECI ŞI TREI Durerea îmi bubuia în urechi Capul îmi pulsa cu violenţă Mă temeam că se va rupe în două Statul în picioare doar înrăutăţea lucrurile şi fiecare pas producea o suferinţă cumplită craniului meu Surâsul larg al lui Edan nu a îmbunătăţit situaţia — Bună dimineaţa, xitara! — Nu ai ceva ca să-mi treacă durerea? l-am implorat — Am adus medicamente pentru tăieturi, arsuri şi contuzii, a răspuns el, râzând Nu şi pentru consecinţele consumului de alcool Nefericită, i-am aruncat o privire furioasă lui Edan — Tu eşti cel care mi-a spus să beau — N-am ştiut că vei termina toată tărtăcuţa! — Nu-mi amintesc asta, am spus şi m-am apucat strâns de tâmple, gemând Îmi simt capul de parcă ar fi atacat de demoni — Nu este chiar atât de rău, m-a asigurat Edan Avea din nou cearcăne sub ochi, ceea ce m-a făcut să mă întreb cât timp dormise — Crede-mă! a insistat el Edan mi-a oferit o ploscă plină cu ceai de citronelă pregătit de Korin — Poftim, va fi de folos, a spus el şi, în timp ce beam, m-a privit serios, apoi a continuat: N-ar fi trebuit să te provoc să bei, mai ales atât de curând după ce ai suferit de febră Nu sunt obişnuit să am grijă de o altă persoană Împotriva voinţei mele, m-am înmuiat — Îndeletnicirea de vrăjitor pare a fi una solitară Croitoria, de asemenea, am spus, tuşind pentru a-mi drege glasul, copleşită de un sentiment neaşteptat de jenă Edan a râs — Haide! Ceilalţi sunt gata de plecare Până la amiaza zilei următoare, lăsaserăm deşertul în urmă şi, când am zărit Marele Drum al Mirodeniilor, eram cât pe ce să-l sărut Prin partea aceea a continentului, era doar o cale presărată cu prundiş, dar pentru mine nu avea importanţă Praf, păsări, chiar şi ţânţari bâzâitori pe care cândva îi dispreţuisem foarte mult, toate văzute laolaltă mi-au umplut ochii de lacrimi de uşurare Ba mai mult, râul aflat destul de aproape părea că adunase toată apa din lume! Plecarea din deşert a însemnat şi despărţirea de noii noştri prieteni, inclusiv de cele două cămile cu privire la care Edan căzuse de acord să le dea la schimb pentru doi cai de-ai lui Orksan Eu şi Korin ne-am îmbrăţişat — Mult noroc cu rochiile tale! mi-a spus ea Şi mulţumesc pentru ajutor! Scrie-mi când tu şi Delann aţi rezolvat problema noii voastre prăvălii — Îţi voi scrie! am spus Îmi doream să nu fi fost obligată să o mint — Sper că drumurile noastre se vor intersecta din nou Eu şi Edan ne-am luat la revedere în timp ce Orksan şi familia sa au plecat Vachir nu era printre cei din grup; nu-l mai văzusem din noaptea solstiţiului de vară, fapt care m-a tulburat, dar în privinţa căruia nu era nimic de făcut — Cred că îţi va plăcea de ea mai mult decât de Pumpkin, a spus Edan, dându-mi frâiele noului meu cal Iepele balardane nu sunt la fel de puternice precum cele a’landane, dar sunt extraordinar de loiale Şi are pistrui, exact ca tine, a mai spus el râzând M-am apropiat cu atenţie de noul meu cal Pumpkin obişnuia să dea din picior ori de câte ori mă apropiam prea mult — Are şi un nume? — Un nume balardan, dar Orksan te-a lăsat să alegi unul nou Eu l-am numit Rook pe al meu — Eu îi voi spune Opal Pistruii lui Opal semănau cu nişte puncte de culoarea mierii, dar restul coamei şi blana erau albe ca mătasea Ea a scos un mic nechezat când am întins mâna să o ating M-am îndrăgostit de Opal imediat — Îţi place de ea mai mult decât de mine, s-a bosumflat Edan — Asta nu-i greu de făcut, am spus, mângâindu-i coama din nou, apoi, oferindu-i un zâmbet mic lui Edan Dar îţi mulţumesc! El a tuşit să-şi dreagă glasul — Ai terminat pantofii? Gândul la asta m-a înfuriat După calculele mele, eram cel puţin o săptămână în urmă cu cusutul Mi-am scos acul, convinsă că aş putea termina de brodat una dintre mânecile lui lady Sarnai înainte de a porni din nou la drum — Nu! Ai mei sunt în stare bună, iar eu trebuie să lucrez mai departe la rochia ţesută din râset de soare — Îţi sugerez să îţi restabileşti priorităţile, a spus el, arătând spre Muntele Lunii, care se ridica în depărtare În timp ce restul munţilor aveau pante şi curburi domoale, unul singur era atât de abrupt, că aproape l-am confundat cu un pin Chiar şi în timpul verii, era acoperit cu zăpadă — Îl vezi? — Vârful Celui care Aduce Ploaia, am spus, dând din cap aprobator şi continuând lucrul cu acul în timp ce mi-am ridicat privirea Seamănă cu un ac care străpunge cerul — Îl vei escalada — Poftim? am rostit eu, cu respiraţia tăiată Ar fi sinucidere — Nu şi cu pantofii potriviţi Cu un oftat, am pus deoparte lucrul şi am răsfoit prin caietul meu de schiţe după desenul făcut de Edan Am întins mâna după foarfecă ca să încep să tai pielea Devenea un obicei să o folosesc şi îi eram recunoscătoare pentru ajutor Ca din instinct parcă, foarfeca ştia mărimea piciorului meu şi, în câteva minute, am avut talpa potrivită — Cum îi vei fermeca? am întrebat, ridicând talpa — Cu magia care te va duce spre vârf Vie — Ce poţi să-mi spui despre coborâre? am întrebat Edan a încălecat, făcându-mi semn să îi urmez exemplu — Ne vom face griji pentru asta mai târziu Sus, în faţă, se afla pădurea Dhoya, dar noi am mers o vreme pe firul râului Ne-am oprit să ne odihnim lângă un izvor mic şi zgomotos Mi-am spălat ceva haine şi m-am luptat cu impulsul de a sări în apă să fac o baie Oricum, nu în faţa lui Edan Totuşi, a fost bine că mi-am spălat faţa pentru prima dată după multe săptămâni Rănile continuau să se vindece, dar vremea deja mai răcoroasă şi mai umedă îmi era de ajutor pentru băşici şi pielea care se descuama Edan urmărea cerul când o expresie gravă i-a întunecat faţa — Nu putem zăbovi prea mult pe aici Mi-am frecat palmele, ca să le încălzesc — De ce nu? — Suntem aproape de munţi, dar trebuie să o scurtăm mai mult spre miazănoapte dacă intenţionăm să ajungem la Vârful Celui care Aduce Ploaia Următoarea lună plină este peste patru zile Şi noaptea în pădure este periculos M-am încruntat Nu-l mai văzusem punându-şi la treabă magia de când adunaserăm firele de mătase în deşert — Acum, că am ieşit din deşert, nu-ţi poţi folosi magia ca să ne treci prin pădure în siguranţă? Edan şi-a strâns buzele — Nu aşa funcţionează magia — Atunci spune-mi cum! — Ar trebui să înveţi să foloseşti un pumnal, a spus el, schimbând subiectul Aici va fi mult mai periculos decât în deşertul Halakmarat — De ce? am întrebat, storcându-mi partea de jos a cămăşii să se usuce Pentru că plănuieşti să dispari din nou la noapte? am spus şi nu l-am aşteptat să vină cu o scuză Totuşi, unde mergi? — Merg în cortul meu, exact ca tine, a spus Edan cu prudenţă Mi-am încleştat pumnii pe lângă trup — Încetează să mă mai minţi! M-am săturat! S-ar putea să mă consideri o proastă, dar am fost prin preajmă îndeajuns de mult să îmi dau seama că ascunzi ceva de mine — Maia! a spus el Calmează-te! — Nu mă voi calma! am strigat eu Am fost atacată de lupi, dar tu unde erai? Te-ai întors cu o rană adâncă la braţ şi niciodată nu ai explicat cum s-a întâmplat Mai mult decât atât, de fiecare dată când îţi cer o explicaţie, tu — Îţi voi spune, a intervenit el, ţinându-mă de mâini, deşi nu mi-am amintit când mi le luase Am încercat să mă desprind, dar el mi le ţinea strâns — Voiam să-ţi spun Eram încă supărată — Atunci de ce n-ai făcut-o? — Am vrut să te protejez, a spus Edan, eliberându-mi mâinile Şi pe mine însumi N-am vrut să mă vezi aşa cum sunt Toate urmele aroganţei sale obişnuite au dispărut Mi-am încrucişat braţele, nedorind ca el să-şi dea seama că mă calmase atât de repede — Ai dreptate! a continuat Edan Ar trebui să ştii Ar fi minunat să continuăm călătoria noaptea, iar tu va trebui să cunoşti care sunt limitele magiei mele Edan şi-a îndepărtat mantia şi şi-a suflecat mâneca pentru a-mi arăta cătuşa de aur de la încheietura mâinii Cea pe care o observasem mai-nainte — Aceasta este un simbol al jurământului meu, a spus el, ţinându-se de braţ Jurământul meu de a-l sluji pe cel care îmi ţine sigiliul – amuleta pe care tu, în mod perspicace, ai observat că o purta împăratul Edan şi-a lăsat în jos mâneca, iar eu mi-am stăpânit emoţia — Aşadar, n-ai ales tu să-l slujeşti? — Cel care deţine amuleta este stăpânul meu — Stăpânul tău, am repetat Împăratul Khanujin — Lui nu-i place când îl numesc stăpân, a spus Edan sec Dar da, asta este — Dar de ce? am şoptit Îmi imaginasem că vrăjitorii erau precum mercenarii, liberi să îşi ofere serviciile oricui îşi putea permite onorariile lor exorbitante Edan a ridicat din umeri — Este preţul pe care îl plătim pentru puterea noastră Toţi vrăjitorii trebuie să jure solemn – asta ne împiedică să devenim prea puternici sau prea lacomi Magia este ceva care creează dependenţă, înţelegi Şi, cu timpul, poate corupe Am înţeles şi mi-am amintit cum a vibrat foarfeca mea şi cât de benefic a fost să croiesc cu ea Foarfeca mi-a dat o putere atât de irezistibilă, încât mâinile mele au rămas electrizate şi au fremătat chiar şi după ce am folosit-o — Poţi să fii liber? am întrebat încet — Asta-i o întrebare delicată, a spus Edan şi, după ce mi-a ridicat bărbia, m-a luat de mână delicat Khanujin a fost bun cu mine Nu este chiar atât de rău cum probabil pare Intimitatea atingerii m-a făcut să mă înfior Inima mea – inima mea rebelă – a început să-şi accelereze ritmul — Şi ce s-ar întâmpla dacă l-ai părăsi? Edan mi-a dat drumul la bărbie — Atunci aş rămâne captiv pentru totdeauna sub înfăţişarea mea de spirit Înfăţişarea lui de spirit — Un vultur, am spus încet — Fată deşteaptă! a şoptit el, lăsându-mi mâna liberă — Dar tu eşti eşti vultur doar noaptea Edan a încuviinţat cu o mişcare din cap — Când sunt aproape de stăpânul meu, pot schimba asta cum îmi convine Este util pentru a spiona – în timpul războiului, a fost deosebit de folositor Dar, pe măsură ce mă îndepărtez de el, nopţile mi se fură şi trebuie să mi le petrec ca spirit Cu cât mă aflu mai departe de stăpânul meu, cu atât mai lipsită de putere devine magia mea, până când nu mă voi mai putea transforma din nou în om Am simţit în stomac un nod rece de teamă — Cât timp mai — avem? a terminat el, lovind praful cu piciorul ca să se aşeze turceşte pe pământ Suficient cât să ne întoarcem la palat Nu-ţi face griji pentru mine! Dar chiar mi-am făcut griji pentru el şi abia atunci am înţeles oboseala care i se citea pe chip şi răspunsurile evazive şi ocolite Edan s-a întors spre mine — Înveseleşte-te! a spus el cu o voce răguşită Nu este chiar atât de rău să fii vultur Pot călători mai repede decât o fac când redevin om şi nu am nevoie de foarte multă hrană Am simţit o durere în gât — Pielea ta se prăjeşte, am spus, fapt pe care îl observasem cu câteva zile în urmă, deşi doar în clipa aceea l-am menţionat Ai spus că nu simţi nici căldura, nici frigul — Aşa cum am spus, cu cât merg mai departe şi cu cât stau mai mult separat de stăpânul meu, cu atât devin mai puţin obişnuit cu magia — Ai spus că magia era greu de găsit în deşert — Adevărat! Dar fiind departe de Khanujin este o adevărată problemă În mod instinctiv, spiritul meu încearcă să zboare înapoi spre el în fiecare noapte; reducând distanţa – chiar şi pentru scurt timp – ajută Dar noi am fost foarte departe de palat pentru destul de mult timp Am simţit un val de compasiune pentru Edan şi am îngenuncheat lângă el — Deci jurământul tău este pentru eternitate? El a clătinat din cap — Toţi vrăjitorii devin liberi în cele din urmă Odată ce am adus servicii pentru o mie de ani, magia ne părăseşte şi urmează să trăim restul zilelor noastre ca muritori Speranţa a pâlpâit în mine — Câţi ani ai slujit? — Am trecut de jumătate din durata legământului — Ah! am exclamat, stăpânindu-mi cu greu emoţia Edan avea peste cinci sute de ani! Nici nu-mi venea să cred Nu arăta că ar avea mai mult de douăzeci de ani — Nu poţi să-i ceri împăratului Khanujin să te elibereze? Edan s-a aplecat în faţă, sprijinindu-şi coatele pe genunchi — Odinioară gândeam şi eu aşa, a spus el în cele din urmă, dar acum nu Tatăl împăratului mi-a promis că mă eliberează după ce va unifica A’landi Am aşteptat ani la rând, dar el s-a temut mereu că shansen-ul se va ridica împotriva lui Când în sfârşit s-a decis să-şi îndeplinească promisiunea, a murit Şi temerile sale în privinţa shansen-ului s-au împlinit — Dar armistiţiul — Tensiunile cu shansen-ul sunt încă mari Nunta poate menţine situaţia echilibrată pentru o vreme, dar Khanujin îşi face griji că shansen-ul va trăda armistiţiul — Ar fi un gest necinstit — Posibil, a admis Edan, dar atâta timp cât el va rămâne o ameninţare, Khanujin nu mă va elibera Mai ales de când shansen-ul ştie că împăratul Khanujin este lipsit de forţă fără mine — Ce vrei să spui? Privirea lui Edan era pătrunzătoare — Khanujin recurge la magia mea să devină mai rezistent, mai puternic, mai fermecător Este modul în care el atrage de partea sa pe toată lumea Chiar şi pe tine Chiar şi pe mine M-am înroşit, dar nu puteam nega Sentimentul pe are îl aveam în prezenţa împăratului Khanujin era greu de ignorat Am făcut o grimasă — Dar nu şi pe lady Sarnai — Nu ştiu cum rezistă, pentru că nu are nicio abilitate magică În clipa aceea, am înţeles foarte multe lucruri Acela era secretul pe care lady Sarnai încercase să-l descopere Un secret pe care propriul ei tată, shansen-ul, i-l ascunsese Era vorba despre Edan — Deci acesta este motivul pentru care împăratul nu va părăsi palatul pentru că eşti plecat de lângă el De aceea nu a vrut să te lase să mergi cu mine — Am plecat de lângă el, pentru că o nuntă între lady Sarnai şi împărat este cea mai bună opţiune, iar eu i-am promis tatălui lui Khanujin că voi face tot ce îmi va sta în putere să aduc pacea în A’landi — Tu l-ai ajutat pe Khanujin să câştige războiul — Da, a recunoscut Edan, dar cu mari sacrificii pentru poporul tău Am smuls o mână de iarbă, apoi am lăsat-o să fie purtată de vânt Era o blasfemie să spun cu glas tare ce gândeam, dar nu m-am putut stăpâni — Ai fi liber dacă el ar muri? Edan şi-a întors privirea să se uite după cai Aceştia erau foarte fericiţi în timp ce rumegau pe un petic de iarbă — Nu, jurământul nu funcţionează în acest fel Amuleta o să se întoarcă în nisip sau în mare, iar primul om care o va găsi va deveni noul meu stăpân — Şi în timpul ăsta — Aş trăi ca vultur, a spus el În cursul anilor petrecuţi între un stăpân şi altul, am văzut mare parte din lume în acest fel Aşadar, nu sunt de fapt aşa de bătrân cum crezi tu, a mai spus el, schiţând un zâmbet Tentativa lui de glumă nu a avut niciun efect asupra mea — Dar dacă aş fura eu amuleta? am întrebat, cu buza tremurândă — Ai deveni stăpâna mea, da, dar, în acelaşi timp, şi ţinta tuturor asasinilor din A’landi Maia, nu este chiar atât de uşor! Deţinerea amuletei îi face întotdeauna pe stăpânii mei să se schimbe N-aş vrea ca acest lucru să ţi se întâmple şi ţie, a spus el, devenind nostalgic Eram pasionat de magie înainte de jurământul meu Credeam în partea bună a magiei, a mai spus el în timp ce vântul îi turtea părul, accentuându-i figura copilăroasă Tu mă faci să-mi amintesc o parte din mine de care uitasem — Pare că l-aş fi plăcut mai mult pe vechiul Edan, am spus încet — Probabil, a recunoscut el Era mai puţin mândru Mai serios, dar şi mai nepăsător Mai mult copil decât bărbat I-am zâmbit timid — Eşti încă un copil Niciun bărbat nu şi-ar numi calul Valiant Grace Râzând pe înfundate, el a întins mâna să-mi atingă obrazul — Ce bine era să ne fi cunoscut în alte împrejurări, Maia! a spus el, retrăgându-şi mâna Dar am venit cu tine să te ajut Zeii ştiu ce mare nevoie de ajutor ai Apropierea lui m-a făcut să simt fluturi în stomac — Apropo, a spus Edan de parcă mi-ar fi citit gândurile Nu mai este nevoie să pretinzi că eşti băiat Dacă lumea îi caută pe Lordul Vrăjitor şi pe croitorul imperial, care călătoresc împreună, este mai bine dacă eşti fată Mi-am îndepărtat o şuviţă de păr şi am simţit-o cum s-a răsucit pe după umăr Asta însemna că părul era suficient de lung să-l împletesc, deşi îmi era dor de modul în care îmi atârna în jos, pe spate — În plus, a adăugat el, îmi place părul tău lung Am simţit din nou fluturi în stomac, iar obrajii mi s-au îmbujorat — Poţi pretinde din nou că eşti verişoara mea „Nu soţia ta?” era cât pe ce să îndrăznesc să întreb — Ideea asta nu a funcţionat foarte bine ultima dată Mai mult, cum putem fi noi o familie? Călătorim împreună de săptămâni bune, iar eu nici măcar nu ştiu de unde eşti! — Nici eu nu ştiu prea multe, a zis el Mărturisirea asta m-a şocat — Tu ştii mai multe despre mine decât ştiu eu despre tine! M-ai spionat în timp ce eram la Palatul de Vară Edan a râs de i se zguduiau umerii — Khanujin mi-a cerut să stau cu ochii pe lady Sarnai, care conducea desfăşurarea probei Am fost obligat să vă spionez pe toţi — Pe mine m-ai spionat cel mai mult, am spus cu încăpăţânare — Doar pentru că erai o fată care se pretindea a fi băiat Era interesant Ceilalţi nu erau foarte interesanţi Şi nici drăguţi Mi-am ascuns un zâmbet — Deci ce ai aflat despre mine? — Ai o slăbiciune pentru dulciuri, a spus el încet, şi chifle pregătite la abur, mai ales pentru cele cu nucă de cocos sau cu pastă de lotus Eşti o artistă talentată, deşi alegerea subiectului este discutabilă uneori, a continuat el, iar eu am roşit, amintindu-mi de desenele mele cu împăratul Khanujin Iar culoarea ta preferată este albastru Ca oceanul „Şi ca ochii tăi”, nu m-am putut abţine să nu mă gândesc În clipa aceea, erau de culoarea safirului, aproape ca adâncurile mării Am tuşit să-mi dreg glasul, sigură că eram suficient de îmbujorată ca să mă dau drept o tomată — Dar nu ştiu ce te face să râzi sau să plângi, a spus Edan, aplecându-se în faţă, dar oprindu-se înainte de a se apropia prea mult Doar că îţi lipsesc familia şi căminul tău Majoritatea fetelor de vârsta ta sunt căsătorite Poate că ai vreun băiat în Port Kamalan care tânjeşte după tine Tonul blând al lui Edan nu se potrivea defel cu intensitatea privirii sale Mi-am întors privirea — Fiul brutarului mi-a cerut să mă căsătoresc cu el, am spus, făcând o grimasă Nu eram interesată — Ei, mă bucur! Nu te-ar fi meritat, a spus el, dregându-şi glasul în timp ce o nuanţă de roşu i s-a ivit pe gât Mi-ar plăcea să-i întâlnesc pe tatăl tău şi pe fratele tău într-o bună zi, a continuat, zâmbind fugitiv Ca soţ al tău, este scandalos că nu am făcut-o încă — Credeam că erai vărul meu — Ai avut dreptate, nu a mers deloc bine ultima dată, a spus el şi ochii i-au strălucit Poate că ar trebui să continuăm să pretindem că suntem căsătoriţi — N-am spus că ar trebui să fim căsătoriţi — Şi acum eşti supărată pe mine, a observat Edan Strâmbi din buze ori de câte ori eşti iritată Se întâmplă adeseori când eşti cu mine Imediat, mi-am îndreptat buzele — Îţi face plăcere să mă tachinezi, nu-i aşa? — Faptul că sunt aproape de tine este singurul lucru care face asta o experienţă plăcută Asta Să fie departe de împărat Să-şi petreacă fiecare noapte ca vultur — Acum, că eşti prea departe să zbori înapoi spre el, am început eu, unde mergi imediat ce te transformi? Edan a zâmbit misterios — La vânătoare Spre meritul meu, nu am bătut în retragere Mi-am stăpânit cu greu emoţia — Edan, îmi pare rău! — Nu este chiar atât de groaznic, a spus el cu acea expresie obosită din nou – părea epuizat şi aproape chinuit Nu încă Dar lucrurile se vor agrava L-am aşteptat să explice — Jurământul ştie că mă depărtez şi mă va constrânge să mă întorc la stăpânul meu, iar dacă nu o voi face, mă va pedepsi Sunt şi alte pericole – eu şi împăratul avem mulţi duşmani Dacă ei nu-i pot fura amuleta, vor veni după mine Mai ales dacă ştiu că sunt plecat de lângă el Edan putea fi ucis? M-am cutremurat, nefiind convinsă că doream să ştiu răspunsul — Îşi va trimite shansen-ul oamenii după noi? am întrebat neliniştită — Foarte probabil să se întâmple, a spus Edan cu o voce fermă Oamenii, mai întâi Apoi, poate şi pe alţii Vestea mi-a dat fiori reci — Demoni? — Ei ar fi ultima soluţie Demonii sunt legaţi într-o manieră asemănătoare celei în care sunt şi vrăjitorii, dar de un loc, nu de un stăpân Asta îi face mai greu de controlat şi, adeseori, cer un preţ mare pentru serviciile lor M-am gândit la ceea ce lady Sarnai spusese despre relaţiile tatălui ei cu demonii şi la avertismentele lui Yindi — Ai întâlnit vreunul? — Unul din profesorii mei a devenit demon Cu mult timp în urmă, a spus el şi, observând teama mea, a continuat: Nu-ţi face griji în privinţa asta sau în privinţa shansen-ului! Am ales să vin cu tine şi voi rămâne cu tine — Mai puţin noaptea, am spus încet — Da Când sunt vultur, nu te poţi baza pe mine, dar te voi ajuta dacă voi fi în stare Gândindu-mă la Vachir şi la alţi duşmani pe care i-am putea întâlni în restul călătoriei noastre, am spus pe un ton hotărât: — Arată-mi cum se foloseşte pumnalul Edan îl avea cu el Era cel pe care îl văzusem în odaia lui şi în cufărul lui, cel cu teacă argintie şi şnur roşu, subţire — Lama pumnalului are o margine dublă pentru că reprezintă două arme, a explicat el O parte este folosită împotriva omului Cealaltă parte este făcută din meteorit şi este folosită împotriva creaturilor pe care sper că nu le vom întâlni Ca să-l scoţi din teacă, trebuie să apuci de plăsea şi să rosteşti numele meu — Apuc plăseaua şi rostesc Edan, am repetat Destul de simplu El a clătinat din cap — Vrăjitorii au multe nume, uneori mii Edan este doar unul dintre numele mele — Împăratul Khanujin are o mie de nume — El are titluri Şi o mie este o exagerare Vorbim doar de cincizeci şi două, şi toate sunt variaţii pe aceeaşi temă Mi-am încrucişat braţele sceptică — Dar tu, atotputernice Lord Vrăjitor, tu ai o mie de nume — Aproape o mie, a recunoscut el — Voi crede când le voi auzi — N-aş vrea să le auzi pe toate, a spus el amuzat Unele sunt chiar insultătoare Şi neadevărate — Ah? — Vrăjitorul Care se Ospătează cu Ochi de Copii – Enlai’naden Stăpânul Plin de Ură al Celor Răi – Kylofeldal Şi aşa mai departe — Şi cel care deschide pumnalul? El a aşteptat o clipă înainte de a răspunde — Jinn, a spus el Unul dintre primele mele nume — Jinn, am repetat — Poartă-l cu tine mereu! m-a sfătuit Edan şi mi-a dat pumnalul încă băgat în teacă Dacă cineva te atacă, cea mai rapidă cale este să-i tai gâtul, a mai spus Edan şi a arătat la gâtul său, trăgând cu degetul o linie Îndreaptă lama spre locul unde bate pulsul, apoi nu mai ţine cont de limite! Finlei încercase să mă înveţe să lupt când eram copii „Oare voi avea vreodată nevoie să mă lupt cu cineva?” îl întrebasem atunci Măcar dacă aş fi ştiut! Am imitat mişcarea lui Edan — Sau poţi să-l înjunghii în piept Aici, a spus Edan şi mi-a acoperit mâna cu mâna lui ca să ţinem pumnalul împreună, şi a ridicat lama spre pieptul său, trăgându-mă mai aproape de el Îndreaptă pumnalul între coaste spre plămâni, apoi împinge-l în sus spre inimă! Am imitat din nou mişcarea, dar Edan nu mi-a dat drumul Inima lui bătea sub palma mea, lipită de pieptul lui Pulsul său era accelerat, aproape la fel de rapid ca al meu Celălalt braţ al lui Edan mi-a găsit şoldul, apoi, el s-a aplecat în faţă până când a ajuns atât de aproape, că i-am simţit căldura respiraţiei pe nas Răsuflarea lui mi-a atins gura, cea mai tandră atingere a buzelor sale peste ale mele Am închis ochii, nu mai eram în stare să aud nimic, nici simfonia pădurii şi nici caii care fornăiau nerăbdători în spatele nostru O bătaie Două bătăi Inima mea s-a strâns în aşteptare Apoi Edan mi-a eliberat mâna Ochii mei s-au deschis brusc şi toată respiraţia pe care mi-o ţinusem a ieşit într-o izbucnire rapidă — Ce — Se face târziu, a spus Edan brusc, coborând pumnalul, astfel că nu se mai găsea între noi A fost un început bun, dar e suficient pentru astăzi Am închis gura, simţindu-mă înşelată şi descurajată Aş fi putut jura că fusese gata să mă sărute Am putut simţi că asta îşi dorea — Ştiu că vrei să faci o baie Haide, îţi voi găsi un loc potrivit L-am urmat în tăcere, lovind cu piciorul o grămadă de pământ când Edan nu se uita Ce om derutant! Foarte derutant! CAPITOLUL DOUĂZECI ŞI PATRU Marele Drum al Mirodeniilor continua împrejurul Munţilor Lunii, o cale îngustă şi şerpuită prin pădure Un aer tot mai rece ne învăluia pe măsură ce intram tot mai adânc în desiş, iar când mi-am ridicat privirea, am zărit zăpada de pe vârfurile munţilor M-am descălţat, fredonând pentru mine, în timp ce Opal mergea la trap spre munte, şi mi-am verificat munca din seara anterioară Abia după o vreme, mi-am dat seama că fredonam cântecelul pe care Edan îl fluiera adeseori Bineînţeles, urechile vrăjitorului m-au auzit Râzând pe înfundate, şi-a mânat calul mai aproape de mine ca să călărim unul lângă altul — Este un cântec grozav Destul de antrenant, dacă pot spune aşa Nu eram dispusă să discut cu el De când fusese cât pe ce să mă sărute, aerul dintre noi era greu Diferit I-am dat pinteni lui Opal, iar ea s-a desprins de lângă Rook ca să o ia înainte — Nu călări în soare! a strigat Edan după mine Ţi se vor înmulţi pistruii I-am aruncat o privire plină de furie şi am strigat: — Ştii exact ce doreşte o fată să audă! Am condus-o însă pe Opal spre umbră, blestemând în şoaptă ba pe Edan, ba frământările bietei mele inimi Cum mă mai scoteau din sărite momentele când mă tachina! Cum îmi făceau inima să-mi bată cu putere şi îmi aprindeau obrajii! Glumele fraţilor mei nu-mi stârniseră niciodată asemenea stări Edan m-a ajuns din urmă, dar arăta mai solemn decât înainte — Eşti supărată pe mine, Maia? a întrebat el, schiţând un zâmbet timid Glumeam în legătură cu pistruii tăi Îmi plac foarte mult Fiecare în parte Avea ochii foarte albaştri M-am făcut că nu-i văd şi am căutat cuvintele potrivite — De ce îţi place să mă chinuieşti? El a tăcut timp de o secundă, care mi s-a părut chinuitoare de-a dreptul, apoi, nesuferitul, pur şi simplu, a clipit, arătându-se confuz — Să te chinuiesc? La naiba! Cât de nătărău putea fi? Un vârtej de vorbe îmi stătuse pe limbă toată ziua şi, în clipa aceea, nu m-am mai putut stăpâni: — Da, mă chinuieşti şi pretinzi că îţi pasă de mine, am spus, iar mâinile mi s-au rotit în cercuri făcute la întâmplare, ca şi cum parodiind modul în care Edan se mişca atunci când vorbea ar fi putut să-l ajute să înţeleagă Şi noaptea trecută când ai încercat să mă săruţi, am crezut am crezut că ai putea M-am oprit, iar o explozie aprinsă de stânjeneală a erupt pe obrajii mei şi, brusc, mi-am dorit ca pământul să se deschidă şi să mă înghită La naiba, ce făcusem? Ce spusesem? Am sărit de pe cal, dar Edan m-a prins de braţ înainte de a putea ajunge jos — Ai crezut că aş putea ce? a întrebat el cu o voce din care dispăruse tot umorul şi cu o privire atât de intensă, că nu o puteam suporta — Nimic! am mormăit — Maia! Maia! Uită-te la mine! N-am putut Nu aveam de gând Edan nu mi-a dat drumul Vocea lui a devenit plăcută — Ai crezut că aş putea să ţin la tine? Am închis ochii strâns şi mi-am pregătit o privire încruntată — Am spus că nu e nimic — Nu şi pentru mine, a zis el totuşi calm Nu m-am pregătit Chiar îmi pasă În momentul acela, m-am uitat la el, aproape sigură că aş putea descoperi un zâmbet şi o licărire ştrengară în ochii lui, dar nu s-a întâmplat asta — Chiar îmi pasă, a repetat el Dar când eşti vrăjitor, nu prea ai timp de curtat Nicio fată nu m-a făcut vreodată să am îndoieli în privinţa asta, a continuat el cu o voce tot mai plăcută, dacă se poate spune aşa Dar, pe de altă parte, niciuna dintre fete nu erai tu Atunci, genunchii au început să îmi tremure, iar privirea încruntată mi-a dispărut — Eu? — Eşti cam uitucă uneori, xitara mea — Nu mă mai necăji! am spus în timp ce buza de jos îmi tremura Nu este amuzant Umerii largi ai lui Edan s-au încordat, dar ochii – ochii adânci de culoarea safirului – erau limpezi — Am încercat să-ţi spun, dar am crezut a spus el şi a tras aer în piept Edan pe care îl ştiam eu nu s-ar fi aflat niciodată în situaţia de a nu-şi mai găsi cuvintele — Ce ai crezut? El a făcut un pas mai aproape de mine — Am crezut că mă găseai dezagreabil Încă un pas — Adevărat, am spus cu răsuflarea tăiată în timp ce privirea lui Edan îmi pârjolea interiorul şi, în ciuda a ceea ce spuneam, trupul nu se răzvrătea împotriva apropierii lui Extrem de dezagreabil Şi imposibil — Şi arogant, a murmurat Edan în vreme ce nasurile ni s-au atins Să nu uităm arogant — Cum aş putea? am spus cu sufletul la gură El m-a tras mai aproape, practic m-a ridicat, desprinzându-mi picioarele de pe pământ, şi m-a sărutat Buzele lui s-au lipit de ale mele Delicat la început, apoi cu insistenţă crescută pe măsură ce am început şi eu să dau frâu liber dorinţei Cu o mână mă ţinea strâns de talie, sprijinindu-mi genunchii care tremurau, iar cu cealaltă, pe care o mişca lin pe spatele meu, mi-a descoperit coada şi a desfăcut-o Apoi, degetele lui au trecut prin părul meu, răsfirându-l în valuri pe umeri Mai apoi, mi-a dat drumul, de parcă şi-ar fi amintit că mai trebuia să şi respir Edan a făcut un pas înapoi Avea partea inferioară a obrazului încordată şi umerii drepţi — Care e problema? am întrebat — Nu! a rostit el, ridicând mâna pentru a păstra distanţa dintre noi şi trăgând repede aer în piept Nu este bine ce facem! Este un moment de slăbiciune M-a copleşit un sentiment de întristare — Ah, înţeleg! Obrajii mi se înfierbântaseră şi mi-am întors privirea într-o parte, înainte ca insulta asta să devină mult prea greu de îndurat — Stai, Maia! a spus Edan, întinzând mâna după braţul meu, dar mâneca mea i-a alunecat printre degete Nu — Nu ce? am spus cu o voce rănită când, de fapt, dorisem să sune aspru Hotărăşte-te, vrăjitorule! — Ţi-am spus mai deunăzi că mă faci să doresc ca lucrurile să fie altfel, a spus Edan, încleştând şi descleştând pumnii şi lăsând să-i scape o răsuflare chinuită Nu vreau să-ţi dau speranţe false Şi nu vreau să fiu egoist Meriţi o persoană care să îţi poată fi alături Acea persoană nu sunt eu — Atunci chiar eşti egoist, am spus Nu mă săruta pentru ca mai apoi să îmi spui că ar trebui să fiu alături de altcineva Nu „Nu mă face să mă îndrăgostesc de tine!” Limba mi s-a încleştat, incapabilă să rostească aceste cuvinte, dar am încheiat cu: — Pur şi simplu, nu! Am alergat după calul meu, am sărit în şa şi am luat-o din loc la galop Iureşul vântului nu prea m-a ajutat să îmi domolesc bătăile inimii, dar era bine să fiu singură Aveam nevoie să fiu singură Emoţiile mele erau contradictorii şi nu ştiam cum să le separ Ce simţeam pentru Edan? Chiar conta? El rămânea un slujitor sub jurământ, afară de cazul când împăratul Khanujin îl elibera Avea să petreacă o mie de ani ca sclav al magiei, timp în care aveam să cos câteva rochii pentru noua împărăteasă, pentru ca, mai apoi, să mă cufund în marea vastă a timpului şi a istoriei Mai exista vreo speranţă pentru noi? — Maia! a strigat el Maia, te rog! Aşteaptă! Nu l-am privit Eu şi Opal am pornit în goana mare spre Munţii Lunii De data asta, Edan nu a mai încercat să ne prindă din urmă Opal s-a ridicat în două picioare şi a fornăit îndată ce am intrat în Valea Dragonului Lunii O perdea de abur şi ceaţă ne-a întâmpinat din trecătoarea din faţă, iar eu mi-am ridicat privirea spre Vârful Celui care Aduce Ploaia, atât de înalt, că străpungea norii M-a cuprins un frison — Să nu mergem pe aici! a spus Edan Erau primele cuvinte rostite de el toată ziua Stăteam cu spatele la el şi mi-am supt obrajii — De ce nu? s-a auzit vocea mea deopotrivă supărată şi răguşită după o lungă pauză de tăcere Am studiat harta Dacă nu mergem pe aici, pierdem două zile Timpul nu este de partea noastră, după cum îmi spui adesea — Mai degrabă evit primejdia decât să o iau pe scurtătură să câştig timp, a răspuns Edan Mi-am lipit buzele într-o linie fermă Nu doream să mă uit la el Am mângâiat-o pe Opal cu mişcări sigure — Hai, iubire! Este în regulă! Supusă, Opal a pornit la trap înainte Terenul se înclina asemenea pereţilor unui bol puţin adânc Dar răsuflarea mi s-a oprit când am zărit o sabie sprijinită în pământ Mai încolo erau săgeţi, multe cu pene roşu-aprins, unele stând drepte şi altele aplecate, ca şi cum un croitor neglijent ar fi străpuns pământul cu bolduri şi ace Atunci, Opal s-a împotrivit şi, pentru că nu a mai vrut să înainteze, am descălecat Scena din faţa mea mi-a întors stomacul pe dos Tobe sparte, stindarde de război tăiate, mormane de oase – oase umane Şi trupuri — Soldaţi! am rostit eu în şoaptă, cutremurându-mă Nu văzusem niciodată un câmp de bătălie Nici măcar nu văzusem o persoană moartă În decursul timpului, ploaia spălase iarba de sânge, dar uniformele soldaţilor erau încă pătate Unii dintre bărbaţi muriseră de frig Mi-am dat seama după feţele lor cadaverice, buzele vineţii ferm strânse şi umerii curbaţi – zăpada îi acoperise şi îi conservase până la topire Alţii nu fuseseră foarte norocoşi: vulturi şi alte animale care se hrăneau cu stârvuri le mâncaseră de mult trupurile Doar câţiva mai aveau ochii la locul lor, privind nemişcaţi în gol — Maia! a strigat Edan din spate Maia, nu! Dar eu deja mă ghemuisem lângă cel mai apropiat cadavru Mirosul mă făcea să vomit, dar m-am abţinut Ceea ce rămăsese din faţa băiatului era umed de la recenta ploaie torenţială Fusese lovit de trei ori – săgeţi în genunchi, în abdomen şi în inimă M-am gândit că nu era mai în vârstă decât Keton Mi-am strâns tare braţele la piept, înăbuşindu-mi un suspin Finlei şi Sendo muriseră în acest fel – singuri şi totuşi nu Ciopârţiţi de o sabie sau străpunşi de o săgeată Sendo Sendo murise chiar în acei munţi Trupul lui se afla pe undeva printre miile împrăştiate în jurul meu putrezind sub un strat de pământ şi zăpadă Dacă îl vedeam, era posibil să nu îl pot recunoaşte Doar gândul la asta m-a făcut să plâng — Te simţi bine? m-a întrebat Edan încet, când m-a ajuns din urmă — Ai fost am spus cu vocea sugrumată Ai mai fost aici? — Nu! Bineînţeles că nu! Dacă Edan ar fi fost acolo, mulţi dintre soldaţii împăratului ar fi supravieţuit Auzisem de victoriile miraculoase ale lui Khanujin Considerasem mereu că erau rezultatul faptului că suveranul era un luptător fără pereche, la fel ca tatăl său Dar, în clipa aceea, mi-am dat seama că aveau legătură cu Edan Edan, a cărui magie făcea cât o mie de soldaţi Edan, care îi făcuse farmece împăratului, transformându-l în conducător, în războinic şi într-un om pe care A’landi îl iubea şi preţuia Întotdeauna fusese Edan — Dar tu ai fost parte a războiului, am spus, încleştându-mi pumnii Cum ai putut Edan nu a răspuns Pur şi simplu, m-a cuprins în braţe I-am simţit bătaia inimii şi asta m-a calmat, dar mi-a dat drumul prea repede Nu m-am aventurat mai adânc în trecătoare Nici nu m-am plâns când Edan m-a condus înapoi pe drumul pe care veniserăm Eram aproape de cai când vântul a început să urle Ceva nu era în ordine – mi-am dat seama după încordarea lui Edan — Mercenari, a spus el, trăgându-mă în spatele unei stânci şi împingându-mi capul în jos Inima bătea să-mi spargă pieptul, iar eu m-am uitat pe furiş Balardani! L-am recunoscut pe fratele lui Orksan printre ei Vachir Muşchii mi s-au încordat şi am întins mâna după pumnal Am numărat cel puţin o duzină, nu, două duzini de oameni Nu aveam nicio şansă împotriva lor Edan s-a târât lângă mine Mersese la cai după un arc pe care nu-l mai văzusem până atunci Era aproape la fel de lung cât mine — Când îţi spun să fugi, a zis el, ia-o pe Opal şi îndreaptă-te spre Vârful Celui care Aduce Ploaia! — Nu plec de aici fără tine — Sunt un arcaş bun, a spus el pe un ton sever, dar tu nu Împreună nu vom doborî treizeci de oameni Cu greu mi-am stăpânit emoţia — Mă gândesc că vor să te captureze — Ar fi de preferat, a spus Edan încordat Dar shansen-ul nu este vreun mofturos Oamenii lui s-ar mulţumi să mă ucidă dacă le-aş face probleme Balardanii s-au agitat printre tufişurile de pe deal, ca şi cum i-ar fi îndemnat să îşi trădeze prezenţa din ascunzătorile lor Săgeţi au strălucit în soare Arcaşi Lumea a început să se învârtă cu mine şi tot trupul îmi era amorţit Dacă fugeam la vale, arcaşii aveau să ne ucidă Dar rămâneam pe loc, pedestraşii aveau să ne ucidă Nu mă puteam clinti Parcă picioarele prinseseră rădăcini Tot ce puteam face era să îi privesc pe oamenii care alergau spre noi, agitându-şi armele şi scoţând strigăte de luptă care se pierdeau în vânt Vachir îi conducea, iar şiragul de monede şi dinţi umani de la gât îi sărea în ritmul paşilor Purta aceeaşi tunică decolorată pe care o văzusem la cina cu Orksan şi Korin – tunica ale cărei mâneci uzate le reparasem pentru el — Predaţi-vă! a urlat el, tare şi pătrunzător Predaţi-vă acum, vrăjitorule! Edan a ridicat arcul, trăgând coarda mult peste torsul său când a ţintit A tras trei săgeţi la rând Vachir s-a ferit de fiecare lovitură, dar oamenii din spatele lui nu au fost la fel de norocoşi Doi au căzut Vachir a scos un strigăt, iar mercenarii lui au încetat să mai alerge S-au întins după arcurile pe care le purtau în spate pentru a-i plăti lui Edan cu aceeaşi monedă Edan m-a apucat brusc de încheietura mâinii şi m-a tras în spatele unui stejar imens, lipindu-mi spatele de trunchiul acestuia Săgeţile se îndreptau în mare viteză direct spre noi Trei, patru, cinci săgeţi au intrat cu un zgomot înfundat în scoarţa stejarului, au julit coapsa lui Edan şi pe mine m-au ratat la mustaţă — Pleacă! s-a răstit Edan, arătând spre munţi în sus Nu m-am clintit însă — Nu te părăsesc! am spus, ţinând în mâna stângă pumnalul lui Edan, iar cu dreapta am învârtit foarfeca mea magică — Oricât de fericit aş fi că foloseşti foarfeca, a spus el sec, nu sunt sigur că acesta este momentul potrivit să coşi ceva L-am ignorat şi am început să tai din tufişul aflat în faţa mea În vreme ce foarfeca muncea, nu m-am gândit decât la ceva care să ne protejeze de atacul furios al săgeţilor O clipă mai târziu, meşterisem în jurul nostru un hăţiş greu de străpuns O ploaie de săgeţi a descris un arc în aer — Lasă-te în jos! am strigat Eu şi Edan am căzut cu feţele în jos — Trebuie să laud folosirea ingenioasă a foarfecii, a spus el, gâfâind Săgeţile au străpuns bariera abia înălţată cu zgomote stridente, iar eu mi-am înăbuşit cu greu un strigăt Hăţişul era suficient de des, încât să prindă săgeţile în ramurile sale, dar nu avea să ţină mult — Vrei să termini cu vorbitul şi să ne scoţi de aici? Edan şi-a aruncat mantia peste mine Pupilele i s-au dilatat, iar ochii au devenit galbeni — Stai nemişcată! Păsări s-au ridicat brusc dintre arbori Rândunici, şoimi, vulturi – probabil că erau mii, atât de multe, că aripile lor au stârnit un vânt puternic, ce sufla pe lângă zidul meu Mi-am acoperit faţa cu mâinile pe când păsările au zburat pe deasupra noastră în direcţia atacatorilor Aripi au bătut aerul, ţipete au răsunat şi gheare au strălucit pe când păsările au coborât şi şi-au înfipt ghearele în mercenari Vachir a strigat la oamenii săi, care nu mai trăgeau în noi şi îşi îndreptaseră armele spre cer — Înaintaţi! Trageţi în vrăjitor! În vrăjitor! Puţini l-au ascultat Păsări moarte au căzut, lovind pământul cu un bufnet, şi, împrejurul lor, oamenii au ţipat, zgâriindu-şi feţele în încercarea de a scăpa de atacatorii înaripaţi Era ca şi cum Edan le-ar fi insuflat un spirit violent şi sălbatic Creaturile păreau nebune şi însetate de sânge Se mişcau asemenea unui nor negru, turbulent, ţinându-se pe urmele oamenilor care încercau să-şi ia tălpăşiţa Mai-mai să mi se facă milă de ei Mai-mai Ochii lui Edan străluceau galbeni în clipa aceea, iar faţa îi devenise foarte palidă Apoi, norii s-au întunecat Ploaia a bătut cu putere din cer, iar un fulger a lovit arborii, făcându-i să cadă peste atacatorii noştri Lângă mine, Edan stătea ghemuit cu braţele încrucişate peste picioare: îşi începuse transformarea Pene au început să-i crească pe piele şi pe spate O pereche de aripi i-a ieşit brusc din umeri, agitând aerul de-a curmezişul braţelor sale Şi, cu o scânteiere, acea cătuşă de aur care de-acum îmi era familiară s-a prins de gheara stângă Gata! Edan a fluturat aripile mari şi negre şi s-a avântat alături de păsări, o imagine ireală pe cerul întunecat Am luat arcul lui Edan şi am alergat spre Opal şi Rook — Dii! am strigat spre ei şi am sărit pe Opal, apucând-o de coamă Spre vârf! Caii nu au avut nevoie să repet Au pornit la galop prin furtună Am privit peste umăr o dată şi am văzut păsările coborând iar şi iar peste oameni Ţipetele lor se îndepărtau, iar, în cele din urmă, s-au stins Nu am mai privit înapoi a doua oară CAPITOLUL DOUĂZECI ŞI CINCI Edan m-a găsit la poalele Vârfului Celui care Aduce Ploaia, stând sub un copac şi cosând Când l-am văzut, am sărit în picioare Avea mantia ruptă şi o rană adâncă pe obraz Am răsuflat uşurată — Eşti în viaţă! Mi-a dăruit un zâmbet care m-a topit — Sper că nu a fost prea plictisitor fără mine — Unde ai fost? l-am întrebat, muşcându-mi limba, înainte de a-mi scăpa că încercasem să-l caut, dar caii nu mă duseseră la locul bătăliei oricât de mult îi îndemnasem, rămânând hotărâţi să ajungă în vârf şi să stea acolo — Simt cumva îngrijorare în vocea ta? m-a tachinat Edan — Ai fost plecat o zi întreagă, am spus pe un ton tăios Am crezut că ai murit — Asta a fost lipsit de înţelepciune din partea mea, a admis Edan, mai ales de când eu sunt cel cu planul care să ne ducă acasă Dar acum sunt aici, a încheiat, luând pantofii pe care îi lăsasem lângă focul de tabără Ah, excelent! Ai terminat! I-am aruncat o privire piezişă — Tot ce poţi face este să comentezi despre pantofii mei? Oare folosirea magiei ţi-a tulburat judecata? Edan s-a rezemat de copac, întinzându-şi picioarele lungi Rook a tropăit înspre el şi a încercat să îşi vâre botul în gâtul lui — Cel puţin cineva se bucură că mă vede Edan părea mai slab Obrajii îi erau mai supţi, iar rana aceea adâncă aducea cu o urmă lăsată de cuţit — Am fost foarte îngrijorată, am spus, îndulcindu-mi un pic glasul — Dormeam, a mărturisit el Nu am dorit nicio clipă să te îngrijorez Simţeam cum tensiunea mi se aduna în umeri — Am crezut că nu mai aveai magie — Am mai păstrat un pic, a spus el, smulgând de deasupra o frunză, pe care a mestecat-o un pic şi apoi a scuipat-o Suficientă cât să arunc o vrajă asupra pantofilor tăi ca să ne ducă spre lacul Paduan, iar restul îl ţin pentru situaţii neprevăzute Trupul meu a plătit un preţ pentru asta, totuşi, a adăugat el, în timp ce îşi masa spatele, pentru ca mai apoi să rupă şi să mestece o altă frunză Mă doare peste tot, dar câteva frunze de salcie mă vor ajuta Te-ai gândit bine să construieşti tabăra lângă acest copac Nici măcar nu observasem copacul — Ai fi putut fi ucis Probabil că Edan era foarte obosit, pentru că nu a adus argumente Obosit sau presupunerea mea era adevărată — Ce-i făcut e bun făcut! Stând alături de el, am înfipt acul în fusta aurie a lui lady Sarnai, neliniştită de calmul său Edan ne salvase Totuşi, teama mea fusese adevărată Mă doborâse de-a dreptul, lăsându-mă cu o stare de greaţă care încă nu mă părăsise Nu pentru că aveam nevoie de planul lui absurd sau de magia lui, ci pentru că aveam nevoie de el — În noaptea asta va fi lună plină, a spus Edan, care habar nu avea de gândurile care mă chinuiau Dacă pleci curând, poţi ajunge în vârf înainte de amurg Zilele sunt mai scurte aici, în munţi, aşa că, la căderea nopţii, voi zbura să te întâlnesc pe vârf Vrei să pui jos fusta aia afurisită? Tacticoasă, am mai făcut un nod la spatele fustei În sfârşit, mi-am ridicat privirea — Pune-ţi pantofii! a spus el apoi, în mod evident, exasperat — Dacă poţi zbura, am murmurat eu, nu văd de ce trebuie să urc acest munte Tu ai putea obţine lumina lunii pentru mine şi noi am avea două rochii rezolvate — Ştii bine că nu pot, a spus Edan cu blândeţe Am încercat să mă calmez — Ce ai de gând să faci toată ziua? — Voi călări spre cealaltă parte a muntelui şi voi găsi un loc sigur pentru cuferele noastre, a spus el, făcând cu ochiul Şi voi încerca să termin de tivit fusta aia pentru tine Dacă mă vei lăsa — Categoric nu! Edan a râs, iar eu l-am privit încruntată în timp ce întindeam mâna după pantofi şi mă încălţam Erau nişte pantofi simpli, dar solizi, şi îmi veneau ca turnaţi Îi lustruisem cu ceară să reziste la apă, dar căldura soarelui nu fusese suficient de puternică să fixeze complet totul, aşa că trebuia să fiu atentă să nu se umezească Măcar pusesem căptuşeală dublă în interior – vremea în munţi avea să fie rece Deja simţeam răcoarea Edan şi-a desfăcut eşarfa şi a înfăşurat-o peste cea care deja se afla la gâtul meu Când am încercat să protestez, a spus în timp ce o lega ca să nu cadă: — Cu cât vei urca mai sus, cu atât va fi mai rece Luna plină va răsări peste munţi, luminând un iaz de undeva, din vârf Când îl vei descoperi, plonjează în el şi prinde lumina într-o nucă Ştii să înoţi, nu? — Sigur că ştiu Tu nu? A urmat o pauză lungă — Asta sună ca un nu — Am crescut lângă un deşert, a încercat Edan să se apere Nu am avut niciodată timp să învăţ, a adăugat, umflându-şi pieptul În plus, eu pot merge pe apă Şi pot zbura Am făcut ochii mari — Ar trebui să înveţi Ce s-ar întâmpla dacă, într-o bună zi, ai zbura peste un lac şi ar veni zorii? Nu este greu! Începi prin a-ţi vârî capul sub apă şi a sufla baloane Cam aşa, am spus şi am început să-i arăt, dar m-am oprit Îmi era perfect egal dacă nu ştia să înoate, nu-i aşa? Edan era ghidul meu şi nimic mai mult Şi, pe lângă asta, eu eram cea care avea să fie în iaz, nu el Fără să-l mai privesc, mi-am lipit palma de granitul aspru şi fără culoare al Vârfului Celui care Aduce Ploaia, apoi am făcut un prim pas ezitant În timp ce păşeam, mi-am întins gâtul şi am privit spre ceea ce mă aştepta O căţărare periculos de abruptă, cu câteva crevase sau fisuri de care să mă prind şi o proeminenţă în formă de nas în vârf Un singur pas greşit şi aş fi alunecat spre moarte Acela era momentul când începea vraja lui Edan Pantofii mi s-au lipit de stâncă, de parcă ar fi fost din clei Pe centură aveam doi pioleţi ascuţiţi pentru escaladări – laude flerului lui Edan şi abilităţilor lui de negociere – pe care să-i proptesc în granit când va fi nevoie Pas cu pas, m-am târât sus, pe munte, simţindu-mă ca o furnicuţă ce înainta încet pe marginea unei săbii Echilibrul meu era precar pentru că, la început, nu eram sigură că pantofii vor rămâne pe loc Dar s-a dovedit un pic mai uşor de îndată ce am încercat Un pic Mi-am stăpânit emoţia şi am înfipt unul dintre pioleţi mai sus în perete Am repetat Pas cu pas Nu urcasem foarte mult când Edan mi-a strigat: — Ţine minte să nu îţi umezeşti pantofii! Când o să ajungi mai sus, o să dai de zăpadă! — Ştiu! i-am strigat Apoi, mi-am continuat ascensiunea Edan a rămas atât de departe de mine, încât nu am mai reuşit să strigăm unul la celălalt Din acel moment, singurătatea şi îngrijorarea au devenit stăpâne Edan era mai slăbit decât lăsa să se înţeleagă Detestam că îl părăsisem, mai ales atât de curând după ce crezusem că murise în lupta cu oamenii lui Vachir Nu aveam însă prea mult timp la dispoziţie şi, în caz că nu reuşeam, ar fi trebuit să aştept încă o lună până la o nouă lună plină Aşadar, a trebuit să-mi continui drumul Nori de ploaie se îndreptau grămezi spre mine, dar erau încă departe Preocuparea mea era zăpada Petice albe acopereau vârful, iar zăpadă topită picura jos, pe stâncă Râuleţul ca o panglică strălucea în lumina soarelui înşelător de frumos Dar ştiam ce şi cum Dacă îmi umezeam orice parte a pantofilor, stricam vraja aruncată asupra lor Inima mi se oprea de fiecare dată când făceam greşeala să privesc în jos şi m-am imaginat păşind în apă, alunecând şi pierzându-mi viaţa Teama de cădere îmi păstra atenţia trează chiar şi când urcam ore întregi – aproape o zi întreagă Palmele îmi erau julite de la prinderea pioleţilor, unghiile, înnegrite, iar spatele, dureros Dar începeam să înţeleg de ce aceasta era proba minţii, nu a trupului Cu cât urcam, atmosfera devenea tot mai rece Alegerea drumului spre vârf a devenit o serie de pariuri calculate Ar trebui să ocolesc peticul acela strălucitor de gheaţă sau să îndrăznesc să păşesc peste el? Oare aceea este umbra unei stânci sau o fâşie de zăpadă? Spaima copleşitoare că următorul pas ar putea fi ultimul îmi dădea ameţeli şi mă sufoca „Rămâi calmă”, îmi reaminteam ori de câte ori mă sfâşia o rafală de vânt „Ţine-te tare!” Mi-am aţintit privirea spre munte, concentrându-mă asupra luminii şi a culorilor şi încercând să evit gheaţa şi zăpada „Treaba asta nu este foarte diferită de cusut”, mi-am spus „Te prefaci că eşti un ac care coase sus, pe munte, încercând să descopere calea de a realiza cusătura perfectă Un punct greşit, şi ţesătura muntelui se va rupe ” „Uneori, este dificil, dar, până la urmă, găseşti calea Atâta timp cât nu te dai bătută ” Curajul meu sporea, iar eu înaintam cu îndârjire Un punct de sprijin după un altul În timp ce îl căutam pe următorul, mă rezemam de stâncă, înfigând pioleţii cât puteam de adânc Îi ţinusem atât de strâns, că muchiile lor rigide mi se imprimaseră în palme În cele din urmă, soarele a început să dispară sub orizont Am lăsat un piolet fixat într-o crevasă şi am întins mâna în buzunar după cutia cu iască Atentă, am aprins torţa care îmi atârna la cingătoare Ajunsesem la Vârful Celui care Aduce Ploaia când am simţit aripile lui Edan fremătând în spatele meu A urmat o rafală de vânt care mi-a trecut uşor prin păr şi mi-a ridicat moralul N-ar fi trebuit să-l las să mă distragă Era deja întuneric şi, în graba mea să ajung în vârf, n-am fost atentă Exact când am tras un piolet din stâncă, pantoful stâng a zgâriat un petic de gheaţă M-a cuprins panica, iar inima mi-a sărit nebuneşte din piept Am încercat cu disperare să-mi recapăt echilibrul, dar pantoful nu s-a mai ţinut Am ţipat Torţa mi-a căzut, lăsându-mă în întuneric M-am ţinut bine de pioletul din dreapta, agitând braţul stâng când pantoful a alunecat în gol pe stâncă În timp ce stăteam agăţată de marginea prăpastiei, mi-am simţit muşchii din braţ întinzându-se şi cum îmi venea tot mai greu să mă ţin de piolet Secundele păreau o eternitate Vântul îmi urla în urechi „Voi cădea Voi eşua ” „Nu Nu aici Nu acum ” Am înfipt puternic pioletul din stânga în crevasă şi, încercând să-mi păstrez echilibrul, m-am ridicat încet Doar după ce m-am târât pe culme şi m-am rostogolit de pe marginea prăpastiei, am îndrăznit să elimin aerul din plămâni, observând cum aburii respiraţiei se risipeau în văzduh Apoi m-am culcat pe spate, gâfâind, uitându-mă la lună, şi cu braţele zvâcnind de parcă erau gata, gata să se dezmembreze Nu mai fusesem niciodată atât de aproape de cer – atât de aproape, încât simţeam puterea luminii sale fremătându-mi prin oase Edan era cocoţat pe o stâncă, scoţând sunete ascuţite şi fluierând aşa cum făcea şi când îşi lua înfăţişarea omenească M-am înălţat şi am ridicat un braţ obosit, făcându-i semn să se apropie El şi-a ridicat aripile şi a coborât în mare viteză pe umărul meu Împreună, am mers să explorăm culmea Era un loc liniştit Chiar şi vântul era mai blând decât fusese la urcare Luna era enormă şi atârna în noapte ca un lampion rotund, cu lumina ei atât de palidă, că eram aproape să întind mâna ca să o ating Edan a zburat spre umbra culmii şi eu l-am urmat, atentă la fiecare pas Vene de gheaţă şerpuiau de-a curmezişul piscului, atât de fragile, că îmi trosneau sub tălpi Nu se auzea nimic în afară de fluturarea aripilor lui Edan şi de zornăitul prundişului care cădea în cascade Am ciulit urechile De unde venea zgomotul acela? M-am îndepărtat de Edan, pornind după căderea de grohotiş dinspre partea de miazănoapte a culmii Aşa am descoperit că pietricelele se vărsau într-o deschidere stâncoasă un pic mai largă decât şoldurile mele — Am găsit o peşteră! am strigat, făcându-i semn cu mâna lui Edan să vină la mine M-am ghemuit, pregătită să cobor singură Deschizătura era îngustă, aşa că am înaintat încet spre interior Am avut sentimentul tulburător că intram în fălcile unei bestii uriaşe Stalactite asemenea unor dinţi mă înţepau, iar apa picurată din ei îmi săruta creştetul capului Lilieci îşi fluturau cu putere aripile pe când înaintam, împleticindu-mă Edan mi-a muşcat părul şi m-a tras tare înapoi Am încremenit Am respirat scurt Lumina lunii se filtra prin crăpăturile din tavan, descoperind un covor argintiu de gheaţă Încă un pas în faţă şi aş fi căzut în iazul de dedesubt M-am uitat în jos Un oraş de cristal care strălucea dedesubtul gheţii, iluminat de fâşii din lumina lunii „Va trebui să înoţi după lumina lunii”, îmi spusese Edan când îmi dăduse cea de-a doua nucă „Şi ţine asta cu tine”, adăugase el, oferindu-mi şi nuca plină cu lumina soarelui Coaja ei răspândea mereu o lumină discretă, un glob strălucitor şi cald de lumină „Ţine-o aproape de inimă”, îmi spusese Edan în timp ce ascundeam nuca în tunică „Îţi va oferi căldură ” Am îngenuncheat lângă iaz cu Edan vulturul pe umărul meu — Acolo? am arătat eu spre mijlocul apei liniştite, unde lumina lunii strălucea cel mai tare Acela e locul unde trebuie să ajung, nu-i aşa? Gâtul vulturului a zvâcnit „Da”, am presupus Era imposibil de spus cât de adânc era iazul Trupul mi s-a cutremurat când am dezbrăcat mantia, pantalonii şi mi-am descălţat pantofii Le-am împăturit pe toate într-o grămadă ordonată pe o stâncă Apoi, aşa cum făcusem mai înainte cu soarele, mi-am pus mănuşile din mătase de păianjen şi mi-am apucat strâns foarfeca Frigul îmi amorţise teama Am tras cea mai mare gură de aer posibilă şi am sărit Nimic nu m-ar fi putut pregăti pentru şocul apei reci Fără nuca mea cu lumina soarelui, care îmi răspândea căldură prin vene, aş fi îngheţat în câteva secunde Am plonjat în jos, departe de lumina estompată de la suprafaţă Era atâta tăcere, că tot ce puteam să aud era sunetul pulsului meu care încetinea! Iazul era fără fund Aerul adunat în plămânii mei se subţia Pişca Stăruitor şi ferm „Întoarce-te!” mi-a poruncit mintea „Întoarce-te în clipa asta!” Dar am continuat să lovesc cu picioarele După o ascensiune aproape de moarte, nu era momentul să abandonez Am încercat să mă gândesc la Baba şi la Keton, la faptul că nu-i puteam dezamăgi Dar proba aceea nu era despre inima mea „Nu mai lovi cu picioarele, nu mai înota! Relaxează-te!” M-am lăsat în voia momentului Am lăsat totul Trupul meu a început să plutească înapoi spre suprafaţă în timp ce gâtul îmi ardea aproape lipsit de aer Nu Oare făcusem o greşeală îngrozitoare? Un curent puternic m-a prins şi m-a tras în jos atât de repede şi de adânc, încât mi-am simţit stomacul în gât Undeva, dedesubt, o lumină blândă şi argintie străpungea apa, iluminând oraşul de piatră şi cristal care mă înconjura La început, lumina s-a arătat transparentă, străvezie şi slabă Dar, pe măsură ce eram dusă mai adânc, s-a separat în raze strălucitoare şi dense, care licăreau precum ca nişte ochi – lacrimi de lună! Luceau împrejurul meu, precum nişte spirale lungi de argint care se topeau Nu-mi rămânea decât să prind una Lumina lunii era alunecoasă Chiar şi cu mănuşile mele din mătase de păianjen, ea se încreţea şi se răsucea, greu de apucat Următoarea rază am prins-o şi am înnodat-o repede de parcă n-ar fi fost lumină, ci o fundă Raza a licărit şi a sclipit, devenind atât de strălucitoare, că m-am văzut nevoită să mă uit în altă parte Am tăiat capătul şi am închis foarfeca pe lumină înainte ca aceasta să dispară Am încolăcit panglica peste lamele foarfecii şi am vârât-o în nuca lui Edan Sub apă, sarcina pe care o aveam de îndeplinit era mai dificilă decât cea cu lumina soarelui În timp ce respiram, scoteam nenumărate bule ce clipoceau spre suprafaţă „Nimeni nu te poate ajuta, Maia ” Deasupra, am zărit forma vulturului Edan, care îşi fâlfâia aripile peste apă În cele din urmă, am închis nuca şi am înotat la suprafaţă Când am scos capul din apă, am icnit Mă simţeam de parcă aş fi inhalat gheaţă, nu aer Dacă nu ieşeam mai repede din lac, aveam să mor Am lovit apa cu picioarele Era atât de densă, încât fiecare lovitură mă epuiza în timp ce gheaţa îmi îngreuna circulaţia sângelui Mi-am întins braţele, făcând un efort să ajung la ceva de care să mă pot ţine O stâncă, un ţurţure – orice Gerul înflorise peste genele mele, silindu-mă să închid ochii Îmi era aşa de frig, că nu mai eram în stare nici să văd ceva şi nici să simt Dar, în sfârşit, ceva mi-a apărut în cale Marginea înconjurată de pietroaie a iazului Am apucat una cât mai bine posibil şi mi-am tras picioarele spre malul pietros Niciodată nu-mi mai fusese atât de frig! Pielea îmi căpătase o nuanţă de gri-albăstrui, iar umezeala din coada ochilor îngheţase Edan şi-a înfăşurat aripile în jurul pieptului meu, ceea ce m-a ajutat, dar nu a fost suficient să topească frigul din mine Cu degete tremurătoare, am întins mâna în tunică după lumina soarelui şi am strâns-o la piept Nu ştiu cât am zăcut pe jos, în peşteră Când am deschis ochii din nou, clipind des, afară ningea Trupul îmi era acoperit şi la căldură, iar lângă mine se afla un ceai fierbinte din care ieşeau aburi Şi Edan era om Stătea lângă mine, cu braţele goale şi încolăcite strâns, în jurul meu, în timp ce umerii lui puternici aruncau umbre în spate Eram învelită cu ambele noastre mantii şi îmbrăcată cu tunica lui, iar când mi-am dat seama de asta am luat pe dată o gură mare de aer, chiar dacă îmi era prea frig ca să-mi mai pese Edan s-a desprins repede de mine, însă îmi doream să nu o fi făcut-o Căldura atingerii lui s-a îndepărtat, iar eu am început să tremur din toate încheieturile — Ai adormit, a spus el pe un ton sever, însă îngrijorat M-am ridicat, scoţându-mi mâinile de sub învelitori, ca să ajung la ceai — O-o-faci-să pară o c-c-crimă Un foc ardea, iar lângă flăcări, hainele mele şi pantofii vrăjiţi se uscau Faţa de masă magică a lui Edan era acolo, un pătrat mic fixat, deasupra căruia se afla un vas de lut cu tocană Aromele de usturoi, anason stelat şi carne de berbec mi-au sporit foamea Edan îmi punea deja o porţie într-un bol — Ţi-a spus cineva vreodată că vorbeşti în somn? m-a întrebat el Este adorabil Obrajii mi s-au încălzit şi am dat jos mantia lui — Ce am spus? — În general ai îngăimat năstruşnicii, dar au fost şi vreo două izbucniri cu „Edan, Edan, Edan”, a spus el, dându-mi bolul şi zâmbind Presupun că mă visai — Ai v-vrea t-tu! am replicat eu între îmbucături N-am visat nimic El şi-a pus mâna pe inimă — Ah, vai, este tulburător să aflu! Am făcut ochii mari, dar mă obişnuisem cu tachinările lui — Ţi-ţi-ţie nu ţi-e f-f-frig? — Nu în timp ce sunt lângă tine Pentru că am roşit, Edan s-a retras, ca şi cum şi-ar fi amintit de răbufnirea mea de mai devreme A păstrat o mică distanţă între noi şi şi-a aplecat capul spre focul mititel pe care îl făcuse — Focul ajută Şi apoi, eu pot îndura mai uşor decât tine În definitiv, sunt vrăjitor Cu toate acestea, pe braţele lui goale se vedea piele de găină, cu firele de păr negru drept în sus M-am dus repede mai aproape de el şi i-am acoperit umerii cu mantia lui Braţele noastre s-au atins, dar el nu s-a îndepărtat — Cred cred că îmi place mai mult de tine când e-e-eşti pasăre, am glumit şi am tras în piept deopotrivă aer şi mirosul lui Edan Când eşti vrăjitor, eşti nesuferit — Să nu te obişnuieşti prea mult cu asta! a răspuns Edan, dar i-am simţit neliniştea din voce Aştept cu nerăbdare să ne întoarcem, pentru ca puterile mele depline să-mi revină Ne-am cufundat într-o tăcere tihnită, eu sorbind din ceai, Edan privind la ninsoarea de afară — Va trebui să aşteptăm să se oprească ninsoarea înainte de a coborî de pe munte, a spus el Puţină odihnă îţi va prinde foarte bine — Nu sunt obosită, am protestat, minţind Aerul îmi înţepa gâtul înainte ca vorbele să se adune Dinţii îmi clănţăneau din nou, aşa că m-am aplecat de umeri şi m-am apropiat de foc — P-p-ur şi s-simplu, am adormit N-nu s-s-sunt o-obosită, am încercat eu din nou Edan mi-a luat mâinile reci Mi le-a frecat, oferindu-mi o parte din acea căldură căreia deja începusem să-i duc dorul Apoi, mi-a suflat în palme A fost plăcut să-i simt căldura buzelor pe piele — Mincinoaso! a şoptit el Bineînţeles că eşti obosită Ai înotat într-un iaz îngheţat Trupul tău este în şoc M-a tras spre el să mă încălzească Am dorit să-l împing, dar trupul meu i-a absorbit căldura, iar braţul meu, din instinct, s-a strecurat pe sub al lui Când mi-am dat seama ce am făcut, am încercat să mă retrag, dar el mi-a înclinat bărbia şi m-a sărutat Căldura m-a inundat din cap până în picioare, iar inima mi-a bătut cu putere, zvâcnetul ei răspândindu-mi-se în tot corpul Am deschis gura, doar pentru ca Edan să-mi înăbuşe cuvintele cu un nou sărut Nu l-am oprit, dar am încercat să strecor un cuvânt — Ţi-am spus că nu — Sst! a spus el, atingându-mi buzele cu ale lui Dormi! M-am sprijinit de el, odihnindu-mi capul pe pieptul lui Inima îi bătea repede, un sunet ce trimitea o undă de şoc cu fiori ce mă tulburau Edan mi-a cuprins talia cu un braţ cald şi m-a tras mai aproape El a adormit primul L-am ascultat respirând Un ritm care se potrivea cu cel al respiraţiei mele fără ca măcar să îmi dau seama de asta M-a copleşit un sentiment minunat, dar ciudat Edan avuse într-adevăr dreptate – călătoria mă schimbase pentru totdeauna Şi, pentru prima dată, am încetat să mai număr zilele până la finalul ei De fapt, în clipa aceea, îmi doream să nu se mai termine CAPITOLUL DOUĂZECI ŞI ŞASE Când m-am trezit, am văzut că lumea din afara peşterii era albă, iar primul meu gând a fost că norii căzuseră din cer, atât de moale şi de satinată era zăpada Mi-am început coborârea Să cobori de pe Vârful Celui care Aduce Ploaia era mai uşor decât să-l escaladezi Pantofii mei vrăjiţi se uscaseră şi, cu ajutorul lui Edan pe culme, am folosit o coardă ca să cobor Totuşi, asta mi-a ocupat cea mai mare parte din zi La căderea nopţii, Edan vulturul mi s-a alăturat Şi-a făcut apariţia magnifică cu penele sale negre ca noaptea şi aripile albe ca laptele, planând şi apoi poposind exact pe umărul meu, cu ghearele încovoiate uşor pe claviculă I-am zâmbit — Circarule! În cioc avea câteva flori sălbatice, pe care le-a lăsat să cadă în poala mea — Pentru mine? am întrebat Edan vulturul doar a clipit Râzând, mi-am pus florile în păr şi l-am sărutat pe cioc Apoi, am pregătit caii, eu călărind pe Opal cu Edan cocoţat pe umărul meu, iar Rook în urmă Luna ne lumina cărarea prin munţi, aşa încât nu aveam nicio problemă să călătorim noaptea Uneori, Edan dispărea timp de o oră sau două În definitiv, era o pasăre de pradă, aşa că nu mă miram Întotdeauna îşi găsea drumul înapoi spre mine, uneori cu un păianjen sau cu un şarpe în cioc I-am atins gâtul şi l-am mângâiat cu degetul — Mă întreb dacă mâine nu cumva vei suferi de indigestie, Edan Era foarte uşor să stai de vorbă cu el când era pasăre, aşa încât m-am pomenit povestindu-i despre fraţii mei, despre Finlei, care dorea să exploreze lumea, şi despre Sendo, care scria poeme despre ocean Despre Baba, despre Keton şi despre visul meu de a deveni cel mai bun croitor în A’landi Prezenţa lui a făcut ca timpul să zboare, iar asta m-a ajutat să rămân trează Când soarele a răsărit, Edan a zburat de pe umărul meu pe spinarea lui Rook Iar când primele raze de soare au strălucit peste noi, nu mai călătoream în compania unei păsări — Obosită? a fost primul cuvânt pe care mi l-a adresat Edan Am dat din cap, dezaprobator A zâmbit, observând florile aşezate după ureche, apoi a tuşit ca să-şi dreagă glasul — Le-ai acceptat — Nu trebuia? — Un bărbat care doreşte să curteze o femeie îi aduce flori Am roşit — Erai vultur Pe lângă asta, nu există o astfel de tradiţie în A’landi — Eu nu sunt din A’landi, mi-a reamintit el şi şi-a dres din nou glasul Dar cândva am slujit într-un ţinut unde era obişnuit să-ţi faci intenţiile cunoscute faţă de subiectul afecţiunii tale Agreez ideea foarte mult Şi, a continuat el, înclinându-se mai aproape, dacă o femeie acceptă florile de la un bărbat, atunci înseamnă că e dornică să fie curtată de el Un val de căldură mi-a încălzit faţa — Dar cum ai putea tu să-mi faci curte? mi-a scăpat, dorindu-mi să-mi retrag cuvintele de îndată ce mi-au ieşit din gură Cum rămâne cu jurământul tău? O clipă, Edan a părut vulnerabil — Mi-ai spus să mă hotărăsc şi am făcut-o, a spus el încet Este o iluzie să presupun că alegem pe cine să iubim Eu nu pot schimba ceea ce simt pentru tine Aş muta soarele şi luna din loc dacă asta ar însemna să fiu cu tine Cât despre jurământul meu, nu pot promite să-l încalc, dar aş face tot ce îmi stă în putere să te fac fericită, Maia Atât pot promite Vorbele lui au stârnit o dorinţă nebună în mine Eram nerăbdătoare să-l sărut şi să-i spun tot ce simţeam, dar mi-am muşcat limba Edan s-a întins după mâna mea — Nu vrei să-ţi fac curte? Un singur cuvânt din partea ta şi mă voi opri! Îl doream cu toată fiinţa mea Totuşi, aveam o reţinere Mi-am retras mâna şi m-am făcut că adun o încâlceală din coama lui Opal ca să nu fiu obligată să mă uit la Edan — Unde mergem acum? Braţele lui Edan au căzut neputincioase pe lângă trup — Către miazăzi Spre lacul Paduan — Acolo vom găsi sângele de stele? — Într-adevăr, a spus el în şoaptă Va fi lucrul cel mai greu de dobândit din cele trei Am ignorat vârtejul de teamă care se forma în mine — O iau ca pe o aluzie că trebuie să mă apuc de covor Aveam două sculuri de fire de lână pe care Edan le cumpărase din valea Samarand Culorile nu erau prea reuşite – un albastru decolorat şi un roşu-arămiu tern Am început să înnod baza pentru un covor la dimensiunile precizate de Edan Restul aveam să-l las în seama foarfecii mele — De ce nu am rămas pe Vârful Celui care Aduce Ploaia? am întrebat în timp ce călăream prin pădure În mod sigur, vârful muntelui este mai aproape de stele — Nu ai studiat Cartea Cântecelor, nu-i aşa? m-a mustrat Edan uşor În una dintre ode, „Marele Elogiu adus lui Li’nan”, stă scris că stelele strălucesc cel mai tare în întuneric, iar întunericul este în uitare Noi trebuie să mergem pe Insulele Uitate ale lui Lapzur, din mijlocul lacului Paduan La Degetele Nălucirii — Unde zeul hoţilor a tras săgeţi în stele să le facă să sângereze, am spus Cunosc legenda — Legenda nu îţi spune totul — Şi tu ştii totul? — Nu! a spus el, ridicând mâinile într-un gest care trăda descumpănire Dar am studiat şi învăţat mai mulţi ani decât tine O cunoaştere a poeziei clasice din A’landi ţi-ar îmbogăţi măiestria, Maia Şi cred că i-ai aprecia frumuseţea, chiar mai mult decât o fac eu, a încheiat el, căzând apoi pe gânduri Îţi voi da cărţile mele odată ce vom ajunge la Palatul de Toamnă Sper doar ca servitorii să le aducă pe toate Palatul de Toamnă! Părea a fi foarte departe de locul unde ne aflam, atât ca distanţă, cât şi ca timp Soarele roşu dispăruse de mai puţin de o lună, iar eu mai aveam încă mult de lucru la cele trei rochii ale lui lady Sarnai La ce primire ne puteam aştepta la întoarcere? Eu eram croitorul imperial, el, Lordul Vrăjitor Edan avea să fie ocupat, dând sfaturi împăratului, iar eu aveam să mă prefac din nou că sunt băiat Chiar dacă nu ar fi existat jurământul lui, cum am putea fi noi doi împreună? Edan nu a mai spus nimic, ceea ce m-a neliniştit Tăcerea dintre noi a devenit apăsătoare, ca atunci când vine furtuna şi aştepţi să lovească fulgerul Cu fiecare clipă care trecea, atmosfera devenea şi mai încărcată, astfel că, atunci când mă aflam aproape de el, era ca şi cum m-aş fi atins uşor de foc Nu mai puteam rezista — Sendo mă speria cu poveşti despre Degetele Nălucirii, am spus cu un frison, pentru că nu crezusem în fantome când eram copil, dar ultimele câteva luni mă schimbaseră mult Povestea că lacul Paduan a fost cândva patria unei mari civilizaţii, un oraş antic plin de comori cum nici prin gând nu ne trece Vestea s-a răspândit, iar oamenii s-au lăcomit Dar nu au reuşit niciodată să traverseze apa – furtunile şi vremea neprielnică le-au silit bărcile să dea înapoi Apoi, într-o bună zi, o ambarcaţiune a reuşit să treacă A fost prima care a ajuns la insule într-o sută de ani, aşa că oraşul i-a întâmpinat cu bucurie pe oameni, considerând că era un semn din partea zeilor Marinarii s-au dat drept negustori, dar erau, de fapt, barbari care folosiseră magia ca să ajungă în oraş Noaptea, i-au ucis pe toţi Locuitorii au devenit fantome; lacul s-a ridicat, inundând oraşul până când a mai rămas doar ceea ce ştim ca fiind Insulele Uitate, iar barbarii au fost blestemaţi să fie demoni, bogaţi în comori, dar niciodată liberi să plece — Au plătit scump pentru lăcomia lor, a comentat Edan Oamenii din oraş nu au meritat ce li s-a întâmplat Cunoşti povestea foarte bine — N-am ştiut că era adevărată — Fratele tău a auzit parte din ea corect — Care parte? — Partea despre fantome, a spus Edan Dacă vei vedea una, fii prudentă! Dacă vei atinge una, vei muri şi vei deveni tu însăţi o fantomă! Avertismentul mi-a făcut piele de găină — Dar un demon? — Dacă vei vedea un demon, a spus Edan misterios, sfatul meu este să o rupi la fugă — Vom da peste vreunul pe aici? — Trebuie să ne pregătim şi pentru această posibilitate, a răspuns el după o pauză Cu greu mi-am stăpânit emoţia Învăţasem deja că Edan era mereu pregătit, dar gravitatea tonului său însemna că ceea ce ne aştepta urma să fie cu adevărat periculos — Şi cum vom traversa lacul? am întrebat — Vom zbura, a răspuns Edan, arătând spre covorul pe care îl ţeseam Pe ăsta L-am privit neîncrezătoare — Vrei să spui că, în tot acest timp, am fi putut zbura? Mi-ai fi putut spune asta înainte să urc muntele ăla! Edan a clătinat din cap în semn de dezaprobare — Magia trebuie conservată Iar lacul Paduan este plin de surprize, a spus el în timp ce un nor i-a trecut peste faţă Am fost acolo Este un loc pe care nu îl poţi uita prea uşor — De ce ai fost acolo? — Ucenicia unui vrăjitor este învăluită în mister, a spus el, dar cei asemenea mie sunt supuşi la mai multe probe decât sunteţi voi – probe ale trupului, ale minţii şi ale sufletului — Şi una dintre ele era pe Insulele Uitate? — Ultima, a răspuns Edan, ezitând A trebuit să bem sânge de stele Este testul final pe care orice vrăjitor trebuie să-l dea Sânge de stele! — Ce se întâmplă când îl bei? — Puterile îţi cresc de o sută de ori şi eşti înzestrat cu o mie de ani de viaţă, a răspuns Edan încet Este aspiraţia oricărui tânăr vrăjitor În tinereţe suntem foarte imprudenţi Înflăcăraţi şi credem că putem schimba lumea Iar eu eram mai tânăr decât majoritatea când mi-a venit rândul Mult mai imprudent Cei mai mulţi dintre cei care ajung la stele nu supravieţuiesc Eu am fost norocos sau ghinionist, depinde cum priveşti situaţia Am făcut o grimasă Nemurire şi putere, pentru a fi sclav Bineînţeles că, probabil, nu o numeau sclavie atunci când făceau jurământul Cât de ciudată trebuie să fi fost tinereţea lui Edan! — De ce ai dorit să devii vrăjitor? am întrebat — Noi nu considerăm că a fi constrâns de un jurământ este un sacrificiu, ci o onoare Este o onoare să-ţi foloseşti puterile ca să faci această lume mai bună — Dar ai putea avea un stăpân groaznic — Aceasta este cumpăna destinului Nu suntem invincibili, iar puterile noastre se diminuează pe măsură ce apar noi ere, iar oamenii uită de magie Când ai slujit atât de mult ca mine, este imposibil să nu fii dezamăgit de jurământ, a spus el cu o voce cumva melodioasă Devine imposibil să nu te întrebi dacă ai putea să fii mai fericit fără magie Edan m-a sfredelit cu privirea lui adâncă şi pătrunzătoare M-a topit cu totul — Ştiu un singur lucru, Maia Tamarin: să fiu cu tine mă face să mă simt mai fericit ca niciodată Nu mai puteam să lupt cu inima mea — Mă bucur că ai devenit vrăjitor, am spus pe un ton dârz Ştiu că ai suferit mai mult decât ai lăsat să se înţeleagă Dar, dacă nu ai fi făcut-o, nu te-aş fi întâlnit Am luat florile din păr şi mi-am îngropat faţa în ele, bucurându-mă de parfumul pe care îl răspândeau „Într-un fel sau altul”, mi-am jurat eu, „într-un fel sau altul, voi găsi o cale să-l eliberez pe Edan ” Apoi, atât de încet, că aproape nu m-am auzit nici eu, am şoptit: — Poţi să-mi faci curte Fără grabă, Edan a trasat cu un deget conturul buzelor mele şi m-a sărutat, apoi a început să sărute fiecare pistrui de pe nas şi de pe obraji până când am fost îmbătată de dulceaţa respiraţiei lui — Dar numai dacă îmi spui numele tale, am spus, ridicându-mă să respir Unul pentru fiecare zi El a oftat — Va trebui să-ţi fac curte o mie de zile? — Şi este prea mult? — Speram la o sută, cel mult — Şi? am spus, ţinându-mi respiraţia din cauza emoţiei Nu ştiam cum era în ţara natală a lui Edan, dar fusese în A’landi suficient de mult ca să ştie că un bărbat nu făcea curte unei femei dacă nu avea intenţii serioase — N-ar fi deloc amuzant pentru mine dacă ţi-aş spune toate planurile pentru noi doi — Edan! El a zâmbit misterios Habar nu aveam la ce se gândea, dar fericirea de pe chipul său a devenit molipsitoare Am zâmbit şi eu, entuziasmată — Ar fi mai uşor dacă n-ar trebui să te prefaci că eşti băiat, a recunoscut Edan, şi dacă eu n-aş fi sub puterea jurământului să-l slujesc pe împărat Dar noi o vom rezolva, pas cu pas Promit! — Deja ştiu patru dintre numele tale, am şoptit, aşezându-mi mâna peste mâna lui Plus Edan Aşa că vor fi nouă sute nouăzeci şi cinci de zile Spune-mi primul tău nume! — Primul meu nume a fost Gen, a spus el Este cel mai obişnuit dintre nume şi înseamnă băiat — Băiat! am exclamat eu Nu prea aduce a nume — Nici nu este, a încuviinţat el Tatăl meu avea şapte fii şi, la vremea când m-am născut eu, rămăsese fără nume Astfel că mi-a spus aşa Nu am mai avut nici un alt nume până când nu am crescut I-am deschis mâna şi i-am urmărit liniile din palmă Erau lungi şi netede, şi păreau că fără de sfârşit — Şi Edan ce înseamnă? A zâmbit în timp ce buzele lui s-au întredeschis uşor înainte de a mă săruta — Înseamnă vultur CAPITOLUL DOUĂZECI ŞI ŞAPTE Toamna îşi făcea apariţia Căldura verii se domolea, iar eu simţeam o răcoare purtată de vânt ce îmi mişca firele de păr de la ceafă, provocându-mi o senzaţie de furnicătură în timp ce degetele mele dansau pe lângă fiecare punct cusut într-un ritm mai încet şi mai încordat decât de obicei În pădure, marginile frunzelor erau poleite cu chihlimbar, iar peisajul înverzit căpăta nuanţe roşii, portocalii şi chiar purpurii Am lăsat codrul Dhoya în urma noastră şi ne-am reîntors spre Marele Drum al Mirodeniilor Am trecut printr-un oraş sau două, de unde am trimis scrisori către Baba şi Keton, dar niciodată nu ne-am oprit prea mult şi întotdeauna ne-am aşezat tabăra la câţiva kilometri depărtare Pentru că ştiam că shansen-ul îl căuta pe Edan, trebuia să fim cu ochii în patru În fiecare zi, mă trezeam în zori să reaprind focul de tabără şi să-l salut pe vrăjitorul meu când se întorcea la mine, tânjind după atingerea mea Dimineţile şi zilele noastre erau dedicate sărutărilor – fie când eram pe jos, fie călare Probabil că exista o vrajă atâta timp cât caii noştri ştiau încotro să meargă, pentru că eu şi Edan le acordam prea puţină atenţie în afară de cazul când bidiviii se îndepărtau de Marele Drum al Mirodeniilor Cu cât ne apropiam mai mult de lacul Paduan, nopţile deveneau tot mai lungi şi mai întunecate, iar somnul meu, tot mai adânc Într-o dimineaţă, m-am trezit târziu şi tocmai aţâţam focul când l-am zărit pe Edan vulturul coborând din înaltul cerului spre mine A poposit în spatele locului unde se înălţau flăcările focului de tabără, transformându-se în om O căldură intensă, deja familiară, m-a cuprins din cap până în picioare Ochii lui Edan erau încă galbeni, iar transpiraţia îi picura pe frunte Părea obosit Am îngenuncheat lângă el, în timp ce stătea sprijinit de un plop lângă focul de tabără Cămaşa îi era încheiată greşit, iar eu m-am luptat cu impulsul de a îndrepta lucrurile — Cum pot eu desface blestemul tău? — Nu este un blestem, ci un jurământ — Da, un jurământ pe care nu-l poţi călca Care este diferenţa? — Nu este un răspuns uşor, a spus el cu tristeţe Khanujin nu mă va elibera în afară de cazul când va fi constrâns — Nici chiar după nuntă, când, în sfârşit, va domni pacea? — Nu m-aş baza pe asta M-am întins pe pământ, observând pâlcul de plopi din jurul nostru, majoritatea atât de înalţi, încât mă împiedicau să văd răsăritul de soare Nu m-a deranjat Priveliştea era atât de frumoasă, că m-am mulţumit doar cu vederea copacilor, care se legănau ca nişte pene înfoiate de vânt — Uneori, mă gândesc la lady Sarnai, am murmurat Inima ei este alături de lordul Xina Crezi că îl va iubi vreodată pe împăratul Khanujin? Edan s-a domolit — Nu are importanţă! Ei urmează să se căsătorească pentru pacea ţinutului A’landi — Asta-i trist — Acesta e destinul regilor şi al reginelor, a spus el, distant Nu contează unde te afli Peste tot e la fel Atunci m-am întrebat oare câţi regi slujise Dacă nu cumva zâmbetul său copilăresc şi silueta deşirată erau parte a unei alte vrăji, a jurământului său — Şi cum rămâne cu tine? am întrebat foarte curajoasă Tu te vei căsători vreodată? O roşeaţă rară a colorat gâtul lui Edan — Aşa sper — Speri? l-am provocat Îmi faci curte Nu poţi să îţi iei cuvântul înapoi — Căsătoria nu este recomandată cât timp eşti legat de un jurământ, a răspuns el încet Tu vei îmbătrâni în timp ce eu voi rămâne tânăr — Nu-mi pasă de asta! — Asta spui acum, dar părerea ta se poate schimba, a spus el, iar tonul i s-a asprit Şi dacă amuleta mea s-ar pierde vreodată, aş deveni vultur din nou Şi asta nu ar fi corect faţă de tine — Lasă-mă pe mine să decid ce este corect şi ce nu El s-a întors şi mi-a luat mâinile, frecându-mi bătăturile de la degete — Doar că Nu vreau să ai regrete, Maia Tu eşti tânără, ai visuri şi o familie de care îţi pasă Şi acum, că ai devenit croitor imperial, nu vreau să iroseşti totul pentru un băiat nesăbuit ca mine — Nu aş înceta să cos din cauza ta, Edan, am spus în glumă Aş deschide o prăvălie în capitală – una lângă ocean, de preferinţă Aş desena lângă apă şi aş coase toată ziua, am mai spus, strecurându-mă în adâncitura umărului său ca să-mi odihnesc capul acolo Iar tu nu eşti deloc nesăbuit doar pentru că urmezi calea magiei Văd în ochii tăi cât de mult îţi place Îndeajuns cât să plăteşti un preţ atât de mare, am mai spus şi am făcut o pauză, muşcându-mi buzele Ai pierde-o, dacă ai fi eliberat? — Vrăjitorii se nasc cu magie, a răspuns el, dar da, mi-aş pierde priceperea şi abilitatea de a o stăpâni Ceva ce aş primi cu braţele deschise dacă asta ar însemna să fiu cu tine Mi-am înăbuşit emoţia, simţind o durere ce îşi făcea loc în piept, deşi nu era o durere pe de-a-ntregul neplăcută — Ce ai face, dacă ai fi liber? Profunzimea din vocea sa a dispărut treptat, iar el a căpătat tonul băiatului ce era — Dacă aş fi liber? Poate că aş fi muzician şi aş cânta la flaut sau m-aş ocupa de cai în grajdul unui om bogat — Iubeşti cu adevărat caii Edan mi-a făcut cu ochiul — Sau aş fi un înţelept bătrân şi gras, cu o barbă lungă M-ai iubi şi atunci? — Nu mi te pot imagina cu barbă, am spus, atingându-i bărbia moale şi simţind din nou o durere în piept Dar, da! Întotdeauna! — Bine, a spus el, zâmbind în timp ce gropiţa din colţul stâng al gurii şi-a făcut apariţia Eu voi răspunde de instruirea copiilor Sper că ştii că mă aştept să am mulţi copii Cel puţin opt L-am lovit uşor cu palma în joacă — Opt! — Am avut şase fraţi, la urma urmei Sunt obişnuit cu o familie mare, a spus el şi s-a ridicat să mă sărute, iar, în pofida oboselii de pe chipul său, ochii îi străluceau de o mulţumire pe care nu o mai văzusem niciodată — Nu ne-am putea permite opt copii în capitală — Atunci voi cultiva un arbore de bani când mă voi întoarce la palat Nu mi-am dat seama dacă glumea — Un arbore de bani? — Cum altfel crezi că devin înstăriţi vrăjitorii eliberaţi? a rostit Edan, pufnind Am seminţele ascunse într-o trapă secretă din odaia mea Vom folosi arborele să ne cumpărăm un conac pentru noi, tatăl tău şi fratele tău, şi vom avea o sută de servitori Crezi că tatăl tău mă va plăcea? a întrebat el, cu un aer îngrijorat — Tatălui meu nu-i pasă deloc de bogăţie, am spus, râzând fericită la gândul că Edan încerca să-l impresioneze pe Baba şi să se împrietenească cu Keton Cred că tata ar vrea doar ca tu să fii bun cu mine — Voi fi! a promis Edan Mai bun decât bun, a mai spus el şi a băgat mâna în buzunar, de unde a scos un caiet de piele mic, cu o copertă albastră şi un şnur auriu, subţire, cu ciucure pentru a-l păstra închis Marginile erau uşor îndoite pentru că îl ţinuse o vreme în buzunar Pentru tine, a spus el — Un caiet nou de schiţe? — L-am cumpărat în Samaran, a spus el cu sfială Mi s-a părut că al tău era aproape terminat — Ai spirit de observaţie, am spus, ducând caietul de schiţe la nas ca să inspir mirosul de hârtie proaspătă Am întins mâna spre obrazul lui Edan şi am urmărit linia părului către maxilar în vreme ce un scurt frison m-a furnicat pe şira spinării Mă întreb cine ar trebui să fie următorul meu subiect Edan s-a strâmbat — Vrăjitorii nu prea pozează pentru portrete O clipă nu ne găsim locul Totuşi, foarte curând, voi avea nevoie de o mantie nouă, a spus el, făcând un semn spre cea uzată În caz că doreşti să-mi mulţumeşti, maestre croitor — Un caiet de schiţe pentru o mantie? Nu prea pare a fi un târg echitabil — Este un caiet de schiţe magic, a spus Edan, întinzându-l spre mine Am făcut ochii mari — Oare? — Când îl întorci cu fundul în sus, cade nisip, a spus Edan, zâmbind larg în timp ce prindea grăunţe aurii din deşert în palmă Nisip, nisip şi iar nisip — Sunt uimită! El a râs — Aşadar, maestre Tamarin, pot conta că vei face din mine cel mai bine îmbrăcat vrăjitor din Cele Şapte Tărâmuri? I-am întors gulerul, îndreptându-l, şi am plescăit a dezaprobare — Nu prea poţi să fii cel mai bine îmbrăcat vrăjitor de niciunde dacă nici măcar nu îţi închei nasturii la cămaşă cum trebuie — Ah! a spus el, uitându-se în jos, la cămaşa lui Râzând, am întins mâna să-i aranjez Dar râsul mi-a dispărut treptat de pe buze pe măsură ce mă trăgea mai aproape Tot trupul îmi tremura, iar degetele cel mai mult, în timp ce îi desfăceam nasturii unul câte unul şi, deşi am încercat din răsputeri, nu am reuşit să le stăpânesc Pe când mâinile mi se mişcau pe pieptul lui, inima îmi bubuia, trădând o dorinţă de care până atunci nu avusesem habar Edan şi-a încleştat mâinile în jurul taliei mele şi m-a sărutat din nou, cu mai multă gingăşie decât înainte — Mulţumesc, maestre Tamarin! a murmurat el şi a început să-şi încheie din nou nasturii cămăşii, dar eu mi-am aşezat palma pe pieptul lui gol Uimirea i-a licărit în priviri, inima i-a luat-o la galop şi asta m-a mulţumit Mi-a plăcut să-l văd aşa Vulnerabil şi fragil Mai mult băiat decât vrăjitor Înainte de a-mi pierde curajul, i-am dat jos cămaşa de pe umeri Edan aproape că a încremenit Fiorul din inima mea părea că nu se poate domoli Foamea pe care mi-o stăpânisem zile de-a rândul, poate chiar săptămâni Firele de păr de pe pieptul lui s-au zbârlit când mi-am trecut degetele peste ele şi l-am sărutat tandru pe gât Răsuflarea lui Edan s-a accelerat — Maia! a şoptit el aproape ca un gâfâit O întrebare a plutit pe buzele lui, dar eu le-am acoperit cu degetele înainte ca el să o poată rosti I-am desfăcut cingătoarea, apoi am făcut la fel cu cea care îmi ţinea strânse veşmintele, eliberându-mi braţele din haine până când au căzut în spatele meu Vântul a suflat peste spatele meu gol, iar eu am tremurat, simţindu-mă brusc intimidată Edan a pus o mână caldă pe spatele meu şi m-a tras spre el M-a sărutat, explorându-mi gura cu limba, apoi mi-a aţâţat dorinţele, sărutându-mi urechile şi gâtul până când m-a cuprins o dulce ameţeală În cele din urmă, când genunchii mi s-au tăiat şi nu am mai putut sta în picioare, Edan m-a aşezat pe mantia lui, aflată pe pământul umed şi moale Picioarele noastre s-au încolăcit, apoi, trupurile noastre au devenit unul Ardeam toată, sângele îmi vâjâia nebuneşte în urechi, simţurile mi se avântau Deasupra, stelele s-au stins treptat pe cerul înnegurat, iar soarele şi-a răspândit lumina asupra noastră Ne-am pierdut unul în celălalt până când zorii au alunecat spre amurg, iar soarele şi-a pierdut strălucirea în faţa lunii în timp ce stelele, cândva rătăcite, şi-au regăsit locurile ştiute CAPITOLUL DOUĂZECI ŞI OPT Am sosit la lacul Paduan trei zile mai târziu faţă de cum stabiliserăm, dar au fost trei zile pe care nu le-aş fi dat pe toată magia din lume Îmi mărturiseam dragostea pentru Edan şi era ca şi cum m-aş fi lăsat pradă unui vis frumos şi entuziast, din care nu doream să mă mai trezesc vreodată Dacă n-ar fi fost jurământul lui Edan şi promisiunea mea făcută împăratului, am fi putut uita de noi cu totul şi am fi rămas pentru totdeauna lângă acel plop, sub soare În dimineaţa când urma să pornim în călătoria noastră pe lac, am întins covorul peste iarba galbenă şi uscată L-am auzit pe Edan foindu-se în spatele meu De fiecare dată când îl vedeam, inima îmi devenea mai plină, dar parcă şi mai grea Luminiţe aurii îi jucau încă în ochi, căci tocmai îşi încheiase noaptea sa de vultur — Bună dimineaţa! m-a salutat Edan şi m-a sărutat pe obraz Oboseala îl copleşea tot mai puternic cu fiecare zi ce trecea Uneori, dimineaţa devreme, când încă dormea, striga din pricina vreunui coşmar, iar când se trezea, ochii îi erau aproape complet albi Nu părea să-şi amintească momentul, iar eu ştiam că n-aş face decât să îl rănesc, punându-i întrebări Am privit la covorul de la picioarele mele — Este suficient de bun? Edan mi-a studiat munca — Foarte bun — Mulţumesc! am spus şi mi-am întins braţele Nu-mi dădusem seama cât de tare mă dureau degetele de la cât împletisem, înnodasem şi cususem Foarfeca magică mă ajutase, fără discuţie, dar numai până la un punct Edan şi-a suflecat mânecile, iar cătuşa de la încheietură a strălucit uşor, la fel cum strălucea foarfeca mea când ştia că eram gata să o folosesc A îngenuncheat şi a atins covorul, urmărindu-i marginea cu vârfurile degetelor Nu s-a întâmplat nimic Mi-am dat seama că Edan s-a neliniştit, deşi încerca să nu o arate Umerii îi erau încordaţi, expresia feţei chinuită, iar privirea îndreptată oriunde, mai puţin spre mine În cele din urmă, covorul a început să trepideze, însă atât de subtil, că am crezut că doar îmi imaginasem Fibrele i s-au încordat, unduindu-se şi vibrând până când au ajuns să murmure un cântec profund şi grav Am sperat că îl ţesusem suficient de zdravăn, încât să reziste magiei lui Edan Apoi, miracolul miracolelor: covorul a plutit Foarte puţin deasupra ierbii la început, pe urmă din ce în ce mai sus, până când a ajuns la nivelul şoldurilor mele Mă lua cu ameţeli numai când mă gândeam că aşa ceva era de-a dreptul imposibil Indiferent cât de mult mă obişnuisem cu vrăjile lui Edan, niciodată nu mai văzusem ceva asemănător — După dumneavoastră, doamnă! m-a invitat Edan, în a cărui voce se simţea o notă de triumf De îndată ce ne-am aşezat amândoi pe covor, acesta a şi pornit, avântându-se până aproape de nori M-am prins cu mâinile de margine, uitându-mă la sutele de insule micuţe răspândite jos, pe lacul Paduan, strălucitoare ca nişte stele în lumina ceţoasă a soarelui — Este foarte frumos! am şoptit — Nu lăsa frumuseţea să te hipnotizeze! m-a avertizat Edan Tărâmul ăsta este plin de magie neagră Parcă nici nu-mi venea a crede că era adevărat Insulele păreau splendide cu arborii lor de un verde viu şi plajele aurii Însă ajunsesem să am încredere în avertismentele lui Edan după cele petrecute în Halakmarat şi încă mai aveam coşmaruri cu căldura excesivă şi cu plosca pe care o găseam plină cu nisip Edan privea spre un grup de insule învăluite în ceaţă Abia puteam să le zăresc, întrucât cerul era întunecat, iar apa tulbure Am coborât brusc, iar eu m-am prins de unul dintre ciucurii covorului, bucuroasă că îmi făcusem timp să îi adaug Entuziasmul meu s-a transformat repede în teamă pe măsură ce vântul prindea putere — L-am făcut prea subţire, nu-i aşa? am strigat eu Nu-l mai putem stăpâni! — Va trece! Ţine-te bine! mi-a răspuns Edan, dar ceva din covor s-a rupt Am scăpat un ţipăt în timp ce ne prăbuşeam printre nori — Te-am prins! a strigat Edan, agăţându-şi braţul în jurul meu şi întinzând mâna după un colţ al covorului, pe care l-a răsucit pe când vântul ne împingea spre o pată întunecată de uscat Ceaţa era atât de deasă, că aproape nu vedeam nimic Rafale violente de vânt trăgeau de noi, încât nu îmi dădeam seama dacă zburam în sus sau în jos Pe urmă, covorul s-a clătinat, iar noi ne-am îndreptat cu viteză spre pământ Curajul meu slăbea şi, în acelaşi timp, mă simţeam învinsă În urma mea, o bucată de material biciuia aerul – mantia lui Edan sau a mea Îmi era greu să spun ce era Am zărit apa de sub noi, adâncimile ei flămânde şi fără fund care vuiau, acoperindu-mi strigătele Am apucat brusc mâna lui Edan El a început să strige aceleaşi cuvinte la nesfârşit până când şi-a pierdut claritatea vocii Covorul s-a înclinat pe o parte, spre o întindere de pământ misterioasă, dar vântul i-a stricat socotelile Fie că ne prăbuşeam pe uscat, fie pe apă, nu avea nicio importanţă Tot aveam să murim Edan şi-a aruncat braţele în sus, iar covorul ne-a înfăşurat la fel de strâns ca un cocon, îndreptându-se spre insulă Imediat ce am ajuns deasupra uscatului, covorul a şovăit, luptându-se cu vântul O vreme am continuat să plutim, dar nu suficient cât să-mi recapăt răsuflarea Apoi am căzut din nou, de data asta într-un arbore strâmb, ale cărui ramuri străpungeau ceaţa Am alunecat pe lângă trunchi, iar scoarţa aspră a sfâşiat marginile covorului Am lovit pământul cu un zgomot puternic, iar licuricii au fugit spre ceaţa opacă de deasupra noastră După o vreme, Edan s-a mişcat — Maia? a şoptit el, rostogolindu-se pe o parte, cu faţa spre mine Eşti rănită? — Cred că nu, am răspuns, deşi simţeam furnicături pe gât, dar puteam să-mi mişc capul şi membrele Tu? — Sunt întreg M-am curăţat de pământul rece şi umed Covorul zăcea la picioarele mele, bătut de vânt şi uzat, cu firele de lână pe jumătate deşirate Mi-am strecurat braţul pe sub braţul lui Edan şi l-am tras în sus Folosirea magiei îl epuizase şi respira cu greutate — Eşti sigur că te simţi bine? — Nu mai vreau întâlniri de felul ăsta cu moartea, te rog? a glumit el, lipsit de vlagă Nu mai sunt în stare să te mai salvez — Să mă salvezi? am replicat eu, tăios Săgeţile lui Vachir te-ar fi transformat într-o perniţă de ace dacă n-aş fi fost eu cu foarfeca mea Şi nu uita că şi tu erai pe covor! — Adevărat, adevărat, a chicotit el Să ne salvăm, atunci Mi-am ascuns un zâmbet şi mi-am scuturat pământul de pe mâneci — Aici e? El s-a uitat în jur, privirea lui pătrunzătoare desluşind lucruri pe care eu nu le puteam percepe — Da! Prin ceaţă şi umbre, insula se dezvăluia încet Un cimitir de arbori morţi, cu ramuri noduroase şi strâmbe, care brăzdau cerul Lăsând la o parte licuricii, singurele semne de viaţă erau uliii, corbii şi ciorile Oricât de ciudat ar părea, în toată acea linişte sinistră, ţipetele lor îmi aduceau un soi de alinare Chiar şi apa, care se izbea de malurile pe care le lăsaserăm în urmă, devenise surprinzător de liniştită Numai dacă ascultam cu mare luare aminte puteam să aud valurile şoptind fără odihnă de departe O rafală de vânt singuratică a şuierat, agitându-mi mânecile şi burzuluindu-se pe ceafa mea Ceaţa era groasă, dar stelele de deasupra străluceau atât de puternic, că lumina lor răzbea până la noi Păreau foarte aproape şi parcă suspendate pe cer, chiar dacă zorii se iviseră de ceva vreme, un fapt care mă deruta, căci insula era cufundată în beznă În depărtare, am reuşit să zăresc ruinele unui oraş Am dat să pornesc spre acesta, dar Edan m-a tras înapoi — Nu te aventura! a spus el Nu aici Edan şi-a scos mantia, dar eu am păstrat-o pe a mea Pielea mi s-a încreţit, degetele mi-au devenit rigide şi aerul rece mi-a pătruns în oase Insula era mai mare decât mi se păruse de sus Cu cât înaintam, cu atât locul devenea mai tăcut şi până şi păsările amuţiseră — Liniştea asta era şi ultima dată când ai fost aici? am întrebat — Da! a răspuns el, arătând spre o clădire aflată în depărtare Se spune că zeul hoţilor a sărit din vârful acelui turn să fure stelele Bineînţeles că, la vremea aceea, ele erau mult mai aproape — Ai fost înăuntru? Edan a dat din cap aprobator — A fost ultimul ritual înainte de a depune jurământul Când vrăjitorii se consideră pregătiţi, călătoresc spre Turnul Hoţului În noaptea când sângele stelelor cade din cer, beau din fântâna de acolo, a spus el, făcându-şi mâinile căuş ca să-mi arate Dacă supravieţuiesc, sângele le pătează mâinile şi confirmă jurământul, a continuat Edan, ridicând încheietura mâinii cu cătuşa Iar vrăjitorii trebuie să slujească o grămadă de ani cu ajutorul magiei la bine şi la rău — Câţi nu supravieţuiesc? m-am întrebat cu voce tare — Sânge de stele nu înseamnă să fii beat, a spus Edan ca un fel de răspuns Iar această insulă este plină de surprize, a rostit el pe un ton întristat Vei auzi lucruri Poate că chiar ai să vezi lucruri care sunt care nu sunt din această lume Cu greu mi-am înăbuşit emoţia — Înţeleg! — Să nu asculţi pe nimeni decât pe tine însăţi, indiferent ce auzi! a spus Edan încet Pe aici sunt fantome Ele te vor chema, îţi vor spune lucruri pe care nimeni altcineva nu le-ar putea şti ca să te atragă Să nu le atingi! Am încuviinţat cu o mişcare din cap Mă avertizase deja — Dar demonii? Edan şi-a încleştat maxilarul — Nu există doi demoni la fel Ţine minte: demonii se pot folosi de magie, pe când fantomele nu — Dar s-ar putea să nu fie niciun demon pe aici, nu? — Mă rog să nu fie, a spus el şi a ezitat Ţi-am povestit că am avut un profesor care a devenit demon S-a îndreptat spre aceste insule, a spus Edan, întinzându-se după mâna mea Dacă se mai află aici, s-ar putea să fie mai interesat de mine decât de tine — Asta nu mă face să mă simt mai bine — Nu încerc să te fac să te simţi mai bine, mi-a reamintit Edan Eu încerc să te ţin în viaţă Împreună am trecut prin poarta oraşului Clădiri pe jumătate prăbuşite se înşiruiau de-a lungul a ceea ce probabil ar fi fost cândva o stradă Tăbliţe rupte, cu inscripţii într-o limbă pe care nu o cunoşteam, atârnau de la ferestrele distruse Peste tot, am văzut sticlă spartă şi cărămizi căzute, chiar şi ceşti cu ibrice acolo unde odinioară trebuie să fi fost o ceainărie Nici vorbă de oase sau de vreo altă urmă de viaţă Totul era încremenit Cam pe atunci, am început să aud şoapte: TU! Vrăjitor N-ar trebui să fii aici! Întoarce-te! Acum! ACUM! — Edan! am spus, apucându-l brusc de mână, ai auzit? Edan era încordat ca o coardă de arc — Mergi mai departe! m-a îndemnat el Nu lua în seamă, indiferent ce vei auzi! Făpturile astea doar îţi hrănesc teama Am mers mai repede Întoarce-te, vrăjitorule! Întoarcere acum sau rămâi pentru totdeauna! Poate că fata va rămâne cu noi Îi place aici Mai mult decât ţi-a plăcut ţie Inima mea a bătut mai repede Edan m-a strâns de mână, iar asta m-a ajutat Mi-am adunat puterile, respirând adânc, şi am privit la turnul aflat în faţa noastră Pe fundalul cerului întunecat, Turnul Hoţului semăna cu un far, doar că în vârf nu avea nicio lumină şi nicio speranţă Era construit din pietre netede şi drepte, la fel ca boabele de pe un cocean de porumb veştejit, neatinse de distrugerea din jurul nostru Am înaintat pas cu pas până când am ajuns la statuile de lângă uşă Statuile zeului hoţilor, am presupus Lumina soarelui străpungea ceaţa şi îi atingea ochii, făcându-i să strălucească Maia, Maia, eşti aici! Am îngheţat Aş fi recunoscut vocea aceea oriunde Maia, micul dejun este gata! Nu vrei să vii alături de noi? Ia o îmbucătură! Împotriva voinţei mele, am adulmecat Miros plăcut de terci de pui, alături de aluat prăjit, plutind nevăzut prin aer Atât de ademenitor, atât de real! Nu puteam să mă mai mişc Picioarele îmi erau ca de plumb — Ce se întâmplă? a spus Edan, scuturându-mi mâna şi trăgându-mă înainte Nu te opri! M-am împiedicat, urmându-l — Am auzit vocea mamei — Nu era vocea ei Aminteşte-ţi ce ţi-am spus! — M-a făcut să cred că era ea Edan a clătinat din nou din cap — Nu era ea! a spus el, cu o voce severă Maia! Ne-ai găsit! Am pălit — Finlei! am şoptit Am dat să mă întorc, dar Edan m-a apucat brusc de umeri — Nu te uita înapoi! Promite-mi, Maia! Trebuie să ignori ce auzi! L-am privit cu un aer absent — Auzi? am şoptit Edan mi-a prins mâna — Maia, a spus el pe un ton aspru şi insistent, nu sunt fantomele familiei tale Încearcă să te păcălească Fii puternică! M-am bosumflat Palma îmi era transpirată pe palma lui şi am încercat să-mi retrag mâna, dar Edan nu mi-a dat drumul „Sunt puternică”, m-am gândit eu „Întotdeauna am fost puternică ” Maia, Maia, fata mea! a răsunat vocea mamei Nu îl asculta! Te minte Maia! a vorbit apoi Sendo Vino cu noi! Mă strigau fără încetare Mama, Finlei şi Sendo De ce ne ignori, Maia? Soră dragă, vorbeşte cu noi! Vino cu noi! Cum mai tânjeam să alerg după ei! Dar Edan nu-mi dădea drumul la mână, iar eu mi-am amintit avertismentele lui despre fantome — Nu pleca! i-am şoptit Nu până nu trebuie neapărat Edan a încuviinţat cu o mişcare din cap Părea foarte obosit şi lipsit de vitalitate Ce îl frământa? Ce nu-mi spusese? Am continuam să mergem, urcând peste dărâmături Sarea se simţea puternic în aer Sare, praf şi altceva Dispăruse însă acel miros de la terciul de pui al mamei Edan mi-a scuturat braţul — Maia, a insistat el, povesteşte-mi despre fraţii tăi! Încerca să-mi distragă atenţia de la fantome Eu mi-am stăpânit emoţia şi am început să îmi descriu fraţii Fraţii mei adevăraţi Era foarte dureros să mă gândesc la ei — Finlei Finlei era conducătorul Cel curajos, am spus şi vocea mi-a tremurat Sendo era visătorul, am continuat, în timp ce Edan m-a strâns de mână, încurajându-mă să povestesc mai departe Keton era şmecherul, cel amuzant, dar nu a mai fost la fel după ce s-a întors din război — Şi tu? — Cea ascultătoare — Nu! a spus Edan Tu eşti cea puternică! Da, cea puternică Cea care păstrează laolaltă firele familiei mele Am tras aer în piept, sperând că era de ajuns Mult prea curând, am sosit la poarta de la Turnul Hoţului Aerul era sec şi parcă încremenit — Te aştept aici! a spus Edan, aprinzând o lumânare pe care mi-a dat-o Flacăra pâlpâia chiar dacă nu era nicio adiere de vânt — Ce trebuie să fac? — Este cea de-a noua zi a celei de-a noua luni a anului, a spus Edan Soarele rămâne sus, pe cer, aşteptând luna să răsară O singură dată pe an, cei doi aştri se întâlnesc preţ de o clipă, legaţi de un pod din lumina stelelor, a continuat el şi a deschis palma, dând la iveală cea de-a treia nucă Atunci când podul se va prăbuşi, stelele vor cădea sângerânde din cer, unele chiar în fântâna din vârful turnului Adună ce poţi! Edan m-a prins de mânecă exact când am dat să trec de poartă Avea o expresie de om frământat, iar pielea îi era atât de palidă, că m-am temut că s-ar putea prăbuşi — Cauţi doar sânge de stele! a rostit el aspru Nu te lăsa ispitită de altceva! — Edan, am spus cu ochii mari de îngrijorare Te simţi bine? — Mă voi simţi! a şoptit el Imediat ce vei reveni la mine, a adăugat şi m-a sărutat pe obraz Eşti puternică, a mai spus el, aproape reuşind să schiţeze un zâmbet Pleacă! Găseşte stelele! Am urcat treptele spre baza turnului Paşii mei răsunau în noapte, sunetul cel mai singuratic pe care îl auzisem vreodată Nu exista o uşă, aşa că, pur şi simplu, am intrat într-o încăpere goală şi rotundă, deschisă spre cer M-am simţit ca în interiorul unei bobine de aţă Ferestre nu existau, iar pereţii din jurul meu nu aveau margini sau colţuri Unde erau treptele spre partea de sus? Cu cât înaintam, cu atât mi se părea că încăperea se întinde la nesfârşit Liniştea de acolo mi-a reamintit de un templu, deşi nu existau divinităţi de venerat Nici tămâie şi nici ofrande pentru zei Dar nu m-am mai simţit singură Nu, am auzit voci Voci care murmurau din interiorul pereţilor Sângele mi-a îngheţat în vine Am recunoscut vocea lui Sendo Care cânta: A fost odată o fată înveşmântată în albastru Părul ei era mai întunecat decât noaptea — Sendo, am şoptit, iuţind pasul şi, în final, aproape alergând Ea s-a îndrăgostit de ocean, acea fată înveşmântată în albastru M-am oprit şi m-am întors Iată, în capul scărilor, stătea fratele meu! — Nu! am şoptit Tu nu eşti adevărat Îţi aminteşti cum stăteam noi pe dig, Maia? Iar eu îţi spuneam poveşti cu zâne şifantome? — Îmi amintesc Mi-e dor de acele vremuri Sendo dispărea treptat pe scări în timp ce vocea i se auzea tot mai îndepărtată: Vrei să vii cu mine? Nu mă părăsi, Maia! Sunt foarte singur aici! În timp ce urcam, stelele au apărut pe neaşteptate, iar luna s-a ivit din ceaţă Era ca un glob neclar, dar luminos, o bilă albă, strălucitoare, care se ridica încet pentru a se întâlni cu soarele Pe măsură ce urcam, s-a întâmplat ceva, un lucru îngrozitor şi extraordinar Odaia s-a schimbat Pietrele neşlefuite cenuşii au dispărut, la fel şi mirosul rece şi umed, împreună cu praful de la dărâmăturile de afară Eram acasă Mai întâi, am mirosit locul Tămâia lui Baba: cuişoare, anason stelat, lemn de santal şi scorţişoară Am inspirat, lăsând parfumul să mă învăluie, să mă copleşească M-am învârtit în jur Nu, aceea nu era prăvălia noastră din Port Kamalan Era foarte mare şi foarte aglomerată Era cea din Gangsun – l-am zărit pe Baba în faţă, stând de vorbă cu muşteriii, iar Finlei se afla în spate şi se certa cu furnizorul nostru din pricina unei stofe de brocart turcoaz, care, din câte se părea, avea florile greşit brodate pe ea În colţ, se afla rama mea de brodat – ah, şi eu eram aproape gata cu un săculeţ pentru lady Tainak Îl dorise brodat cu o scenă despre Cele Trei Mari Frumuseţi Mai trebuia să termin Frumuseţea care cânta la lăută Faţa ei era greu de cusut – niciodată nu fusesem bună la brodat nasurile Dar unde erau Keton şi Sendo? Am păşit în magazinul lui Baba şi am atins stocul nostru de mătăsuri, satinuri şi brocarturi Probabil că Sendo se ascundea pe undeva cu nasul într-un caiet de eşantioane Bineînţeles cu o poveste de aventuri ascunsă între paginile sale — Maia! am auzit pe cineva strigând, o voce profundă şi familiară, dar îndepărtată Am privit pe geamul prăvăliei şi am văzut un vultur Ochii lui galbeni luceau strălucitori ca două flăcări arzătoare Pasărea a scos un ţipăt scurt, dar acesta s-a risipit în uitare pe când vântul l-a dus cu sine CAPITOLUL DOUĂZECI ŞI NOUĂ Toată teama mea a dispărut, dată uitării, pe când pătrundeam în magazinul lui Baba Mergeam încet, măsurând totul cu privirea – tejghelele de lemn de curând curăţate, croiala conică a pantalonilor lui Baba, vasele de porţelan albastru, pline cu orhidee proaspete şi crini, veşmintele de satin ce atârnau pe peretele dinspre miazăzi Şi rochiile! Cel puţin o duzină de rochii frumoase, pregătite deja să fie luate de proprietarele lor Erau minunate! Fustele străluceau precum lampioanele, mânecile erau uşoare şi vaporoase, împodobite cu mătase brodată Ajutasem oare la realizarea vreuneia dintre ele? N-am reuşit să-mi amintesc Am grăbit pasul Trebuia să-l găsesc pe Sendo Unde era? Mirosul de terci al mamei revenise Plutea prin prăvălie, trimiţând parcă săgeţi asupra stomacului meu înfometat M-am luat după miros spre camera de ţesut, dar Finlei mi-a făcut semn să plec de la gherghefuri — Maia! a strigat el Hai să mergem la piaţă! M-am întors cu faţa spre fratele meu cel mai mare — Acum? — Sigur că acum Profită de vânt, Maia! Este un transport nou de lână din Samaran care trebuie să fie mai moale decât piciorul unei cămile Dacă mergem repede, putem cumpăra ceva înainte de sosirea rivalilor noştri, a spus el, privindu-mă ca un frate protector mai mare ce era Iar tu să mi-l arăţi pe ticălosul ăla despre care Keton spune că îţi ţine calea lângă templu! Am chicotit — Pot să am grijă de mine singură, Finlei, am spus şi, deşi eram tentată să merg cu el, m-am retras Eşti nerăbdător să scoţi nasul din prăvălie Du-te înainte, vin şi eu după ce îi salut pe toţi! Mi-am croit drum pe lângă un paravan din lemn de trandafir, pe lângă o odaie cu muncitori la roţile de tors, spre bucătărie Keton se afla acolo; avea părul mai lung decât îmi aminteam Şi de ce şi l-ar fi tăiat? Nu fusese niciodată la război Spăla vase – fără îndoială că era o pedeapsă pentru ceva ce făcuse în acea dimineaţă –, iar o tulpină de trestie-de-zahăr i se iţea din buzunarul de la spate Am fost ispitită să-i spun să o pună deoparte înainte să o vadă mama, care nu se bucura când fiul ei se lăsa pradă slăbiciunii pentru dulciuri Dar el nu s-a întors să mă salute, aşa că l-am lăsat în pace Am mers mai departe — Mama! am şoptit — Prânzul va fi gata curând, a spus ea, ştergându-şi mâinile de şorţ În spatele ei, o oală mare fierbea Am tras adânc aer în piept, savurând mirosurile de pui cu varză şi peşte sărat — Ai nevoie de ajutor? am întrebat — Nu, nu! a răspuns mama, turnând vin de orez în oală şi acoperind-o Am slujitoare Sunt afară, la cuptor, pregătesc chifle cu nucă de cocos şi găluşti de taro Preferatele tale Mama a început să frigă carnea de porc cu varză şi a spart un ou sărat într-o tigaie Uleiul a împroşcat, iar vaporii au plutit spre nasul meu Am inspirat cu lăcomie — Ţi-e foame? Stomacul m-a dat de gol — Mi-e o foame de lup! — Bine, a spus mama peste carnea care sfârâia Asigură-te că Baba mănâncă! Trudeşte atât de mult, că uită să mănânce Mama a chicotit şi s-a întors cu spatele De ce aveam impresia că trecuseră ani de când îi văzusem ultima dată chipul? Aproape că nu am recunoscut-o – pistruii delicaţi de pe nas şi obraji, buclele negre şi ochii ei zâmbitori şi rotunzi Mama a făcut un pas spre mine cu braţele deschise Îmi doream să o îmbrăţişez mai mult decât orice Totuşi, dintr-un motiv oarecare, m-am abţinut — Ştii unde este Sendo? — Sus, a spus mama Exista o scară în magazinul lui Baba? — Sus? Mama s-a prefăcut că nu mă aude A vârât un polonic în oală, a amestecat şi mi l-a oferit să gust — Haide, Maia! Gustă! — Mai târziu! am spus, clătinând din cap, încă nedumerită de existenţa acelei scări misterioase Dar când am părăsit bucătăria, am văzut-o Era acolo, cu treptele abrupte şi inegale, cu bara de care m-am ţinut strâns în timp ce urcam Erau mult mai multe trepte decât ar fi trebuit să fie Urcau în spirală şi dincolo de magazin, atât de sus, că nu am mai izbutit să simt mirosul bucatelor pregătite de mama Picioarele mi-au devenit grele şi respiraţia gâfâită, dar cântecul intonat de cineva şi vibraţia uşoară a coardelor unei lăute m-au atras spre vârf, lăsându-mă să înţeleg că nu va fi o căutare în van — La răsărit de soare, mări de safir strălucesc Dansează cu mine, cântă cu mine Am fredonat împreună Ştiam melodia, dar întotdeauna uitam cuvintele La fel ca Edan Am clătinat din cap „Cine, Cerule Mare, este Edan?” Cântecul se auzea din ce în ce mai tare pe măsură ce urcam, iar când, în sfârşit, am ajuns în capătul scărilor, am descoperit un hol îngust Da, holul îmi era cunoscut Dormitorul părinţilor mei se afla pe dreapta Ceea ce însemna că al lui Sendo era M-am întors spre stânga şi am împins cu mâna uşa să o deschid Cântecul s-a oprit, iar inima mi-a luat-o razna În odaie, se afla Sendo Era în viaţă Respira Absolut sănătos În sufletul meu a înflorit uşurarea Apoi, aceasta s-a transformat în uimire, astfel că orice legătură m-ar fi ţinut nemişcată pe pământ s-a rupt, iar eu am plutit de bucurie Bineînţeles că era în viaţă De ce să fi crezut că n-ar fi fost? Ochii lui căprui şi calzi clipeau privindu-mă, la fel de reali precum praful în care ne jucam lângă casa noastră cu prăvălie, şi la fel erau şi pistruii, precum şi cicatricea crestată de pe degetul lui mare de la mâna stângă de când se tăiase cu foarfeca Acela era Sendo al meu Am vrut să-l ating – să întind degetele şi să-mi trec mâna peste barba lui uşor ţepoasă de pe bărbie Am vrut să mă aşez la picioarele lui şi să-i ascult poveştile despre marinarii şi negustorii care veniseră la magazinul lui Baba cât fusesem eu plecată Am vrut ca totul să fie aşa cum era de obicei, dar ceva m-a reţinut Poate că era teama că, dacă m-aş apropia prea mult, el ar dispărea Pentru nimic în lume, nu am reuşit să-mi amintesc de ce aveam acea teamă — N-ar trebui să lucrezi la eşarfa aia pentru lordul Belang? m-a tachinat Sendo Vocea lui m-a luat prin surprindere Am încercat să-mi înfrâng emoţiile care mă tulburau, dar vocea mi s-a schimbat uşor când am vorbit — Cea cea plină de ciucuri? am întrebat, iar degetele mi s-au încleştat, amintindu-mi ceva despre nişte ciucuri un covor dar, imediat, am izgonit amintirea Am oroare de făcut noduri Pot să lucrez după prânz Sendo ţinea în mâini o lăută bombată – nu-mi dădusem seama că ştia să cânte O beretă de marinar stătea înclinată pe capul său ca o lingură de supă, gata, gata să-i alunece de pe scăfârlia cu păr negru, ciufulit Văzând-o, am simţit că ceva în mine se topea — De când ştii tu să cânţi la lăută? — Nu-mi amintesc Tu mi-ai cumpărat-o, cadou pentru aniversarea mea De atunci am exersat în fiecare zi Ah, în clipa aceea mi-am amintit! Baba îmi dăduse voie să mă ocup de primul meu muşteriu şi îmi îngăduise să păstrez banii pe care îi câştigam de la comandă Fuseseră suficienţi să cumpăr cadouri pentru toată lumea Pentru părinţi şi pentru fraţi Nu luasem nimic pentru mine M-am aşezat pe pat, întinzându-mi picioarele şi încrucişându-mi gleznele O briză venită prin fereastra deschisă mi-a gâdilat braţele goale — Cineva trebuie să întreţină buna dispoziţie pe navă, a spus Sendo, zdrăngănind din nou De ce nu eu? Ştiu să scriu poezii şi să cânt Şi pot înnoda sfori mai bine decât oricine din Gangsun — Nodurile din croitorie sunt foarte diferite de cele din navigaţie, l-am dojenit În plus, Baba nu te va lăsa niciodată să devii marinar — Dar nu are nevoie de mine în prăvălie, a insistat Sendo Treaba merge foarte bine Acum avem şase angajaţi, a mai sus el, domolind coardele lăutei cu degetele Vrei să vorbeşti cu el despre asta? M-am înduioşat Întâlnirea cu el îmi născuse o durere în suflet de parcă am fi fost despărţiţi de foarte mult timp — Fac orice pentru tine! — Mulţumesc! a spus Sendo Am dat să mă ridic, dar Sendo şi-a înclinat capul şi şi-a încruntat sprâncenele lui groase — Ce se întâmplă? l-am întrebat — Vino mai aproape! Am ezitat din nou Ce mă reţinea? Sendo a lăsat lăuta pe pat — De ce porţi pumnal, Maia? Am privit în jos Eram îmbrăcată cu obişnuita mea rochie bleumarin, cu un brâu special pentru ace şi foarfecă Dar Sendo avea dreptate: un pumnal îmi atârna într-o parte Pumnalul îmi inspira ceva familiar, dar amintirea era vagă, gata, gata să alunece şi să nu mai fie redeşteptată Mi-am muşcat buza — Nu ştiu — Dă-mi-l mie! a spus Sendo Supusă, i l-am înmânat Fratele meu s-a ridicat şi s-a dus spre fereastră L-am urmat, încălzindu-mă la lumina caldă a soarelui Afară era o zi perfectă Am zărit căruţele negustorilor oprite de-a lungul drumului şi copiii care se jucau cu zmeie-dragon Sendo a răsucit şnurul de mătase al pumnalului — Pare valoros Mânerul este din lemn de nuc, iar teaca este dantelată şi are o piatră argintie Meteorit, aş spune — Meteorit? am repetat eu Ca şi cum ar fi din stele? Stomacul meu s-a revoltat din nou şi am simţit o durere, născută parcă din impresia că aş fi uitat ceva Sendo a încercat, dar nu a reuşit să scoată din teacă pumnalul — Stai! am spus Lasă-mă să încerc eu! În mâinile mele, pumnalul era uşor, iar şnurul era murdar de nisip Ciudat! Nu îmi aminteam să-l fi scăpat jos Dar, pe de altă parte, nu-mi aminteam nimic legat de acel pumnal — Jinn, am rostit eu, iar teaca s-a deblocat Lama, pe jumătate fier şi pe jumătate meteorit, a strălucit, reflectând lumina soarelui, aproape să mă orbească Mi-am protejat ochii, iar Sendo mi-a luat pumnalul din mână — Ce-a fost asta? a spus el, arătându-se impresionat Ai spus ceva Am ridicat din umeri — Un cuvânt absurd Presupun că acest cuvânt deschide teaca Sendo a admirat lama la lumina lumânării, studiindu-i cele două părţi diferite Partea de metal lucea în timp ce marginea de piatră scânteia atât de tare, că strălucirea ei orbitoare l-a făcut pe fratele meu să-şi ferească ochii — N-am văzut niciodată o lamă cu două tăişuri ca aceasta Ţi-a dăruit cineva pumnalul? Întrebarea m-a luat prin surprindere — Nu nu ştiu — Nu-l lăsa pe Keton să-l vadă! a spus el, băgând pumnalul în teacă şi aşezându-l pe masă, lângă el Nu ţi-l va mai da înapoi Brusc, cerul s-a întunecat Cu doar câteva minute în urmă, magazinul lui Baba se bucurase din plin de soare şi, într-o clipă, peste noi a căzut noaptea Nori groşi pluteau duşi de vânt şi ascundeau luna, deşi am reuşit să o văd plină şi strălucitoare de parcă ar fi ţinut o plasă de stele ce erau gata să explodeze pe cer — Nu ai de gând să ne părăseşti, nu-i aşa? a spus Sendo — Să vă părăsesc? am repetat eu Unde să merg? — Memoria ta este îngrozitoare astăzi, Maia! Împăratul te-a invitat să devii croitorul său Trebuie să te hotărăşti în seara asta De aceea mama găteşte pentru tine De fapt, mama nu vrea să pleci Şi nici eu nu vreau — Împăratul? am repetat eu, clipind mirată Şi stelele Ce uitasem? — Maia? a rostit Sendo, ale cărui buze s-au strâmbat, în timp ce pe chip i-a apărut o expresie ameninţătoare pe care nu o mai văzusem niciodată Maia, tu mă asculţi? a întrebat el cu o voce mai groasă şi uşor nerăbdător Sendo nu era niciodată nerăbdător — Ce s-a întâmplat? — Trebuie să te hotărăşti Rămâi sau pleci? — Nu vreau să-mi părăsesc familia — Atunci, nu ne părăsi! a spus Sendo agresiv Rămâi aici! Am privit în pământ, apoi mi-am ridicat capul Cineva îmi spusese să scap de obiceiul acela prost Cine oare? Keton? De ce mi-ar fi dat Keton un asemenea sfat? El niciodată nu discuta cu mine decât dacă era vorba despre o farsă Dar mi-am amintit vocea lui Mi se păruse foarte tristă, foarte matură — Pari nefericită, a spus Sendo, deschizându-şi braţele spre mine Vino aici, surioară! Am dat să întind braţele — Aşteaptă! am spus, încruntându-mă Nu trebuie să te ating! Sendo a râs Nu era râsul lui obişnuit, relaxat Am perceput o oarecare iritare în el — Poftim? Am făcut un efort să-mi amintesc „Cred că este ceva ce trebuie să ” O rafală de vânt mi-a atins brusc părul M-am uitat afară şi am zărit o pasăre neagră cu vârfurile aripilor albe Un vultur O senzaţie ciudată s-a stârnit în mine — Edan — Ce-ai spus? — Edan, am şoptit din nou Ce înseamnă acest cuvânt? De ce nu-mi pot aminti? Sendo a păşit încet spre mine Luase pumnalul şi îl ţinea îndreptat spre mine — Surioară, te porţi cam ciudat Umbre dansau de-a lungul pereţilor Soarele dispăruse, dar, în clipa aceea, la fel se întâmplase şi cu luna, şi cu stelele — Sendo! am spus Este întuneric, am continuat cu o voce lipsită de tărie O să plec acum Fratele meu s-a grăbit să blocheze uşa — Nu pleci nicăieri! Lăuta lui dispăruse Fereastra, patul şi scaunul de bambus de lângă masa lui de toaletă se făcuseră şi ele nevăzute Toate dispăruseră de parcă nici nu fuseseră acolo Apoi, ochii lui Sendo s-au cufundat parcă în craniu şi au căpătat o nuanţă de roşu foarte viu În întuneric, străluceau precum rubinele Roşii ca sângele Mi-am stăpânit un ţipăt — Nu eşti Sendo! — Nu! a rostit el răguşit Pielea fratelui meu îmbătrânea chiar în timp ce îl priveam, iar părul i se lungise şi era vâlvoi Pielea i s-a acoperit cu o blană cenuşie, pleoapele i s-au micşorat, la fel ca pupilele, care au ajuns nişte perle micuţe, ca la lupi Veşmântul i-a devenit alb ca osul, iar o amuletă neagră, cu o crăpătură în mijloc, îi atârna de gât În jurul meu, pereţii dormitorului s-au cutremurat şi s-au înceţoşat, apoi au dispărut, ca nişte năluciri Mă aflam afară, pe meterezele Turnului Hoţului În tot acest timp fusesem afară — Eşti o fantomă, am şoptit Mâhnirea creştea în mine Mâhnire pentru familia mea, pentru Sendo, pentru că visul de a fi cu toţii fericiţi împreună se spulberase brusc Şocul mă pârjolea pe dinăuntru, iar respiraţia îmi era ca de gheaţă — Toate creaturile cu care te-ai întâlnit erau fantome, a spus Sendo, lăsând să cadă pumnalul lui Edan, de care nici nu mai avea nevoie dacă îi priveai ghearele curbate, cu vârfuri tăioase ca briciul, capabile să-mi jupoaie pielea în fâşii Eu sunt cu totul altceva CAPITOLUL TREIZECI Am plecat clătinându-mă din preajma demonului care luase înfăţişarea lui Sendo şi am mers aşa, împleticit, până când m-am ciocnit de parapet Piatra s-a frecat de coatele mele, iar eu am privit în jos Dedesubt se afla lacul Paduan, cu apele sale învolburate O cădere teribilă, dar aş putea supravieţui dacă nu m-aş lovi de stânci Demonul a râs — Maia cea mică, rătăcită şi singură Ai crezut că familia ta era împreună din nou? m-a întrebat pe un ton batjocoritor Fată prostuţă! Te-ai lăsat păcălită foarte uşor Alţii, de obicei, se împotrivesc mai mult Mi-am muşcat buza, înăbuşindu-mi cu greu un suspin Îmi dorisem foarte mult ca familia mea să fie din nou întreagă, iar el folosise asta împotriva mea — Cum de ştii atât de multe lucruri despre mine? — Ştiu totul, Maia, a rostit răguşit demonul Ştiu că vrei să fii cel mai bun croitor din ţinut, că vrei să fii iubită de vrăjitor şi că vrei să salvezi ceea ce a mai rămas din familia voastră – să-ţi vezi tatăl fericit şi fratele în stare să meargă din nou, a mai spus el în timp ce ochii lui roşii au lucit privindu-mă Ei bine, nu poţi avea totul Dar ştii deja asta, nu? Ai aflat-o când a murit fratele tău cel mai mare Toate nopţile acelea ai dorit şi te-ai rugat să-i vezi din nou Permite-mi să-ţi îndeplinesc eu dorinţa asta, a încheiat el, ridicând o gheară Am plonjat chiar înainte ca el să facă o săritură înainte, ajungând cu greu în siguranţă Sângele mi-a năvălit în cap Pumnalul lui Edan a strălucit metalic în urma mea, nu departe de scara de piatră care ducea spre partea de sus a turnului Am alergat în viteză după el şi, scoţându-l din teacă, m-am repezit pe trepte cât de repede m-au ţinut picioarele Nu ştiam unde se afla demonul, dar învăţasem de la escaladarea Vârfului Celui care Aduce Ploaia să nu las frica să mă copleşească Dacă aş fi lăsat-o, aş fi fost pierdută Am continuat să urc Partea superioară a turnului era goală, cu excepţia unei fântâni de piatră aflate în mijloc Deasupra mea, soarele şi luna erau unul lângă altul Podul care îi lega descria un arc de-a curmezişul cerului, o dungă de argint strălucitor Odată ce avea să se prăbuşească, sângele stelelor avea să picure în fântână Continuând să gâfâi, m-am aplecat peste marginea puţului Înăuntru era un abis negru, nesfârşit M-am rugat ca sângele stelelor să cadă curând Am ciulit urechile, atentă la ceea ce părea un zgomot de cuţite pe piatră Demonul mă urmărise Ghearele lui se frecau de peretele turnului, iar ochii roşii străluceau intens când a ajuns, dintr-o săritură, de cealaltă parte a fântânii A râs de pumnalul meu ridicat — Abia dacă ştii să-l foloseşti „O parte este folosită împotriva omului”, spusese Edan „Cealaltă parte este făcută din meteorit şi este folosită împotriva creaturilor pe care sper că nu le vom întâlni ” Ţineam arma aproape Marginea din meteorit a început să strălucească, iar privirea demonului a devenit aprigă El s-a năpustit spre mine, iar eu am luat-o la sănătoasa cu un ţipăt N-am ştiut cum să-l atac Uneori, demonul era subţire ca aerul, alteori, solid ca fierul S-a ghemuit în partea de sus a fântânii, sărind la mine şi blocându-mi calea ori de câte ori încercam să trec pe lângă Râdea şi se juca cu mine Era un joc pe care nu-l puteam câştiga Era mult prea rapid Doar încercând să-i evit ghearele ca tăişul briciului, mă lăsa gâfâind îngrozită Trebuia să atac repede, înainte de a obosi prea curând M-am oprit din alergat şi m-am întors cu faţa spre demon, rotind lama cu toată puterea Gestul l-a surprins, dar numai pentru o secundă Demonul s-a răsucit, iar eu am ratat, însă meteoritul i-a străpuns lanţul amuletei Am apucat brusc şi i l-am smuls de la gât Demonul s-a retras Ochii încă îi străluceau de furie, dar nu a mai făcut nicio mişcare să atace — Dă-mi amuleta înapoi! a cerut el insistent în timp ce îşi retrăgea ghearele, iar vocea i se îndulcea din nou, devenind aproape ca a mamei Dă-mi-o înapoi, Maia! Am mers cu spatele până când am ajuns lângă fântână Deasupra mea, podul strălucitor dintre soare şi lună s-a prăbuşit într-o străfulgerare uriaşă, iar o dungă albă a trecut peste noapte, întinzând lumina de-a curmezişul cerului Nu a durat mult Întunericul a revenit, iar sângele stelelor a început să cadă, un foc de artificii cu praf de argint care se scurgea asemenea picăturilor de ploaie Pietrele din fântână zbârnâiau şi vibrau, iar lumina radia din adâncime devenind din ce în ce mai strălucitoare — Nu ai unde să te duci! a mârâit demonul Dă-mi înapoi amuleta, iar eu nu te voi ucide! Am rotit lama de meteorit cu o mână şi am ţinut amuleta deasupra fântânii cu cealaltă — Un singur pas şi o arunc în fântână! Demonul şi-a însuşit din nou vocea lui Sendo, ştiind că asta mă tortura — Fantomele te vor moartă şi nu o să-ţi îngăduie să pleci cu sângele de stele Dă-mi înapoi amuleta, iar eu te voi lăsa să pleci în siguranţă de pe această insulă — În siguranţă? m-am răstit la demon Ai încercat să mă ucizi! — Dă-mi amuleta şi te voi lăsa să pleci, a spus el, făcând apoi o pauză bine gândită Sau îţi pot da ceva după care inima ta tânjeşte Abia mai respiram — Ce ştii tu despre inima mea? — Edan! a şoptit demonul Îl iubeşti, dar el a depus un jurământ care nu poate fi încălcat Dă-mi amuleta şi voi rupe jurământul! Am ezitat — Cum? — Lasă-mă să-ţi arăt! a rostit el printre dinţi, înaintând puţin câte puţin cu mişcările sigure ale unui lup Doar dă-mi amuleta înapoi! Eram nehotărâtă „Eşti nebună, Maia? Nu poţi avea încredere într-un demon ” Dar dacă spunea adevărul? Dar dacă l-ar putea elibera pe Edan? Am putea fi împreună „Vino-ţi în fire!” striga la mine partea raţională a creierului meu „Demonul te manipulează Dacă nu aduni sângele de stele în clipa asta, nu va mai fi speranţă de pace pentru A’landi Alte mii de oameni vor muri Sângele lor va fi pe mâinile voastre ” „Dar Edan ” „Vom găsi o altă cale ” — Nu negociez cu demonii, am spus şovăielnic — Asta-i foarte rău, a spus demonul Aşteptam cu nerăbdare să-l eliberez pe Edan Moartea va fi un dar pentru el după ce a slujit foarte multe sute de ani Un aer rece mi-a încreţit pielea pe ceafă Demonul l-ar fi ucis pe Edan Încercase să mă păcălească din nou! Ura m-a copleşit Nu mai suportam Inima îmi bătea nebuneşte, iar degetele bâjbâiau Am desfăcut nuca şi m-am aplecat peste fântână, întinzând mâna adânc după lichidul de argint strălucitor din interior Încă puţin şi gata! Umbra demonului s-a conturat peste mine Am sărit, simţindu-i respiraţia rece ca gheaţa pe gât, iar nuca mi-a alunecat din mână în fântână — Nu! am strigat Inima mi s-a strâns de disperare, iar demonul a chicotit — Ce fată nepricepută! a murmurat el, clătinând din cap O mică fiolă i-a apărut în palmă Mi-o întindea în timp ce unghiile ascuţite îi străluceau puternic — Dă-mi înapoi amuleta, iar fiola va fi a ta! Am strâns şi mai tare amuleta, studiindu-i suprafaţa neagră şi zgrunţuroasă Faţa ei rotundă era zgâriată şi ciobită, având probabil sute de ani Poate şi mai mult Semăna cu cea purtată de împăratul Khanujin, doar că avea un lup în loc de vultur L-am privit furioasă Doream cu disperare fiola — Bine! Cu toată puterea, am aruncat amuleta spre el El a ridicat ghearele să o prindă şi, într-o clipă de nebunie, am sărit înainte şi i-am înfipt pumnalul în umăr El a scos un urlet chinuit, care m-a înspăimântat M-am repezit la fiolă înainte ca aceasta să se spargă de pământ În clipa aceea, fântâna era aproape plină Am umplut fiola cât am putut de repede, pentru că ar fi trebuit să fug imediat, dar sticla strălucea cu o intensitate care m-a fascinat Sânge de stele! Am ţinut-o aproape, privind-o cu nesaţ Era uşor să o privesc la nesfârşit, captivată de culorile mereu schimbătoare Nici nu voiam să mă gândesc câţi oameni îşi pierduseră viaţa, încercând să obţină această substanţă nepreţuită Dar nu scăpasem încă, aşa că am pus capacul la fiolă şi m-am întors pe călcâie, să o iau la fugă Drept în braţele demonului Revenise Negru, cu sângele cald care i se scurgea din rana de la umăr, deşi se vindeca deja într-un vârtej de fum şi umbră Am încercat să fug, dar el m-a blocat şi mi-a cuprins gâtul cu ghearele Şocul atingerii sale a fost ca un fulger ce m-a sfâşiat în interior şi mi-a redus la tăcere gândurile şi nervii Pumnalul meu a zăngănit, dar zgomotul făcut de lama cu două tăişuri pe podeaua de piatră mi s-a părut a fi la peste o mie de kilometri depărtare Am îngheţat Nu mai puteam vedea nimic Nici cerul inundat de stele strălucitoare, nici ochii roşii îngrozitori ai demonului din faţa mea El mi-a râs la ureche şi m-a tras mai aproape de el — Nu vei merge nicăieri, a şoptit el Fantomele mele sunt flămânde Nu le auzi jelind? Am auzit strigătul prelung, dar crezusem că era vântul Am închis ochii, dorind să-mi astup şi urechile în acelaşi timp M-am smucit şi am lovit aerul, trăgând de faţa demonului, într-o încercare disperată de a mă elibera de acesta Însă el era prea puternic — A trecut foarte multă vreme de când nu au avut mai avut un vizitator, a continuat el Şi încă unul cu amintiri atât de dragi! N-ai vrea să rămâi cu ele, Maia? Cu fantomele mele Aţi putea fi cu toţii din nou o familie fericită, a mai spus el şi mi-a strâns gâtul exact în locul unde în bătea pulsul Am gâfâit şi inima mi-a stat, apoi a pornit să bată din nou — Fantomele devorează amintirile, nu ţi-a spus Edan? O atingere, şi îţi fură trecutul Tu uiţi totul şi devii una dintre ele, a continuat el, strângându-mă şi mai tare în timp ce respiram greu, din ce în ce mai greu Sau ar trebui să te păstrez pentru mine? Demonii te devorează încet, bucată cu bucată, amintire după amintire Până când nu mai reprezinţi nimic Eram prea slăbită să mai lupt cu demonul Braţele mi-au căzut pe lângă corp, moi şi inutile Dar foarfeca mea a vibrat la şold şi, cu o ultimă zvâcnire de putere, am desfăcut-o şi am înfipt lamele în inima demonului El a scos un urlet înfiorător, iar eu n-am mai zăbovit De îndată ce demonul m-a scăpat din mână, forma lui îngrozitoare s-a preschimbat în fum, oasele s-au prefăcut în cenuşă, iar eu eram deja pe drum Mi-am luat pumnalul şi am coborât din turn, împleticindu-mă, căci picioarele se deplasau mai rapid decât respiram Fantomele au început să apară, strigându-mi cuvinte batjocoritoare Zgomotele mă urmăreau atât de aproape, că urechile îmi ţiuiau Jumătatea de meteorit a lamei mele a strălucit, aşa că am ţinut-o ridicată Magia ei era cea mai bună apărare O gloată fantomatică mă aştepta jos – toate năluciri cu păr alb şi ochi roşii, umezi, ce ieşeau din orbite Ţipetele lor mi se înfigeau în piele, rezonând în oase, până când am crezut că aş putea să mă sparg în bucăţi Nu aveam să mă dau bătută Nu aveam să le ating Am ţâşnit afară din turn, coborând repede treptele de piatră spre oraşul abandonat Dar nu exista nicio scăpare de pe insulă Nu aveam încotro să alerg Apoi Edan! Aripile lui mari băteau vântul Reuşise cumva să aducă în cioc covorul nostru Greutatea acestuia îl încetinea, dar el bătea tare din aripi Când a ajuns suficient de aproape, a lăsat covorul să cadă în faţa mea şi a cârâit Marginile covorului erau uzate, iar restul era zdrenţuit şi rupt L-am lovit cu piciorul, sperând să-l trezesc la viaţă Nu a ajutat la nimic Degetele mi-au tremurat când am scos foarfeca şi am pus-o să cârpească găurile şi rupturile ca să anime covorul „Te rog, zboară, te rog, zboară!” Edan s-a rotit în jurul meu, aşteptând împreună cu mine „Ah, divinităţi, nu există nicio scăpare de aici!” În clipa aceea, am zărit fantomele care dădeau năvală spre mine Aţe şerpuiau şi se înnodau dedesubtul foarfecii Eu tăiam şi tot tăiam cât de repede reuşeau degetele mele să se mişte În urma mea, noaptea devenise tăcută din nou Degetele îmi ardeau pe când legam înspăimântată ciucurii cu magia foarfecii În cele din urmă, covorul s-a trezit la viaţă Am sărit pe el — Zboară! am strigat spre el Zboară! Covorul a început să se ridice, dar fantomele erau după mine Cu un cor de şoapte şi de ţipete, s-au năpustit înainte cu braţele lor lungi şi scheletice întinse Erau atât de aproape, că am reuşit să le văd pustiul din priviri Gurile le atârnau deschise, cu limbile subţiri şi lungi ca nişte şerpi RĂMÂI, Maia! Nu vrei să rămâi cu familia ta pentru totdeauna? RĂMÂI CU NOI! Am rotit pumnalul în toate direcţiile şi, pentru o vreme, a ţinut fantomele la distanţă Dar erau mult prea multe Nu le puteam opri pe toate Disperată, mi-am scotocit prin buzunare căutând ceva ce m-ar putea ajuta M-am înţepat în ace, dar am căutat mai departe În buzunarul mantiei, în buzunarul tunicii Eram gata să renunţ când degetele mele au atins o nucă – cea în care era adunată lumina soarelui Atunci s-a născut speranţa, apoi, curajul Mi-am rupt o bucată din mânecă şi m-am legat în grabă la ochi Apoi, am închis ochii şi am desfăcut nuca Chiar şi o clipă era de ajuns Lumina soarelui a explodat peste turn, iar fantomele au ţipat Covorul s-a ridicat, eu m-am apucat strâns de marginile lui jerpelite şi mi-am agăţat bărbia peste margine, urmărind cum Insulele Uitate dispăreau una câte una, asemenea lumânărilor stinse de ceaţă, până când, în sfârşit, lacul Paduan s-a făcut nevăzut CAPITOLUL TREIZECI ŞI UNU Am zburat până în zorii zilei următoare, când am poposit într-un crâng, lângă cai Cerul era de un cenuşiu tumultuos, apăsător şi prevestea ploaie Dar soarele îşi făcea loc printre spaţiile înguste dintre nori, iar eu mă bucuram din plin de lumina lui blândă Habar nu aveam încotro ne îndreptam, dar nu-mi păsa Atâta timp cât eram departe de insula aia nenorocită, eram foarte mulţumită Nici măcar soarele, a cărui margine devenea mai întunecată şi mai roşie cu fiecare oră, nu mă îngrijora Preferam să înfrunt mânia împăratului Khanujin decât creaturile din Lapzur Edan şi-a recăpătat înfăţişarea umană şi s-a întins pe pământ Ochii i s-au deschis agitaţi, iar el s-a ridicat brusc în picioare — Te simţi — Mă simt bine, am minţit eu repede Nu era aşa Ce văzusem pe insula aceea continua să îmi macine sufletul – mama, Finlei şi Sendo în viaţă Uram demonul, pentru că îmi pângărea amintirile preţioase cu ei şi pentru că redeschisese o rană pe care luptasem cu multă îndârjire să o închid O voce interioară mă sfătuia să-i povestesc lui Edan despre întâlnirea mea cu demonul ale cărui gheare încă le simţeam pe ceafă Da, el mă atinsese, dar nu se întâmplase nimic Îl biruisem, dar urletul lui înfricoşător îmi suna încă în urechi, iar imaginea şocantă a oaselor sale carbonizate continua să mă chinuie — Mă simt bine, am repetat şi, ridicând privirea spre Edan, mi-am cuibărit capul în colţişorul special de pe umărul său Aveam multe întrebări adunate pentru el, dar cuvintele nu doreau să se facă cunoscute — Ai avut dreptate! A fost cea mai dificilă sarcină dintre cele trei, am spus în schimb — E diferită de orice altceva, a spus el Ce-ai văzut? Mi-am frecat tâmplele Vârfurile degetelor îmi vibrau de căldură şi simţeam frisoane în tot corpul Edan avea să fie excesiv de panicat, aşa că nu i-am povestit mare lucru despre ce simţeam Fără îndoială că totul se întâmpla din cauza epuizării — I-am văzut pe Finlei şi pe Sendo Şi pe mama Erau încă în viaţă şi eram foarte fericiţi împreună Şi Baba era fericit şi cosea Iar Keton nu fusese plecat niciodată la război, am spus cu o voce sugrumată de emoţie, simţindu-mi gâtului iritat şi încordat Nu voiam să mai plec Am uitat aproape totul Edan a răsucit pe deget o şuviţă rebelă din părul meu şi mi-a ascuns-o după ureche — Chiar şi pe mine? a întrebat el încet, dar cu o urmă de ştrengărie în voce — Chiar şi pe tine Mi-a atins fruntea cu fruntea lui — Atunci va trebui să mă strecor mai profund în viaţa ta, Maia Tamarin Ideea m-a făcut să zâmbesc — Presupun că da Edan şi-a ridicat capul şi mi-a urmărit zâmbetul — Poftim, croitorul meu pătimaş s-a întors — Nu mai sunt xitara? — Am crezut că nu-ţi plăcea — A început să-mi placă, am recunoscut eu Gura lui Edan a devenit o linie subţire, semn că era gata să facă o mărturisire — Nu am folosit cuvântul cu sensul de mieluşel, îţi dai seama Tu ai fost mereu prea puternică şi curajoasă pentru această comparaţie — Dar — În a’landana veche, xitara înseamnă mieluşel Dar în narat, limba cu care am crescut, înseamnă cel mai inteligent — Cel mai inteligent, am şoptit, iar cuvintele au cântat în inima mea Dar m-ai numit astfel chiar când ne-am cunoscut — Atunci am spus-o pentru talentul tău la croitorie, m-a tachinat Edan Iar acum, pentru ceea ce reprezinţi pentru mine, a continuat el, iar expresia de veselie de pe chip i-a dispărut Cât am fost în Lapzur, mi-a fost teamă că nu voi mai avea şansa să îţi spun M-am temut că te voi pierde Voiam să-l îmbrăţişez pe Edan strâns şi să-i spun că nu mă va pierde niciodată Dar un sentiment ciudat m-a copleşit pe neaşteptate când mi-am amintit de atingerea demonului Fără să ştie nimic din toate acestea, Edan şi-a aşezat o mână caldă pe umărul meu — Magia acelor insule este puternică, dar te-ai descurcat bine A fost extraordinar că ai folosit lumina soarelui ca să ţii departe fantomele Dacă n-ai fi fost tu, cred că încă ne mai aflam acolo, a spus el, mângâindu-mă pe obraz Şi acum, avem şi sânge de stele Spre uşurarea mea, Edan nu mi-a cerut să-l vadă Doar m-a sărutat pe nas, apoi a plecat să se ocupe de cai Când nu se uita, am scos fiola demonului din buzunar Conţinutul ei irizat mi-a strălucit în mână în nuanţe atât de bogate, de parcă aş fi ţinut diamante sub un curcubeu Dar când am apucat fiola de capac, fără să ating sticla, totul s-a estompat, devenind întunecat precum ardezia, astfel încât recipientul putea fi confundat cu uşurinţă cu o călimară plină cu cerneală, nu cu preţiosul lichid care oferea o putere imensă Nu cu sânge de stele Am strâns sticluţa în pumn, iar intensitatea luminii mi-a făcut degetele să strălucească Cea mai grea parte se terminase Odată ce ajungeam la Palatul de Toamnă, trebuia să cos copiii Amanei în trei rochii: o provocare care, cândva, mă adusese în pragul agoniei Abia aşteptam să înşir magia din soare, din lună şi din stele printre degete, să o cos în trei rochii perfecte, demne de zeiţe şi, în cele din urmă, să pun capăt acestei călătorii Edan a revenit cu Opal şi Rook Opal a galopat spre mine, iar eu am alergat să-mi îmbrăţişez calul Iapa m-a înghiontit cu nasul, dar era mai concentrată asupra florilor sălbatice ce îmi atingeau pulpele Când şi-a aplecat capul să pască, i-am mângâiat gâtul cu afecţiune Cât de bine era să fii din nou printre cei vii! Am întins mâna după plosca mea şi am luat o înghiţitură mare — Este foarte cald aici! — Nu, nu este, a spus Edan, încruntându-se Am eliminat brusc aerul din plămâni Frisoanele îmi stăpâneau trupul în continuare În clipa aceea, se ridicau, furişându-se spre gât Pielea îmi ardea şi era atât de fierbinte, că mă durea să şi respir Teama mă paraliza — Nu mă simt prea bine Simt că am febră Edan mi-a atins fruntea şi mi-a luat mâinile Încheieturile degetelor mele erau palide, aproape albe — Maia, uită-te la mine! mi-a cerut el Ce s-a întâmplat cu tine pe insulă? Ai — Nu fantomele, am ezitat eu Ci demonul m-a atins exact înainte de a-l înjunghia Edan mi-a dat părul la o parte Indiferent ce a văzut pe gâtul meu, l-a enervat la culme — La naiba! Trebuie să te ducem cât mai departe posibil de insule, a spus el şi m-a împins spre cai, apoi m-a săltat pe şaua lui Rook înainte să pot protesta Ameţită, m-am aplecat înainte — Am crezut că suntem în afara pericolului — Nu încă, a spus el, sărind în spatele meu pe Rook Ar fi mai bine să evităm Marele Drum al Mirodeniilor Ştiu o scurtătură spre Palatul de Toamnă Dacă vei începe să nu-ţi mai simţi membrele, să-mi spui imediat! m-a sfătuit el, apăsând cu două degete locul unde îmi bătea pulsul Am inspirat adânc — Am înţeles! Tunetul a bubuit deasupra noastră, iar din cer a început să toarne cu găleata Edan mi-a ascuns capul sub bărbia lui, dar ploaia continua să mi se reverse pe obraji Mi-am lipit urechea pe pieptul lui, ascultându-i bătăile regulate ale inimii, care se armonizau cu zgomotul copitelor lui Rook Am călărit prin ploaie ore întregi Caii au galopat curajoşi peste dealuri şi văi până când, în sfârşit, am ajuns într-un canion unde râul Leyang se unduia printre zidurile de stâncă precum o panglică Am fost nevoiţi să ne oprim pentru odihna cailor Edan i-a călăuzit spre o grotă puţin adâncă, în care abia încăpeam toţi patru Pe la mijlocul amiezii, ploaia s-a mai potolit, în sfârşit, dar eu continuam să o aud picurând pe stânci — Ro-rochiile mele sunt în cufere? am întrebat, mişcând buzele, chiar dacă nu le simţeam şi încă tremuram N-nu t-t-trebuie să se ude — Stau foarte bine rochiile, a spus Edan, ţinându-mi bărbia în căuşul palmei ca să-mi şteargă de pe nas picăturile de ploaie, cu toate că şi faţa lui era udă, dar nu-şi bătea capul să se şteargă Şi tuvei fi foarte bine Doar odihneşte-te, a adăugat — Nu pot să dorm Îmi simt trupul înţepenit Mă doare dacă mă mişc, am spus, iar dinţii mi-au clănţănit incontrolabil S-spune-mi c-ce s-se în-întâmplă c-cu mine! Edan şi-a aruncat mantia peste mine, în timp ce aşteptam să-mi explice Şovăia — Demonul te-a marcat, a spus el Asta înseamnă că s-a înstăpânit peste o parte din sufletul tău şi, până când va hotărî să o devoreze, te poate urmări Chiar şi în starea în care eram, mi-am dat seama că se întâmpla ceva foarte, foarte rău — Un-unde m-mă ur-urmăreşte? — Peste tot, a spus Edan rece Frisoanele mi-au ajuns la buze — Credeam credeam că l-am ucis — Demonii sunt greu de ucis, a spus Edan, fără să mă privească Sunt vinovat Am crezut că va fi suficient să-i abat atenţia lui Bandur, a mai spus el, iar vocea i s-a stins în timp ce se întorcea spre mine Nu ţi se va întâmpla nimic rău! Jur! Caii au nechezat, iar Edan a ridicat capul; era încordat şi foarte atent Eu n-am auzit nimic altceva decât că ploaia se oprise — Ce este? După o secundă, Edan a răspuns serios: — Nu suntem singuri — B-b-bandiţi? Edan şi-a pus un deget pe buze — Oamenii shansen-ului Probabil că ne-au urmărit — Ce facem? Edan deja îşi scotea arcul — Tu nu faci nimic Nu pe tine te urmăresc, a spus el, aruncând o pătură peste cuferele noastre Du-te spre răsărit Ieşi din pădure cât de repede poţi! Dacă te urmăreşte cineva, nu ezita să foloseşti pumnalul aşa cum te-am învăţat Am încercat să protestez, dar Edan luase deja o hotărâre şi era de neclintit M-a săltat pe Opal — Dii! a strigat el, bătând-o prieteneşte pe spate Opal a luat-o la galop, iar eu m-am prins de gâtul ei, în timp ce inima bătea să îmi sară din piept Eram atât de slăbită, că n-am reuşit să mă întorc să-l văd pe Edan dispărând în canion, pentru că simplul fapt că mă ţineam de calul meu era un mare efort Mi-am dat seama că ar fi posibil să nu-l mai revăd niciodată Dacă muream, n-aveam să aflu zile la rând, poate chiar şi mai mult de atât Avea să fie singur, la fel ca fraţii mei Câtă judecată mai aveam mă îndemna să continui drumul – cum l-aş fi putut ajuta pe Edan în halul în care eram? Mai mult îi stăteam în cale Dar inima mea a respins gândurile haotice şi am tras de frâie Opal s-a ridicat în două picioare, lovind aerul cu picioarele din faţă Cu un strigăt, am căzut din şa pe drumul alunecos Am sărit în picioare, deşi genunchii abia mă ţineau Vederea îmi era înceţoşată, iar trupul transpirat din pricina fierbinţelii Locul de pe gât unde mă atinsese demonul era şi mai cald decât înainte, dar suportam durerea Trebuia, dacă aveam de gând să-l ajut pe Edan — Sst! am spus, mângâind-o Opal pe cap Rămâi aici! Vei fi în si-siguranţă Nu am văzut nimic, doar canionul stâncos, cu nervuri roşii Nici urmă de soldaţi De mercenari Nici urmă de Edan Inima îmi bătea nebuneşte când am întins mâna după pumnal şi, apoi, în săculeţ, după foarfecă – pentru orice eventualitate –, ascunzându-le în cizmă Edan îmi arătase cum să tai gâtul unui om sau cum să înjunghii pe cineva pe la spate – am încercat să-mi reamintesc sfaturile, sperând din toată inima că nu voi avea nevoie de ele Astfel înarmată, m-am grăbit să-l ajung din urmă pe Edan Ploaia se oprise, dar pământul era umed în timp ce alergam de-a lungul râului Leyang Am auzit soldaţii înainte de a-i zări la o cotitură Caii lor suflau zgomotos pe nări şi nechezau pe cealaltă parte a râului, iar armura soldaţilor zăngănea Bărbaţii mărşăluiau într-un şir care se întindea de-a lungul canionului, săbiile şi scuturile lor de fier contrastând cu verdeaţa luxuriantă Am strâns din dinţi când, printre soldaţi, l-am zărit pe Vachir, călărind pe o iapă albă Ghemuită în spatele unui copac, am cercetat atent zona în căutarea lui Edan Nu era mult mai încolo de mine şi se afla pe aceeaşi parte a râului, cu faţa spre ei Am alergat la el — S-a pus un preţ destul de mare pe capul tău, Lordule Vrăjitor! a strigat Vachir Tu, domnule, vei merge la shansen Noi vom lua cuferele şi fata Auzind ultima parte, privirea lui Edan s-a întunecat de mânie Niciun om sănătos nu cuteza să ameninţe un vrăjitor, dar oamenii shansen-ului erau necugetat de încrezători Ştiau ei oare că magia lui Edan îşi pierdea din putere? M-am alăturat lui Edan lângă râu El a făcut un pas într-o parte, protejându-mă, dar şi-a păstrat privirea aţintită dincolo de râu, către duşmanii noştri, şi a ridicat arcul — Am crezut că vrăjitorii nu au nevoie de arme, a spus pe un ton de batjocură unul dintre soldaţi — Nu vreţi să luptaţi împotriva mea, a spus Edan Vă sfătuiesc să vă vedeţi de drum! Vachir şi-a agitat sabia, iar oamenii lui au început să treacă râul printr-un vad Câţiva dintre ei şi-au îndreptat atenţia spre mine, strigând cuvinte obscene şi scoţând sunete asemănătoare sărutatului Privirea lui Edan s-a înnegrit precum cenuşa A devenit încordat, a ridicat arcul şi a tras trei săgeţi rapide Oamenii au căzut în râu şi acolo au şi rămas pentru vecie Soldaţii se aflau deja pe partea noastră, încercuindu-l pe Edan Acesta m-a prins brusc de încheietura mâinii şi m-a împins de lângă râu — Pleacă! a strigat el Am alergat, dar doi soldaţi s-au năpustit asupra mea de după un arbore Aveam pumnalul pregătit, însă bărbaţii m-au înconjurat, râzând — Unde mergi, fato? Am fluturat pumnalul spre cel care vorbise, dar i-am ratat gâtul; în schimb, i-am zgâriat obrazul I-am făcut o tăietură lungă şi crestată – una care nu avea să arate prea bine odată ce se vindeca Omul a bombănit şi, în timp ce încerca să mă lovească, am ridicat din nou arma Dar cel de-al doilea soldat a apărut dintr-o parte, m-a prins de braţ şi mi l-a răsucit până când am scăpat pumnalul Omul avea dinţii galbeni şi încovoiaţi, iar respiraţia îi mirosea a carne stricată Înainte să apuc să ţip, mâna lui rece şi transpirată mi-a acoperit buzele I-am văzut murdăria şi sângele de pe unghii, iar genunchii mi-au cedat El mi-a râs în faţă în timp ce îmi ţinea cuţitul la gât — Nu te mai prosti şi omoar-o! s-a răstit prietenul său, ştergându-şi cu mâneca faţa sângerândă Nu pe capul ei s-a pus recompensă Pe al vrăjitorului — Ştii cât timp a trecut de când n-am mai simţit o femeie? Răpitorul meu mi-a smucit părul negru, silindu-mă să întind gâtul în sus — Acum nu mai eşti foarte spirituală, nu? Am început să simt teama Doi bărbaţi, amândoi mai mari şi mai puternici decât mine Eu fără pumnal şi fără Edan Lumea a început să se învârtă „Nu”, m-am apostrofat în sinea mea „Ai ajuns mult prea departe ca să renunţi în clipa asta Trebuie să lupţi!” Folosindu-mi ambele mâini, am apucat repede braţul care ţinea cuţitul lipit de gâtul meu şi l-am tras deoparte M-am desprins din strânsoarea atacatorului meu, înfigându-mi cotul într-o parte a corpului său şi, prinzând repede şi cu hotărâre mânerul cuţitului său, l-am lovit în vintre până când omul mi-a dat drumul Prietenul lui a sărit să mă prindă, dar eu i-am rotit cuţitul spre faţă şi l-am marcat cu încă o tăietură Pe când bărbatul urla de durere, am lăsat jos cuţitul, mi-am luat pumnalul şi am reuşit să fug Cei doi soldaţi m-au urmărit, paşii lor bufnind periculos de aproape Le-am ignorat strigătele şi nu m-am uitat înapoi Apoi, o săgeată a fâşâit pe lângă mine, urmată de un ţipăt scos de unul dintre soldaţii aflaţi pe urmele mele Când mi-am ridicat privirea, l-am văzut pe Edan cu arcul ridicat Soldatul pe care-l tăiasem a încercat să se întoarcă şi să fugă, dar a fost următorul răpus Trupul i s-a prăbuşit în noroi Nu eram la mai mult de douăzeci de paşi de Edan când cineva m-a apucat brusc din spate Strânsoarea atacatorului s-a dovedit suficient de puternică să-mi strivească coastele, în timp ce acesta îşi apăsa sabia pe gâtul meu — Pune jos arma, vrăjitorule! Eşti depăşit numeric Am recunoscut vocea Vachir! — Las-o să plece! a spus Edan, ridicându-şi arcul Vachir a scuipat la picioarele lui Edan — Obligă-mă! Dacă ai mai avea puteri, le-ai fi folosit deja Edan a strâns din dinţi Era adevărat – magia lui aproape că secase Nu mai aveam nicio cale de scăpare Mi-am înfipt unghiile în braţul lui Vachir şi l-am lovit cu călcâiul în picior, dar pielea lui era dură ca a unui animal Vachir m-a apucat şi mai strâns — Las-o să plece! a repetat Edan Acesta este ultimul meu avertisment Au sosit alţi soldaţi Prea mulţi de înfruntat Ne-au încercuit şi toţi au râs cu arcurile şi săbiile ridicate spre capul lui Edan Totuşi, acesta nu şi-a lăsat arma în jos Lama lui Vachir apăsa şi mai adânc pe pielea mea, iar eu am închis ochii strâns „Nu aşa îmi voi sfârşi zilele – cu gâtul tăiat de un balardan!” Degetele mi-au alunecat încet spre centură şi au prins foarfeca În spatele meu, Vachir s-a încordat în timp ce întindea gâtul să se uite la cer O avalanşă de nori apăruse de nicăieri, aruncând o umbră uriaşă asupra noastră Fulgerul a aprins cerul, iar tunetul a bubuit Pământul a tremurat, iar câţiva dintre soldaţi au căzut în genunchi Am ridicat foarfeca şi, orbeşte, am înfipt-o în coapsa lui Vachir Pe când acesta urla, m-am desprins din braţele lui Mai mulţi soldaţi morţi îl înconjurau pe Edan, dar el nu mai avea săgeţi Vachir şi oamenii lui rămaşi în viaţă cereau răzbunare Apoi, pământul a zvâcnit dedesubtul nostru, iar râul a început să se ridice — Tu faci asta? am strigat la Edan, luându-mi pumnalul — Nu! a spus el, trăgându-mă de mână şi îndemnându-mă să urc stâncile din faţă Vine! — Cine anume? am întrebat cu voce tremurată În loc de răspuns, Edan a spus: — Trebuie să ajungem mai sus L-am urmat, căţărându-ne pe panta abruptă, departe de râu Lumea se învârtea şi, cu fiecare pas, capul meu se simţea din ce în ce mai uşor în timp ce pielea îmi ardea din ce în ce mai tare Dar am continuat să-mi ţin ochii deschişi şi să privesc mai jos de noi Mai bine nu o făceam! Fantome! Crezusem că rămăseseră captive în lacul Paduan, dar mă înşelasem Am simţit un frison pătrunzător pe şira spinării Am tras cu putere de mâneca lui Edan, incapabilă să vorbesc El m-a tras înainte — Nu privi! Continuă să mergi! Nu puteam să-mi smulg privirea de la fantome Am numărat o mulţime, poate o sută Cele mai multe aveau înfăţişare de animale – urşi, vulpi şi lupi, toate cu ochi roşii Dar ele nu ţipau şi nici măcar nu murmurau, ci pluteau deasupra pământului într-o tăcere sinistră, astfel că se auzeau doar strigătele soldaţilor Oamenii tăiau bestiile cu săbiile, apoi urlau pentru că nu se vedea nici urmă de sânge — Magie! zbierau ei Fantome! Acestea au fost ultimele cuvinte rostite de ei înainte ca fantomele să-şi arate dinţii şi să-i încercuiască, îmbrăţişându-i, până când au amuţit şi ultimele strigăte O singură creatură ieşea în evidenţă faţă de restul Îmi era tulburător de cunoscut şi părea mai puternic decât toate fantomele la un loc Bandur! Demonul care luase înfăţişarea lui Sendo în Turnul Hoţului Cel care fusese cât pe ce să mă ucidă Era îngrozitor să-l priveşti în lumina soarelui Doar fum şi umbră, ochi negri ca sângele, fără strălucire În ziua aceea, purta armură, iar amuleta îi atârna la gât Bandur m-a surprins privind şi, cu un zâmbet, a dispărut din toiul bătăliei Ştiind că făcusem o greşeală, am grăbit pasul după Edan Prea târziu! Am ţipat când Bandur şi-a făcut apariţia şi m-a separat de Edan — Tu! am strigat eu Te te-am ucis! — Nu l-ai ascultat pe Lordul Vrăjitor? a râs Bandur Nu poţi ucide pe cineva care este deja mort, fato! Deşi te aplaud pentru încercare Ştiu să apreciez o urmărire reuşită şi a trecut foarte mult timp de când n-am mai părăsit insula aceea blestemată Din nefericire, asta te va costa Pumnalul de lângă mine a vibrat Edan îl chema la el Pumnalul a zburat spre mâna lui, apoi a trepidat şi a tremurat De parcă ar fi fost derutat — Linişte! a strigat Bandur cu un zâmbet crud pe buze pe când arma lui Edan cădea cu zgomot pe pământ Puterea ta este slabă, Edan N-ar trebui să fii atât de departe de stăpânul tău Edan şi-a ridicat pumnalul — Nu o poţi lua Ochii roşii, îngrozitori, ai demonului s-au întors să mă cerceteze În scânteierea răutăcioasă a pupilelor sale, am zărit o imagine reflectată a urmelor de gheară pe gâtul meu — Fata este marcată, iar tu eşti un prost să-ţi deschizi sufletul în timp ce te afli sub jurământ Fata nu se va elibera de mine dacă nu vreau — Atunci spune-mi ce doreşti! Voi plăti! — Nu! am strigat eu Edan! Demonul a ridicat o mână să mă facă să tac Mi-a scăpat un geamăt, dar limba nu se mai mişca – eram încremenită — Nu-ţi imagina că ai ceva ce-mi doresc, Edan, a continuat Bandur Ai ştiut preţul pe care îl vei avea de plătit când ai băut sângele de stele Ţi-ai jertfit libertatea şi nu va mai fi a ta din nou – nu cât trăieşte fata Nu ai ce să-mi oferi cât timp eşti sub jurământ În afară de cazul când a mai spus el şi s-a oprit, retrăgându-şi ghearele Mă îndoiesc că ai sacrifica atât de mult pentru o simplă fată — Nu este o simplă fată! s-a răstit Edan O iubesc — Dar ea este liberă, iar tu eşti sub jurământ Edan s-a aşezat în dreptul meu, cu braţele ridicate — Eu sunt de mai mare valoare pentru tine, chiar şi aşa, sub jurământ — Serios, Edan? a rostit dispreţuitor Bandur în timp ce ochii lui duşi în fundul capului mă sfredeleau Pot intui magie în ea Este încă slabă, dar, aşa cum ai spus mai devreme, ea nu este o simplă fată — Spune-mi ce vrei în schimbul eliberării ei şi voi face – cu jurământ sau nu! — Ştii ce vreau, vrăjitorule, a rostit aspru Bandur M-am săturat să fiu gardian Îmi vei lua locul „Nu!” am vrut eu să strig Dar Edan a dat din cap aprobator Încet — Dă-mi un an, a spus el, să o duc înapoi pe Maia în siguranţă la palat şi să mă asigur că pacea este restabilită sub împăratul Khanujin — Rezolvă tot până la soarele roşu, Edan! l-a întrerupt Bandur Duci fata acasă şi înainte de apus, te reîntorci pe Insulele Uitate Dacă îndrăzneşti să fugi de această obligaţie, consecinţele vor fi imense Voi veni după ea şi o voi sfâşia, împrăştiindu-i rămăşiţele peste lacul Paduan, aşa încât ea îşi va trăi restul eternităţii distrusă Şi nu va mai părăsi niciodată insula — Înţeleg, a spus Edan cu fermitate Atunci rămâne până la soarele roşu Pe onoarea şi pecetea mea de Lord Vrăjitor, ai cuvântul meu! — Minunat! a rostit tăios Bandur Dacă demonii erau vreodată veseli, atunci aşa arătau Bandur şi-a înfipt ghearele în copacul din spatele meu, copacul s-a uscat, scoarţa i s-a făcut cenuşie, iar frunzele ofilite au murit — Ai acceptat S-a făcut! a încheiat el — S-a făcut, a repetat Edan Bandur şi-a apucat strâns amuleta şi a dispărut împreună cu armata sa de fantome Pădurea a fremătat din nou de viaţă şi, dacă n-ar fi fost oamenii căzuţi ai lui Vachit, ar fi fost de parcă umbra lui Bandur n-ar fi atins-o niciodată Deşi nu mai aveam febră, tremuram, legănându-mă încolo şi încoace şi ţinându-mi strâns braţele la piept — Ce-ai făcut? am şoptit — Nimic pentru care nu eram pregătit, a spus el Să mergem! L-am apucat de mânecă — Edan, eşti rănit, am spus, arătând spre vătămăturile sale — Hai să ne ocupăm de asta mai târziu! Mai întâi, vreau să ieşim din locul ăsta blestemat Fără să deschid gura, am dat din cap aprobator Am luat caii şi cuferele şi am pornit spre Palatul de Toamnă Aveam inima grea şi, pe măsură ce înaintam călare, devenea şi mai grea pentru că Edan nu vorbea cu mine Ploaia cădea răpăind, făcându-i părul negru lucios În clipa aceea, ochii îi erau fireşti – albaştri ca marea Dar el ţinea frâiele atât de strâns, că articulaţiile degetelor i se albiseră — Bandur a fost profesorul tău, nu-i aşa? am întrebat în cele din urmă Cel care a devenit demon La început, am crezut că nu mă auzise, pentru că răspunsul a întârziat mult — Da! M-am aplecat să-i ating braţul lui Edan Am simţit că mă înăbuş de emoţie şi am înghiţit în sec — Cum a — Sunt multe tipuri de demoni, Maia Unii se nasc sau sunt blestemaţi Nu toţi încep ca oameni sau vrăjitori, sau chiar ca animale Dar gardienii precum Bandur sunt printre cei mai puternici dintre demoni şi întotdeauna sunt vrăjitori care şi-au încălcat jurămintele Bandur l-a ucis pe omul căruia îi jurase să-l slujească – omul care avea în posesie amuleta sa Drept pedeapsă, a fost obligat să devină gardian pe Insulele Uitate pe vecie Sau până când un altul îi va lua locul — Şi acum tu vei deveni următorul gardian al insulelor, am şoptit Spre uimirea mea, Edan a izbucnit într-un râs trist — Nu îţi face griji pentru asta, xitara, a spus el şi m-a sărutat pe obraz atât de delicat, că aproape nici nu l-am simţit Mai degrabă îndur această soartă decât să-i îngădui lui Bandur să-ţi stăpânească sufletul O parte din mine s-a simţit devastată Curajul mi-a pierit, iar eu n-am mai reuşit să-mi ţin emoţiile în frâu Am domolit-o pe Opal şi mi-am aruncat braţele în jurul gâtului lui Edan — Nătângule! am strigat eu, ţinându-l de obraji şi trăgându-l mai aproape, astfel ca frunţile noastre să se atingă Promite-mi că vom găsi o cale să ne împotrivim acestei situaţii! Promite-mi că nu te vei transforma într-un demon precum Bandur! Edan m-a împins cu blândeţe — Te iubesc, Maia! Eu am trăit destul, aşa că dă-mi voie să fac ceva bun pentru tine Vei deveni cel mai important croitor din A’landi şi vei găsi un băiat norocos cu care să te căsătoreşti — Nu! — Fii isteaţă! a spus el, strângându-mi mâinile Eu nu-ţi pot oferi un viitor Mă vei uita Pot face ca asta să se întâmple Mi-am desprins brusc mâinile din mâinile lui, rănită — Să nu îndrăzneşti! am spus, suspinând şi cu pieptul palpitând Edan m-a tras lângă el şi m-a îmbrăţişat strâns, sărutându-mă pe obraz, apoi pe gât — Nu mă atinge! am spus, smulgându-mă din braţele lui pentru că aveam nevoie de aer, aveam nevoie să fiu departe de Edan Cum rămâne cu toate promisiunile tale? Nu mă puteam aduna să spun toate câte le aveam pe suflet – despre prăvălia pe care aveam s-o deschidem împreună lângă ocean, despre cum voiam să mă trezesc în fiecare dimineaţă auzindu-i râsetul, despre cum voiam să cos, acompaniată de cântecul flautului său, despre turnurile de cărţi împrăştiate pe lângă războaiele de ţesut şi ramele mele în timp ce îmbătrâneam alături de el Gura mi s-a uscat, iar pierderea unui vis la care, în sfârşit, îndrăznisem să sper m-a făcut să nu mai pot respira Eram rănită şi furioasă – pe mine însămi şi pe Edan, pe lady Sarnai şi pe împăratul Khanujin Doream să întind mâna în cufărul meu şi să rup în bucăţi rochiile lui lady Sarnai Ele erau cauza tuturor relelor; dacă n-aş fi pornit în călătorie ca să le creez, nimic din toate cele amintite nu s-ar fi întâmplat Iar acum Edan era condamnat să devină demon Totul din cauza mea Se lăsa înserarea, iar Edan vulturul a încercat să se cocoaţe pe umărul meu de câteva ori, dar l-am alungat cu un gest al mâinii până când a dispărut Nu am privit înapoi, întrebându-mă încotro s-ar fi putut duce Mi-am stăpânit un alt suspin Trupul mă durea, iar ochii îmi erau iritaţi de la plâns Eram foarte obosită Din cauza atacului, din cauza lui Bandur şi din cauză că eram atât de aproape de stele Din cauza faptului bine cunoscut că eram pe punctul de a-l pierde pe băiatul iubit PARTEA A TREIA — JURĂMÂNTUL — CAPITOLUL TREIZECI ŞI DOI De îndată ce am ieşit din canion, eu şi Edan am călătorit zile în şir fără să întâlnim vreun semn de civilizaţie până când, în sfârşit, am ajuns la o mănăstire Adăpostită între două sălcii uriaşe, avea un acoperiş ale cărui margini se ondulau ca nişte aripi şi un clopot de bronz care suna dintr-o curte înconjurată de stâlpi, chiar lângă intrare N-am ştiut dacă să fiu plină de speranţă că aveam să ne bucurăm de o masă caldă şi un pat în noaptea aceea sau neliniştită că urma să avem companie Eu şi Edan am călătorit în tăcere, el, în urma mea păstrând o distanţă calculată De fiecare dată când aruncam câte o privire fugară spre el, braţele îi erau încrucişate în poală şi doar mâinile le mai mişca să-şi îndepărteze buclele negre şi dezordonate din ochi Îmi doream să fi fluierat sau să fi fredonat ceva, dar nu a îndrăznit Nici chiar umbra lui nu a atins-o pe a mea — Ar trebui să dormi o noapte aici, a spus el cu o voce slăbită parcă de prea multă tăcere Călugării îţi vor oferi adăpost Am tras aer în piept Aerul era proaspăt şi încărcat de mireasma pinilor, iar umbrele pluteau uşor spre miazănoapte, pe când universul se pregătea să meargă la culcare — Dar tu? — Magia şi religia nu se împacă bine de secole Mă îndoiesc că o mănăstire m-ar primi cu braţele deschise — Nu intru fără tine Edan a trecut cu vederea comportamentul meu capricios — Asta înseamnă că doreşti să te însoţesc? N-am răspuns, iar el l-a strunit pe Rook spre mănăstire Am lăsat caii afară Exista un grajd modest, bine aprovizionat cu fân şi apă pentru Opal şi Rook Edan a ascuns armele noastre sub un tufiş în apropiere Am zărit călugării înainte să ajungem la porţi; erau afară, măturând treptele de piatră largi ale mănăstirii Aveau capetele rase şi purtau mantii de muselină sobre peste veşminte Ne-au salutat cu plecăciuni politicoase, iar Edan a avut dreptate – stareţul l-a privit cu un aer suspicios Totuşi, nu ne-a respins Ne-am lăsat încălţările la intrare, iar unul dintre călugării mai tineri ne-a adus apă să ne spălăm pe picioare Un fir de şofran plutea în ligheanul de lemn, parfumând aerul Mi-am cufundat degetele, tremurând, în timp ce apa rece îmi inunda pielea Edan a încercat să se întindă după mâna mea, dar eu l-am dat la o parte I-am observat falca încordată şi gura devenind o linie subţire în timp ce inima mi-a tresărit îndurerată Îl răneam, dar nu aveam încotro În adâncul sufletului, tânjeam după îmbrăţişarea lui, după respiraţia lui caldă când îmi atingea părul şi după bătaia inimii lui alături de inima mea Dar, de fiecare dată, promisiunea lui Edan faţă de Bandur îmi clocotea în minte, o străfulgerare de mânie ce-mi ardea în suflet Să merg cu Bandur fusese alegerea mea, nu a lui Edan A mea Mi-am strâns buzele tare, refuzând să-l privesc În schimb, m-am uitat la soare N-am reuşit să privesc mai mult de o secundă Totuşi, am zărit nuanţa roşie tot mai întinsă din coroana sa Mai aveam două săptămâni să termin rochiile blestemate ale lui lady Sarnai Ele erau motivul pentru care totul mersese anapoda Stareţul, căruia auzisem că ceilalţi îi spuneau Ci’an, s-a apropiat Omul era foarte bătrân, slab şi plăpând, dar cu ochi pătrunzători — Primim cu bucurie oaspeţi la mănăstire atâta timp cât se fac utili în timpul şederii lor Ştii să găteşti? — Ştiu, am recunoscut eu, dar sunt mai pricepută la lucrul cu acul Mărturisirea i-a făcut plăcere bătrânului călugăr Spre deosebire de ceilalţi, acesta purta o eşarfă roşie decolorată, zdrenţuită la capete — Atunci, vei ajuta cu reparatul hainelor rupte Dar tu? s-a adresat el cu prudenţă lui Edan — Eu pot da o mână de ajutor cu caii, a răspuns scurt Edan Călugărul a mormăit, apoi ne-a făcut semn să-l urmăm în mănăstire şi spre odăile noastre Încăperile pe lângă care am trecut erau aproape nemobilate, cu excepţia câtorva altare şi a câtorva statuete, în mare pare reprezentându-i pe Amana şi Nandun, zeul cerşetor care şi-a dăruit averea săracilor — Suntem o comunitate de bărbaţi aici, a spus Ci’an, adresându-se lui Edan Dacă doriţi să faceţi o baie, tu eşti bine primit, dar o rugăm pe soţia ta să aştepte până la căderea serii M-am încordat toată Fireşte, ştiusem că eu şi Edan trebuia să ne dăm drept soţ şi soţie ca să rămânem acolo, dar, auzind, m-a durut, pentru că mi-am dat seama că nu va fi niciodată adevărat — Înţeleg, a spus Edan Acesta era suficient de înţelept să se retragă la grajd ca să-mi dea timp să fiu singură Un alt călugăr a adus un schimb de veşminte, iar hainele mele au fost luate la spălat Mi-am ascuns foarfeca în cingătoare şi am început să fac reparaţiile pe care le promisesem Aveam găuri de petecit şi mâneci de scurtat, dar cusutul a fost întotdeauna la fel de simplu ca respiratul pentru mine Am terminat atât de repede, că, în momentul când am înapoiat îmbrăcămintea, călugărul responsabil a ezitat, aproape nevenindu-i să creadă Fără să pierd timpul, am căutat în cufărul meu rochia din lumina lunii şi m-am aşezat turceşte pe pat să cos Din cele trei rochii, aceasta avea cele mai multe componente: o jachetă, un corsaj, o fustă cu centură şi un şal Era, de asemenea, şi cea mai fidelă modei a’landane, deşi îmi luasem unele libertăţi în privinţa croielii În clipa aceea, lucram la jachetă, asamblând bucăţile şi punând mânecile la locul lor Apropierea sorocului mă făcea să nu mă mai gândesc la Edan şi la blestemul lui Bandur O distragere a atenţiei de care aveam mare nevoie Încetul cu încetul, am lăsat munca să-mi umple sufletul, îngăduindu-mi să mă desfăt cu rochia din lumina lunii şi să-mi reamintesc cât de mult îmi iubeam meseria şi cu câtă mândrie o făceam Când lumina zilei îşi pierdea strălucirea, cineva mi-a bătut la uşă Edan A intrat şi a închis uşa în urma lui — Mănăstirile nu s-au schimbat mult în ultimele sute de ani Călugării continuă să psalmodieze şi să se roage Totuşi, mirosurile s-au mai îmbunătăţit, a spus el, încercând să zâmbească Sunt recunoscător oricărui zeu care insistă ca toată lumea să facă baie de două ori pe zi şi să măture odăile în zori şi la amurg Încerca să mă amuze, dar parcă eram din nou străini — Au fost foarte binevoitori, am spus cu o atitudine băţoasă — Cu tine Şi pentru asta le sunt recunoscător — Întotdeauna i-ai antipatizat pe călugări? Edan a ridicat din umeri M-am întors cu spatele şi am început să brodez cu fir de aur tivul rochiei lui lady Sarnai Edan ştia că îl ignoram M-a lăsat în pace o vreme Apoi, a vorbit: — Am fost crescut într-o mănăstire, a spus el într-un târziu Zeii veneraţi acolo erau diferiţi, dar, aflându-mă în această mănăstire, mi-am reamintit Cât de puţine ştiam despre trecutul lui Edan! Chiar dacă doream să nu-l iau în seamă, eram totuşi curioasă — Unde? — Nelronat, a spus el Era un oraş la mii de kilometri depărtare de acest loc Nu mai există Barbarii l-au distrus în urmă cu câteva secole Am rămas tăcută Nu auzisem niciodată de Nelronat — După ce mama a murit la naştere, a continuat Edan, tatăl meu a rămas să crească şapte fii singur M-a urât şi m-a învinovăţit de moartea mamei, iar faptul că eram un băiat costeliv, care prefera să citească decât să mâne vacile la păscut, nu a ajutat mai deloc Tristeţea din vocea lui m-a făcut să mă topesc, dar nu mi-am ridicat privirea M-am concentrat la un punct de broderie şi am reuşit să trec la o nouă culoare de aţă — Într-o zi, tata m-a luat într-o călătorie Mi-a spus că intenţiona să mă înscrie la şcoală, de vreme ce îmi plăcea să citesc Nu era o minciună Imposibil! Eram foarte fericit — Te-a părăsit, am spus, ridicând privirea — La o mănăstire aflată la patru zile distanţă de ferma noastră Am încercat de multe ori, dar n-am reuşit niciodată să găsesc drumul spre casă Călugării cu care am crescut erau diferiţi de cei de aici Nu erau nici generoşi, nici binevoitori Iar zeii pe care îi veneram erau severi şi neiertători Am rămas cu ei ani la rând, până când soldaţii au invadat templul, iar eu am fost considerat ca având vârsta potrivită să lupt pentru cauza lor Abia împlinisem unsprezece ani, a spus el, chicotind, deşi râsul îi era lipsit de umor După şase luni în serviciul militar, mi-am descoperit talentul pentru magie Aşa am ajuns să servesc în mai multe războaie, dar mai mult ca armă decât ca băiat până când m-a găsit primul meu profesor, a spus el şi s-a oprit, ca şi cum ar fi auzit ceva în depărtare Ar trebui să cobori Cina este gata Am pus jos acul — Dar tu? Urmează să devii vultur — Doar spune-le călugărilor că am vrut să mă odihnesc, a spus el cu gravitate — Ar trebui să-ţi aduc cina? Edan a reuşit să schiţeze un zâmbet — Voi ieşi la vânătoare Dar ţi-aş fi recunoscător dacă mi-ai lăsa fereastra deschisă — Vei găsi drumul de întoarcere? Zâmbetul i s-a lăţit pe chip, iar eu am înţeles: tocmai îi arătasem că încă îmi păsa — Spre tine, întotdeauna! Cuvintele lui m-au tulburat, dar am devenit încordată, apoi am dat din cap aprobator şi am plecat Cina consta din salată fiartă şi morcovi culeşi din grădină cu un bol de orez cu seminţe de susan Nimeni nu a mâncat cu mine – călugării mâncau doar dimineaţa, aşa se părea Dar câţiva dintre cei mai tineri mi-au stat alături şi au sorbit lapte de soia din boluri de lemn Când cina s-a terminat, mi-am spălat şi şters vasul, apoi am plecat în căutarea lui Ci’an — Ai spus că aş putea face baie odată ce apune soarele — După spălătorie este un izvor pe care îl poţi folosi, mi-a spus el Mergi cu mine! Te voi conduce acolo Soţul tău nu a dorit să ia parte la cină? a întrebat el în timp ce îl urmam afară din mănăstire — A dorit să se odihnească, am răspuns, privindu-mi fix mâinile Sentimentul de vinovăţie născut din faptul că minţisem un călugăr m-a făcut să nu-l pot privi în ochi — Înţeleg, a spus Ci’an Călugărul mai în vârstă mergea încet pentru că era întuneric şi erau multe trepte în grădină — Călugării sunt învăţaţi să caute pacea, a spus Ci’an, întrerupând liniştea, dar chiar şi fraţii mei se ciondănesc unul cu altul din când în când Totuşi, indiferent cât de serioasă e divergenţa, ei reuşesc să-şi aducă aminte că armonia între ei este mai importantă Mi-am înăbuşit emoţia Ci’an trebuie să fi simţit că eu şi Edan ne certaserăm — Ţii mult la soţul tău, a continuat el Poate înţelege oricine vă vede Dar el ţine la tine şi mai mult M-am încruntat — Asta nu este — Dragostea adevărată este dezinteresată, a intervenit bătrânul Şi eu văd că sunteţi foarte tineri Am rămas tăcută şi atentă pe unde calc Trecuserăm pe lângă spălătorie, iar cărarea de piatră pe care o urmaserăm dispăruse — Soţul tău poartă o povară grea I se vede în priviri Nu este primul de felul lui care să treacă prin aceste ziduri Am tras aer în piept brusc — Adică? — Această mănăstire are o mie de ani, a spus Ci’an Mulţi vrăjitori au venit pentru singurătatea şi pacea pe care le oferă, în mod special înainte de a depune jurământul Însoţitorul tău este primul pe care l-am cunoscut primul care a venit aici după ce a depus jurământul — Am crezut că mănăstirile nu întâmpină cu bucurie vrăjitorii Călugărul a râs — Ruptura dintre religie şi magie a crescut Dar eu nu am fost întotdeauna călugăr şi am văzut multe lucruri de care cei mai tineri nu au habar Multe lucruri pe care ei nu le vor vedea Pe vremea mea, le spuneam vrăjitorilor gardieni, pentru că păzeau magia de restul oamenilor Este o responsabilitate grea Respectată chiar şi de oamenii religiei Eu păstrez acest respect până în ziua de azi Ci’an m-a luat de braţ să mă conducă — Singurul lucru pe care nu l-am văzut însă niciodată este un vrăjitor îndrăgostit Ei nu trebuie să se îndrăgostească În anumite privinţe, sunt învăţaţi să se poarte asemenea călugărilor – să fie miloşi şi altruişti Doar că ei nu iubesc pe nimeni, iar noi iubim pe toată lumea Vrăjitorul tău este altfel Mi s-a pus un nod în gât — A slujit mult timp, am spus, privind în pământ — Prin urmare, şi el, a spus Ci’an Mulţi doresc o astfel de putere pentru ei înşişi, dar eu nu-l invidiez pentru calea lui Preţul este mare N-am spus nimic Nu doream să discut despre Edan Mă durea prea mult să mă gândesc la promisiunea făcută lui Bandur, ştiind că nu puteam schimba nimic în privinţa ei În cele din urmă, am ajuns la izvor Luna de curând apărută lumina un iaz limpede, precum şi cele trei statui ale Amanei care stăteau pe maluri Zeiţa avea ochii închişi, iar mâinile îndreptate spre cer — Cu mult timp în urmă, aceste ape erau de neatins pentru preotesele zeiţei mamă, a explicat Ci’an Totuşi, unele veneau o dată pe an, în a noua zi din cea de a noua lună, să vadă stelele formând un pod între soare şi lună Numai că tu tocmai ai pierdut momentul — Îmi dau seama de asta, am şoptit, privind insistent spre statuete Două dintre ele purtau soarele şi luna ce sclipeau sub lumina selenară, dar umbrele acopereau statuia ce purta sânge de stele — Fiind croitoreasă, probabil că rochiile Amanei te-au fascinat, a spus Ci’an — Mereu am crezut că erau o legendă, am răspuns, la fel de îndepărtate de noi precum zeii Dar asta a fost înainte ca eu să cred în magie Acum, că am văzut ce poate face, nu mai sunt sigură că hotarul dintre paradis şi pământ este la fel de clar precum credeam, am continuat, gândindu-mă la Bandur şi la fantome Şi dacă n-ar fi zeii? Dacă ar fi doar magie, doar vrăjitori, demoni şi fantome? — Trebuie să-ţi păstrezi credinţa, a spus Ci’an Zeii ne supraveghează, dar, spre deosebire de spiritele acestui tărâm, nu se amestecă în vieţile noastre În afară de cazul când îi înfuriem prea tare sau îi impresionăm — Da, am murmurat eu Când Amana l-a iertat pe zeul hoţilor, ea a înapoiat lumina lumii, dar numai jumătate de zi Ea ne-a dăruit noaptea — Totuşi, zeiţa s-a mâniat pe el, a spus Ci’an Pe drept Dar tu ai uitat de croitorul care a făcut, de fapt, rochiile pentru zeul hoţilor Ceea ce puţini ştiu este că Amana l-a răsplătit cu un dar — Ce dar? — Se spune că i-a dat o foarfecă, a răspuns Ci’an Vrăjită să insufle proprietarului o fărâmă din puterea ei Brusc, am devenit foarte tăcută — Nu a văzut-o nimeni niciodată, dar îmi imaginez că trebuie să existe totuşi, trecută din generaţie în generaţie Mi-am înăbuşit un oftat şi am întins mâna la brâu, unde se afla foarfeca mea vrăjită Cu degetele am urmărit desenele gravate pe mânere – cel al soarelui şi al lunii Aceea trebuia să fie foarfecă pe care Amana o dăduse croitorului Asta însemna că familia croitorului era propria mea familie? Explica asta de ce magia se răspândise în mine? În mod sigur Şi mai explica şi motivul pentru care doar eu puteam folosi foarfeca şi pentru care Bandur spusese că eram mai specială decât păream — Ce-ar fi dacă cineva ar reuşi să creeze rochiile Amanei? am spus în grabă Zeiţa Mamă ar interveni? — Mulţi au încercat să le facă, ispitiţi de legenda că Amana ar îndeplini o dorinţă oricui ar reuşi — Adevărat? — Îmi imaginez că, dacă cineva ar reuşi într-adevăr să realizeze rochiile Amanei, o astfel de ispravă i-ar putea atrage mai degrabă mânia decât binecuvântarea, a răspuns el, dar, când a observat expresia mea abătută, Ci’an a zâmbit Pe de altă parte, aş pune rămăşag că povestea a fost născocită de preoţii copiilor Amanei ca să-şi menţină templele prospere şi vizitate — Înţeleg, am spus încet — Vorbeşte cu ea aici, a spus Ci’an, arătând spre izvor Amana ascultă întotdeauna, dar poate că aici, printre copiii ei, va asculta şi mai atentă, a mai spus el şi m-a bătut cu palma pe umăr înainte de plecare Fă pace cu vrăjitorul tău! Te iubeşte foarte mult! Rămasă singură, am zăbovit la marginea iazului vreme îndelungată, ascultând arborii şi vântul În clipele acelea, am înţeles de ce foarte mulţi venerau rochiile Amanei şi de ce unii le numeau cea mai mare moştenire Datorită lor, ea ne dăruise lumea aşa cum o ştiam Zi după zi şi noapte după noapte, ea urzea zorii şi destrăma întunericul Şi, într-un fel, eu eram mai aproape de acea moştenire decât îndrăznisem vreodată să visez Încet, mi-am dezbrăcat veşmintele şi am păşit spre izvor Apa era blândă, iar peştii îmi gâdilau picioarele Apoi, mi-am ţinut respiraţia şi m-am scufundat până când am rămas complet sub apă, ridicând-mă pentru aer doar în ultima clipă cu un gâfâit uşor Semiluna strălucea deasupra mea, o perlă spartă în marea întunecată a nopţii Am întins mâna în grămada mea de veşminte şi am scos foarfeca ţinând-o în mâini ca şi cum ar fi fost o ofrandă — Amana! am şoptit Amana, îţi mulţumesc pentru acest dar cu care ai răsplătit o persoană din familia mea! Şi mă rog pentru iertarea ta Dacă nu doreşti ca eu să fac rochiile, mă voi opri Dar te rog, te rog nu-l pedepsi pe Edan pentru că am fost nătângă! Te rog, hai să găsim o cale să-l eliberăm de Bandur! Am aşteptat mult timp Dar, aşa cum m-am temut, Amana nu a răspuns Zorii şi-au făcut apariţia, dar nici urmă de Edan Am continuat să sper că îi voi vedea umbra plutind peste ziduri cu ultima mângâiere a nopţii pe aripile sale, în timp ce intra pe fereastră Mai-nainte nu mi-aş fi făcut niciodată griji pentru Edan vulturul Dar, după tot ce se întâmplase, eram foarte speriată – şi dacă ar fi zburat pe deasupra unui lac tocmai când se lumina de ziuă? Nu ştia să înoate S-ar fi înecat! Dar dacă un vânător ar trage în el? Sau poate că unul dintre oamenii shansen-ului – oare ştiau ei cum se transforma Edan la căderea întunericului? M-am aşezat pe pat să-mi descurc cu degetele părul încâlcit Crescuse mult în timpul călătoriei Aveam să-l tai curând, înainte de a ne reîntoarce la Palatul de Toamnă Totuşi, înainte de război, tradiţia fusese ca bărbaţii să-şi poarte părul lung Mi-am atins vârfurile părului Oare m-ar lăsa împăratul să rămân croitorul imperial după ce aş termina cele trei rochii şi după ce Edan m-ar părăsi? Întrebările erau dureroase şi înrăutăţeau singurătatea care deja îmi amăra sufletul M-am ridicat, m-am îndreptat la masa mică din odaia mea şi am început o scrisoare pentru Baba şi Keton Călătoria mea se apropie de final, am scris Curând, voi fi la Palatul de Toamnă Cuvintele mele se simţeau dure şi distante, deşi, oricât de mult am încercat, nu am reuşit să prind un ton vesel Inima îmi era prea grea Şi Maia – nouăzeci şi cinci de paşi, am încheiat Sper că voi fi acasă curând să ne plimbăm împreună Am lăsat jos pensula să se usuce şi am închis călimara În timp ce împătuream scrisoarea, aerul a foşnit parcă — Bună dimineaţa! m-a întâmpinat vocea lui Edan din uşă Nu-l auzisem intrând — Unde ai fost? Părul îi era umed, iar veşmintele sale de călugăr cădeau neglijent pe trupul zvelt Şi-a trecut o mână prin păr, aranjându-l Rezultatul l-a făcut să arate imposibil de tânăr — Am promis că dau o mână de ajutor cu caii Şi am făcut-o Voiam să-i spun ce aflasem despre foarfeca mea Dar, văzându-l cât de stângaci stătea acolo, lângă uşă, mi-am muşcat buza — Eşti obosit? De obicei dormi de îndată ce te reîntorci — Mă simt bine Tăcerea care s-a lăsat între noi a devenit apăsătoare Edan a rămas la uşă şi a schiţat un gest spre rochia la care lucram şi se afla pe cealaltă parte a patului meu — Este frumoasă, a spus el Lady Sarnai ar fi o nătângă dacă nu ar aprecia-o I-am auzit pe călugări psalmodiind Nu înţelegeam cuvintele, dar erau ritmice şi regulate, estompându-se într-o bolboroseală hipnotică profundă — Ai psalmodiat în fiecare zi? am murmurat eu Când ai trăit la mănăstire? — Da, a spus Edan cu vocea însufleţită întrucâtva de speranţă În fiecare zi — M-aş putea obişnui cu viaţa de călugăr, am spus Nu este diferită de cea a unui croitor Coşi toată ziua, psalmodiezi toată ziua – când eram mică, obişnuiam să-mi număr împunsăturile de ac cu voce tare — Nu ţi-ar plăcea, a spus Edan, rezemându-se de uşă Nu e locul tău aici, nu ăsta e rostul tău, ferecată într-o mănăstire Tu ar trebui să vezi lumea Am simţit că mă sufocam M-am îndreptat spre el — Edan — Ştiu că eşti furioasă pe mine, a spus el Şi ai dreptate să fii Dar eu te iubesc, Maia! Mi-am înăbuşit emoţia Cât de nedrept era că nu ne fusese dat să fim împreună decât atât de puţin timp! Că foarte curând, aveam să nu-l mai văd — Şi eu te iubesc! am şoptit cu o voce sugrumată de emoţie, pentru că era dureros să vorbesc mai tare Şi îţi voi arăta Soarele şi luna se întâlnesc într-o singură zi din an Chiar dacă va fi vorba despre o oră sau despre o zi, aş prefera să fiu cu tine măcar şi atât decât deloc O lumină a strălucit pe chipul lui Edan Nu a zâmbit Totuşi, într-un fel, a părut mai bucuros decât îl cunoscusem de-a lungul tuturor lunilor — Pot să te sărut? a şoptit el — Poţi El mi-a atins bărbia şi mi-a ridicat-o într-o parte, dar eu eram deja pe vârfuri Gura s-a lăsat dusă înainte, iar ochii erau pe jumătate închişi Edan a râs încetişor — Eşti nerăbdătoare, nu-i aşa? Atunci, n-ar fi trebuit să mă refuzi atâta vreme Fără grabă, Edan a urmărit cu degetele linia gâtului meu până la claviculă Atingerea lui m-a făcut să tremur şi am simţit furnicături pe piele în timp ce el a revenit cu degetele pe linia gâtului şi în jurul buzelor Iar când eram gata să protestez că mă chinuia, el m-a ridicat în braţe Mi-am strivit gura de gura lui, înfăşurându-mi braţele în jurul gâtului său şi picioarele în jurul şoldurilor Sărutările lui s-au mutat pe obrajii mei, pe gât, pe sâni şi înapoi pe buze Pasionate, apoi tandre Pe urmă, pasionate din nou, de parcă n-am fi fost în stare să ne hotărâm De parcă am fi ştiut că buzele noastre ar fi învineţite mâine, dar râdeam de asta Era foarte uşor să uiţi, iar eu m-am simţit alunecând în iluzia că totul era bine I-am dat părul la o parte din ochi şi i-am prins bărbia în mâini — Lasă-mă să vin la lacul Paduan cu tine! Edan încă îşi ţinea respiraţia — Trebuie să fie o cale să-l învingem pe Bandur, am spus încet Amuleta pe care o poartă – i-am luat-o când eram pe Turnul Hoţului şi asta i-a slăbit puterea Poate că dacă o putem distruge, te vei elibera de el — Amuleta unui demon este deja distrusă, a spus Edan, împingându-mi spatele în perete Distrugerea nici nu-l va ucide pe Bandur, nici nu-l va slăbi — Dar am văzut Edan şi-a pus două degete pe buzele mele — Bandur este şiret, a spus el A vrut să te păcălească, făcându-te să crezi că ar avea un punct slab, ca tu să laşi garda jos – atunci te-a putut marca Am tăcut, ştiind că Edan avea dreptate — Totuşi, voi veni cu tine M-am hotărât Edan a oftat — Maia, ştii doar că insulele sunt pline de fantome şi de demoni Chiar dacă tu ai fost ferită de atacurile lor, eu nu voi fi la fel — Crezi că îmi pasă? — Ar trebui, a spus el pe un ton ameninţător Voi fi demon — Atunci, voi deveni şi eu O fantomă, un demon – orice îmi vor cere insulele Nu trebuie să fii singur — Ăsta e cel mai stupid lucru pe care l-am auzit în viaţa mea, a spus Edan cu asprime Şi te implor să nu-l mai repeţi Umerii mi-au căzut, dar am rămas dreaptă — Foarfecă mea este de la Amana, am spus cu înverşunare Cunoşti legenda cu zeul hoţilor Ai ştiut asta? — Am bănuit — Asta înseamnă că, în parte, şi eu sunt legendă, l-am întrerupt Poate chiar în parte sunt şi vrăjitoare Am în mine magie, deci lasă-mă să te ajut! Edan şi-a lipit buzele strâns una de cealaltă — Cu tine nu o scoate omul la capăt, nu-i aşa? — Sunt cea mai inteligentă, ai uitat? Chiar tu ai spus El a râs şi m-a sărutat din nou, cu şi mai multă tandreţe Apoi, m-a ţinut strâns – aşa cum mă ţinuse când stătuserăm sub stelele de dimineaţă – până când ziua s-a abandonat nopţii Mi-am dat seama atunci că eram ca două bucăţi de pânză, cusute împreună pentru totdeauna Cusăturile noastre nu puteau fi desfăcute Nu aveam să permit asta! CAPITOLUL TREIZECI ŞI TREI Am ajuns în apropierea Palatului de Toamnă cu cinci zile înainte de soarele roşu Nu voiam să număr zilele până când Edan avea să se predea lui Bandur, dar nu mă puteam abţine Adesea îmi ridicam privirea spre cer, urmărind roşul care sângera lent spre coroana soarelui Numai noaptea, când bezna înghiţea soarele, reuşeam să nu mă mai gândesc la asta Simţeam magia cum se unduia în fibrele rochiilor mele – din ce în ce mai mult, pe măsură ce mă apropiam de sfârşitul lucrului Poate că îmi imaginam, dar, uneori, când nucile care purtau lumina lunii şi a soarelui se aflau în apropiere, veşmintele îmi susurau Era un cântec domol şi discret, ca freamătul unui pârâu liniştit Edan nu-l putea auzi, dar cântecul mă chema, ca şi cum m-ar fi implorat să-mi termin treaba Mi-am întins gâtul ca să privesc mai bine Palatul de Toamnă Se înălţa în vârful unui deal, înconjurat de arbori înveşmântaţi în frunze roşii, aurii şi portocalii Din locul unde stăteam, palatul părea luminat de flăcări — Nu prea pari dornică să te întorci, a spus Edan mai mult ca să mă tachineze Sunt sigur că Ammi va pregăti o mulţime de fursecuri şi prăjituri ce te vor aştepta la bucătărie Asta este ceva care ar trebui să îţi facă plăcere N-am spus nimic, doar am oftat şi am început să-mi răsucesc părul în vârful capului Edan a venit mai aproape — Nu uita asta! a spus el, dându-mi o pietricică să mi-o pun în pantof Lăsasem bastonul lui Keton în Palatul de Vară Trecuse foarte mult timp de când nu mai fusesem nevoită să mă dau drept băiat Nu eram sigură că o puteam face din nou Am dat din cap, aprobator, fără să scot un sunet, dar faţa mea cred că mi-a trădat neliniştea, pentru că Edan mi-a atins obrazul cu mâna — Totul va fi bine! — Va fi? am întrebat cu un nod apăsător în gât din cauza căruia îmi era dificil să vorbesc Edan m-a sărutat atât de prelung şi de profund, că buzele au continuat să ardă şi după ce el s-a depărtat — Va fi, a şoptit el Voi face eu să fie Ştiam că încerca să mă încurajeze, dar nimic nu putea şterge durerea plecării sale Amorţită, am spus: — Când vei pleca spre Lapzur? — În dimineaţa soarelui roşu Nu voi pleca până când nu vei termina rochiile Nu până când nu voi vedea că eşti în siguranţă Cuvintele lui nu au avut darul să mă aline Mi-am şters coada ochiului cu dosul degetului — Îţi aminteşti când ţi-am vindecat mâna? a spus el încet Ai spus că ai vrea să mă răsplăteşti Am avut impresia că ne-am întors în timp M-am ridicat din braţele lui — Da! — Vreau să faci ceva pentru mine Nu mi-a plăcut ezitarea din vocea lui — Ascult! — Când voi pleca spre Lapzur, a spus Edan încet, vreau să mergi acasă, la familia ta, şi să le dai asta, a continuat el şi şi-a deschis palma, dezvăluind o a patra nucă, nu diferită de cele pe care le folosisem să prind lumina soarelui ori a lunii Un dar pentru tatăl tău şi pentru fratele tău, a spus el În această nucă se află o picătură din sângele păianjenului Niwa, care, printre altele, va aduce puţină fericire familiei tale Respiraţia mi-a devenit neregulată — Edan — Pune-le în ceai! m-a întrerupt el Şi în ceaiul tău Veţi adormi, iar, când veţi deschide ochii, veţi fi cu toţii fericiţi M-am încruntat, incapabilă să citesc ceva în privirea lui întunecată şi de nepătruns — Ceaiul magic nu mă va face fericită, Edan Fără tine, nu voi fi fericită — Te rog! a spus el, atingându-mi buzele Ai încredere în mine! Mi-am vârât capul sub bărbia lui şi am tras aer în piept Dar n-am făcut nicio promisiune Aproape că se lăsase înserarea când am ajuns la Palatul de Toamnă Răsăritul lunii arunca o lumină caldă pe frunzele roşii şi portocalii, iar eu nu m-am putut abţine să nu simt că eram ca nişte molii în interiorul unui felinar Prinşi în capcană Mă întrebasem dacă aveam să sosim înainte ca Edan să se transforme Mi-am dat seama că era pe punctul de a o face după galbenul din ochii săi, care devenea tot mai strălucitor pe măsură ce luna detrona soarele Dar, de îndată ce am ajuns la porţile palatului, strălucirea din priviri i-a scăzut în intensitate — Spune-i Majestăţii Sale că Lordul Vrăjitor şi croitorul imperial s-au reîntors, a cerut Edan gărzii Marile porţi roşii din faţa noastră s-au deschis scârţâind, iar noi am descălecat Edan a tras adânc aer în piept Brusc, a părut a fi mai corpolent şi mai înalt Şi-a deschis palma ca să-mi ofere o floare sălbatică albastră, la fel ca florile pe care mi le dăruise în Munţii Lunii — Aceasta nu se va ofili N-am vrut să o iau — Îmi plac cele vechi, am răspuns, gândindu-mă că le presasem în caietul meu de schiţe Edan a dat din cap aprobator, fără să vorbească, iar floarea a dispărut Porţile s-au deschis suficient de larg să pot vedea grădina din interior Umbre licăreau Ultimele câteva clipe de libertate pentru mine şi Edan — Voi încerca să te văd ori de câte ori va fi posibil, a spus el Nu pot promite că se va întâmpla des Khanujin nu va fi încântat că am fost plecat atâta vreme Mă va ţine alături Înainte de a reuşi să răspund, ministrul Lorsa a sosit să ne escorteze spre Palatul de Toamnă După expresia lui surprinsă, am ştiut că se aşteptase să eşuez Ce bine era dacă o făceam! Lorsa şi-a încrucişat braţele acoperite de mâneci albastru-deschis care i se umflau în urmă, pornind înainte în pas vioi Era la fel ca în acea primă zi când sosisem la Palatul de Vară Îmbrăcămintea lui Lorsa era asemănătoare cu cea de atunci, iar pandantivul de jad şi ciucurele roşu uriaş se aflau la locul lor, legănându-se atârnate pe eşarfă Numai că, în clipa aceea, nu am mai încercat să ţin pasul cu el, ci am şchiopătat şi am luat-o încetişor, considerând ideea drept o mică victorie ori de câte ori Lorsa se oprea să mă aştepte Am urât Palatul de Toamnă de îndată Am simţit lipsa Palatului de Vară cu ale sale acoperişuri aurii şi coloane stacojii, cu grădinile splendide, unde mirosul de iasomie se întâlnea cu cel al florilor de prun Da, arborii de la Palatul de Toamnă ardeau într-o explozie ţipătoare de culori chiar şi la lumina felinarului, iar podelele de piatră erau inundate de frunze aurii, proaspăt căzute, dar aerul avea un miros închis, ca o cerneală umedă Nu existau nici libelule, nici fluturi, nici ciocârlii şi nici rândunici Doar o ceaţă subţire ce acoperea pământul de parcă l-ar fi pregătit pentru un somn îndelungat şi profund Spre surpriza mea, am zărit-o pe lady Sarnai în una dintre grădini Nu a trădat nicio reacţie când ne-a observat, dar s-a ridicat, iar fustele i-au strălucit în timp ce stătea în picioare şi se uita fix către ceva în depărtare, pe colţ, de parcă şi ea ar fi preferat să fie oriunde, nu acolo Ministrul Lorsa ne-a condus în apartamentele personale ale împăratului Uşile erau pictate cu lei care aveau ochii roşii, fapt ce m-a făcut să mă cutremur şi să mă gândesc la Bandur Împăratul Khanujin ne aştepta cu faţa ascunsă după un văl albastru-închis Imediat ce Lorsa a plecat, suveranul şi-a ridicat vălul Edan îmi spusese că împăratul se baza pe magia lui să-şi îmbunătăţească aspectul fizic, totuşi, m-a şocat cât de diferit arăta în clipa aceea Adevăratul împărat era lipsit de măreţie, mai scund şi mai puţin musculos decât îmi aminteam, cu o gură nesigură şi ochi negri, mici şi neîndurători Încercând să nu-l privesc în ochi, am căzut în genunchi, iar Edan mi s-a alăturat — Ar trebui să te spânzur de îndată, Lordule Vrăjitor, a rostit împăratul Khanujin printre dinţi Ai plecat fără permisiunea mea — Accept consecinţele acţiunilor mele, Majestatea Voastră, a spus Edan Am considerat necesar să-l ajut pe croitorul imperial, să asigur căsătoria voastră şi pacea pentru A’landi — Ai considerat că, părăsindu-mă, faci un lucru înţelept? a spus împăratul şi şi-a aruncat ceaşca de ceai, care s-a spart chiar la picioarele lui Edan Înţelept pentru shansen să ştie că erai plecat? Să-i dai ocazia să te vâneze? — Dacă a gândit astfel, a dat greş Împăratul Khanujin a pufnit, întrucâtva domolit Bătea însă cu degetele pe braţul scaunului său de lemn, care nu aducea mai deloc cu un tron Pentru că avea unghiile lungi şi netăiate, zgomotul iscat de mişcarea lor m-a iritat la culme — Călătoria a fost încununată de succes? — Da, Majestatea Voastră — Atunci, cel puţin absenţa ta nu a fost degeaba Mă întreb cum ar trebui să te pedepsesc? La urma urmei, nu există nimic de care să te temi, după câte ştiu Iar eu nu te pot executa pentru nesupunere, de vreme ce am nevoie să-mi fii alături Edan a rămas tăcut Împăratul Khanujin şi-a atins amuleta — Presupun că însăşi existenţa ta este pedeapsa perfectă Tu, o navă atât de puternică, la comanda mea Edan nu a tresărit, dar eu da Mi-am încleştat pumnii pe lângă trup şi m-am văzut obligată să-mi muşc obrajii pe interior ca să evit să-l reped pe împărat — Maestre Tamarin, ai treabă de făcut! Lasă-ne! Am aruncat o privire spre Edan, care şi-a ridicat aproape imperceptibil bărbia Un semn să fac ce mi se spune Împăratul ştia că piciorul meu nu era şchiop cu adevărat, dar, oricum, am lăsat impresia că fac un efort să mă ridic din poziţia îngenuncheat, ca mai apoi să mă înclin în faţa lui — Să ne trăiţi o mie de ani, Majestatea Voastră! am rostit eu cuvintele familiare, dar care, în clipa aceea, îmi păreau străine Apoi am plecat, reîntorcându-mă la viaţa pe care visasem cândva să o trăiesc Ce n-aş fi dat ca acea viaţă să fi rămas un vis! Săculeţulşi cufărul erau deja în noua mea odaie Am deschis cufărul să-mi aerisesc rochiile Văzându-le, m-am simţit mai bine Chiar dacă eram înapoi în palat, nu puteam uita de aventurile prin care trecuserăm Nu puteam uita bătăliile pe care eu şi Edan le dăduserăm şi nici magia pe care o văzusem Rochiile acelea aveau să îmi amintească mereu de cele întâmplate O farfurie cu fursecuri de migdale mă aştepta pe masa de croit Deşi trataţia nu avea niciun bilet, ştiam că era din partea lui Ammi „Bine ai revenit!” o şi auzeam exclamând Amintindu-mi că singura mea prietenă din palat se bucurase că mă întorsesem, am şi înfulecat fursecurile, cu gând să-mi umplu iute stomacul gol Tocmai când am lăsat jos farfuria şi am început să desfăşor rochiile, uşa odăii mele s-a deschis — Înălţimea Sa lady Sarnai te onorează cu prezenţa ei! s-a auzit o voce de dincolo de ziduri Lady Sarnai a intrat Fruntea ei încruntată şi buzele ţuguiate arătau cât se putea de clar că nu era încântată că revenisem în viaţă, dar fiica shansen-ului nu mă mai speria Mi-am luat în grabă bastonul şi am făcut o plecăciune — Soarele roşu se apropie, a spus ea în loc de bun venit Replica ei m-a durut, însă ea nu avea de unde să ştie din ce pricină — Aproape am terminat, Înălţimea Voastră — Aşadar i-ai găsit? a rostit ea, fără pic de sinceritate în glas Pe copiii Amanei? — Da, Înălţimea Voastră! Lady Sarnai ţinea în mână un evantai, ca întotdeauna, dar îl răsucea atât de tare în mâini, că m-am gândit că era posibil să îl rupă Când a vorbit din nou, avea vocea tensionată — Arată-mi ce-ai făcut! Am îngenuncheat lângă cufăr, bucuroasă că îl curăţasem de nisip şi pământ Una câte una, am scos cu mare grijă cele trei rochii Lady Sarnai mi-a smuls-o din mâini pe prima, ridicând-o de mâneci să o privească — Asta urmează să fie rochia lunii, am spus Nu am cusut încă în ea lumina lunii Chiar şi fără elementul magic la locul potrivit, rochia îţi tăia respiraţia Mi-am dat seama după tăcerea lui lady Sarnai că realizasem o creaţie ruptă de cele lumeşti Mânecile erau lungi şi largi, iar ţinute în sus, erau arcuite precum fundul elegant al unei lăute Firul de borangic alb-auriu strălucea de pe manşete şi de pe gulerul suprapus pe care brodasem cu toată osteneala flori micuţe şi nori, iar fusta era argintie, cu cinci straturi de mătase din cea mai subţire pentru a crea iluzia luminii difuze şi strălucitoare Frumuseţea de netăgăduit a rochiei a mişcat-o I-am zărit lacrimile ce îi umezeau ochii chiar dacă clipea şi se lupta să şi le stăpânească Lady Sarnai a lăsat rochia să cadă pe podea Culoarea i se scursese din obraji, iar ochii erau inundaţi de un amestec de uimire şi groază — Trebuia să fie imposibil — Nu a fost uşor, am spus ostenită Nu puteam jubila – rochiile se făcuseră cu un mare sacrificiu — Am întâmpinat multe obstacole, unele magice, altele nu Oamenii tatălui Înălţimii Voastre ne-au urmărit Chipul lui lady Sarnai s-a întunecat, auzind vestea Am crezut că mă va mustra cu asprime, pentru că insinuasem că ea îl trimisese pe Edan cu mine ca tatăl ei să-l poată captura, dar nu a spus nimic Totuşi, nu s-a arătat surprinsă M-am întrebat dacă sentimentele ei se împărţeau între datoria faţă de shansen şi ura faţă de acesta – pentru că o obliga la o mariaj cu împăratul Khanujin Lady Sarnai şi-a ridicat bărbia, reclădindu-şi atentă masca de piatră, deşi nu a reuşit să fie la fel de convingătoare ca mai-nainte — Foarte bine, maestre Tamarin! a spus ea, ţinându-şi privirea semeaţă ca să evite să-şi îndrepte ochii spre rochie, de parcă însăşi vederea acesteia ar fi rănit-o Sunt sigură că împăratul Khanujin va fi mulţumit că i-ai adus darul de nuntă Dar să nu te laşi înşelat crezând că aceasta este prima ta din multele realizări pentru el Promisiunile Fiului Paradisului sunt la fel de goale precum norii ce îl apasă N-ar fi trebuit să te întorci niciodată Evantaiul a pocnit în mâinile ei, iar ea a lăsat să cadă bucăţile rupte pe rochia mea Fără să mai arunce vreo privire la celelalte două rochii pe care le croisem pentru ea, a ieşit din odaie, plină de furie CAPITOLUL TREIZECI ŞI PATRU Am supravieţuit în următoarele câteva zile, cufundându-mă în muncă Eram atât de absorbită să termin rochiile lui lady Sarnai, că abia auzeam clopotele sunând în fiecare dimineaţă şi seară sau ploaia care lovea repetat acoperişul în timpul furtunilor care se abătuseră asupra Palatului de Toamnă Aproape chiar nu am dat atenţie când Ammi a pălăvrăgit despre recuperarea miraculoasă a împăratului după boală, deşi am ridicat capul o singură dată – când fata s-a plâns că Lordul Vrăjitor mânca puţin la cină Magia pe care o ţeseam încet, încet în rochii m-a ajutat să înăbuş toate zgomotele de afară, făcând ca sorocul pentru isprăvirea rochiilor să pară departe, foarte departe După aproape trei luni pe drum, uitasem cât de însufleţitor era să mă adâncesc în meşteşugul meu Nu cu mult timp în urmă, îmi dorisem cu ardoare să devin cel mai important croitor din A’landi Viaţa fusese foarte diferită mai apoi – înainte de a veni la palat, înainte de a mânui foarfeca magică, înainte de a-l întâlni pe Edan Acesta nu a venit să mă viziteze Faptul în sine îmi provoca durere, dar nu-l puteam învinovăţi Probabil că împăratul Khanujin îi interzisese, deşi, uneori, simţeam că la fereastra mea poposea un vultur ce mă urmărea lucrând până târziu în noapte În adâncul sufletului, când izbuteam să dau uitării mânia mea faţă de împărat, îmi spuneam că era de preferat acea variantă – pentru amândoi Avea să doară mai puţin în ceasul despărţirii Şi, astfel, cu ajutorul foarfecii mele fermecate şi al mănuşilor din mătase de păianjen, am petrecut zile întregi răsucind lumina soarelui într-un fir auriu atât de delicat, încât nici nu orbea, nici nu ardea Lumina soarelui nu era ceva ce puteam revărsa pe masa de croit şi să măsor cu băţul Aşa că lucram direct din nucă, trecând raze de lumină pe mănuşi şi apoi tăindu-le cât de subţire cutezam Apoi le rulam pe lamele foarfecii şi le răsuceam într-o aţă atât de fină, că aluneca prin ochiul acului Cu lumina lunii am făcut la fel, doar că am împletit razele argintii în şnururi subţirele, strălucitoare În noaptea dinaintea soarelui roşu, am ţesut lumina soarelui în prima rochie Zâmbetul soarelui nu prea mă ajuta să-mi înveselesc sufletul, dar, pe măsură ce razele sale săreau deasupra foarfecii, voiam să râd – dar nu de bucurie, ci de uimire şi de uşurare Pentru că atunci când a fost gata, rochia era atât de scânteietoare, că ochii mi-au lăcrimat de la strălucirea ei; chiar şi când mi-am întors privirea să mă uit în altă parte, coroniţe de lumină îmi supuneau vederea unei senzaţii dureroase Am privit cu ochii pe jumătate închişi, îndoindu-mi degetele Fiola cu sânge de stele stătea caldă în poala mea, iar foarfeca a bâzâit pe când am purces să brodez lacrimile de lună pe cea de-a doua rochie a lui lady Sarnai În timp ce lucram, mi-am amintit de încercarea dureroasă de pe Vârful Celui care Aduce Ploaia şi momentul când am plonjat în iazul rece ca gheaţa O lacrimă mi s-a rostogolit pe obraz, dar nu una de tristeţe, ci pentru că înţelegeam că Maia care termina acele rochii nu era aceeaşi cu Maia care le începuse în urmă cu trei luni Ele reprezentau călătoria mea şi, curând, aveam să ne despărţim Am făcut cusătura finală pe rochia din lumina lunii Mai aveam de croit o singură rochie – cea din sânge de stele Degetele îmi tremurau şi mi-am şters ochii cu dosul mâinii Nu dormisem zile în şir, iar epuizarea mă ajungea din urmă, făcându-mi mintea să rătăcească şi hotărârea să scadă Acul meu ezita deasupra ultimei rochii Ce avea să se întâmple cu mine după ce terminam? Împăratul ştia că eram femeie Odată ce rochiile erau croite, avea să mă păstreze la palat? Odinioară, pe când încă mai eram naivă, asta era tot ce îmi doream: să intru în graţiile Majestăţii Sale şi să ajung croitorul imperial Acum însă, lucrurile se schimbaseră Dacă îmi îngăduia să rămân, asta ar fi fost ca o eternă aducere aminte a puterii pe care o avea asupra mea şi, în aceeaşi măsură, a ceea ce pierdusem Peste puţin timp, Edan avea să se întoarcă în Lapzur Şi să devină demon, la fel ca Bandur Şi asta doar din vina mea Doar munca mă împiedica să-mi pierd speranţa Şi, în clipa aceea, speranţa urma să-mi fie confiscată Rochiile erau aproape gata, iar dimineaţă, lady Sarnai avea să le revendice Mi-am simţit răsuflarea lungă şi neregulată Luni la rând fusesem puternică Puternică pentru familia mea, puternică pentru mine însămi şi puternică pentru Edan În cele din urmă, m-am dezlănţuit Tot ce mă chinuisem să îngrop în mine, toată suferinţa şi durerea, le-am eliberat printre suspine De ce nu izbutisem eu să fiu doar Maia, fiica ascultătoare? Fata care iubea lucrul de mână şi dorea să-şi petreacă restul zilelor alături de tatăl şi cei trei fraţi ai ei? Dar Finlei nu mai trăia Şi nici Sendo Iar Keton spiritul lui era doar o fantomă a celui ce fusese cândva Edan umpluse golul lăsat de fraţii mei În plus, scosese la lumină aventuriera, visătoarea şi rebela din mine Dar, în clipa aceea, eram pe punctul de a-l pierde şi pe el Nu-l puteam pierde pe Edan Nu voiam! Am încercat să pun oprelişte gândurilor şi am pus piesele cap la cap Dacă Edan era eliberat de jurământul ce-l lega de împăratului Khanujin, atunci nu mai era vrăjitor Nu mai putea deveni demon şi nici să îi ia locul lui Bandur ca gardian în Lapzur M-am rostogolit pe pat şi mi-am luat foarfeca Folosindu-mi dinţii, am scos dopul, păstrând sângele de stele în fiolă şi, foarte atentă, am turnat conţinutul preţios peste lamele foarfecii Apoi, le-am atins de mătasea albă şi netedă a ultimei rochii Încet-încet, sângele de stele s-a împrăştiat, culoarea unduindu-se peste ţesătura goală Noaptea era întunecată şi fără stele, dar, în interiorul odăiţei mele, ţeseam un univers de lumină Rochiile străluceau atât de tare, că puterea lor pătrundea prin uşile şi ferestrele închise Vederea celor trei veşminte deodată ar fi trebuit să mă orbească, dar eu le croisem, iar asta mă proteja de puterea lor Am făcut un pas înapoi, cu un oftat adânc, şi mi-am privit creaţiile — Una ţesută din zâmbetul soarelui, am şoptit Alta brodată cu lacrimi de lună şi, în fine, una pictată cu sânge de stele Am căutat ceva de reparat, o aţă desprinsă sau un nasture descusut, dar eu şi foarfeca nu făcuserăm nicio greşeală Rochiile erau perfecte Demne de orice împărăteasă Demne de o zeiţă Cu un suspin, am atins cu mâna ultima rochie Culoarea se uscase nefiresc de rapid şi, în timp ce degetele mele zăboveau peste mătasea ei fină, mi-am dat seama că era cea mai frumoasă dintre cele trei, era capodopera mea Rochia ţesută cu zâmbet de soare era bogată şi amplă, de un auriu incandescent şi luminos, cu fâşii rotunjite la tiv ce străluceau intens precum razele soarelui, în timp ce rochia brodată cu lacrimi din lună era lucioasă şi argintie, cu mâneci ce cădeau în falduri din umeri şi o fustă mulată ce se unduia în jos într-o trenă Dar rochia din sânge de stele, deşi neagră ca noaptea, când am atins-o, a căpătat sclipiri aurii, argintii şi violete, plus o mie de alte nuanţe pe care nu le puteam denumi Am ţinut corsajul la piept, imaginându-mă cum aş arăta îmbrăcată cu ea „De ce nu, Maia? Ţi-ai petrecut întreaga viaţă cosând pentru alţii şi croind rochii pe care niciodată nu ai îndrăznit să le probezi ” Înainte de a putea să mă răzgândesc, am desfăcut cei o sută de nasturi pe care, cu minuţiozitate, îi cususem pe rochia pictată cu sânge de stele, am intrat în fustă şi am tras în sus corsajul vârându-mi braţele în mâneci Indiferent ce putere ar fi deţinut rochiile Amanei, intenţionam să descopăr În seara aceea Ca prin magie, fusta a strălucit, nasturii s-au încheiat unul după altul, iar cordonul s-a legat peste talie Mi-am atins inima cu mâinile, încercând să-mi ţin în frâu entuziasmul Rochia se potrivea perfect Îmi venea ca turnată pe şolduri, mătasea moale revărsându-se spre exterior ca petalele unui trandafir Ţesătura însăşi era caldă într-un fel care mă făcea să mă simt cumva însufleţită Mi-am lăsat părul pe spate şi mi-am ascuns faţa cu un văl subţire, făcut din mătasea rămasă Pe urmă, m-am aventurat afară Palatul era întunecos, iar felinarele ce luminau cărările grădinii licăreau, lumânările lor având din ce în ce mai puţină ceară Dar eu nu aveam nevoie de niciun felinar sau torţă să-mi găsesc calea Rochia mea strălucea şi îmi lumina drumul Gărzile care m-au văzut au făcut ochii mari şi au rămas cu gurile căscate Câţiva dintre soldaţi au căzut în genunchi, atingând cu frunţile pământul de parcă aş fi fost o zeiţă Niciunul nu a întrebat cine eram şi încotro mergeam Am ajuns la Marele Templu Umerii mi s-au încordat, dar eu am împins uşile de lemn cu forţa şi mi-am croit drum spre locul sfânt Un altar pentru Amana mă aştepta, luminat de lumânări şi înmiresmat de tămâie, deşi templul era nesupravegheat Am luat un pic de tămâie şi mi-am ridicat fusta ca să pot îngenunchea — Amana, binecuvântează-mă şi iartă-mă! Pentru că am creat trei rochii din copiii tăi: soarele, luna şi stelele Am pus tămâia în vas, m-am înclinat şi, când m-am ridicat să plec, a început să vuiască vântul Nu, nu vântul vuia Zgomotul mi-a adus aminte de foarfeca mea – un cântec liniştit, care rezona cu fiinţa mea de parcă doar eu l-aş fi putut auzi — Aşadar tu i-ai descoperit pe copiii mei, a rostit o voce de femeie domoală, dar puternică şi totuşi binevoitoare Şi tu ai croit rochiile mele Am căzut în genunchi din nou — Zeiţă Mamă, da! — Ele au o putere mare, prea mare ca să rămână în lumea ta Mi-am plecat capul în faţa dojenii primite — Înţeleg asta acum, Zeiţă Mamă, am rostit cu voce tremurată Voi ispăşi orice pedeapsă vei dori Amana a cântărit cele spuse de mine — Nu este necesară nicio pedeapsă Ai suferit mult, iar puterea rochiilor te poate costa şi mai mult Zeiţa a făcut o scurtă pauză, apoi a continuat: Mă voi îndura de tine şi îţi voi lua una dintre poveri Cere-mi cea mai mare dorinţă a inimii tale, Maia, iar eu ţi-o voi îndeplini M-am simţit copleşită Nu trebuia să mă gândesc de două ori — Te rog, Amana, dezleagă-l pe Edan de jurământul făcut împăratului Khanujin, ca să poată fi liber! Mirosul de tămâie a devenit intens, aprig, aşa cum s-a întâmplat şi cu privirea Amanei — Dorinţa ta va avea urmări importante, Maia Edan nu va putea să îndeplinească promisiunea făcută demonului Bandur, iar tu va trebui să plăteşti preţul pentru jurământul încălcat — Nu-mi pasă! am spus Îl iubesc pe Edan! A urmat o pauză Am aşteptat, ţinându-mi respiraţia — Este cu adevărat dorinţa ta doar din dragoste? Ai în tine furie, copilă Furie şi multă tristeţe Nu ai nimic să-ţi doreşti pentru tine? Ascultând cuvintele ei, umerii mi s-au prăbuşit Nimeni nu putea să o mintă pe Zeiţa Mamă — Foarte mulţi ani, mi-am dorit ca familia mea să poată fi împreună încă o dată, am recunoscut simplu Dar asta este o pierdere pe care ştiu că nici măcar tu, Zeiţa Mamă, nu o poţi repara În timp ce pentru Edan mai există speranţă — Atunci, aşa să fie! a spus Amana în cele din urmă Cu lumina din sânge de stele de unde a fost el legat prin jurământ, iubitul tău va fi liber — Mulţumesc! am şoptit Mulţumesc, Zeiţă Mamă! M-am înclinat de trei ori, apăsându-mi fruntea pe scândurile de lemn reci ale podelei templului Apoi, am coborât scările alergând, cu inima grea de binecuvântarea Amanei şi cu braţele întinse larg în speranţa că a doua zi avea să se depene un nou început CAPITOLUL TREIZECI ŞI CINCI Am continuat să dorm după ce au bătut clopotele ce anunţau ivirea zorilor, ba chiar şi după dangătul clopotelor matinale obişnuite Când Ammi a intrat brusc în odaia mea, m-a găsit adormită peste pături şi cu picioarele atârnându-mi de pe pat Slujnica m-a scuturat tare — Toată lumea te aşteaptă! a strigat ea în timp ce cozile i se mişcau repede din cauza agitaţiei Trebuia să fii la reşedinţa lui lady Sarnai încă de acum douăzeci de minute Am tresărit Primul lucru pe care l-am văzut a fost soarele roşu Strălucea orbitor din uşa pe care Ammi o lăsase deschisă, aruncând un luciu purpuriu peste odaia mea, chiar şi peste tava cu micul dejun pe care slujnica o pusese pe podea cu câteva ore în urmă O parte din supă se revărsase pe tava lăcuită, iar în lumină părea aproape de culoarea sângelui Ochii mi-au rătăcit spre rochii Rochiile din lumina soarelui şi din lumina lunii erau împăturite una peste alta în ordine, amândouă gata de prezentat împăratului Khanujin şi lui lady Sarnai Dar ultima rochie atârna pe scaunul meu cu fustele măturând podeaua Trebuia să fi fost un vis — Trezeşte-te! Trezeşte-te! a spus Ammi, trăgându-mă de braţ şi luptându-se să mă ridice de pe pat Cel puţin ai dormit cu hainele pe tine Chiar aşa dormisem Ciudat, pentru că nu îmi aminteam să mă fi îmbrăcat din nou în seara anterioară În stânga mea se afla o oglindă lungă şi dreptunghiulară, cu o ramă din lemn de trandafir Mi-am văzut imaginea în acea oglindă, cu ochii duşi în fundul capului, obosiţi din cauza grijilor şi a lipsei de somn, cu smocuri de păr negru căzute peste faţă şi restul încurcat la capete Nimic neobişnuit Mi-am aranjat părul şi mi-am îndreptat pantalonii — Sunt trează Ammi a făcut un pas înapoi, apoi şi-a încrucişat braţele — Nu mai este timp pentru micul dejun, a spus ea şi a îngenuncheat să şteargă supa vărsată pe tavă Voi lăsa asta aici pentru tine să o mănânci mai târziu! Am dat din cap aprobator, fixându-mi brâul de croitor Foarfeca îmi atârna într-o parte cu greutatea ei obişnuită Ammi mi-a şters praful de pe pălărie şi mi-a înmânat-o — Ţi-a crescut părul Am ezitat, dorind ca vraja lui Edan asupra palatului să nu o fi atins şi pe Ammi Ar fi fost frumos ca o altă fată să-mi cunoască secretul — Ştiu, am răspuns, luând pălăria Mulţumesc! Am adunat rochiile într-un coş şi am pornit repede spre apartamentele lui lady Sarnai, aproape uitând să şchiopătez şi să-mi folosesc bastonul Ca şi Palatul de Vară, Pavilionul Orhideelor se afla în cealaltă parte a grădinii şi, în timp ce treceam pe coridoarele deschise şi prin curţi, am evitat să privesc cerul Îmi dădeam seama doar trăgând cu coada ochiului că norii erau focoşi şi că până şi umbra mea avea o nuanţă de roşu Dar nu voiam să-mi ridic privirea, nu voiam să văd soarele înflăcărat Am urcat în grabă treptele şi am căzut în genunchi, plecându-mi fruntea, după ce gărzile m-au lăsat să intru — Majestatea Voastră Imperială, cele mai profunde scuze pentru La vederea împăratului Khanujin mi-am uitat cuvintele Conducătorul scund şi lipsit de vlagă pe care îl întâlnisem cu doar cinci zile în urmă dispăruse Datorită magiei lui Edan, împăratul Khanujin era din nou suveranul maiestuos, iubit şi înspăimântător pentru toată lumea Avea părul negru ca abanosul ascuns sub o coroană făcută în întregime din aur, iar ochii îi erau luminoşi, dacă nu afectuoşi Înfăţişarea îi era atât de uluitoare, că am şi uitat cum arăta cu adevărat Mi-am luat privirea de la el, refuzând să las magia să se joace cu percepţiile şi sentimentele mele Alături de el se afla Edan Mi s-a încleştat gura Trecuseră multe zile de când fuseserăm împreună Părul lui Edan era mai scurt, cu buclele îmblânzite pe umeri, şi era îmbrăcat în veşminte negre, aşa cum purta mereu când se afla în preajma stăpânului său Era drept şi înalt Aproape încordat Constrâns Cătuşa de aur îi înlănţuia încă încheietura mâinii, iar aura împăratului radia la fel de intens ca întotdeauna Probabil că îmi imaginasem întâlnirea mea cu Amana din noaptea anterioară Văzându-l astfel pe Edan, am simţit că inima stătea să îmi explodeze Mi-am întors capul uşor, măsurând cu privirea apartamentele lui lady Sarnai Mi s-au părut mai mici decât încăperile ei din Palatul de Vară, poate pentru că erau prea mulţi adunaţi acolo: ministrul Lorsa cu alţi trei eunuci, un şir de curteni, câteva dintre slujitoarele lui lady Sarnai şi lordul Xina Toţi se aflau acolo să vadă dacă reuşisem să realizez rochiile Amanei — Ai întârziat, a spus împăratul Khanujin când uşile s-au închis Nu se uita la mine şi a durat un pic până să-mi dau seama că altcineva sosise după mine În urma mea se apropia lady Sarnai Avea arcul atârnat pe umăr de parcă tocmai s-ar fi întors de la vânătoare În mână ţinea o săgeată la fel de ascuţită ca ura care i se citea în priviri M-am întrebat dacă nu cumva o bătea gândul să tragă în mine Nu părea deloc încântată să mă vadă acolo Ea a dat arma unuia dintre eunucii împăratului şi a lăsat săgeata din mână, precum şi tolba pe podea Dacă a fost surprinsă să-l vadă pe lordul Xina acolo, şi-a ascuns bine uimirea în timp ce făcea o plecăciune în faţa împăratului — Ridică-te! a rostit el, luând loc pe unul dintre cele două scaune stacojii lăcuite aşezate pentru el şi lady Sarnai în mijlocul încăperii, cu tămâia ce ardea alături de ei Am observat amuleta lui Edan pe eşarfa împăratului Arăta la fel ca întotdeauna – veche şi tocită, cu acel vultur gravat pe ea — Soarele roşu a apărut, a spus împăratul Khanujin Maestre croitor, am aşteptat îndelung să termini rochiile Amanei Prezintă-le lui lady Sarnai ca ea să se poată îmbrăca în una dintre ele pentru a onora sosirea shansen-uluila banchetul din seara asta Mi-am înăbuşit emoţia, ţinând capul în jos şi mâna pe baston când m-am ridicat — Înălţimea Voastră, am spus, adresându-mă lui lady Sarnai, am terminat rochiile şi vi le prezint în aşteptarea căsătoriei Înălţimii Voastre cu împăratul Khanujin Când am ridicat rochiile şi le-am despăturit, m-am mirat că nicio cută nu deranjase ţesătura Când am ridicat fiecare rochie, una după alta, le-am auzit pe slujitoarele lui lady Sarnai pierzându-şi respiraţia Fustele înfoiate precum norii licăreau şi străluceau cu atâta intensitate, de parcă erau ţesute din raze de soare şi de lună, din aur, din diamante şi din alte nestemate — O rochie ţesută cu zâmbet de soare, am povestit, în timp ce slujitoarea prelua rochiile de la mine pentru a le prezenta lui lady Sarnai Şi una brodată cu lacrimi de lună Lady Sarnai se uita cu greu la ele Era dificil să o facă Rochiile străluceau foarte puternic, dar ochii mei erau obişnuiţi cu lumina lor — Iar în final, am spus, o rochie pictată cu sânge de stele — Stai! a spus lordul Xina, făcând un pas în faţă să cerceteze rochia Mâinile lui mari au plutit peste ţesătura care, în mod bizar, nici nu a scânteiat şi nici nu a strălucit Chiar şi în amintirea mea vagă, aş fi putut jura că veşmântul se animase noaptea trecută când îl purtasem De parcă aş fi fost îmbrăcată în lumina stelelor Dar nu, rochia a rămas neagră Neagră precum cărbunele, neagră precum cerneala – neagră precum moartea — O culoare nefericită pentru o nuntă, nu-i aşa? a spus lordul Xina, aruncând cuvintele spre împărat Îl insulţi pe shansen! Un colţ al buzelor lui lady Sarnai s-a ridicat chinuit — Chiar dacă această culoare nu-mi provoacă repulsie, este extrem de simplă, maestre Tamarin Greu de crezut că e o rochie care să amintească de marea noastră zeiţă M-am apropiat de slujitoarea care ţinea rochia şi am încercat să o fac să păşească în lumină Dar lumina era purpurie şi nu a ajutat deloc să scoată în evidenţă culorile stelelor — Rochia reflectă lumina, Înălţimea Voastră, am spus, încercând să ascund cât de derutată eram de rochia fără strălucire Poate pentru că astăzi este soarele roşu, lumina este diferită Împăratul Khanujin şi-a încrucişat braţele la piept în timp ce mânecile lui lungi de mătase îi atârnau până la podea — Nu ai de ce să te arăţi atât de ursuză, lady Sarnai Cred că este o culoare care ţi se va potrivi foarte bine — Nu o voi purta, a spus ea Lordul Xina are dreptate Va fi de rău augur — Poate că Înălţimea Voastră ar trebui să probeze una dintre celelalte rochii, a îndemnat-o Edan Rochia soarelui Lady Sarnai l-a privit printre gene — Ce importanţă are o altă rochie, dacă asta nu reuşeşte să strălucească? Am cerut trei rochii ale zeiţei Amana, nu imitaţii — Nu sunt imitaţii, a rostit Edan, tăios — Într-adevăr, nu, a spus şi împăratul Khanujin cu mâinile sprijinite pe genunchi şi arătând ciudat de calm Gărzile mele jură că, noaptea trecută, au văzut-o pe zeiţa Amana la Marele Templu purtând o rochie făcută din stele Câţiva dintre eunuci şi-au murmurat unul altuia că şi ei auziseră povestea aceea Lordul Xina s-a întors spre Edan cu faţa încordată de furie — Ai crezut că ne păcăleşti cu magia ta? Să ne faci să credem că zeiţa Amana mergea într-adevăr pe pământ în în această rochie oribilă? — Îmbrăcă rochia! mi-a poruncit împăratul Khanujin Capul meu nu a fost singurul care s-a repezit să stea cu faţa la împărat — Sire? — Maestre Tamarin, demonstrează-i puterea aşa cum cred că ai făcut-o noaptea trecută! — Nu văd cum maestrul ar fi persoana potrivită să o facă, a intervenit lordul Xina Maestrul Tamarin este bărbat El n-ar putea nicicum să — Aici greşeşti, lord Xina, a spus împăratul cu o urmă de zâmbet pe buze Maestrul Tamarin este cel mai mic copil al lui Kalsang Tamarin Fiica sa, Maia Am rămas fără suflare, iar şocul s-a răspândit în întreaga încăpere De ce făcea împăratul asta? — O impostoare! am auzit lumea murmurând Mâna ministrului Lorsa s-a ridicat brusc la gură, iar eunucul de lângă el a început să mâzgălească în documentele sale cu înverşunare Zâmbetul încrezut al lui lady Sarnai s-a transformat în uluire, dar am renunţat să-l savurez, fiind prea ocupată să-l urmăresc pe Edan Chipul lui a rămas calm şi solemn, deşi a ridicat o sprânceană privindu-mă, un semn că nu avea nici cea mai vagă idee la ce se gândea împăratul Agitată, mi-am frânt mâinile — Maia Tamarin, îmbracă rochia! Edan a venit să mă ajute, dar împăratul a ridicat o mână şi l-a oprit Conştientă că toată lumea mă urmărea, am recuperat rochia pictată cu stele şi am mers în spatele paravanului să mă schimb Simţeam privirile lui lady Sarnai străpungând prin peretele despărţitor, în speranţa că rochia mea nu va reuşi să dea viaţă magiei lui Amana În sinea mea, am simţit că lady Sarnai putea avea dreptate Niciuna dintre slujitoare nu s-a mişcat să mă ajute, iar nasturii nu s-au încheiat singuri în acea dimineaţă Am întins mâna după foarfecă şi a fost suficient ca magia să revină Nasturii s-au încheiat şi mi-au strâns trupul în rochie Fără nicio ezitare, mi-am ridicat pălăria, iar părul mi-a căzut în valuri pe umeri Apoi am ieşit din spatele paravanului Rochia mea răspândea explozii orbitoare de lumină, suficient de intense să cuprindă întreaga încăpere Copleşit, împăratul Khanujin şi-a ridicat mâinile să-şi protejeze ochii Lady Sarnai şi lordul Xina au procedat la fel Dar Edan nu s-a uitat în altă parte Doar a răsuflat uşurat Uimirea îi strălucea în priviri, trezindu-l, şi, pentru o clipă, Edan al meu se reîntorsese, nu Edan care era slujitorul împăratului Khanujin Totuşi, el nu se uita la rochie, mă privea pe mine — Străluceşti, a şoptit el atât de încet, că doar eu l-am putut auzi Am privit în jos, derutată Rochia mea prinsese viaţă aşa cum se întâmplase şi noaptea trecută În ziua aceea, culoarea era alta, mai mult violet decât negru – mai intensă chiar decât nuanţele pe care doar regii şi reginele şi le îngăduiau Ţesătura se vălurea şi strălucea în toate nuanţele imaginabile Apoi mi-am văzut imaginea reflectată în oglindă Străluceam – pielea, părul, mâinile şi întregul trup radiau o lumină delicată argintie, care era parcă mai strălucitoare pe măsură ce deveneam conştientă de ea Edan a întins mâna după foarfeca mea, pe care o ţineam atât de strâns, că mânerele îmi făcuseră adâncituri pe degete Rochia a devenit şi mai strălucitoare când mâna lui s-a atins de mâna mea, dar, mai apoi, el a făcut un pas înapoi şi împăratul Khanujin i-a luat locul Uimirea s-a întipărit pe chipul împăratului Expresia batjocoritoare de pe buzele sale a dispărut, iar el mi-a atins bărbia, ridicând-o aşa cum făcuse şi în celula închisorii — Ce transformare minunată! a spus el, cercetându-mă din toate unghiurile Acum înţeleg de ce gărzile te-au confundat cu Amana însăşi Fă câţiva paşi! Îmi simţeam picioarele grele, dar m-am supus, făcând un pas şi rotindu-mă în faţa împăratului ca toţi să mă poată observa Privirile lor îmi urmăreau fiecare mişcare, captivaţi de strălucirea rochiei În ciuda faptului că ştiam cum acţiona forţa împăratului Khanujin, era dificil să rezişti puterii acesteia Ceea ce confundasem cândva cu charisma era forţa care se revărsa din el, mai puternică atunci când era lângă Edan M-am împotrivit acesteia doar cu mintea, dar nu şi cu trupul Împăratul mi-a spus să mă rotesc, iar eu l-am ascultat Mi-a spus să-l iau de braţ şi l-am ascultat Mi-a atins faţa şi l-am lăsat Edan a urmărit totul, frângându-şi mâinile ţinute la spate Avea maxilarul încordat; ştiam că era furios pe împărat pentru că îşi folosea puterea să mă manipuleze Şi furios pe sine pentru că nu-l putea opri — Vă mai îndoiţi că acestea sunt rochiile Amanei? a întrebat împăratul Khanujin Doar o astfel de magie ar putea transforma o fată simplă precum Maia Tamarin într-o zeiţă Lordul Xina şi lady Sarnai nu au spus nimic Lumina din rochiile mele dansa în faţa ochilor lor, dar nu îi umplea de uimire Doar de suferinţă — Arată-ne puterea Amanei, Maia! a sunat vocea împăratului cu autoritate, deşi tonalitatea ei îmi dădea o stare de încordare — Majestatea Voastră, l-a întrerupt Edan Rochiile nu sunt destinate acestei lumi — Linişte! s-a enervat împăratul Khanujin în timp ce amuleta lui Edan îi atârna pe veşmânt, deşi în clipa aceea ea strălucea printre alte pandantive, mai ales pe când lumina din rochia mea se atingea uşor de ea Cu lumina din sânge de stele de unde a fost el legat prin jurământ, spusese Amana, iubitul tău va fi liber Edan îmi spusese odată că devenise vrăjitor după ce băuse sânge de stele Că acea cătuşă de la încheietura mâinii lui apăruse de îndată ce depusese jurământul în Lapzur Privirea mea a rătăcit de la amuleta aşezată pe eşarfa împăratului la cătuşa de pe încheietura mâinii lui Edan Oare era atât de simplu? — Maia Tamarin, a spus împăratul Khanujin din nou, arată-ne puterea Amanei! O lumină a cântat înăuntrul meu când am dezlănţuit magia rochiei pentru Edan, nu pentru împărat Pe măsură ce determinarea creştea, ţesătura strălucea din ce în ce mai tare cu o lumină argintie orbitoare ce eclipsa orice atingea M-a cuprins ameţeala şi m-am învârtit atât de tare, încât nu am simţit când Edan m-a apucat brusc de umăr, nici nu am auzit că împăratul Khanujin râdea şi nici că lady Sarnai ţipa M-am rotit cu faţa la Edan, împletindu-mi degetele cu ale lui Un vârtej de lumină albastră şi mov ne-a încercuit ca o furtună de raze luminoase — Ce faci? a strigat el În loc să-i răspund, i-am strâns mâna şi am aşezat-o pe inima mea Lumina a devenit atât de puternică, încât nimeni nu a mai reuşit să ne vadă, nu în faţa furtunii Am stat pe vârfuri şi l-am sărutat, gândindu-mă la toate cele mai mari dorinţe ale sufletului meu: pentru Keton să meargă din nou, pentru Baba să fie fericit, pentru Edan să fie liber Una câte una, am făcut ca toate acestea să se întâmple, fără să aibă importanţă cât avea să mă coste „Fii liber, Edan! Fii liber!” Mi-am întredeschis buzele, mi-am atins fruntea de fruntea lui şi am văzut uimirea întipărindu-i-se pe chip Mâna lui a tresărit pe pieptul meu în timp ce cătuşa de aur a început să fumege şi să fâsâie, şi praf de aur să cadă încet pe podea asemenea unor firişoare de nisip Vântul l-a luat repede, înainte ca lumina din rochia mea să se stingă treptat şi pereţii de lemn ai palatului să ne înconjoare din nou Magia era încheiată Cât mai calmă posibil, m-am depărtat de Edan Toţi ceilalţi din încăpere se prăbuşiseră Vasele şi scaunele erau răsturnate, ceştile de ceai sparte, iar podeaua era împestriţată cu pânze de in Împăratul şi-a revenit primul L-am văzut pe lordul Xina ajutând-o pe lady Sarnai să se ridice şi mai apoi aşezându-se la o distanţă respectabilă de ea El avea fălcile încleştate şi gura ca o linie fermă şi tristă O expresie ce îmi era foarte cunoscută! O văzusem adesea pe chipul lui Edan — Iată splendoarea şi puterea Amanei! a spus împăratul, îndoindu-şi braţele ca să-şi scuture mânecile de praf Felicitările mele, maestre Tamarin! Nimeni nu poate nega că nu ai îndeplinit dorinţele lui lady Sarnai şi că nu ţi-ai câştigat poziţia la curtea mea M-am aşezat în genunchi, făcând o plecăciune Amuleta de pe eşarfa lui era lipsită de strălucire, iar pe mijloc avea o crăpătură subţire, ce despica vulturul Dar împăratul nu observase Aveam sentimentul că nici nu avea să o facă până când nu-şi va vedea propria glorie pălind în oglindă — Eşti scutită de toate îndatoririle pentru restul zilei Cu greu am auzit restul cuvintelor împăratului, care ne îngăduia să ne retragem, mie şi tuturor celorlalţi din Pavilionul Orhideelor, pentru că nu puteam decât să mă frământ sub ardoarea privirii fixe a lui Edan Faţa lui devenise cadaverică, ochii îndureraţi şi tulburaţi, mişcările greoaie Edan a încercat să-mi reţină privirea, dar n-am îndrăznit să mă uit la el, nici când mi-a înapoiat foarfeca şi nici când mantia lui mi-a atins umărul în timp ce îl urma pe împărat spre ieşire Gărzile au deschis uşile brusc, lăsând să intre o rafală de aer rece Când încăperea s-a golit, slujitoarele lui lady Sarnai s-au grăbit să reinstaureze ordinea Nimeni nu s-a arătat suficient de curajos să mă ajute să-mi scot rochia, aşa că am făcut-o singură şi am lăsat-o lipsită de puteri pe scaunul roşu lăcuit al împăratului Lady Sarnai m-a urmărit, dar privirii ei furioase îi lipsea obişnuita ameninţare şi părea resemnată Întorcându-se cu spatele la mine, s-a îndreptat încet spre un colţ al odăii, unde s-a aşezat lângă rama ei de brodat, cât mai departe posibil de rochia pe care o lăsasem pe scaunul împăratului Pumnii i-au rămas încleştaţi chiar şi când m-am întors să părăsesc încăperea Nu mi-am mai pus pălăria, am ţinut-o într-o parte în timp ce mă întorceam spre odaia mea Gărzile au luat poziţie de drepţi când m-au văzut — Maestre Tamarin, au murmurat ei, plecându-şi capetele cu respect Ministrul Lorsa, aflat în apropiere, şi-a plecat capul înainte de a se îndrepta repede în altă direcţie Ar fi trebuit să mă simt victorioasă În definitiv, eu, o simplă croitoreasă din Port Kamalan, creasem rochiile legendare ale Amanei, devenisem croitorul imperial, prima femeie ajunsă vreodată în această poziţie, şi îl eliberasem pe Edan, un Lord Vrăjitor, de jurământul său de o mie de ani Totuşi, simţeam un gol în suflet Momentul când îl eliberasem pe Edan s-a năpustit peste mine ca un frig intens El era liber, mi-am reamintit eu pe când m-am prăbuşit pe pat Asta era tot ce conta Şi cu acest gând, am adormit cu cel mai trist dintre zâmbete pe buze CAPITOLUL TREIZECI ŞI ŞASE Când m-a trezit, Edan nu zâmbea Avea braţele încrucişate la piept şi stătea pe marginea patului meu Schimbarea care se petrecuse cu el era subtilă, dar am observat-o imediat Avea umerii mai relaxaţi, de parcă ar fi fost uşuraţi de o greutate cumplită Şi părul îi era mai ondulat, mai aproape de negrul seminţelor de mac decât de negrul nopţii, rădăcina nasului, un pic strâmbă şi, pentru prima oară, am observat mici imperfecţiuni pe faţa lui – o cicatrice subţire deasupra ochiului, un semn care nu fusese mai înainte acolo, şi o mică aluniţă pe obraz Îmi creştea inima să le văd — Tu ai chemat-o pe Amana, a spus Edan pe un ton oarecum încordat Nu a fost o întrebare, dar am dat din cap aprobator şi m-am ridicat — Noaptea trecută Când am îmbrăcat rochia, am mers la Marele Templu, iar ea a venit la mine Ea mi-a îndeplinit o dorinţă — Maia, cât de impulsivă şi de imprudentă — Ce altceva să-mi fi dorit? am spus încet Te iubesc! Lumina soarelui a atins faţa lui Edan, aruncându-i pe chip o strălucire de culoarea rubinului în timp ce furia se risipea Mâhnirea din privirea lui spunea cât o mie de cuvinte — Ar fi trebuit să te determin să bei — Să beau? — Poţiunea aceea pentru tatăl tău şi fratele tău Este suficientă şi pentru tine M-ai fi uitat şi ai fi fost fericită În clipa aceea, mi-am amintit ce voia el să spună Răspunsul meu nu se schimbase — Cum aş putea să fiu fericită vreodată fără tine? Mi s-a pus un nod în gât şi mi-am dat seama că spusesem un adevăr Fusesem fericită doar o clipă în acea dimineaţă, când îl eliberasem pe Edan de legământ Dar puteam fi fericită pentru totdeauna Deşi refuzasem să recunosc adevărul, în adâncul sufletului meu, ştiusem că, eliberându-l, eu şi Edan nu aveam să fim niciodată împreună — Nu îţi dai seama ce-ai făcut? a spus el Acum Bandur va veni după tine — Pentru mine ar fi cumplit dacă ai deveni ca el Edan mi-a scuturat umerii — Ar fi cumplit pentru mine dacă Bandur te-ar răpi Nu îţi pasă de asta? Am simţit o strângere de inimă Niciodată nu-l văzusem pe Edan atât de vulnerabil şi de trist Doream să fiu cu el Sufletul meu o dorea cu ardoare „Tu va trebui să plăteşti preţul pentru jurământul încălcat”, spusese Amana Dar Bandur nu venise după mine Nu încă, oricum — Bandur nu mă va răpi, am spus cu voce tremurată Nu poate — Nu înţeleg, Maia, a spus Edan în timp ce ochii săi foarte limpezi şi albaştri, de care nu-mi mai aminteam să fi avut vreo altă culoare, au clipit rapid Ce vrei să spui? — Ai spus că rochiile nu aparţin acestei lumi, am răspuns, formulându-mi încet minciuna Ele m-au eliberat şi pe mine Privirea lui Edan mă străpungea Nu m-a crezut — Uite! am spus, dându-mi părul la o parte ca să-i arăt gâtul Nu există nicio urmă — Urma a dispărut de când Bandur a transferat blestemul asupra mea — Iar acum acest blestem este anulat, am spus Eşti liber de jurământul tău şi de Bandur, am spus, deşi m-a durut să-l mint, dar a fost mai uşor decât ar fi trebuit să fie, cu toate că mi-am simţit limba grea şi m-a copleşit o senzaţie ciudată de frig Amândoi suntem Un muşchi a zvâcnit pe obrazul lui Edan în timp ce el îmi căuta privirea Mi-am amorţit emoţiile, surprinsă de cât de uşor era să nu simt nimic, să-l fac pe Edan să nu descopere nimic El nu mai dispunea de magie şi nici de farmece să-mi descopere minciuna — Juri? Era cât pe ce să mă prăbuşesc M-am agăţat de indiferenţă; aveam nevoie de ea să mă ajute să-l protejez pe Edan — Da! am spus calmă După asta, trăsăturile lui s-au îndulcit Mă credea — Dacă suntem cu adevărat liberi, atunci de ce mă simt ca şi cum nu putem fi totuşi împreună? Ca şi cum micuţa casă cu prăvălie de lângă ocean la care visezi este încă foarte departe? Tobe au început să bată, răpindu-mi şansa de a răspunde — Shansen-ul va sosi curând, am spus Trebuie să pleci Nu va dura mult înainte ca împăratul Khanujin să-şi dea seama că nu mai eşti legat de el El se va se va schimba Edan nu s-a clintit — Vino cu mine! Ah, cât îmi doream! Dar chiar dacă n-aş fi minţit în legătură cu Bandur, n-aş fi putut Nu puteam risca soarta familiei mele dacă împăratul Khanujin descoperea că pusesem capăt jurământului lui Edan Am clătinat din cap cu tristeţe — Pleacă, haide! Cu cât stai mai mult, cu atât mai mare va fi pericolul în care eşti, am spus şi, pentru că mi-am dat seama că nu era suficient ca să-l conving, am adăugat: Şi eu la fel Edan a deschis gura să mă certe, dar i-am tăiat vorba — Voi fi în siguranţă aici Curtea este agitată de vestea că sunt femeie şi că am creat rochiile Amanei Asta îi va ţine ocupaţi pe shansen şi pe împărat suficient de mult ca să ai timp să dispari — Când ai devenit atât de curajoasă, xitara mea? a spus el şi mi-a luat mâna, privind-o Mâna ta este rece, Maia — Este este pentru că port rochia, am spus, retrăgând-mi mâna în timp ce simţeam un mare nod în gât Alte minciuni — Te rog! Trebuie să pleci! Edan mă ţinea strâns de mână Graba îi îndepărta durerea şi mânia pentru ceea ce făcusem; ştia că eu aveam dreptate, că nu mai era timp — Păzeşte rochiile! Au o mare putere şi îţi vorbesc, împăratul va fi slab fără mine Eu nu mai pot proteja A’landi Dar poate că tu da — Unde vei merge? — Să găsesc o sursă de magie care există dincolo de jurământ — Este posibil? — Vrăjitorii se nasc cu magie Chiar şi atunci când jurământul este distrus, ceva din el rămâne în noi şi stă doar în puterea noastră să o reînviem Profesorii mei mi-au povestit despre un vrăjitor eliberat din Agoria care putea practica totuşi magia Dacă acesta mai este încă în viaţă, este posibil să mă ajute — Edan, eu mi-am pus dorinţa pentru tine, ca să fii liber, nu ca să — Aşa aleg eu să fiu liber, m-a întrerupt el cu blândeţe Până nu voi şti că eşti la adăpost de Bandur – şi de Khanujin – trebuie să găsesc o cale să te protejez Şi când voi reuşi, mă voi întoarce şi te voi lua cu mine Acum, tu eşti jurământul meu, Maia Tamarin! Şi nu vei scăpa niciodată de mine I-am luat mâna şi am lipit-o de obrazul meu Căldura ei mi s-a răspândit pe chip, risipind răceala — Ştiu! Edan mi-a atins fruntea, iar degetele lui mi-au mângâiat pielea — Amana să te aibă în pază până te voi regăsi! Mi-a reuşit un râs anemic — Parcă nu credeai în zei — Încep să cred, a spus el serios Aşa cum încep să cred că eşti cea mai bună soluţie pentru A’landi, a mai spus el şi mi-a dat de pe podea covorul nostru Ţine ăsta! Dacă vreodată vei fi în pericol, foloseşte-l să scapi cu fuga! Foloseşte-l să mă găseşti! — Tu ar trebui să-l păstrezi — Obiectul ăsta nu mă mai poate auzi, a rostit el cu o tristeţe care i se insinuase în voce în ciuda efortului de a o ascunde Edan m-a tras aproape şi m-a sărutat Agresiv, apoi profund, ca şi cum intensitatea dragostei sale ar fi putut să îmi schimbe părerea şi să mă convingă să merg cu el Aproape că nu am mai izbutit să respir M-am agăţat de gâtul lui, ascultându-i bătăile regulate ale inimii El mi-a mângâiat părul, apoi mi-a luat obrajii în mâini şi m-a privit în ochi — Mulţumesc, Maia, că m-ai eliberat! — Să ai grijă de tine! am şoptit Nu uita că eşti muritor acum Să nu faci vreun gest nebunesc şi să nu dureze prea mult până te vei întoarce la mine Un zâmbet slab i s-a iţit pe buze — Nu va dura mult Edan şi-a desprins degetele dintre degetele mele şi, după un ultim sărut, s-a întors şi a plecat Voiam să plâng, dar lacrimile nu veneau Un fior mi-a cuprins inima, învăluind-o din ce în ce, de parcă se pregătea să o frângă Amorţită, am tras perdelele, lăsând umbrele să cadă peste odaia mea Tobe băteau dinspre templu, semn că împăratul sosise pentru rugăciunile de amiază în onoarea soarelui roşu Zgomotul făcea ca apa din lavoarul meu să se învolbureze Mi-am cufundat degetele în apă şi mi-am stropit faţa — Tu l-ai eliberat pe vrăjitor, a murmurat o voce necunoscută şi furioasă O greşeală, Maia Tamarin! O greşeală gravă! Te-am avertizat că, dacă Edan îşi va încălca jurământul, mă voi întoarce după tine Am îngheţat Nu puteam să îmi dau seama de unde venea vocea Părea să răsune din pereţi — Ascultă din nou! a şoptit vocea Mi-am stăpânit emoţia, apoi am trecut în camera mea de lucru Războiul de ţesut era gol, cum erau şi scaunele cu masa M-am întors în dormitor; acolo se afla Bandur, în oglindă — Ştiai că se bat tobele ca să sperie demonii? m-a întrebat el Mi-am tras umerii spre spate, îndreptându-mă — Dacă ai venit după mine, nu mă tem — Vocea ta tremurătoare te dă de gol, Maia Tamarin, a rostit mieros Bandur Nu doresc decât să am o vorbă cu tine, a spus demonul, luând înfăţişarea lui Sendo, pentru ca mai apoi fratele meu să-mi zâmbească din oglindă Poate că asta te va ajuta — Nu-l implica pe fratele meu în toate astea! am rostit plină de ură Bandur a râs, iar trăsăturile lui obişnuite s-au întors — M-ai surprins, Maia Tamarin! Sufletul lui Edan era un premiu mare, dar tu, croitorul care a chemat-o pe Amana la viaţă, tu ai putea fi un premiu şi mai valoros — Dacă ai venit să mă duci la Lapzur, atunci fă-o! am spus, încleştându-mi pumnii atât de tare, încât unghiile mi s-au înfipt în palme Sau nu ai forţa să umbli atât de departe de tărâmul tău? Bandur a plutit în oglindă în timp ce ochii lui de culoarea obsidianului, din care se prelingeau cenuşă şi moarte, mă priveau fix — Nu trebuie să te duc eu la Lapzur, a spus în timp ce mâna lui a străpuns oglinda, iar eu am dat înapoi, clătinându-mă Vei veni de bunăvoie — Nu mă voi întoarce niciodată în locul acela periculos! m-am răstit Niciodată! — Vom vedea, a spus Bandur şi a râs Acum, că iubitul tău vrăjitor este liber, nu te poate proteja de mine La timpul potrivit, mă vei implora să-mi iei locul ca gardian în Lapzur Siguranţa lui m-a îngrozit — Îţi faci iluzii, Bandur! — Crezi? a rostit el răguşit Dacă ai fi fost o simplă fată, soarta ta ar fi fost mai uşoară Ţi-aş fi împrăştiat oasele de la un capăt la altul al pământului, astfel că sufletul tău ar fi rătăcit fără odihnă Dar nu, Edan a avut dreptate Nu eşti o simplă fată şi, de aceea, preţul pe care îl plăteşti trebuie să fie mai mare Amana te-a avertizat în această privinţă Genunchii mei ar fi trebuit să tremure şi să am un gol în stomac, dar n-am simţit nimic L-am privit cu insolenţă — Nu mă tem — Atunci, deja a început, a spus Bandur Demonii nu simt teama Frigul care creştea brusc în pieptul meu s-a dezlănţuit, iar mie mi-a scăpat un strigăt — Nu, nu! — Ba da, cu fiecare secundă, începi să fii tot mai mult ca mine Curând, tobele îţi vor aminti doar de sufletul pe care l-ai avut cândva Fiecare bătaie pe care o ratezi, fiecare răceală ce te atinge sunt un semn al întunericului ce te învăluie Într-o zi, te va îndepărta de tot ceea ce cunoşti şi preţuieşti: amintiri, chip, nume Nici măcar vrăjitorul tău nu te va mai iubi când vei deveni demon — Nu! am strigat, bătând cu pumnul în oglindă Ceea ce spui nu este adevărat Bandur mi-a prins încheietura mâinii, iar unghiile lui negre mi-au zgâriat pielea — Fii fericită, Maia! Nu va dura mult! Apoi, demonul a dispărut Încet, m-am prăbuşit la pământ Bandur minţea Nu era adevărat Nu putea fi adevărat Voiam să plâng, dar nu mi-a curs nicio lacrimă Şi oricât am încercat să fac apel la frică, nu am reuşit În adâncul sufletului, ştiam că Bandur avea dreptate În sufletul meu exista o fisură, o nouă prăpastie unde se infiltrau umbre care se înfăşurau peste inima mea Curând, prăpastia aceea avea să mă distrugă, iar eu aveam să devin ca el Un demon — Eu sunt Maia Tamarin, am spus oglinzii Fiica lui Kalsang şi a lui Liling Tamarin, sora lui Finlei, a lui Sendo şi a lui Keton, am mai spus şi mi-am înăbuşit emoţia Iubita lui Edan Am rostit aceste vorbe continuu, amintindu-mi feţele părinţilor mei, ale fraţilor şi a lui Edan, amintindu-mi de copilăria mea lângă ocean şi de dragostea mea pentru mătase, culori şi lumină Mi-am amintit ceea ce pierdusem şi ceea ce câştigasem, şi de durerea plecării lui Edan fără să ştie că îl minţisem În cele din urmă, lacrimile au apărut, sufocându-mă de emoţie, în timp ce mă legănam înainte şi înapoi Îmi era foarte dor de Baba şi de Keton Foarte dor „Fii fericită”, mă luase Bandur peste picior „Nu va dura mult ” Cum puteam să fiu fericită fără familia mea? Îmi imaginasem că, venind la palat, îl voi salva pe Baba, voi salva prăvălia, dar mă înşelasem foarte mult Şi în clipa aceea, eram şi fără Edan Pe neaşteptate, mi-am adus aminte de darul lui Edan şi cuvintele sale: „Va readuce un pic de fericire familiei tale” M-am frecat la ochi şi am căutat cu furie în cufărul meu ultima nucă pe care mi-o dăduse Edan Când am găsit-o, am strâns-o în pumn, agăţându-mă de căldura ei Nu aveam să-l las pe Bandur să-mi răpească sufletul Nu fără luptă Trebuia să văd din nou lumina din ochii lui Baba, să-l văd pe Keton mergând din nou Trebuia să-mi aduc aminte cum era să fii fericit Fie şi măcar pentru ultima oară Întinzând mâna după foarfeca mea, am atacat resturile covorului nostru vrăjit până când acesta a fremătat de viaţă Acasă! Mergeam acasă! CAPITOLUL TREIZECI ŞI ŞAPTE Am sosit în Port Kamalan la câteva ore înainte de apusul soarelui Drumurile erau pustii, toată lumea era acasă pentru a sărbători soarele roşu şi nici măcar negustorii ambulanţi nu ieşiseră pe străzi să-şi vândă mărfurile L-am urmărit pe furiş pe tatăl lui Calu, în brutăria sa, amestecând faină, ulei, zahăr şi apă, aşa cum făcea în fiecare după-amiază, preparând aluatul de chifle pentru dimineaţa zilei următoare, dar el nu m-a văzut Nimeni nu m-a văzut Prăvălia noastră era închisă, dar ştiam că Baba era distrat şi era posibil să fi uitat să încuie uşa Cu covorul rulat sub braţ, am intrat încetişor Nimic nu se schimbase – grămezi de cămăşi de in stăteau împăturite pe tejghea, pânze de păianjeni atârnau pe la colţuri, iar tigaia cu mangal a lui Baba era lăsată pe un taburet mic — Cine e acolo? s-a răstit o voce din spatele tejghelei, dacă ar fi să ghicesc, dinspre micul nostru altar de lângă bucătărie Baba şi-a târât picioarele încet spre partea din faţă a prăvăliei Când mi-am văzut tatăl, m-am înecat de emoţie — Baba! Mi-a recunoscut vocea înaintea siluetei şi, atunci, a făcut ochii mari — Cerule, Maia! a rostit el cu răsuflarea înecată Ar fi trebuit să ne dai de veste că soseşti acasă! — Nu pot să stau mult, am spus, încercând să rămân în umbră Aveam ochii injectaţi de la plâns şi nu voiam ca Baba să mă vadă aşa Baba m-a poftit înăuntru — Ţi-a dat vacanţă împăratul? — Da! — Nu credeam că o va face, acum, că eşti croitorul imperial, a spus Baba, ţinându-mă de umeri Fiica mea, croitorul împăratului A fost greu să-ţi păstrăm secretul, mai ales pentru că sunt atât de mândru de tine! — Nu mai trebuie să păstrezi secretul Împăratul a spus tuturor că sunt femeie — Adevărat? a spus Baba şi mai mândru Atunci, laudă Amanei, este la fel de magnific precum se spune! În loc să răspund, am făcut o grimasă Soarele roşu atârna mai jos pe cer, dar lumina lui se revărsa din fereastra bucătăriei, aşa că mi-am protejat ochii de strălucirea orbitoare — Unde este Keton? — Acasă la timp pentru cină? s-a auzit o voce din spatele meu Mulţumesc zeilor! Baba m-a însărcinat cu gătitul Dar acum, că te-ai întors — Keton, am rostit eu încet în timp ce mâna mi-a alunecat în buzunarul cu nuca pe care mi-o dăduse Edan şi pe care am apucat-o strâns în timp ce îl priveam pe Keton luptându-se din răsputeri să se târască de-a lungul peretelui M-am repezit să-l ajut, înclinându-mă sub umărul lui şi încolăcindu-mi braţul în jurul taliei ca el să se poată sprijini de mine — Ai grijă, Maia! m-a cicălit el, oarecum tachinându-mă Oasele astea totuşi se vindecă Le vei zdrobi cu strânsoarea asta a ta Coada ochilor mei a strălucit şi am simţit un nod în gât I-am dat drumul — Poţi să mergi? — Mai deloc, a răspuns Keton, sprijinindu-se cu greu de perete — Ai spus că vei face câte un pas pentru fiecare zi cât am fost plecată — Maia! a rostit Baba pe un ton tăios Alături de mine, Keton şi-a lăsat capul în jos — Am încercat! Chiar am încercat, Maia! Inima mi s-a strâns, dar am zâmbit, aşa încât Keton nu a putut să-mi vadă tristeţea din priviri Mi-am sprijinit covorul lângă perete şi m-am uitat prin magazin Era mai ordonat decât înainte, dar numai foarte puţin Pe masa de croit am zărit scrisorile mele împrăştiate, cu marginile lor deteriorate, şi m-am întrebat pentru puţin timp dacă nisipul prins între cutele lor ajunsese în Port Kamalan Nu m-am putut duce să verific Pe masa de bucătărie se aflau un şir de lumânări pe jumătate arse şi o grămadă de mătase parţial cusută Am mângâiat mătasea; era satinată şi lucioasă, calitatea pe care o puteai cumpăra numai de la negustorii de pe Marele Drum — Ai cusut iar! m-am mirat, auzind cutia cu bolduri zornăindu-i în buzunar în timp ce mă urma Au fost suficienţi banii pe care i-am trimis? — Ne-ai trimis prea mulţi bani, m-a certat Baba A trebuit să dau jumătate din ei de pomană ca vecinii noştri să nu mai întrebe de unde au venit şi unde erai plecată Sunt perspicace nevestele alea de pescari, dar nu şi turnătoare Cel puţin nu după o sută de jeni — M-am temut că nu aveţi hrană suficientă, am spus uşurată — Fii mai neliniştită pentru îndemânarea la cusut a lui Keton — Merg spre bine, a protestat fratele meu — Da, în sfârşit, poate coase nasturi Keton s-a strâmbat — Dar tu, dragă Maia? a spus el, cercetându-mă Tu arăţi altfel Purtam vechile mele haine – cele pe care le luasem în noaptea când plecasem de acasă Totuşi, mi-am dat seama ce voise să spună Eram diferită Mă bătusem cu fantomele şi atinsesem stelele Urcasem pe un munte până la lună şi cucerisem furia soarelui Cum puteam fi aceeaşi fată care stătea într-un colţ, reparând rupturile şi brodând cât era ziua de lungă? Dar n-am spus nimic despre asta în timp ce l-am ajutat pe Keton să se aşeze pe scaun şi i-am întins o pătură peste picioare Se auzea răpăit de tobe Zgomotul m-a făcut să tresar: — Ce-i asta? — Se aud de la templu, a spus Keton, încruntându-se din cauza neliniştii mele Maia, te simţi bine? — Sunt doar obosită, am răspuns repede Am făcut o călătorie lungă Era prima minciună pe care o spusesem fratelui meu Nu mă simţeam bine, iar când am privit spre Baba, mi-am dat seama că ştia Am ţinut strâns în mână nuca de la Edan Într-un fel, ea îmi dădea puterea să recunosc că, dacă acela era momentul când îmi vedeam familia pentru ultima dată, puteam face ceva bun pentru amândoi — Aşadar, a spus Keton, povesteşte-mi totul! M-am aşezat pe taburetul de lângă scaunul său, încă neliniştită din cauza tobelor Bubuitul lor se potrivea întrucâtva cu bătăile inimii mele — Ce să povestesc? — Haide, Maia! Ai fost plecată luni în şir Ai devenit croitorul imperial I-ai întâlnit pe împărat şi pe fiica shansen-ului Trebuie să ai o poveste de spus I-am atins genunchii şi m-am uitat înapoi la grămada cu haine care trebuiau cârpite Ar fi fost foarte uşor să stau alături de ei, să am grijă de prăvălie şi să uit tot ce se întâmplase Numai că nu puteam — Nici măcar nu ştiu de unde să încep — Începe cu începutul! a spus Baba Transformă totul într-o poveste, la fel ca acelea pe care vi le spunea Sendo Apoi, povestea va ajunge la tine Da, Sendo ne spunea poveşti Ce mult i-ar fi plăcut povestea mea, dacă ar mai fi fost alături de noi: povestea unei fete care cususe soarele, luna şi stelele în trei rochii, povestea unei fete pe care un demon jurase să o posede Dar era şi povestea unui băiat Un băiat care putea zbura, dar nu ştia să înoate Un băiat cu puterile zeilor, dar cu cătuşele unui sclav Un băiat care mă iubea Era o poveste care încă se scria Am respirat adânc, apoi, le-am povestit despre probă, despre maeştrii croitori pe care îi întâlnisem şi împotriva cărora concurasem, şi despre cererea lui lady Sarnai de a-i face cele trei rochii din soare, din lună şi din stele Am relatat amănunţit călătoria mea cu Edan prin A’landi, deşertul Halakmarat şi Agoria, chiar şi pe Insulele Uitate ale lui Lapzur şi ce vrajă îl înconjura pe împăratul Khanujin ori de câte ori Edan se afla alături de el Dar, pe măsură ce mă apropiam de sfârşitul poveştii, expresia lui Baba se schimba Oricât am încercat să ascund ceea ce simţeam, tata mă putea citi mereu şi, astfel, şi-a dat seama că lăsasem ceva nespus Şi avea dreptate Umbre mă învăluiau pe măsură ce ziua înainta în ore, iar eu m-am cufundat în ele ca să mă ascund de privirea cercetătoare a lui Baba Nu-i puteam spune că mă îndrăgostisem de vrăjitorul împăratului sau că puterea rochiilor Amanei îl eliberase, sau că fusesem blestemată de un demon — Asta-i povestea perfectă, Maia! a spus Baba când am terminat Aşadar, datorită ţie, împăratul şi lady Sarnai se vor căsători — Povesteşte-mi mai mult despre fantome şi demoni! a insistat Keton Şi despre acel vrăjitor — Mai târziu, Keton! a spus Baba, uitându-se la mine şi încruntându-se Maia, tu nu arăţi bine — Sunt doar obosită, am spus şi am reuşit să şi zâmbesc un pic, dar pumnii îi ţineam încleştaţi, pentru că de la una dintre ferestre pătrundea un curent rece Keton, tremuri! Lasă-mă să-ţi fac un ceai! — Nu tremur! a protestat fratele meu, dar eu deja mă ridicasem Am vârât mâna în buzunar şi am prins nuca Apoi, cu dexteritate, am deschis-o ca pe un ou Un lichid galben şi gros ca mierea a strălucit înaintea ochilor mei, iar în aer a plutit miros de ghimbir Am început să golesc conţinutul în ceainic, dar, în ultima clipă, am ezitat Fusesem martoră la vrăjile lui Edan suficientă vreme ca să am încredere în ele Totuşi, magia nu fusese niciodată ceea ce îl determinase pe Baba să îmi spună „cea puternică” Magia mă schimbase, dar nu mă făcuse niciodată mai puternică – sau mai fericită Cum putea oare să acţioneze asupra lui Baba şi a lui Keton? Ei doi mă aşteptau, aşa că am împins nuca în spatele uneia dintre plantele ce creşteau într-un ghiveci Am ridicat cea mai apropiată ceaşcă şi am umplut-o Greutatea ceaiului îmi apăsa vasul în palmă, iar căldura s-a instalat o clipă mai apoi Pielea mă furnica de la fierbinţeală când i-am dat ceaşca lui Keton, apoi am turnat pentru Baba şi pentru mine — Să sărbătorim numirea mea în calitate de croitor imperial, am spus, sperând că vocea să nu îmi pară sugrumată! Să închinăm pentru nunta împăratului Khanujin cu fiica shansen-ului Şi să ne rugăm ca reuşita acesteia să-mi îngăduie să vin acasă mai des! — Pentru pace, a închinat Baba şi şi-a golit ceaşca, iar Keton a băut ceaiul cu o înghiţitură lacomă, ca mai apoi să se şteargă la gură cu dosul mâinii I-am privit pe amândoi, sperând din toată inima că făcusem alegerea corectă — Te uiţi fix la mine, Maia, a spus Keton pe un ton poznaş Am cumva frunze de ceai rămase pe nas? M-am ghemuit lângă el, luându-i mâna în mâna mea şi zâmbind — Nu, sunt doar fericită că te văd Şi că-l văd pe Baba Şi că sunt acasă din nou El m-a tras mai aproape — Îţi aduci aminte de ultima noastră dimineaţă în Gangsun? a întrebat el încet Am refuzat să plec şi m-am urcat într-un copac să mă ascund ca nimeni să nu mă găsească Mi-am amintit — Şi tu ai căzut şi ţi-ai rupt braţul — M-am lovit atât de tare, că m-am temut că nu voi mai fi în stare să-mi folosesc braţul niciodată, dar mai tare m-am temut de Finlei, a spus Keton, râzând uşor M-a certat până când mi-au ţiuit urechile Dar, după aceea, mi-a pus o atelă la braţ şi imediat ce s-a vindecat, m-a ajutat să fac exerciţii şi să-mi recapăt forţa din nou Mâinile lui Keton au încetat să mai tremure, iar respiraţia i-a devenit egală — Nu mi-am amintit de dimineaţa aceea foarte mulţi ani Totuşi, după ce ai plecat, m-am gând la ea în fiecare zi Cred că mi-a fost teamă şi de tine, a mărturisit el în cele din urmă Nu că mă certai, ci că te dezamăgeam M-am bucurat că mă ţinea de mâini pentru că mi-am pierdut echilibrul, clătinându-mă de surpriză — Keton — Chiar am încercat, a spus el, reducându-ne la tăcere şi domolindu-ne pe amândoi în acelaşi timp În fiecare dimineaţă şi în fiecare seară Unele zile au fost mai bune decât altele, dar, de fiecare dată, am căzut Nu voiam să cad când aveai să te întorci Înainte ca Baba să poată spune ceva, fratele meu a dat pătura la o parte Genunchii îi tremurau, iar el a întins mâna să-i stăpânească — Ai fost plecată foarte multă vreme, soră, iar eu am promis să fac câte un pas pentru fiecare zi Dar nu am promis că aceşti paşi vor fi făcuţi toţi simultan, a spus el şi a tras aer în piept, venind spre marginea scaunului şi aşezându-şi picioarele ferm pe podea Keton s-a chinuit să stea drept, fără să se ţină de pereţi sau de Baba, şi nu mi-a acceptat braţul când l-am întins spre el Îndoindu-şi degetele ferm pe baston, l-a înfipt la o distanţă prudentă în faţă, şi-a târât piciorul înainte şi a făcut un pas Apoi, un altul Şi încă unul, până când l-am auzit pe Baba respirând des şi greu în timp ce Keton mergea, clătinându-se, spre el Trei paşi, iar fratele meu s-a prăbuşit pe scaunul de lângă Baba Mi-am aruncat braţele în jurul lui — Trei deocamdată, a spus fratele meu, zâmbind, în timp ce îmi ciufulea părul Vei lua aceşti paşi în considerare, Maia? — Aş prefera să-ţi număr zâmbetele, nu paşii, dragul meu frate, am spus Cel mai important pentru mine este că mă aflu aici, acasă, cu tine şi cu Baba Baba a venit spre noi şi ne-am îmbrăţişat Trecuse foarte mult timp de când nu mai fuseserăm cu toţii împreună şi nu voiam să ne mai despărţim În vreme ce stăteam îngenuncheată lângă fratele meu, Baba ne-a povestit întâmplări despre noi, când eram copii, cum Keton îmi pusese viermi în păr şi cum Baba îşi făcuse griji că nu aveam să fiu recunoscută niciodată drept croitor prin forţe proprii Şi el a râs, iar eu mi-am auzit tatăl râzând pentru prima oară după ani de zile Înserarea şi-a făcut apariţia prea curând Baba a început să aprindă lumânările, deşi pleoapele îi cădeau grele de oboseală L-am condus în odaia lui să se odihnească Apoi, cu delicateţe, l-am ajutat pe Keton să se instaleze în patul său Am găsit nuca unde o lăsasem, având conţinutul cald şi strălucitor Mai rămăsese şi pentru mine să beau şi să fiu fericită, aşa cum îmi spusese Edan Dar pentru mine era prea târziu Să-mi văd tatăl râzând şi pe fratele meu în stare să meargă, iar pe Edan devenind liber era toată fericirea de care aveam nevoie Aveam să mă agăţ de ea cât mai mult posibil – până când Bandur avea să îmi ia sufletul, bucată cu bucată Tobele băteau, încă departe, dar mai rapid Inima mi-a tresărit Poate că dacă aveam să rămân aici, profeţia lui Bandur nu avea să se adeverească Poate că dacă nu aveam să plec, puteam să o salvez pe cea care fusesem Nu! Amana mă avertizase în legătură cu preţul pe care îl aveam de plătit ca să îl salvez pe Edan Şi chiar şi într-o mie de ani de viaţă, nu aş fi făcut o altă alegere Am turnat conţinutul nucii într-un ghiveci cu un lăstar de bambus de pe pervazul ferestrei Planta a devenit mai verde în timp ce absorbea magia lui Edan O imagine care mi-a rănit sufletul şi l-a făcut să se mândrească în acelaşi timp M-am aşezat lângă Keton, pe patul său Ochii îi erau deja pe jumătate închişi, iar pe buze i se iţise un mic zâmbet L-am sărutat pe frunte şi mi-am lipit obrazul de obrazul lui — Dormi, frate drag! — Este adevărat ce se întâmplă? a murmurat el, prinzându-mi mâna Chiar eşti aici? Baba a râs cu adevărat? — Da, da! am spus Sunt aici Şi Baba a râs Şi va mai râde de multe ori până când ne vom întipări în memorie râsul său – pentru că suntem împreună Şi vom fi din nou curând Acum, dormi! Am ascultat cum răsuflarea i se domolea Un sunet lin şi egal, într-un ritm constant, care însemna că fratele meu dormea buştean I-am învelit umerii lui Baba cu o pătură şi am tras-o şi pe a lui Keton să-i acopăr pieptul Apoi, atentă să nu fac vreun zgomot, am părăsit prăvălia Ultimele urme ale soarelui roşu colorau orizontul în purpuriu Mi-am protejat ochii de lumina acestuia şi m-am aşezat pe covor În vitrina prăvăliei lui Baba, o umbră a licărit în ochii imaginii mele reflectate, făcându-i să strălucească roşii ca sângele Un fior mi-a traversat şira spinării „Doar un truc al luminii”, mi-am spus „Din partea soarelui roşu ” Am privit cerul până când ultimele tonuri ale luminii zilei s-au estompat, cotropite de întunericul nopţii Totuşi, când am plutit peste apele strălucitoare din Port Kamalan înapoi spre palat, acel fior s-a statornicit în mine Ştiam că îmi încheiasem povestea pentru Baba şi Keton într-o notă nemaipomenit de bună Îmi fusese teamă să le spun adevărul, că reîntoarcerea mea acasă nu era sfârşitul aventurii Era doar un început nou şi foarte înspăimântător MULŢUMIRI Mulţumiri pentru Gina Maccoby, bravul meu agent, fără a cărei contribuţie nu aţi fi ajuns să aveţi în mâini această carte Mulţumesc, Gina, pentru că ai văzut ceva special în scrierile mele şi pentru că mi-ai dat o şansă, pentru că m-ai ajutat să-mi şlefuiesc stilul şi pentru că ai crezut în mine în ciuda suişurilor şi a coborâşurilor până la publicare Eşti mentorul pe care l-am visat dintotdeauna Recunoştinţa mea se îndreaptă spre Katherine Harrison, extraordinarul meu editor Am ştiut încă de la început că Maia şi-a găsit locul alături de tine şi mulţumesc destinului că mi-a depus cartea în mâinile tale Mulţumesc pentru că, alături de editorii tăi destoinici, i-ai făcut povestea şi mai convingătoare şi ai luptat pentru Urzeala zorilor în moduri de neimaginat pentru mintea mea Un mulţumesc din inimă pentru echipa de la Knopf BFYR: Alex Hess, Alison Impey, Julia Maguire, Mary McCue, Jaclyn Whallen, Alison Kolani, Tracy Heydweiller, Jake Eldred, Artie Bennett, Janet Renard, Amy Schroeder şi Barbara Perris, pentru extraordinarul entuziasm, timpul şi efortul depuse pentru a transforma această carte într-o adevărată operă de artă, demnă de a fi citită, luată în seamă şi preţuită Îţi mulţumesc, Tran Nguyen, pentru nemaipomenita copertă dedicată Maiei Tamarin Am pierdut şirul orelor petrecute contemplând-o Nu mi-aş fi putut imagina o copertă mai nimerită, şi o iubesc nespus! Mulţumiri Virginiei Allyn, pentru harta ce îţi taie respiraţia; inima încă îmi tresaltă de fiecare dată când mai remarc un detaliu Mulţumiri lui Doug Tyskiewicz şi Leslie Zampetti, partenerii mei critici: sunt convinsă că unul dintre cele mai dificile lucruri legate de scris e să găseşti în rândul colegilor de breaslă un grup de critici ale căror opere şi companie să le agreezi Sunt atât de norocoasă că v-am întâlnit şi încă şi mai norocoasă că pot să vă numesc pe amândoi prietenii mei! Mulţumiri lui Patti Lee Gauch pentru sfaturile care îţi pot schimba viaţa privitoare la voce (nu tresări!) şi pentru că m-ai inspirat să aprind scânteia în creaţia mea Mulţumiri lui Gregory Maguire şi Patriciei McMahon pentru că mi-au reamintit să depăn poveştile mele preferate şi să fac din Maia o eroină tenace Ar fi o neglijenţă să nu îi pun pe listă pe Nancy Sondel, cu minunaţii adolescenţi şi adulţi de la Pacific Coast Children’s Writers Workshop, care mi-au oferit impresii preţioase referitoare la Urzeala zorilor încă de când romanul se afla într-o fază incipientă Mulţumiri confraţilor mei scriitori, Liz Braswell, Kat Cho, Bess Cozby, Suzi Guina, Joanna Ruth Meyer, Lauren Spieller, June Tan şi Swati Teerdhala, pentru sfaturile şi prietenia lor, precum şi pentru că m-au informat cu privire la ce mai e nou în materie de literatură şi s-au chinuit cu ciornele şi revizuirile Am învăţat foarte multe de la voi toţi Îi mulţumesc şi lui Roselle Lim pentru perspectiva asupra şcolilor chinezeşti de broderie şi pentru cunoştinţele sale despre cusut; îi mulţumesc lui Sarah Neilson pentru feedbackul bine gândit şi pentru contribuţia consistentă la consolidarea poveştii din Urzeala zorilor, mulţumiri lui Heidi Heilig, pentru că îi încurajează pe scriitorii aspiranţi, şi lui Jes Gaska, de la Pop! Goes the Reader, pentru că a avut amabilitatea de a găzdui dezvăluirea copertei de la Urzeala zorilor Mulţumiri pline de recunoştinţă, Electric I8s, pentru că este extraordinarul grup de debut pe care şi l-ar dori orice fată M-aţi făcut cu toţii să mă simt parte dintr-o familie mare şi fericită Vreau să mulţumesc şi profesorilor alături de care am avut privilegiul să studiez: mulţumesc că m-aţi încurajat să-mi asum riscuri şi să fiu creativă Şi, bineînţeles, mulţumesc tuturor confraţilor scriitori, cititori, librari, bibliotecari Goodreads şi bloggeri pe care i-am întâlnit în ultimii doi ani – în mediul virtual sau faţă în faţă –, care m-au făcut să mă simt binevenită în comunitatea literaturii pentru copii Datorită vouă viitorul cărţilor şi al artei narative – viitorul nostru – e mai strălucitor ca oricând Mulţumiri din inimă (şi îmbrăţişări călduroase) Dianei Link, lui Joyce Lin, Evei Liu şi lui Amaris White – câţiva dintre cei mai dragi şi vechi prieteni – pentru că mi-aţi citit romanele anterioare, m-aţi încurajat şi susţinut de-a lungul anilor şi m-aţi ajutat să-mi păstrez sănătatea mintală prin nenumărate mesaje şi convorbiri telefonice în timp ce căutam să devin scriitor publicat, precum şi pentru că mi-aţi încredinţat ochii şi urechile voastre critice (şi nu în ultimul rând, pentru că mi-aţi spus cum e cu adevărat să călăreşti o cămilă şi să escaladezi un munte folosind pioleţi) Cartea aceasta nu ar fi existat fără susţinerea familiei mele Mulţumesc bunicuţei mele, pentru că mă ţinea lângă ea la maşina de cusut când eram mică şi îmi spunea poveşti Eşti una dintre cele mai puternice femei pe care le-am cunoscut Mulţumesc părinţilor mei, pentru că m-au învăţat de mică valoarea stăruinţei Tatălui meu, pentru că mi-a trezit dragostea pentru poveşti, pentru că e mândru de mine indiferent de calea pe care am ales-o, dar sfătuindu-mă să muncesc din greu şi să fiu cea mai bună pe drumul ales Tot ceea ce am realizat se datorează înţelepciunii tale Mamei, al cărei talent pentru arte şi meşteşuguri nu conteneşte să mă uimească: îţi mulţumesc că m-ai încurajat să fiu creativă Nu aş fi muzicianul sau scriitoarea de astăzi fără tine Mulţumesc surorii mele, Victoria, pentru că m-a împins să fac cartea şi mai romantică (întotdeauna, ha-ha!), pentru că a fost mereu acolo când am avut nevoie de o părere sinceră şi pentru sfaturile legate de design şi modă Viaţa mi-ar fi infinit mai singuratică (şi mai puţin distractivă) fără tine Mai mult decât orice, îi mulţumesc lui Adrian, soţul meu, dragostea mea şi cel mai bun prieten Mulţumesc pentru că m-ai hrănit cu nenumărate mic dejunuri şi cine şi pentru că mi-ai amintit să iau prânzul atunci când eram atât de cufundată în muncă, încât uitam, pentru orele petrecute citindu-mi ciornele şi oferindu-mi corecturile neiertătoare (şi încurajările la fel de preţioase) de care aveam nevoie, pentru îmbrăţişările şi hohotele de râs, şi pentru că mi-ai cumpărat un scaun mult mai comod Eşti inspiraţia şi bucuria mea! Mulţumesc copilului nostru, Charlotte, ale cărei zâmbete şi chicoteli molipsitoare mă fac nerăbdătoare să mă trezesc în fiecare dimineaţă pentru a ne petrece timpul împreună Deja aştept cu nerăbdare să citesc, să cânt, să dansez cu tine – şi să scriu cu tine Şi, în cele din urmă, îţi mulţumesc ţie, dragă cititorule Pentru că ai ales cartea asta şi i-ai dat o şansă, pentru că mă însoţeşti pe tărâmul imaginaţiei şi pentru că (să sperăm) ai ajuns până la capăt Pe data viitoare! ÎNTOARCEŢI PAGINA PENTRU A CITI UN FRAGMENT DIN AL DOILEA VOLUM AL SERIEI SÂNGE DE STELE DESTRĂMAREA ÎNTUNERICULUI Cândva aveam o mamă Ea m-a învăţat să depăn cele mai fine fire şi aţe făcute de viermii de mătase crescuţi în curtea noastră cu duzi Cu răbdare, înmuia mii de gogoşi de mătase şi, împreună, înfăşuram fire diafane pe mosoare de lemn Când a văzut cât de agile îmi zburdau degeţelele pe roată, depănând mătasea ca pe şuviţe din lumina lunii, l-a implorat pe tata să mă înveţe croitorie — Cască ochii bine la Baba! mi-a spus când el a fost de acord E cel mai bun croitor din Gangsun şi, dacă vei învăţa temeinic, într-o zi şi tu vei fi la fel — Da, mamă! am spus ascultătoare Poate că, dacă mi-ar fi spus atunci că fetele nu aveau cum să ajungă croitori, povestea mea s-ar fi derulat cu totul altfel Dar, vai! În timp ce mama se ocupa de fraţii mei – curajosul Finlei, gânditorul Sendo şi nebunaticul Keton –, Baba m-a învăţat cum să tai, să cos şi să brodez El mi-a antrenat ochii să vadă dincolo de liniile şi formele simple, să se folosească de umbre şi să găsească un echilibru între frumuseţe şi structură El m-a învăţat să simt orice fel de material, de la bumbacurile aspre până la mătăsurile fine, să stăpânesc perfect ţesăturile şi să îmi dau seama cum acoperă ele pielea El m-a silit să refac toate cusăturile în cazul în care ratam una, iar din greşeli am învăţat cum un singur tiv poate face diferenţa dintre o haină ce se potriveşte ca mărime şi una care nu, sau cum poate fi reparată o ruptură săvârşită din neatenţie, fără a lua tot lucrul de la capăt Fără învăţăturile lui Baba nu aş fi devenit niciodată croitorul împăratului Însă încrederea mamei în mine a fost cea care mi-a dat curajul să şi încerc În fiecare seară, după închiderea prăvăliei, mama îmi ungea degetele iritate cu balsam — Te cam oboseşte Baba, îmi spunea adesea — Nu mă deranjează, mamă! Îmi place să cos Ea îmi ridica bărbia până la nivelul ochilor ei, şi indiferent ce vedea, o făcea să suspine — Chiar că eşti fata tatii Foarte bine, dar ţine minte: croitoria e un meşteşug, dar e şi artă Stai la geam, simte lumina şi priveşte norii şi păsările! spunea ea, apoi făcea o pauză, privind peste umărul meu la modelele pe care le croisem toată ziua Şi nu uita să te distrezi, Maia! Trebuie să te gândeşti şi la tine! — Dar eu nu doresc nimic Mama îşi înclina capul spre mine gânditoare Pe când schimba beţişoarele chinezeşti arse la altarul familiei, ridica una dintre cele trei statui ale Amanei care împodobeau altarul Acestea erau sculptate simplu, cu feţele şi veşmintele decolorate de razele soarelui — De ce nu faci trei rochii pentru Zeiţa Mamă? Eu făceam ochii mari — Mamă, n-aş putea Ele sunt — cele mai frumoase rochii din lume, termina ea pentru mine în timp ce îmi ciufulea părul şi mă săruta pe frunte Am să te ajut Ni le vom imagina împreună O îmbrăţişam, îmi îngropam faţa la pieptul ei şi o strângeam atât de tare, că îi scăpa un râs ce suna ca loviturile unui dulcimer Ce n-aş da să mai aud râsul acela, să o mai văd o dată pe mama, să îi ating faţa şi să îmi petrec degetele prin părul ei negru, strâns în coadă, ce se desfăcea în valuri, pe spate! Îmi amintesc că, indiferent cât aş fi încercat, nu puteam ţese mătasea la fel de fin cum îi era părul Îmi amintesc cum credeam că pistruii de pe obrajii şi braţele ei erau stele Keton şi cu mine îi stăteam în poală, eu încercând să îi număr, Keton încercând să-i şteargă Şi ce poveşti ne mai spunea! Mama era cea care visa să părăsească Gangsun şi să locuiască la malul oceanului Ea ne tot repeta poveştile cu care crescuse – despre marinari neînfricaţi, dragoni de apă şi peştişori de aur care îţi îndeplineau dorinţele –, poveşti la care Sendo era numai ochi şi urechi Mama credea în zâne şi fantome, în demoni şi zei Ea m-a învăţat să cos amulete pentru călătorii, să croiesc haine din hârtie pe care să le ard pentru strămoşii noştri, să scriu farmece ca să alung spiritele rele Dar, mai presus de orice, mama credea în soartă — Keton spune că soarta mea nu este să ajung croitor ca Baba, m-am smiorcăit eu într-o după-amiază, suspinând din cauza durerii provocate de cuvintele fratelui meu El zice că fetele pot ajunge doar croitorese şi că, dacă muncesc prea mult, nu o să am prieteni şi niciun băiat nu o să mă vrea vreodată — Nu-l asculta pe fratele tău, a spus mama El nu înţelege ce dar ai tu, Maia Încă nu, a mai zis ea în timp ce îmi ştergea lacrimile cu mâneca Însă cel mai important este dacă şi tu vrei să ajungi croitor? — Da, am îngăimat Mai mult decât orice Dar nu vreau să fiu singură — Nu ai să fii, mi-a promis Nu e soarta ta Croitorii sunt mai apropiaţi de soartă decât majoritatea oamenilor Ştii de ce? — Baba spune că firele cu care coase în munca lui însufleţesc soarta, am spus după o lungă pauză de gândire — Mai mult decât atât, a replicat mama Croitoria e o artă pe care până şi zeii o respectă Are ceva magic Chiar şi cel mai simplu fir are mare putere — Putere? — Nu ţi-am povestit despre firul sorţii? Am dat din cap în semn de negaţie — Fiecare are un fir legat de altcineva – o persoană sortită să-ţi fie alături şi să te facă fericită Firul meu e legat de cel al lui Baba — Nu văd nimic, am spus privindu-mi încheieturile mâinilor şi gleznele — Nu îl poţi vedea, a spus mama, chicotind blând Doar zeii pot Firul poate fi lung, întinzându-se peste munţi şi râuri, şi pot trece ani până îi dai de capăt Dar vei şti când vei da peste persoana potrivită — Şi dacă cineva îl taie? am întrebat îngrijorată — Nimic nu-l poate rupe, pentru că destinul e cea mai puternică promisiune O să fiţi legaţi unul de celălalt, indiferent ce se întâmplă — Aşa cum sunt legată de tine şi de Baba, şi de Finlei Şi de Sendo? am întrebat fără să-l pomenesc pe Keton, pentru că eram furioasă pe el şi, în clipa aceea, nu mă interesa dacă eu şi fratele meu cel mai mic mai eram legaţi cumva — E la fel, dar diferit, a spus mama în timp ce mi-a atins nasul, frecându-l drăgăstos Într-o zi ai să înţelegi În noaptea aceea am luat o bobină de aţă roşie şi am tăiat un fir ca să mi-l leg de gleznă Nu am vrut să vadă fraţii mei şi să râdă de mine, aşa că am îngrămădit capătul liber în manşeta pantalonilor Dar, pe când mergeam aşa, cu secretul ce îmi gâdila glezna, m-am întrebat dacă aş simţi ceva când aş întâlni persoana hărăzită Oare mi-ar da de ştire firul cu o smucitură uşoară? S-ar întinde şi s-ar lega de cealaltă jumătate? Am purtat firul legat la gleznă luni în şir Încetul cu încetul, aţa s-a ros, dar nu şi încrederea mea în soartă Până când soarta a luat-o pe mama de lângă mine A venit după ea încet, de-a lungul a luni de zile, precum s-a întâmplat cu chiparosul din faţa prăvăliei noastre În fiecare zi, frunzele părăseau încet ramurile lungi şi subţiri, doar câteva la început, dar din ce în ce mai multe pe măsură ce toamna îşi făcea loc Apoi, într-o bună zi, m-am trezit şi am descoperit că toate ramurile erau goale Iar chiparosul nostru nu mai era, cel puţin până la primăvară Mama nu a mai apucat primăvara Toamna ei a început cu o tuse, când şi când, întotdeauna acoperită de zâmbete Apoi a uitat să pună varză în chiftelele de porc, care erau preferatele lui Finlei, apoi a uitat numele eroilor din povestirile pe care ni le spunea mie şi lui Sendo la culcare Îl lăsa până şi pe Keton s-o bată la cărţi şi îi dădea prea mulţi bani de cheltuit când îşi făcea treburile pe la piaţă Nu mi-am prea bătut capul cu scăpările astea Mama ne-ar fi spus dacă nu se simţea bine Apoi, într-o dimineaţă de iarnă, chiar când terminam de împodobit statuile Amanei cu cele trei rochii – a soarelui, a lunii şi a stelelor –, mama a leşinat în bucătărie Am zgâlţâit-o Eram mică încă, şi până şi capul ei era greu pentru mine să-l ridic şi să-l aşez în poală — Baba! am strigat Baba! Nu se mai trezeşte În dimineaţa aceea totul s-a schimbat În loc să mă rog la străbunii noştri şi să le urez de bine în viaţa de apoi, m-am rugat să se îndure de mama M-am rugat Amanei, la cele trei statui pe care le pictasem şi îmbrăcasem, s-o lase să trăiască S-o lase să ne vadă cum creştem, pe fraţii mei şi pe mine, şi să nu-l lase singur pe Baba, care o iubea atât de mult De fiecare dată când închideam ochii şi-mi imaginam viitorul, îmi vedeam familia întreagă O vedeam pe mama lângă Baba, râzând şi chinuindu-ne cu miresmele ce răzbăteau din bucătărie Îmi vedeam fraţii înconjurându-mă – Finlei reamintindu-mi să stau drept, Sendo strecurându-mi o mandarină în plus şi Keton trăgându-mă de cozi Cât de tare m-am înşelat! Mama a murit cu o săptămână înainte de a opta mea aniversare Mi-am petrecut ziua de naştere cosând veşminte de înmormântare albe pentru tatăl şi fraţii mei, haine pe care urma să le purtăm în cele o sută de zile ce aveau să urmeze În anul acela iarna a fost deosebit de rece Mi-am tăiat firul roşu de la gleznă Văzând cât de distrus era Baba fără mama, nu am vrut să fiu legată de cineva şi să sufăr la fel Anii au trecut, credinţa mea în zei a pălit şi am încetat să mai cred în magie Am tras obloanele peste visurile mele şi am dat tot ce am putut să-mi menţin familia împreună, să fiu puternică pentru Baba, pentru fraţii mei, pentru mine însămi De fiecare dată când fericirea se strecura printre sfărâmăturile inimii mele şi îndrăznea să o facă întreagă din nou, soarta intervenea şi-mi reamintea că nu aveam cum să scap de ea Soarta mi-a luat inima şi mi-a distrus-o bucată cu bucată: atunci când a murit Finlei, când aceleaşi drum l-a urmat şi Sendo şi când Keton s-a întors cu picioarele rupte şi fantome în priviri Maia cea de ieri a cules toate aceste bucăţi şi le-a cusut cu meticulozitate la loc Dar nu mai eram acea Maia Începând din ziua aceea, lucrurile aveau să fie altfel Începând din ziua aceea, când soarta avea să mi se împotrivească, aveam să o înfrunt curajos şi să o întorc în favoarea mea Începând din ziua aceea, urma să nu mai am inimă 9